@29B
#, ,RGYA GAR SKAD DU, DA SHA KU SHA LA KARMA PA THA NI RDE SHA, BOD SKAD DU, DGE BA BCU'I LAS KYI LAM BSTAN PA, ,DKON MCHOG GSUM LA PHYAG 'TSAL LO, ,DGE 
BA BCU PO 'DI DAG NI MNGON PAR MTHO BA DANG, NGES PAR LEGS PA THAMS CAD KYI RGYU YIN PAS NA, SANGS RGYAS KYI SLOB MA DAG GIS 'DI LA BSLAB PAR BYA'O, ,DE LA DGE BA BCU GANG ZHE NA, LUS KYI LAS RNAM PA GSUM STE, SROG GCOD PA DANG, MA BYIN PAR LEN PA DANG, 'DOD PAS LOG PAR 
G-YEM PA'O, ,NGAG GI LAS RNAM PA BZHI STE, BRDZUN MI SMRA BA DANG, PHRA MA MI SMRA BA DANG, TSIG RTZUB PO MI SMRA BA DANG, TSIG 'KHYAL PA MI SMRA BA'O, ,YID KYI LAS RNAM PA GSUM STE, BRNAB SEMS SPANG BA DANG, GNOD SEMS SPANG BA DANG, LOG PAR LTA BA SPANG BA DANG, , 
DE YANG MI DGE BA BCU SPANG BA NI, DGE BA BCU YIN PAS, SPANG BAR BYA BA BCU BRJOD PAR BYA STE, DE NI 'PHAGS PA BYANG CHUB SEMS DPA'I SDE SNOD LAS JI SKAD DU, SROG GCOD PA YI SEMS CAN DANG, ,GZHAN GYI NOR LA 'PHROGS PA DANG, ,'DOD PAS LOG PAR G-YEM PA DAG, ,SEMS 

@30A
*, ,CAN DMYAL BAR RAB TU 'GRO, ,DBYEN BYED PA DANG TSIG RTZUB DANG, ,BRDZUN DU SMRA ZHING MI SDOM PA, ,BYIS PA 'KHYAL BAR SMRA BA RNAMS, ,SO SO'I SKYE BO BSLUS PAS BCINGS, ,GZHAN GYI SPYOD LA BRNAB SEMS DANG, ,GNOD SEMS DAG NI MANG BA DANG, ,MI GANG LTA BA LOG 
ZHUGS PA, ,NGAN 'GRO DAG TU 'GRO BAR 'GYUR, ,LUS KYI SDIG PA RNAM GSUM DANG, ,NGAG GI SDIG PA RNAM BZHI DANG, ,YID KYI SDIG PA RNAM GSUM NI, ,SDIG BYED PA DAG RAB TU BYED, ,SDIG PA'I LAS RNAMS BYAS PAS NA, ,DE PHYIR NGAN 'GROR 'GRO BAR 'GYUR, ,CI NAS NGAN 'GROR MI GTONG 
BAR; ,BSKYAB PA'I PHYIR NI RAB TU 'BYUNG, ,ZHES BCOM LDAN 'DAS KYIS GSUNGS PA DAG GO, ,JI LTAR NA NYES PA DE DAG RDZOGS PAR 'GYUR ZHE NA, ,SROG GCOD PA NI GZHI SEMS CAN YIN PA DANG, ,DER 'DU SHES PA DANG, GSAD PAR BSAM PA DANG, SBYOR BA BYAS PA DANG, SBYOR BA BYAS PA 
DE NYID KYI TSE 'AM, GZHAN GYI TSE SHI BA ZHES PA YAN LAG LNGAS RDZOGS PAR 'GYUR RO, ,MI SHI BAR 'GYOD PA LAS SHI BA LA NI NA SMAD DO, ,SMYOS PA DANG, SEMS 'KHRUGS PA DANG, TSOR BAS GZIR BA LA NYES PA MED PAR THAMS CAD LA SBYAR RO, ,MA BYIN PAR LEN PA NI, YAN LAG BZHIS 
RDZOGS PAR 'GYUR TE, BLANG BAR BYA BA GZHAN GYIS YONGS SU BZUNG BAR GYUR BA NI, YIN BA DANG, DER 'DU SHES PA DANG, RKU BAR BSAMS PA DANG, GNAS NAS SPROS PA'O, ,'DOD PAS LOG PAR G-YEMS PA NI RNAM PA BDUN TE, BDAG NYID LAS BYUNG BA DANG, RANG GI CHUNG MA LAS BYUNG 
BA LAS; CHUNG MAR MI RIGS PA CHUNG MAR BYAS PA LAS BYUNG BA DANG, CHUNG MA MA YIN PA LAS BYUNG BA DANG, SKYES PA LAS BYUNG BA DANG, DUD 'GRO LAS BYUNG BA DANG, KHYE'U DANG BU MO LAS BYUNG BA'O, ,DE LA BDAG NYID LAS BYUNG BA DANG, MI RIGS PA'I YUL DRAN PAS DBANG PO LAS RANG NGAM, 
GZHAN GYIS KHU BA 'BYIN PAR BYED PA'O, ,RANG GI CHUNG MA LAS BYUNG BA NI, DUS MA YIN PAR NYIN PAR DANG, BSNYEN GNAS LA GNAS PA DANG, NA BA DANG, SBRUM BA DANG, MYA NGAN GYIS GDUNGS PA DANG, ZLA MTSAN DANG LDAN PA DANG, BANG MA SANGS BA LA SOGS PA DAG DANG, GNAS MA 

@30B
YIN PA PHA MA DANG, BLA MA DANG, DKON MCHOG DANG, MCHOD RTEN LA SOGS PA'I GNAS DANG, YAN LAG MA YIN PA'I KHA DANG, BSHANG BA'I LAM DANG, LTE BA LA SOGS TE, MDOR NA BUD MED KYI DBANG PO LAS GZHAN PA THAMS CAD DO, ,DE LTAR DUS DANG, GNAS DANG, YAN LAG MIN 
PA DAG TU RANG GI CHUNG MA LA 'KHRIG PA SPYOD PA NI, RANG GI CHUNG MA LAS BYUNG BA'I 'DOD PAS LOG PAR G-YEM PA'O, ,CHUNG MAR MI RIGS PA CHUNG MAR BYAS PA LAS BYUNG BA NI, TSANGS PAR SPYOD PA'I DGE BSNYEN MA 'AM, DGE SLONG MA 'AM DGE SLOB MA'AM, DGE TSUL MA'AM, BSNYEN GNAS LA 
GNAS PA'I BUD MED CHUNG MAR BLANG STE, DE DAG MI DGA' BA'AM, DGA' YANG RUNG STE, SDOM PA GTONG BA'I RKYEN BYAS PA STE, 'DI NI CHUNG MAR MI RIGS PAR BYAS PA LAS BYUNG BA'O, ,CHUNG MA MA YIN PA LAS BYUNG BA NI, BUD MED GANG KHYIM THAB GZHAN GYIS GZUNG BA DANG, RANG GI BDUN RGYUD 
LAS MA 'DAS PA'I 'BREL BAR GYUR PA DANG, CHOS KYI MTSAN CAN DANG, SDOM PA CAN DANG, PHA MA DANG, MING PO DANG, SPUN ZLA DANG, RUS CHAGS DANG, CHO 'BRANG DU SMOS PAS BSRUNGS PA DANG, GYOS SGYUG DANG, SKUD PO LA SOGS PA KHYO'I PHYOGS SMOS PAS BSRUNGS PA DANG, MI MNYAM 
PA'I RIGS DANG YON TAN GYIS BSRUNGS PA DANG, SMAD 'TSONG MA DAG KYANG SKYES BU GZHAN GYIS RIN SNGAR BYIN PAS BZUNG BA DANG, SKYES BU GZHAN GYI CHUNG MA DANG 'DRA BAR BDAG GIS BYAS PA RNAMS TE, DE DAG DANG 'KHRIG PA SPYOD PA RNAMS TE GZHAN GYIS TSOR NA NI CHES SDIG PA CHE LA, MA TSOR DU ZIN KYANG 
'DOD PAS LOG PAR G-YEM PA'I RNAM PAR SMIN PA 'BYUNG NGO, SKYES PA LAS BYUNG BA NI, SKYES BU GZHAN GYI KHA DANG BSHAD PA'I LAM LA SOGS PAR MTSAN SBYOR BA'O, ,DUD 'GRO LAS BYUNG BA NI, BA LANG DANG, RA LUG DANG, RTA BONG LA SOGS PA'I MTSAN DANG BSHAD PA'I LAM LA SOGS PAR MTSAN 
SBYOR RO; ,KHYE'U DANG BU MO LAS BYUNG BA NI 'KHRIG PA SPYAD MI BZOD PA'I KHYE'U DANG BU MO'I KHA DANG MTSAN DANG, BSHAD PA'I LAM DU MTSAN SBYOR BA'O, ,DE LTAR 'DOD PAS LOG PAR G-YEM PA DE DAG NI YAN LAG GSUM GYIS RDZOGS PAR 'GYUR TE, DUS LA SOGS PA DE DAG LA DE DAG TU 'DU SHES PA DANG, 

@31A
*, ,SBYOR BA BYAS PA DANG, RJES SU MTHUN PA'I TSOR BA NYAMS SU MYONG BA'O, ,DE LTAR DE DAG NI LAS KYI NYES PAR SPYOD PA GSUM MO, ,BRDZUN DU SMRA BA NI RDZOGS PAR 'GYUR TE, GZHI MA NOR BAR KHONG DU CHUD PA'O, ,DE LA'DU SHES BSGYUR BA DANG, LOG PAR SMRA BA'O, ,PHRA MA NI 
YAN LAG GSUM GYIS RDZOGS PAR 'GYUR TE, DBYE BAR BYA BA SEMS CAN NYID DANG, DBYEN GYI TSIG SMRAS PA'O, ,TSIG RTZUB PO NI YAN LAG GNYIS KYIS RDZOGS PAR 'GYUR TE, GZHI SEMS CAN YIN PA DANG, TSIG RTZUB PO SMRAS PA'O, ,TSIG 'KHYAL PA NI, YAN LAG GNYIS KYIS 
RDZOGS PAR 'GYUR TE, ,CHOS DANG MI LDAN PA DER BSAM PA DANG, TSIG 'KHYAL PA SMRAS PA'O, ,DE DAG NI NGAG GI NYES PAR SPYOD PA BZHI'O, ,BRNAB SEMS NI YAN LAG GNYIS KYIS RDZOGS PAR 'GYUR TE GZHI GZHAN GYI YIN PA DANG, DE LA BRNAB SEMS BSKYED PA'O, ,GNOD 
SEMS NI YAN LAG GSUM GYIS RDZOGS PAR 'GYUR TE, GZHI SEMS CAN YIN PA DANG, DE LA KUN NAS MNAR SEMS PAR GYUR PA'O, ,LOG PAR LTA BA NI, YAN LAG GNYIS KYIS RDZOGS PAR 'GYUR TE, GZHI PHYIN CI MA LOG PA DANG, DE NYID LA BSAM PA PHYIN CI LOG BSKYED 
PA'O; ,DE DAG NI KHYAD PAR GYI YAN LAG GO, ,THUN MONG GI YAN LAG NI SEMS GTZO ZHES BYA'O, ,DE DAG NI YID KYI NYES PAR SPYOD PA GSUM MO, ,DE LTAR NA KUN NAS SLONG BA'I SEMS PA DANG, RJES SU SPYOD PA'I SBYOR BA DANG, SBYOR BA'I GZHI BSAMS PA DE NYID DANG, SBYOR BA'I 
'BRAS BU DNGOS GZHI NYID SPYAD PA DANG, MJUG RJES SU YI RANG BA'O, ,YAN LAG LNGA RDZOGS NA NI MI DGE BA GANG YANG LEGS PAR RDZOGS PA YIN NO, ,THAMS CAD MA TSAD NA NI CUNG ZAD SPYAD PA CI RIGS PAR SBYAR RO, ,CUNG ZAD DU NA GZHI MA NOR BA NYID NI KHA CIG TU MA NGES PA SRID DO, , 
DE LTAR MI DGE BA BCU PO DE DAG SPYAD PA'I 'BRAS BU RGYA CHER NI, DAM PA'I CHOS DRAN PA NYE BAR GZHAG PA LAS SHES PAR BYA ZHING, MDOR BSDUS PA NI JI SKAD DU, BCOM LDAN 'DAS KYIS 'PHAGS PA SDONG PO BKOD PA LAS GSUNGS PA, SROG GCOD PAS NI SEMS CAN DMYAL BAR 

@31B
KHRID DO, BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, TSE THUNG BA DANG, NANG MANG BA'O, ,MA BYIN PAR LEN PAS NI, SEMS CAN DMYAL BAR KHRID DO, ,BYOL SONG GI SKYE 
GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG RNAM PAR SMIN PA GNYIS MNGON PAR BSGRUB PA 'DI LTA STE, LONGS SPYOD CHUNG BA DANG, THUN MONG GI LONGS SPYOD DU 'GYUR BA'O, ,'DOD PAS LOG PAR G-YEM PAS NI, SEMS CAN DMYAL BAR KHRID DO, , 
BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, LHOD PA DANG BCAS BA'I CHUNG MA DANG, G-YOG 'KHOR MA BSRUNGS PA'O, ,BRDZUN DU SMRA BAS NI SEMS CAN DMYAL BAR 
KHRID DO, ,BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, SKUR PA MANG BA DANG, GZHAN GYIS BSLU BA'O, ,PHRA MAS NI SEMS CAN DMYAL BAR KHRID DO, ,BYOL 
SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, G-YOG MI MTHUN PA DANG G-YOG NGAN PAR 'GYUR BA'O, ,TSIG RTZUB POS NI, SEMS CAN DMYAL BAR KHRID DO, ,BYOL 
SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, YID DU MI 'ONG BA'I TSIG THOS PA DANG, 'THAB MO'I TSIG THOS PAR 'GYUR BA'O, ,NGAG 'KHYAL PAS NI, SEMS 
CAN DMYAL BAR KHRID DO, ,BYOL SANG[?] GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, TSIG MI BTZUN PA DANG, SPOBS PA MANG BA'O, ,BRNAB SEMS KYIS NI, SEMS CAN 

@32A
*, ,DMYAL BAR KHRID DO, ,BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, CHOG MI SHES PA DANG, 'DOD PA CHE BA'O, ,GNOD SEMS KYIS NI SEMS 
CAN DMYAL BAR KHRID DO, ,BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, GNOD BAS GLAGS LTA BA DANG, PHA ROL GYIS MA NAR BA'O, ,LOG PAR LTA BAS NI, SEMS 
CAN DMYAL BAR KHRID DO, ,BYOL SONG GI SKYE GNAS SU KHRID DO, ,GSHIN RJE'I 'JIG RTEN DU KHRID DO, ,DE NAS CI STE MIR SKYES NA YANG, RNAM PAR SMIN PA GNYIS MNGON PAR BSGRUB PA 'DI LTA STE, LTA BA NGAN PA LTUNG BA DANG, G-YO SGYU CAN DU 'GYUR BA'O ZHES GSUNGS TE, DE DAG KYANG MTSON PA STE, 
MI DGE BA BCU PO 'DI DAG NI RE RE LA YANG RNAM PAR SMIN PA YANG SHIN TU MANG PO YOD PAR RIG PAR BYA'O, ,DA NI 'DI DAG GI LCI BA DANG YANG BA NYID BRJOD PAR BYA STE, DE NI 'PHAGS PA DE BZHIN GSHEGS PA'I MDZOD KYI MDO LAS GSUNGS PA, 'OD SRUNGS PHA YANG YIN LA, RANG SANGS RGYAS KYANG YIN 
PA GSOD PA GANG YIN PA 'DI NI SROG GCOD PA'I NANG NA MA RUNGS PA'O, ,DKON MCHOG GSUM GYI DKOR 'PHROG PA 'DI NI MA BYIN PAR LEN PA'I NANG NA MA RUNGS PA YIN NO, ,MA YANG YIN LA DGRA BCOM PA YANG YIN PA LAS NYAL PO BYAS PA 'DI NI, 'DOD PAS LOG PAR G-YEM PA'I NANG NA 
MA RUNGS PA YIN NO, ,DE BZHIN GSHEGS PA LA SKUR BA 'DEBS PA 'DI NI, BRDZUN DU SMRA BA'I NANG NA MA RUNGS PA YIN NO, ,DGE 'DUN GYI DBYEN BYAS PA 'DI NI, PHRA MA'I NANG NA MA RUNGS PA YIN NO, ,'PHAGS PA RNAMS LA MI SNYAN PAR RJOD PA 'DI NI, NGAG RTZUB PO RNAMS KYI NANG NA MA 
RUNGS PA YIN NO, ,CHOS THOS PAR 'DOD PA RNAMS RNAM PAR G-YEM PAR 'DOD PA 'DI NI TSIG 'KHYAL PA'I NANG NA MA RUNGS PA YIN NO, ,YANG DAG PAR SONG BA DANG, YANG DAG PAR ZHUGS PA RNAMS KYI RNYED PA DANG 'PHROG PAR SEMS PA 'DI NI, BRNAB SEMS KYI NANG NA MA RUNGS PA YIN NO, ,MTSAMS 

@32B
MED PA BYED PA 'DI NI, GNOD SEMS KYI NANG NA MA RUNGS PA YIN NO, ,LTA BA MCHOG TU 'DZIN PA 'DI NI, ,LOG PAR LTA BA'I NANG NA MA RUNGS PA YIN NO ZHES BYA BA LA SOGS PA'O, ,MDOR BSDU NA RGYUN DU ZHUGS PA DANG, NYON MONGS PA DRAG POS SPYOD PA DANG, RTEN GYI RANG BZHIN BYANG CHUB KYI 
SEMS DANG, DKON MCHOG GSUM LA MI RTEN CING, RNAM PAR SUN 'BYIN PA KUN DU SPYOD PA LA SOGS PA MED PA DANG, YON TAN DANG, GTZO BO 'PHAGS PA'I GZHI LAS BYUNG BA STE, DE DAG DANG GANG LDAN PA'I MI DGE BA BCU NI LCI BA NYID DO, ,DE BAS NA 'PHAGS PA N'A G'ARDZU NAS 
KYANG; RTAG DANG MNGON PAR ZHEN DANG GNYEN PO MED, ,YON TAN GTZO LDAN GZHI LAS BYUNG BA'I LAS, ,DGE DANG MI DGE RNAM LNGA CHEN PO STE, ,DE BAS DGE BA SPYOD LA BRTZON PAR BGYI, ,ZHES BSHAD DO, ,DA NI DE DAG RTZA BA'I NYON MONGS PA DAG GANG GIS RDZOGS PAR BYED PA BSTAN ZHE NA, 
DE NI CHOS MNGON PA'I TSIG LE'U BYAS PA LAS, ,GSOD DANG GNOD SEMS TSIG RTZUB DAG ,ZHE SDANG GIS NI MTHAR PHYIN BYED, ,LOG G-YEM BRNAB SEMS MA BYIN LEN, ,CHAGS PA YIS NI MTHAR PHYIN BYED, ,LOG PAR LTA BA GTI MUG GI ,LHAG MA GSUM GYIS RDZOGS PAR 'DOD, , 
CES BSHAD PA LAS SHES PAR BYA'O, ,NGA NI DE DAG GI GNANG BA NYID BRJOD PAR BYA STE, GANG BDAG GI DON LA RJES SU LTA BA CUNG ZAD TZAM YANG MED LA, BYED PA GZHAN GYI DON 'BA' ZHIG 'DOD CING THAMS CAD DU SNYING RJE DANG LDAN PA DAG LA NI, YID KYI NYES PAR SPYOD PA GSUM MA GTOGS 
PA'AM; LOG PAR LTA BA NYID MA GTOGS PA DAG LA LAR RJES SU GNANG BA SNANG STE, DE LA BYANG CHUB SEMS DPA'I SDOM PA GTAN LA PHAB PA'I GTZUG LAG DAG LA BLTA'O, ,DE LTAR BLANG BAR BYA BA DANG, MI MTHUN PA'I PHYOGS DANG, YAN LAG DANG, 'BRAS BU DANG, LCI YANG DANG, RGYU 
DANG; RJES SU GSAN PA DAG GIS DGE BA BCU'I LAS KYI LAM RGYAS PAR BSTAN PA YIN NO, ,DGE BA BCU YI LAS KYI LAM, ,LEGS BRJOD BSOD NAMS DRI MED GANG, ,DENG 'DIR BDAG GIS BSGRUBS PA DES, ,'GRO BA MI DGE BCU SPANG SHOG ,BDAG KYANG DGE BCU'I YON TAN 

@33A
*, ,GYIS; ,BRGYAN CING NGAN 'GRO SPANGS PA DANG, ,'GRO BA'I MI DGE'I LAS LAM BCU, ,GTAN NAS RGYUN GCOD BYED PAR SHOG ,DGE BA BCU'I LAS KYI LAM BSTAN PA ZHES BYA BA, SLOB DPON BRAM ZE BTZUN PA CHOS LDAN RAB 'BYOR DBYANGS KYI ZHAL SNGA NAS MDZAD PA RDZOGS 
SO,, ,,RGYA GAR GYI MKHAN PO BUDDHA KA RA BARMA DANG, BOD KYI LO TZ'A BA DGE SLONG CHOS KYI SHES RAB KYIS BSGYUR CING ZHUS TE GTAN LA PHAB PA'O,, 