@60B
#, ,RGYA GAR SKAD DU, ,AA DVA LA SIDDHI S'A DHA NA N'A MA, ,BOD SKAD DU, ,GNYIS SU MED PAR GRUB PA'I SGRUB THABS ZHES BYA BA, 'JAM DPAL GZHON NUR GYUR PA LA PHYAG 'TSAL LO, ,MGON PO'I RANG BZHIN GSAL BA NI, ,KHAMS GSUM LAS BYUNG THAMS CAD MKHYEN, ,RDO RJE 

@61A
*, ,CHE LA MGOS PHYAG 'TSAL, ,DGOS PA'I DON GYI 'BRAS BU 'BYIN, ,YUL DUS CHOS DANG GZA' SKAR DANG, ,DKYIL 'KHOR BRTAG PA MI DGOS PA'I, ,RDO RJE SEMS DPA'I SGRUB THABS BSHAD, ,BSDUS TE BSGRUB PA SGRUB PA'I MCHOG ,DAM BCA' DKA' THUB 
SMYUNG BA DANG, ,SNYING PO SGOM PA SMRA BA LA, ,'DI NYID MED PAR GYUR NA NI, ,BSKAL PA 'BUM PHRAG BRGYAR MI 'GYUR, ,CHE CHUNG SA BON LA SOGS TSOGS, ,SNA YI NANG NAS 'BYUNG BA DANG, ,SNGAGS PA RTAG TU MCHOD PA BYED, ,BDAG NYID DE NYID BSGOM STE MCHOD, ,MA DANG SRID 
MO BU MO DANG, ,DE BZHIN TSA MO NYID DANG NI, ,SHES RAB THABS SU BYA BA STE, ,RNAL 'BYOR PAS NI RTAG TU MCHOD, ,YAN LAG GCIG MED RIGS NGAN DANG, ,BZO BO KHYI SHA CAN SOGS KYI, ,BU MO RTAG TU MCHOD PAR BYA, ,YE SHES RDO RJE BSGOM PA CHE, ,DE KHO NA NYID KYI SNGAGS KYI 
'BRAS BU NI 'DI YIN NO, ,AOm A'A:H'Um, 'DI LTAR SEMS CAN 'CHING BA NI, ,DRAG PO'I LAS KYIS SEMS CAN RNAMS, ,THABS KYIS 'KHOR BA DAG LAS GROL, ,DAM TSIG NYIN MTSAN RTAG TU NI, ,RIGS LNGA LAS BYUNG BZANG PO DANG, ,GSAL BA'I TSOGS KYI MCHOD PA 
BYED; ,'O MA 'BAB BAS SNA TSOGS 'BYUNG, ,SNGAGS PA RAB DGA'I MIG GIS NI, ,RTAG TU MIG GI MDANGS PHYUNG STE, ,YANG DAG SEMS NI BRTAN PO YIS, ,YE SHES RGYA MTSO SKAM PAR BYED, ,JI LTAR G-YO DANG MI G-YO BA, ,KHAMS GSUM THAMS CAD MA LUS PA, , 
THAMS CAD DE NYID RNAM 'BYOR NI, ,RDO RJE 'DZIN PA NYID DU MTHONG, ,GZHAN DU KHA CIG SMRA BA DANG, ,MTSAN MA'I BYE BRAG 'DUG PA LA, ,DE LA BRNYAS PAR MI BYA STE, ,RDO RJE SEMS DPA'I RDZU 'PHRUL NYID, ,THAMS CAD MNYAM PA NYID GNAS TE, ,MA LUS DNGOS PO MED PA NI, , 
SNGAGS PAS RTAG TU SGOM PAR BYED, ,PHUNG PO'I RANG BZHIN DAG PA NYID, ,DRI DANG GOS DANG ME TOG SOGS, ,SBOS DANG LHA BSHOS DE BZHIN DU, ,GLU DANG ROL MO GAR SOGS KYIS, ,THABS KYI BDAG PO DGA' BAR 'GRO, ,DKA' THUB NGAN PAS GZIR MI BYA, ,SMYUNG BA YI 

@61B
NI LAS MI BYA, ,KHRUS DANG GTZANG SBRA MI BYA STE, ,BLO GROS CHUNG NGU'I SPYOD MI BYA, ,LUGS MA LA SOGS PHYAG MI BYA, ,SA SHING RDO SOGS DE BZHIN NO, ,BDAG GI LUS LA RGYUN DU MCHOD, ,RTAG TU SEMS GCIG KHO NAS MCHOD, ,SBRANG BU SKYUGS PA BSRES PA YIS,, 
CHE CHUNG TSOGS KYIS SBYANG BAR BYA, ,GSAL BA LNGA DANG LDAN PAR BYED, ,RDO RJE 'DZIN PA MCHOD PAR BYA, ,BUD MED RANG BYUNG ME TOG NI, ,BYANG CHUB SEMS DANG LDAN PAR BYA, ,RTAG TU LHA MO MCHOD PAR BYA, ,PHUNG PO DE NYID BSGOM PAR BYA, ,GZHAN GYI NOR DAG 'PHROG 
PAR BYA, ,GZHAN GYI BUD MED BSTEN PAR BYA, ,BRDZUN GYI TSIG KYANG SMRA BAR BYA, ,SANGS RGYAS THAMS CAD GSANG BAR BYA, ,RDO SOGS MCHOD RTEN MI BYA STE, ,GLEGS BAM DAG KYANG BKLAG MI BYA, ,RMI LAM TZAM DU DKYIL 'KHOR NI, ,LUS KYIS BYA BAR MI BYA'O, , 
THAMS CAD DAG NI KUN LA YANG, ,RTOG PA DAG NI MI BYA STE, ,RDO RJE SEMS DPA'I BDAG NYID DU, ,DNGOS PO MA LUS GYUR PAR BSAM, ,SNGAGS PA 'GRO DANG 'DUG PA DANG, ,DE BZHIN ZA DANG MI ZA DANG, ,'THUNG DANG MI 'THUNG BA DAG LA, ,SEMS NI RTOG PAR MI BYA'O, ,RNAM PAR SNANG MDZAD BYUNG 
BA LA; ,SEMS CAN THAMS CAD YAN LAG TU, ,MKHAS PAS SEMS CAN KUN BLANGS TE, ,DNGOS GRUB RGYUR NI BZA' BAR BYA, ,THAMS CAD RIGS NAS BYUNG BA YI, ,BUD MED DAG LA BRTAG MI BYA, ,DE NYID BCOM LDAN PHA ROL PHYIN, ,KUN RDZOB TZAM GYI GZUGS NYID DO, , 
TSES GRANGS SKAR MA MI DGOS TE, ,SMYUNG BAR YANG NI GNAS MI BYA, ,GNYIS MED YE SHES LDAN PA YIS, ,BDE BAR GSHEGS PA'I DNGOS GRUB 'GYUR, ,MANG PO SMRAS TE CI ZHIG BYA, ,JI LTA JI LTAR MTHONG BA DAG ,DE DAG THAMS CAD RNAL 'BYOR GYIS, ,MTHONG ZHING RIG PAS 
SHES PAR BYA, ,BA LONG RTA BONG RNGA MO DANG, ,BA DANG KHYI LAS BYUNG BA LAS, ,GSAL BAR CHE BA BSRES BYAS TE, ,RNAL 'BYOR MKHYEN PAS RTAG TU BZA', ,GCIG LA CHAGS PAR MI BYA STE, ,GANG YANG BLANG DOR MI BYA'O, ,RNAL 'BYOR MNYAM PA'I SEMS KYIS NI, ,'KHOR BA'I RGYA 

@62A
*, ,MTSO RGAL PAR BYED, ,'BYUNG DANG 'DUG DANG 'GRO BA DANG, ,KUN GYIS MANG PO SPROS PA DANG, ,DE DAG MED NA 'KHOR BA MED, ,SKYE BA DANG NI 'BYUNG BA MED, ,BCOM LDAN RDO RJE NYI MAS NI, ,SHES RAB MTSAN MOS BSHAD PA STE, ,DE 'DRA'I RNAL 'BYOR SGO ME BYED 
NA; ,MYUR DU DNGOS GRUB THOB PAR BYED, ,THAMS CAD SEMS KYIS CHOS NYID NI, ,DNGOS POR MA GRUB BRTAG DKA' BA, ,DE NYID SLOB DPON ZHAL NAS NI, ,THOB PAR 'GYUR BAR THE TSOM MED, ,MI GNAS MYA NGAN 'DAS PA YIN, ,MTSAN MA MED PA GNAS NI MED, , 
DE SHES BYANG CHUB MCHOG TU 'GRO, ,DE LTAR SHES PA'I RNAL 'BYOR NI, ,BLO CAN RTAG TU BSLAB PAR BYA, ,DE NYID 'GRUB PAR THE TSOM MED, ,BSOD NAMS MED PA'ANG 'GRUB PAR 'GYUR, ,KHAMS GSUM NA NI SLOB DPON LAS, ,CHE BAR GYUR PA GZHAN MED NA, ,DE NYID KYI NI 
BKA' DRIN GYIS, ,DNGOS GRUB MANG PO THOB PAR 'GYUR, ,DE NYID RDO RJE SEMS DPA' NYID, ,SANGS RGYAS THAMS CAD PHYAG KYANG 'TSAL, ,SLOB DPON MCHOD PA BLA NA MED, ,CI TZAM NUS PAR MCHOD PAR BYA, ,DE NI DE BZHIN GSHEGS PA NYID, ,SEMS CAN RNAMS KYI DON GYI 
PHYIR; ,GZUGS SU SNANG BA KUN RDZOB STE, ,RNAL 'BYOR BDAG NYID GDAN LA 'DUG ,'CHI BDAG DE NI RTAG PA CHE, ,THAMS CAD MA LUS STONG PA NYID, ,RANG GI RTOG PA MI SNANG LA, ,GZHAN DAG DE LA DGA' BAR BYED, ,GNYIS SU MED PAR GRUB PA'I SGRUB THABS ZHES BYA BA 
'DI NI AU RGYAN GYI CHE BA RNAL 'BYOR GDAN GYIS SGRUB PA'I LHA'I GNAS NAS PHYUNG BA, BCOM LDAN 'DAS MA LA KshM'I'I ZHAL SNGA NAS BYUNG BA RDZOGS SO,, 