@219B
#, ,RGYA GAR SKAD DU, SARBA DU RGA TI PA RI SHO DHA NE TE DZO R'A DZA KALPA A'A LO K'A LAm KA RA N'A MA, BOD SKAD DU, NGAN SONG 
THAMS CAD YONGS SU SBYONG BA GZI BRJID KYI RGYAL PO BRTAG PA SNANG BA'I RGYAN ZHES BYA BA, GTZO CHEN KUN RIG SH'AKYA THUB, ,RDO RJE 'DZIN PA ZHI DANG KHRO, ,TSE DPAG MED DANG BDE BA CHE, ,'KHOR DANG BCAS LA PHYAG 'TSAL NAS, ,NGAN SONG RNAM PAR SBYONG BYED PA'I, ,GZI BRJID 

@220A
*, ,RGYAL PO'I BRTAG PA NI, BDAG NYID DRAN PA SKYED PA'I PHYIR, ,CI NUS PAS NI RNAM PAR DBYE, ,'DI SKAD BDAG GIS THOS PA ZHES BYA BA LA SOGS PAS 'DI'I BRJOD PAR BYA BA DANG 'BREL PA NI GANG ZHIG YIN, DGOS PA DANG DGOS PA'I DGOS PA NI CI ZHIG 
YOD CE NA, DE BRJOD PAR BYA STE, NGAN SONG THAMS CAD YONGS SU SBYONG BA GZI BRJID KYI RGYAL PO'I BRTAG PA ZHES BYA BA NI RGYUD YIN LA, 'DI SKAD BDAG GIS THOS PA ZHES BYA BA NAS TSANGS PA CHEN PO PADMA'I GDAN LA BZHUGS TE ZHES BYA BA'I BAR GYIS SH'AKYA THUB PA NYID DANG GZHAN GYI DON 
PHUN SUM TSOGS PA'I RANG BZHIN STON PA'I GLENG GZHI'I MDO NI, GDUL BYA MNGON PAR 'DOD PA BSKYED PA'I PHYIR GSUNGS PA YIN NO, ,GDUL BYA MNGON PAR 'DOD PA SKYES PA RNAMS LA SH'AKYA THUB PA DE MNGON SUM DU BYED PA'I THABS NI NGAN SONG GI RGYUD THAMS CAD YONGS SU SBYONG BA'I TING 
NGE 'DZIN LA SNYOMS PAR ZHUGS TE ZHES BYA BA NAS BRTZAMS TE, BCOM LDAN 'DAS KYIS GSUNGS PA LA MNGON PAR BSTOD DO ZHES BYA BA'I BAR GYI GZHUNG GIS THABS BSTAN TO, ,YANG 'DI KUN RIG DANG GTZUG TOR DGU DANG, TSE DPAG TU MED PA'I DKYIL 'KHOR NI BAR MA LA SRID PA 
RJES SU 'DZIN PAR BYED PA YIN NO, ,BDE BA CHEN PO DANG, 'CHI BDAG 'JOMS PA DANG, KHRO BO RDO RJE ME NI, MCHOG LA SRID PA RJES SU 'DZIN PAR BYED PA YIN NO, ,'JIG RTEN PA'I DKYIL 'KHOR RNAMS NI MCHOG DANG BAR MA MA YIN PA LA SRID PA RJES SU 'DZIN PAR BYED PA YIN NO, , 
JI SKAD DU 'DI NYID LAS, SRID DANG SRID MIN RNAM SBYONG BA, ,ZHI ZHING DUL LA DGA' BA CHE, ,ZHES GSUNGS PA'I PHYIR RO, ,YANG 'DIR NI KUN RIG DANG BDE BA CHEN PO'I DKYIL 'KHOR NI, SKU STON ZHING PHYAG RGYA CHEN PO YIN LA, DE BZHIN GSHEGS PA'I RIGS SU BSTAN TE, 
'DOD CHAGS KYIS 'DOD CHAGS SPANG BA'I PHYIR GSUNGS PA YIN NO, ,GTZUG TOR DANG 'CHI BDAG 'JOMS PA'I DKYIL 'KHOR NI GSUNG STON ZHING CHOS KYI PHYAG RGYA GTZO BOR GYUR LA, PADMA'I RIGS SU BSTAN TE GTI MUG GIS GTI MUG SPANG BA'I PHYIR GSUNGS PA YIN NO, ,TSE 

@220B
DPAG MED DANG KHRO BO NYI MA DANG ME DANG 'JIG RTEN PA'I DKYIL 'KHOR RNAMS NI THUGS STON ZHING DAM TSIG GI PHYAG RGYA GTZO BOR GYUR LA RDO RJE'I RIGS YIN TE, KHRO BAS KHRO BA SPANG BA'I PHYIR GSUNGS PA YIN NO, ,JI SKAD DU 'DI NYID LAS, LAG PA G-YON PA'I THAL MO BKAN TE PANG DU 
BZHAG LA DE'I STENG DU G-YAS PA BZHAG STE MTHE BONG GNYIS SPRAD LA ZHI BA'I LTA BAS BLTA BA 'DI NI DE BZHIN GSHEGS PA'I RIGS KYI TING NGE 'DZIN GYI PHYAG RGYA STE DAM TSIG YIN PAR BSHAD DO, ,DE NYID LAS BZLOG STE STAG 'OG BSNOL LA MTHE BONG DANG MTHE'U CHUNG GNYIS GCIG 
LA GCIG LU GU RGYUD KYI TSUL DU BSNOL LA SNYING GAR GZHAG PA 'DI NI RDO RJE RIGS KYI DAM TSIG GI PHYAG RGYA'O, ,THAL MO RDZOGS PAR SBYAR BA LAS MTHE BONG MTHE'U CHUNG GNYIS BSNYAMS PA LA LHAG MA BRKYANG BA 'DI NI PADMO'I RIGS KYI PADMO'I PHYAG RGYA'O ZHES BYA BA DANG, RTZE GSUM 
RTZE GSUM 'CHANG 'PHRO DANG, ,'DOD CHAGS ZHE SDANG GTI MUG GTZO, ,ZHES PA DANG, MA RIG 'JOMS PA'I TSANGS PA STE, ,'DOD CHAGS ZHE SDANG DRI MTHAR MDZAD, ,CES GSUNGS PA'I PHYIR RO, ,YANG KUN RIG DANG BDE BA CHEN PO NI LONGS SPYOD RDZOGS PA'I SKU'I TSUL, 
SH'AKYA THUB PA GTZUG TOR GYI DKYIL 'KHOR DANG, 'CHI BDAG 'JOMS PA SPRUL PA'I SKU'I TSUL, DKYIL 'KHOR LHAG MA RNAMS NI CHOS KYI SKU'I TSUL STON PA YIN NO, ,'DI NYID LAS JI SKAD DU BCOM LDAN 'DAS PHYAG NA RDO RJE DE NYID LONGS SPYOD RDZOGS PA'I SKUS RDO RJE SEMS 
DPA'I SKUR ZHUGS PAR 'TSAL BAR BGYI STE ZHES GSUNGS PA'I PHYIR RO, ,YANG 'DI'I DBANG DANG DAM TSIG DNGOS GRUB KYI DKYIL 'KHOR KUN RIG DANG, GTZUG TOR DGU DANG, TSE DPAG MED DANG, RGYAL CHEN BZHI DANG, PHYOGS SKYONG BCU DANG, GZA' CHEN BRGYAD DANG, KLU CHEN 
BRGYAD DANG, 'JIGS BYED CHEN PO DANG, LHA CHEN RNAMS KYI DKYIL 'KHOR DANG, 'CHI BDAG 'JOMS PA DANG, BDE BA CHEN PO DANG, KHRO BO RDO RJE NYI MA ME'I DKYIL 'KHOR TE BCU GNYIS SO, ,BSGRUB PA'I DKYIL 'KHOR KUN RIG GI RAS LA BRI BA DANG, GTZUG TOR DGU'I 

@221A
*, ,RAS LA BRI BA DANG, TSE DPAG MED KYI RAS LA BRI BA DANG, KLU CHEN BRGYAD KYI BSAM PA DANG, 'JIGS BYED CHEN PO'I BSAM PA DANG, LHA CHEN PO'I BSAM PA DANG, 'CHI BDAG 'JOMS PA'I BSAM PA DANG, BDE BA CHEN PO'I BSAM PA DANG, RDO RJE NYI MA ME'I 
BSAM PA STE DGU'O, DE KHO NA STE DKYIL 'KHOR GYI DE KHO NA NYID DO, ,DKYIL 'KHOR BSKYED PA'I GSANG SNGAGS DANG, BYIN GYIS BRLAB PA'I GSANG SNGAGS DANG, MCHOD PA'I SNGAGS DANG, DBANG DANG DAM TSIG SBYIN PA'I SNGAGS DANG, BSGRUB PA'I SNGAGS DANG, BRDUNG BA'I SNGAGS 
DANG; DGUG PA'I SNGAGS DANG, SNGAGS KYI DE KHO NA NYID DE CI RIGS SU SBYAR RO, ,'DI'I KUN RIG GI SKABS NA LCAGS KYU LA SOGS PA'I PHYAG RGYA DANG, GTZUG TOR DANG BDE BA CHEN PO'I SKABS NAS BSHAD PA STE PHYAG RGYA'I DE KHO NA NYID DO, ,KLU CHEN BRGYAD DANG, 'JIGS BYED 
CHEN PO DANG, LHA CHEN PO BRGYAD KYI DKYIL 'KHOR DANG, 'CHI BDAG 'JOMS PA DANG, BDE BA CHEN PO DANG, KHRO BO RDO RJE NYI MA DANG, ME'I DKYIL 'KHOR GYI SKABS NAS BSGOM PA'I SGO NAS BSGRUB PA DRUG STE TING NGE 'DZIN GYI DE KHO NA NYID DO, ,YANG KUN RIG GI RAS RIS KYI BZLAS PA 
DANG; RO 'AM GZUGS BRNYAN LA BZLAS PA DANG, GTZUG TOR DGU'I RAS RIS DANG, RO'AM GZUGS BRNYAN LA BZLAS PA DANG, TSE DPAG MED KYI RAS RIS KYI BZLAS PA DANG, KLU CHEN BRGYAD KYI BZLAS PA DANG, LHA CHEN DANG 'JIGS BYED CHEN PO'I BZLAS PA DANG, 'CHI BDAG 
'JOMS PA'I SKABS DANG, KHRO BO'I SBYIN SREG GI SKABS KYI BZLAS PA DANG BCU NI BZLAS BRJOD KYI DE KHO NA NYID DO, ,YANG KUN RIG GI SKABS NAS ZHI BA'I DON DU SBYIN SREG DANG, RO BSREG PA'I DON DU ZHI BA'I SBYIN SREG DANG, GTZUG TOR DGU'I DON DU ZHI BA'I SBYIN SREG DANG, 
'CHI BDAG 'JOMS PA'I ZHI BA DANG, RGYAS PA DANG, DBANG DANG, MNGON SPYOD KYI SBYIN SREG DANG, BDE BA CHEN PO'I SKABS NAS ZHI BA DANG, RGYAS PA DANG, DBANG DANG, MNGON SPYOD DANG, RDO RJE NYI MA ME'I ZHI BA DANG, RGYAS PA DANG, DBANG DANG, MNGON SPYOD DANG BCU BZHI STE, SBYIN 

@221B
SREG GI DE KHO NA NYID DO, ,RDO RJE NYI MA ME MA GTOGS PA'I DKYIL 'KHOR BCU GCIG PA LA SOGS PA NAS SPYAN DRANG BA BSTAN PA NI SPYAN DRANG BA'I DE KHO NA NYID DO, ,DKYIL 'KHOR DE DAG DANG SBYIN SREG DANG RAS RIS LA SOGS PA RNAMS LAS MCHOD PA BSHAD PA RNAMS DANG, RDO RJE 
NYI MA ME'I SBYIN SREG GI SKABS NAS LHA RNAMS MCHOD CING GSHEGS SU GSOL BA'I DE KHO NA NYID BSTAN TO, ,KUN RIG GI RAS BRIS KYI SKABS NAS 'JIG RTEN GSUM RGYAL DU BSKYED DE BDAG GI BDAG GI DE NYID DRAN PAS NI BDAG BSRUNG BA NI SRUNG BA'I DE KHO NA NYID BSTAN TO, ,YANG DNGOS SU 
TING NGE 'DZIN THABS YIN PAS DE BRJOD PAR BYA STE, DE YANG RTZA BA'I RGYUD KYIS BSHAD PAR BYA'O, ,NGAN SONG THAMS CAD KYI RGYUD YONGS SU SBYONG BA ZHES BYA BA NAS BRTZAMS TE SANGS RGYAS BYE BA PHRAG DGU BCU RTZA BZHIS BSHAD PA NGAS BSHAD KYIS NYON CIG CES BYA BA'I BAR GYIS 
NGAN 'GRO SBYONG ZHING NOR BU DRI MA MED PA LUNG BSTAN PA STE DANG PO SBYOR BA'I TING NGE 'DZIN TO, ,DE NAS LHA RNAMS KYI DBANG PO BRGYA BYIN GYIS ZHES BYA BA NAS BRTZAMS TE, 'JIG RTEN DANG 'JIG RTEN LAS 'DAS PA'I PHAN PA DANG BDE BA THAMS CAD MYONG BAR 'GYUR RO ZHES BYA 
BA'I BAR GYI GZHUNG GIS TSANGS PA LA SOGS PA'I 'JIG RTEN PA'I LHA'I DKYIL 'KHOR DU DGOD PA'I PHYIR DANG LHA RNAMS BSKYED PA'I PHYIR GSANG SNGAGS BSHAD PA STE DKYIL 'KHOR RGYAL PO MCHOG GI TING NGE 'DZIN STON TO, ,DE NAS BSDU ZHING BYIN GYIS BRLAB PA NAS BRTZAMS 
TE LAS KYI RGYAL PO MCHOG 'PHAGS PA GSANG ZHING SRA BA'I MCHOG MTHON PO LAS BSHAD PA BZHIN DU SHES PAR BYA'O, ,DBANG DANG DAM TSIG THOB PAS THABS 'DI NYID LA 'JUG PAR BYA BA'I PHYIR DE NAS LHA RNAMS KYI DBANG PO ZHES BYA BA NAS BRTZAMS TE, BRTZER LDAN DNGOS GRUB MYUR 
DU 'GRUB, ,CES BYA BA'I BAR GYI GZHUNG GIS SLOB DPON GYI LAS KYI CHO GA DANG, SLOB MA GZHUG PA LA SOGS PA'I CHO GA STON TO, ,DE NYID DU DBANG DANG DAM TSIG THOB PA RNAMS LA, JI LTAR 'DOD PA'I DNGOS GRUB BSLAB PAR BYA'O ZHES BYA BA'I DON 'DI BSTAN PAR BYA BA'I PHYIR, 

@222A
*, ,DE NAS BCOM LDAN 'DAS KYIS LHA RNAMS KYI DBANG PO BRGYA BYIN ZHES BYA BA NAS, GNOD SBYIN RGYU SKAR GDONG LA SOGS, ,TSIG TZAM GYIS NI DRAN BZHIN DU, ,ZHI BA LA SOGS LAS KUN BYED, ,CES BYA BA'I BAR GYI GZHUNG GIS DNGOS GRUB STON 
TO; ,YANG 'DI NYID DU, DBANG DANG DAM TSIG THOB PA RNAMS LA, SDIG PA CHEN PO BYAS PAS SEMS CAN DMYAL BA LA SOGS PA'I NANG DU GYUR PA RNAMS THABS SLA BAS GROL BAR BYA BA'I DON 'DI BSTAN PAR BYA BA'I PHYIR, DE NAS LHA RNAMS KYI DBANG PO BRGYA BYIN GYIS ZHES BYA BA 
NAS; BDE GSHEGS RGYAL BA NYID KYIS GSUNGS, ,ZHES BYA BA'I BAR GYI GZHUNG GIS SHI BA'I DBANG DU GYUR PA'I CHO GA BSTAN TO, ,DE NAS BRGYA BYIN LA SOGS LHAS, ,PADMA LTA BU'I MIG PHYE NAS, ,ZHES PA NAS BRTZAMS TE BAG YOD PAR GYIS LA SGRUBS SHIG CES BYA BA'I 
BAR GYI GZHUNG GIS NOR BU DRI MA MED PA DGA' LDAN DU SKYES PA DANG, RGYUD GTAD PA BSTAN TE, RTZA BA'I RGYUD KYI BSDUS PA'I DON BSTAN TO, ,RGYUD PHYI MA'I BSDUS PA'I DON BSTAN PAR BYA STE DE LAS KYANG DANG POR GTZUG TOR DGU'I BSDUS PA'I DON BSTAN PA STE, 'DIR DANG POR 
SBYOR BA'I TING NGE 'DZIN NI RTZA BA'I RGYUD LAS BSHAD PA LAS PHYAG NA RDO RJE DANG BCAS PA'O, ,DE NAS BYANG CHUB SEMS DPA' SEMS DPA' CHEN PO PHYAG NA RDO RJE ZHES BYA BA NAS BRTZAMS TE H'Um PHAt CES PA'I BAR GYI GZHUNG GIS DKYIL 'KHOR RGYAL MCHOG BSTAN TO, ,LAS RGYAL 
MCHOG NI SNGA MA BZHIN DU SHES PAR BYA'O, ,THABS DE LA 'DI NYID DU DBANG DANG DAM TSIG THOB PAS 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS DKYIL 'KHOR BSHAD DE ZHES BYA BA NAS BRTZAMS TE, PHYAG NA RDO RJE H'Um ZHES BYA BA LAS THAMS CAD BYED 
PA'I BAR GYI GZHUNG GIS SLOB DPON GYI LAS DANG, SLOB MA GZHUG PA LA SOGS PA'I CHO GA BSTAN TO, ,'DI LAS GSUNGS PA'I DNGOS GRUB RNAMS BYA BA DANG SPYOD PA DANG RNAL 'BYOR GYI RGYUD GZHAN LAS GSUNGS PA'I THABS KYIS 'GRUB PO ZHES BYA BAR BRTAG PA GZHAN GYI CHO 

@222B
GAS KYANG THAMS CAD 'GRUB PAR 'GYUR RO ZHES BYA BAS STON TO, ,'DI NYID DU DBANG DANG DAM TSIG THOB PA'I SLOB DPON GYIS SHI BA'I RO LA SOGS PA LA BZLAS PA DANG SBYIN SREG DANG DBANG RNAMS KYIS GROL BAR BYED DO ZHES PA'I DON BSTAN PAR BYA BA'I PHYIR LHA DANG KLU DANG ZHES 
BYA BA NAS BRTZAMS TE YONGS SU GROL BAR BYED DO ZHES BYA BA'I BAR GYI GZHUNG GIS BSTAN TO, ,RTZA BA'I RGYUD DANG RGYUD PHYI MA DANG PHYI MA'I YANG PHYI MA LAS GSUNGS PA'I LHA RNAMS BSGRUB PA'I PHYIR, RGYAS GDAB PO ZHES BSTAN PAR BYA BA'I PHYIR, DE NAS BCOM LDAN 'DAS PHYAG NA 
RDO RJES SENG GE'I LTA STANGS KYIS ZHES BYA BA NAS, DE LAS BSKYED NAS BSNYENGS PA'O, ,ZHES PA'I BAR GYI GZHUNG GIS BSTAN TO, ,YANG 'DI NYID DU DBANG DANG DAM TSIG THOB PAS RAS RIS MCHOD DE BSGRUB PAR BYA'O ZHES BYA BA'I DON 'DI BSTAN PAR BYA BA'I PHYIR BSNYEN PA BYAS 
NAS LAS THAMS CAD BYA'O ZHES BYA BA'I BAR GYI GZHUNG GIS SGRUB PAR BSTAN TO, ,DE NAS TSANGS PA LA SOGS PA'I LHA RNAMS KYIS ZHES BYA BA NAS, GZHAN YIN PAR MI LTA'I 'KHOR 'DI NYID YIN NO ZHES BYA BA'I BAR GYI GZHUNG GIS LHA'I BU NOR BU DRI MA MED PA LAS KYI RNAM PAR 
SMIN PA CI LAS GYUR PA BSTAN TO, ,GTZUG TOR DGU'I BSDUS PA'I DON TO, ,DA NI TSE TSAD MED PA'I BSDUS PA'I DON BSHAD PAR BYA STE, SBYOR BA DANG PO'I TING NGE 'DZIN NI GTZUG TOR DU BSHAD PA NYID DO, ,DE NAS BRGYA BYIN DANG TSANGS PA RNAMS YID RAB TU MGU ZHING RANGS NAS ZHES 
BYA BA NAS, GSANG BA'I BDAG POS BSHAD DU GSOL, ,ZHES BYA BA'I GZHUNG GIS BSTOD CING GSOL BA GDAB PAR STON TO, ,DE NAS BCOM LDAN 'DAS PHYAG NA RDO RJES ZHES BYA BA NAS RMAD KYI YA MTSAN DU MA 'JIGS RTEN DU SNANG BAR GYUR TO ZHES BYA BA'I BAR GYI GZUNG GIS 
DKYIL 'KHOR SPRUL PA'I GSANG SNGAGS BSTAN TE DKYIL 'KHOR RGYAL PO MCHOG GI TING NGE 'DZIN BSTAN TO, ,DE NAS BSRUNG BA DANG BYIN GYIS BRLAB PA NI SNGA MA BZHIN DU SHES PAR BYA'O, ,TSE TSAD MED PA'I DKYIL 'KHOR 'DI NYID DU DBANG DANG DAM TSIG LA SOGS PA THOB PAS 

@223A
*, ,THABS DE LA 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR, ,DE NAS DKYIL 'KHOR 'DI YIN TE, ,GRU BZHI PA LA SGO BZHI PA, ,ZHES BYA BA NAS BRTZAMS TE AA BHI shINYTZA H'Um ZHES BYA BA'I BAR GYI GZHUNG GIS SLOB DPON GYI LAS KYI CHO GA DANG SLOB 
MA GZHUG PA LA SOGS PA STON TO, ,DE NYID DU DBANG DANG DAM TSIG LA SOGS PA THOB PA LA DNGOS GRUB SBYIN NO ZHES BYA BA'I DON 'DI BSTAN PAR BYA BA'I PHYIR, DE LTAR DBANG BSKUR NAS TSE BSRING BA'I RIG PA SBYIN NO ZHES BYA BA NAS BRTZAMS TE, BRTAG MI DGOS PAR THE TSOM MED, , 
CES BYA BA'I GZHUNG GIS TSE TSAD MED PA'I DNGOS GRUB BSTAN TO, ,TSE TSAD MED PA'I BSDUS PA'I DON TO, ,DA NI 'JIG RTEN PA'I LHA LA SRID PA RJES SU 'DZIN PAR BYED PA'I DON DU 'JIG RTEN PA'I DKYIL 'KHOR DRUG BSTAN TO, ,DE LA DANG PO RGYAL PO CHEN PO BZHI'I DKYIL 'KHOR 
BSDUS PA'I DON BRJOD PAR BYA STE, 'DI'I SBYOR BA DANG PO'I TING NGE 'DZIN NI GTZUG TOR DU BSHAD PA LAS RGYAL PO CHEN PO BZHI DANG BCAS PA'O, ,RGYAL PO CHEN PO BZHIS BCOM LDAN 'DAS PHYAG NA RDO RJE LA PHYAG 'TSAL NAS ZHES BYA BA NAS BRTZAMS TE, AOm KshA ZHES BYA BA'I BAR GYI 
BSHAD PAS DKYIL 'KHOR RGYAL MCHOG GI TING NGE 'DZIN TO, ,LAS KYI RGYAL PO MCHOG NI SNGA MA BZHIN DU SHES PAR BYA'O, ,'DI NYID DU DBANG DANG DAM TSIG THOB PAS THABS DE LA 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS DE DAG DKYIL 'KHOR 'DI 
YIN TE, ,ZHES BYA BA NAS, PHYAG NA RDO RJE LA YANG 'KHUS PAR 'GYUR, ,ZHES BYA BA'I BAR GYI GZHUNG GIS SLOB DPON GYI LAS KYI CHO GA DANG SLOB MA 'JUG PA LA SOGS PA STON TE RGYAL PO CHEN PO BZHI'I BSDUS PA'I DON TO, ,DE NAS PHYOGS SKYONG BCU RNAMS KYI DKYIL 'KHOR GYI 
DON BSDUS PA'I DON BSHAD PAR BYA STE, DE NAS ZHES BYA BA DANG PO'I SBYOR PA'I TING NGE 'DZIN GYI RJES THOGS LA ZHES BYA BA'I DON TE, 'DIR DANG PO'I SBYOR BA'I TING NGE 'DZIN NI, GTZUG TOR DU GSUNGS PA LAS PHYOGS SKYONG BA BCU DANG BCAS PA YIN NO, ,PHYOGS SKYONG BA BCU 

@223B
RNAMS KYIS ZHES BYA BA NAS BRTZAMS TE, AOm PRA ZHES BYA BA'I BAR GYI GZHUNG GIS DKYIL 'KHOR RGYAL PO MCHOG GI TING NGE 'DZIN BSTAN TO, ,LAS KYI RGYAL PO MCHOG NI SNGA MA BZHIN DU SHES PAR BYA'O, ,'DI NYID DU DBANG DANG DAM TSIG THOB PAS THABS DE LA 'JUG PAR BYA'O ZHES 
PA'I DON 'DI BSTAN PAR BYA BA'I PHYIR, DE NAS DE DAG GI DKYIL 'KHOR BSHAD DE ZHES BYA BA NAS BDAG NYID KYIS KYANG YONGS SU BSKYAB PAR BYA'O ZHES BYA BA'I GZHUNG GIS SLOB DPON GYI LAS KYI CHO GA DANG SLOB MA GZHUG PA LA SOGS PA BSTAN TO, ,PHYOGS SKYONG BA BCU'I 
BSDUS PA'I DON TO, ,GZA' CHEN PO BRGYAD KYI DKYIL 'KHOR GYI BSDUS PA'I DON BRJOD PAR BYA STE, DE NAS ZHES BYA BA LA SOGS PA SMOS TE, DE NAS ZHES BYA BA NI DANG PO'I SBYOR BA'I TING NGE 'DZIN GYI RJES THOGS LA STE, 'DIR DANG PO'I SBYOR BA'I TING NGE 'DZIN NI GTZUB TOR 
DU BSHAD PA LAS GZA' CHEN PO BRGYAD RGYU SKAR DANG BCAS PA YIN NO, ,GZA' CHEN PO BRGYAD CES PA NAS, AOm HA ZHES BYA BA'I GZHUNG GIS DKYIL 'KHOR RGYAL PO MCHOG GI TING NGE 'DZIN STON TO, ,LAS KYI RGYAL PO MCHOG NI SNGA MA BZHIN DU SHES PAR BYA'O, ,THABS DE LA 
DAM TSIG DANG DBANG THOB PAS 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS DE DAG GI DKYIL 'KHOR BSHAD DE ZHES BYA BA NAS GDON MI ZA BAR 'JIGS PA MI 'BYUNG NGO ZHES BYA BA'I BAR GYIS SLOB DPON GYI LAS KYI CHO GA DANG SLOB MA DKYIL 'KHOR DU 
'JUG PA'I CHO GA GSUNGS PA YIN NO, ,GZA' CHEN PO BRGYAD KYI BSDUS PA'I DON NO, ,DE NAS ZHES BYA BA LA SOGS PAS KLU CHEN PO BRGYAD KYI DKYIL 'KHOR BSTAN TE DE NAS ZHES BYA BA DANG PO'I SBYOR BA'I TING NGE 'DZIN GYI RJES THOGS LA'O, ,'DIR DANG PO'I SBYOR BA'I TING NGE 
'DZIN NI GTZUG TOR DU BSHAD PA LAS KLU CHEN PO BRGYAD DANG BCAS PA YIN NO, ,DE NAS KLU CHEN PO NAS ZHES BYA BA NAS, AOm PHU: ZHES BYA BA'I BAR GYI GZHUNG GIS DKYIL 'KHOR RGYAL PO MCHOG GI TING NGE 'DZIN STON TO, ,BSDU ZHING BYIN GYIS BRLAB PA NI SNGA MA BZHIN DU SHES PAR BYA'O, , 

@224A
*, ,'DI NYID DU DAM TSIG DANG DBANG THOB PAS THABS DE LA 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR DE DAG GI DKYIL 'KHOR BSHAD DE, PADMA CHEN PO 'DAB MA BRGYAD PA ZHES BYA BA NAS RDO RJE 'DZIN PA'I BKA' RAB TU BSGRUB PAR BGYI'O ZHES BYA 
BA'I BAR GYI GZHUNG GIS SLOB DPON GYI LAS KYI CHO GA DANG SLOB MA GZHUG PA LA SOGS PA STON TO, ,KLU'I DKYIL 'KHOR 'DI NYID DU DBANG DANG DAM TSIG THOB PAS BSAM PA'I DKYIL 'KHOR LA BRTEN TE DGU BSAL BA'I DNGOS GRUB BSTAN PA'I PHYIR, DE NAS BSGRUB PA BSHAD DE 
ZHES BYA BA NAS, SPRUL MGO'I PHYAG RGYAS SMOS CI DGOS, ,ZHES BYA BA'I BAR GYIS DNGOS GRUB STON TO, ,KLU CHEN BRGYAD KYI BSDUS PA'I DON TO, ,DE NAS ZHES BYA BA LA SOGS PAS 'JIGS BYED CHEN PO'I DKYIL 'KHOR STON TO, ,DE NAS ZHES BYA BA NI DANG PO'I SBYOR BA'I 
RJES THOGS LA'O, ,'DIR DANG PO'I SBYOR BA'I TING NGE 'DZIN NI GTZUG TOR DU BSHAD PA LAS 'JIGS BYED CHEN PO MA MO BRGYAD DANG BCAS PA YIN NO, ,DE NAS LHA CHEN PO RNAMS KYI BDAG PO 'JIGS BYED CHEN PO BYED PA ZHES BYA BA NAS, AOm BHA SV'A H'A ZHES BYA BA'I BAR GYI 
GZHUNG GIS DKYIL 'KHOR RGYAL PO MCHOG GI TING NGE 'DZIN STON TO, ,LAS KYI RGYAL PO MCHOG NI SNGA MA BZHIN DU SHES PAR BYA'O, ,'DI NYID DU DBANG DANG DAM TSIG THOB PAS THABS DE LA 'JUG PAR BYA'O ZHES BYA'O ZHES BSTAN PA'I PHYIR, DE NAS DE DAG GI DKYIL 'KHOR BSHAD 
DE ZHES BYA BA NAS, DE LTAR BRGYAD KYIS DBANG BSKUR RO, ,ZHES BYA BA'I BAR GYIS SLOB DPON GYIS LAS KYI CHO GA DANG SLOB MA DKYIL 'KHOR DU 'JUG PA LA SOGS PA STON TO, ,DE NYID DU DBANG DANG DAM TSIG THOB PA LA SOGS PA LA LAS SBYIN NO ZHES BYA BA'I DON 'DI BSTAN 
PAR BYA BA'I PHYIR, DE NAS LAS RNAMS SBYIN PAR BYA STE ZHES BYA BA NAS BRTZAMS TE, BYIN NAS DGOD CING GROL BAR BYED, ,SKRAG NAS DE MA THAG TU GSOD, ,CES BYA BA'I BAR GYIS DNGOS GRUB BSTAN TE 'JIGS BYED CHEN PO'I DKYIL 'KHOR GYI BSDUS PA'I DON TO, ,DE NAS 

@224B
ZHES BYA BA LA SOGS PAS LHA CHEN PO'I DKYIL 'KHOR STON TE, DE NAS ZHES BYA BA DANG PO'I SBYOR BA'I TING NGE 'DZIN GYI RJES THOGS LA'O, ,'DIR DANG PO'I SBYOR BA'I TING NGE 'DZIN NI GTZUG TOR DU BSHAD PA LAS TSANGS PA LA SOGS TE LHA CHEN PO DANG BCAS PA YIN NO, ,DE NAS TSANGS 
PA ZHES BYA BA NAS AOm GA ZHES BYA BA'I BAR GYI GZHUNG GIS DKYIL 'KHOR RGYAL PO MCHOG BSTAN TO, ,LAS KYI RGYAL PO MCHOG GI TING NGE 'DZIN SNGA MA BZHIN DU SHES PAR BYA'O, ,DE NAS DKYIL 'KHOR BSHAD DE ZHES BYA BA NAS, BUM PA'I CHUS NI DBANG BSKUR RO, ,ZHES BYA BA'I 
BAR GYI GZHUNG GIS THABS DE LA 'JUG PA'I PHYIR SLOB DPON GYI LAS KYI CHO GA DANG SLOB MA DKYIL 'KHOR DU GZHUG PA LA SOGS PA STON TO, ,DE NYID DU DAM TSIG THOB PA RNAMS LA, DE NAS LHA RNAMS GANG DGA' BA'I, ,DNGOS GRUB RAB TU SBYIN PA RNAMS, ,ZHES BYA BA NAS 
BRTZAMS TE, BDE 'DOD TSAD MED GSOL BA GDAB, ,CES BYA BA'I BAR GYIS DNGOS GRUB KYI CHO GA STON TO, ,DE NAS DBANG PHYUG CHEN PO LA SOGS ZHES BYA BA NAS, DBANG PHYUG CHEN PO NYID KYANG GSAL BAR BGYI'O ZHES BYA BA'I BAR GYIS 'JIG RTEN PA DANG 'JIG RTEN PA LAS 
'DAS PA'I DKYIL 'KHOR THAMS CAD DU ZHUGS PA'I PHAN YON STON TE, LHA CHEN PO'I DKYIL 'KHOR GYI BSDU PA'I DON TO, ,DE NAS ZHES BYA BA LA SOGS PAS 'CHI BDAG 'JOMS PA'I DKYIL 'KHOR STON TE, DE NAS ZHES BYA BA DANG PO'I SBYOR BA'I RJES THOGS LA STE, 'DIR DANG PO'I SBYOR BA'I 
TING NGE 'DZIN LA GTZUG TOR DU BSHAD PA NYID YIN NO, ,DE NAS BCOM LDAN 'DAS PHYAG NA RDO RJE NYID KYIS DKYIL 'KHOR LA GZIGS NAS ZHES BYA BA NAS BRTZAMS NAS, AOm SARBA SV'A H'A GSANG BA'I SNYING PO'I ZHES PA'I BAR GYI GZHUNG GIS BSHAD PAR GSOL BA GDAB PA DANG 
DKYIL 'KHOR RGYAL PO MCHOG GI TING NGE 'DZIN BSTAN TO, ,LAS RGYAL MCHOG SNGA MA DANG 'DRA'O, ,THABS DE NYID LA DBANG DANG DAM TSIG LA SOGS PA THOB PAS 'JUG PAR BYA'O ZHES BSTAN PA'I PHYIR, DE DAG GI DKYIL 'KHOR BSHAD DE ZHES BYA BA NAS, GZHAN YANG CI BZHED THAMS 

@225A
*, ,CAD NI, ,PHAN PAR BYA PHYIR BLA MAR DBUL, ,ZHES BYA BA'I GZHUNG GIS SLOB DPON GYI LAS KYI CHO GA DANG SLOB MA DKYIL 'KHOR DU GZHUG PA LA SOGS PA STON TO, ,DE NAS BYANG CHUB BAR DU NI, ZHES BYA BA NAS, DNGOS GRUB GZHAN LTA SMOS CI DGOS, , 
ZHES BYA BA'I GZHUNG GIS RTOG PA THAMS CAD KYI DAM TSIG SEMS DPAR BSKYED PAR BYA BA DANG BYIN GYIS BRLAB PA DANG DBANG BSKUR BA DANG, PHYAG RGYAS GDAB BA DANG, MCHOD PA BSGRUB PA'I TSOGS BSTAN TO, ,DE NAS TSANGS PA LA SOGS PA LHA CHEN PO RNAMS KYIS ZHES BYA 
BA NAS BRTZAMS TE GROL BAR 'GYUR RO ZHES BYA BA'I GZHUNG GIS DKYIL 'KHOR DU ZHUGS PA'I PHAN YON STON TO, ,DE NAS LHA CHEN DE DAG GIS, ,ZHES BYA BA NAS BRTZAMS TE SDIG PA CHUNG DU BYAS PA LTA SMOS KYANG CI DGOS ZHES BYA BA'I GZHUNG GIS TSE 'DI DANG NGAN 'GROR SKYES ZIN 
PA RNAMS KYI MING LA SOGS PA BKUG LA ZHAG BDUN DU DBANG BSKUR BA DANG MING NAS SMOS TE BZLAS PA'I CHO GA BYA BA BSTAN TO, ,LHA YI BU RNAM SHI BA YIN, ,ZHES BYA BA NAS, MYUR DU BDE SKYED 'GRUB PAR 'GYUR, ,ZHES BYA BA'I BAR GYIS NGAN 'GROR SKYES ZHIN PA RNAMS SBYIN 
SREG BZHIS SBYOR BA STON TE, DE NAS TSANGS PA LA SOGS PA'I LHA RNAMS YID MGU NAS LEGS PAR SGRUBS SHIG CES BYA BA'I GZHUNG GIS RTOG PA'I RGYAL PO'I PHAN YON DANG RGYUD GTAD PA BSTAN TO, ,'CHI BDAG 'JOMS PA'I DKYIL 'KHOR GYI BSDUS PA'I DON TO, ,DE NAS 
ZHES BYA BA LA SOGS PAS BDE BA CHEN PO'I DKYIL 'KHOR STON TE, DE NAS ZHES BYA BA SBYOR BA DANG PO'I RJES THOGS LA STE 'DIR PHYAG NA RDO RJE NYID SPRUL PA YIN PAR SHES PAR BYA'O, ,DE NAS ZHES BYA BA NAS BRTZAMS TE BADZRA H'Um AA ZHES BYA BA'I BAR GYI GZHUNG GIS BDE BA CHEN PO'I 
DKYIL 'KHOR RGYAL PO MCHOG STON TO, ,LAS RGYAL PO MCHOG NI SNGA MA BZHIN DU SHES PAR BYA'O, ,BDE BA CHEN PO DKYIL 'KHOR 'DI NYID DU DBANG THOB PAS 'JUG PAR BYA'O ZHES BSTAN PAR BYA BA'I PHYIR, DE NAS DE DAG GI DKYIL 'KHOR BSHAD DE ZHES BYA BA NAS, SIDDHA 

@225B
YE H'Um ZHES BYA BA'I BAR GYIS SLOB DPON LAS KYI CHO GA DANG SLOB MA GZHUG PA LA SOGS PA BSTAN TE, DE NAS LAS RNAMS THAMS CAD BYED DU GZHUG CING ZHES BYA BA NAS, RDO RJE LAS DANG MNYAM PAR 'GYUR, ,ZHES BYA BA'I GZHUNG GIS DE NYID DU DBANG DANG DAM TSIG THOB PA LA DNGOS GRUB 
SBYIN PA STON TO, ,DE NAS LAS RNAMS BSHAD PAR BYA STE, ZHI BA DANG NI RGYAS PA'I LAS, ,DE LTAR DBANG DANG MNGON SPYOD RNAMS, ,ZHES BYA BA NAS BRTZAMS TE, 'DOD PA KUN KYANG DBANG DU BYED, ,CES BYA BA'I BAR GYIS LAS STON TO, ,DE NAS BCOM LDAN 'DAS PHYA NA RDO RJE ZHES BYA BA NAS, 
AUTPALA NI SGROL MAR DGONGS, ,ZHES BYA BA'I BAR GYI GZUNG GIS RTOG PA THAMS CAD KYI DKYIL 'KHOR SBYIN SREG LA SOGS PA'I DUS SU RGYAS GDAB PA'I PHYAG RGYA BSTAN TO, ,GZHAN YANG RTOG PA THAMS CAD KYI LHA BSKYED PA DANG ZHI PA LA SOGS PA'I SBYIN SREG GI DUS SU MI 
MTHUN PA'I PHYOGS GZHOM PA NI BRDUNG BA'I SNGAGS NI SA ZHES BYA BA NAS KHA THAM ZHES BYA BA'I GZHUNG GIS STON TE BDE BA CHEN PO'I DKYIL 'KHOR BSDUS PA'I DON TO, ,GTZUG TOR NAS BRTZAMS TE BDE BA CHEN PO'I DKYIL 'KHOR GYIS RGYUD PHYI MA'I DON BSTAN NAS, KHRO BO'I 'KHOR LO 
BSHAD PA RGYUD PHYI MA'I PHYI MA BSTAN TE JI SKAD DU, LTA NGAN CHAGS DANG BRAL BA LA, ,GSANG BA 'DI NI MI RIGS SO, ,SEMS CAN KUN LA PHAN PA'I PHYIR, ,DE NAS YANG DAG BSHAD PAR BYA, ,ZHES BYA BA GSUNGS PAS 'DIR LTA BA NGAN PA CHAGS PA DANG BRAL BA NI KHRO BO'I BDAG NYID 
CAN YIN PAS DE GDUL PA'I DON DU GTZO BOR KHRO BO'I BDAG NYID CAN 'DI BSTAN TO, ,DE NAS LHA RNAMS KUN MGU NAS, ,ZHES PA NAS, RDO RJE SEMS DPA'I SKUR ZHUGS NAS, ,ZHES BYA BA'I BAR GYI GZHUNG GIS DANG PO'I SBYOR BA'I TING NGE 'DZIN STON TO, ,'DIR DE NI 
GTZUG TOR DU BSHAD PA LAS KHRO BO'I SKUR BSGYUR BA DANG BCAS PA YIN NO, ,RDO RJE GNYIS SU MED PAR ZHES BYA BA NAS, AOm BADZRA K'A LA YA TZAKRA H'Um PHAt CES BYA BA'I GZHUNG GIS KHRO BO'I DKYIL 'KHOR GYI RGYAL PO MCHOG STON TO, ,SGO DBYE BA SNGON DU 'GRO BAS BSDU ZHING BYIN GYIS 

@226A
*, ,BRLAB PA NAS BRTZAMS TE, LAS KYI RGYAL PO MCHOG NI GSANG ZHING SRA BA MTHON PO LAS BSHAD PA BZHIN SHES PAR BYA'O, ,'DI NYID DU DBANG DANG DAM TSIG THOB PAS THABS DE LA 'JUG PAR BYA'O ZHES BSTAN PA'I PHYIR, DE NAS DE DAG GI DKYIL 'KHOR 
MI BZAD PA ZHES BYA BA NAS DE BZHIN DBANG BSKUR BAR BYA'O ZHES BYA BA'I BAR GYI GZHUNG GIS SLOB DPON LAS KYI CHO GA DANG SLOB MA DKYIL 'KHOR DU GZHUG PA'I CHO GA STON TO, ,'DI NYID DU DBANG DANG DAM TSIG THOB PA RNAMS LA DNGOS GRUB BSTAN PA'I PHYIR, DE NAS DKYIL 'KHOR GYI BSGRUB 
PA BSHAD DE ZHES BYA BA NAS, BZLAS PA'I TSUL BZHIN BSAM PAR BYA, ,ZHES BYA BA'I BAR GYI GZHUNG GIS DNGOS GRUB STON TO, ,DE NAS 'BRUB KHUNG RNAMS GCIG NI, ,ZHES BYA BA NAS, RDO RJE 'DOD PA RTAG TU BZLAS, ,DBANG GI LAS SO ZHES BYA BA'I GZHUNG GIS SBYIN SREG GI CHO 
GA STON TO, ,RTOG PA THAMS CAD KYI DKYIL 'KHOR RNAMS LA YANG MCHOD PA RNAMS KYIS YANG DAG PAR MCHOD DE BSTOD NAS PHYAG RGYA DGROL TE GSHEGS SU GSOL BAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS BRGYA BYIN LA SOGS LHA, ,ZHES BYA BA NAS RJES SU 
YI RANG NGO ZHES BYA BA'I GZHUNG GIS BSTAN TO, ,RDO RJE NYI MA ME'I BSDUS PA'I DON TO, ,DE LTAR BSDUS PA'I DON BSHAD NAS, ,SH'AKYA THUB PA NYID DANG GZHAN GYI DON PHUN SUM TSOGS PA'I DKYIL 'KHOR DANG, SBYIN SREG DANG RAS RIS LA SOGS PA SNANG BA RNAMS NI BRJOD PAR 
BYA BA YIN LA, DE STON PA'I GZHUNG GI CHO GA NI RGYUD YIN TE RGYUD DANG BRJOD PAR BYA BA GNYIS THABS DANG THABS LAS BYUNG BA'I MTSAN NYID DU 'BREL PA'O, ,RGYUD LA BRTEN NAS SH'AKYA THUB PA LA MNGON PAR 'DOD PA BSKYED PA NI DGOS PA'O, ,MNGON PAR 'DOD PA BSKYED PA'I 
MNGON SUM DU BYAS PA NI DGOS PA'I YANG DGOS PA'O, ,YANG 'DI'I MTSAN NYID DANG GZHAN GYI DON PHUN SUM TSOGS PA'I GLENG GZHI DANG RTZA BA'I RGYUD DU GTOGS PA'I KUN RIG GI DKYIL 'KHOR DANG, RGYUD PHYI MAR GTOGS PA GTZUG TOR DGU NAS BRTZAMS TE BDE 

@226B
BA CHEN PO'I DKYIL 'KHOR GYI BAR DANG, RGYUD PHYI MA'I PHYI MA KHRO BO'I DKYIL 'KHOR TE BSDUS PA'I DON RDZOGS SO,, ,,DE LA 'DI NI NGAN SONG THAMS CAD YONGS SU SBYONG BA GZI BRJID KYI RGYAL PO'I BRTAG PA ZHES BYA BA'O, ,DE LA NGAN SONG THAMS CAD CES BYA BA NI SEMS CAN 
RNAMS DMYAL BA DANG YI DAGS DANG BYOL SONG NGO, ,DE YONGS SU SBYONG BA NI SEMS KYI NYON MONGS PA'I 'DOD CHAGS DANG ZHE SDANG DANG GTI MUG YONGS SU SBYONG BA'O, ,DE YANG 'DI SKAD DU 'DI NYID LAS, MA RIG 'JOMS PA'I TSANGS PA STE, ,'DOD CHAGS ZHE SDANG DRI MTHAR MDZAD 
CES GSUNGS PA'I PHYIR RO, ,YANG NGAN SONG THAMS CAD NI SEMS CAN THAMS CAD DO, ,DE YONGS SU SBYONG BA NI SEMS KYI NYON MONGS PA'I LAS LAS GROL BA'O, ,JI SKAD DU 'DI NYID LAS KUN DU SNANG BAR BYAS PAS SEMS CAN THAMS CAD KYI SEMS KYI NYON MONGS PA'I 'CHING BA 
LAS RNAM PAR GROL TE, BDE BA SO SOR THOB NAS ZHES GSUNGS PA'I PHYIR RO, ,DE'I GZI BRJID NI SEMS CAN GYI KHAMS KUN DU DKYIL 'KHOR DANG SBYIN SREG DANG RAS RIS LA SOGS PA SNANG BAR BYED PA'O, ,DE YANG RTZA BA'I RGYUD LAS, AE MA'O SEMS CAN KHAMS KUN DU, ,SNANG 
BYED GZI BRJID DPE MED BDAG ,CES GSUNGS PA'I PHYIR RO, ,RGYAL PO NI KUN LAS KHYAD PAR DU GYUR PAS MDZES SHING 'BAR BAR GYUR PAS RGYAL PO STE RDO RJE 'DZIN PA CHEN PO'O, ,DE YANG JI SKAD DU RDO RJE RTZE MO LAS, DE NAS RGYAL PO RDO RJE 'DZIN, ,KUN MCHOG SRID PA'I DBANG 
PHYUG GIS, ,ZHES GSUNGS PA'I PHYIR RO, ,DE NYID KYI SKU DANG GSUNG DANG THUGS KYI GSANG BA NI BRTAG PA STE RDO RJE RTZE MO LAS, GZHAN YANG GSANG BAR BRTAGS PAS NA, ,DE PHYIR BRTAG PA ZHES BSHAD DO, ,ZHES GSUNGS PA'I PHYIR RO, ,GZHAN YANG SEMS CAN RNAMS 
DANG BYANG CHUB TU SEMS BSKYED PA LA SOGS PA RNAMS NI NGAN SONG THAMS CAD DO, ,YONGS SU SBYONG BA NI BYANG CHUB KYI SPYOD PA LA BKOD PA DANG RNAM PAR RTOG PA MA LUS PAR SPANGS PA'O, ,JI SKAD DU 'DI NYID LAS, GANG PHYIR NGAN SONG THAMS CAD SBYANGS, ,BYANG CHUB SPYOD PA NYID LA 

@227A
*, ,BKOD; CES PA DANG, SEMS NYID CHOS PAS SKU MI MNGA', ,RNAM PAR RTOG PA MA LUS SPANGS, ,ZHES GSUNGS PA'I PHYIR RO, ,DE RNAMS KYIS SEMS CAN KUN LA MI 'JIGS PA SBYIN PA NI GZI BRJID DO, ,JI SKAD DU, SEMS CAN KUN LA MI 
'JIGS PA, ,RDO RJE GZI BRJID DU ZHES BSHAD, ,CES GSUNGS PA'I PHYIR RO, ,DE'I RGYAL PO NI SNGA MA BZHIN NO, ,BRTAG PA NI MI RTOG PA'I DON LA BRTAG PA STE JI SKAD DU RTZA BA'I RGYUD LAS, DE LA MI RTOG RTOG PA'I BDAG ,RTOG PA BRTAGS PA LAS BYUNG BA, ,CES 
GSUNGS PA'I PHYIR RO, ,MTSAN BSHAD ZIN TO, ,DE LTA BU'I RGYUD SDUD PAR BYED PA SA BCU PA'I DBANG PHYUG LCANG LO CAN GYI PHO BRANG NA BZHUGS PA RDO RJE 'CHANG BAS BLO LA BZHAG NAS 'DI SKAD CES BYA BA LA SOGS PA SMOS SO, ,DE LA 'DI SKAD CES BYA BA NI YANG DAG PAR BSDUS 
PA'I BSHAD MA THAG PA'I GZHUNG DANG DON GYI NGO BO NYID DO, ,BDAG GIS ZHES PAS NI BDAG NYID YIN PAR STON TE BDAG NYID KYIS THOS KYI BRGYUD DE 'ONGS PA MA YIN NO, ,'DIS NI BDAG NYID KYIS THOS PA STON TO, ,THOS PA ZHES BYA BA NI THOS PA'I RANG BZHIN GYI SHES RAB KYIS 
THOS KYI RTOGS PAS NI MA YIN NO, ,'DIS NI MA 'ONGS PA DANG MA RTOGS PA NYID DU STON TO, ,GANG GI TSE THOS SHE NA DUS GCIG NA ZHES BYA BA SMOS TE, DUS GCIG GI DUS NA THOS KYI GZHAN DU GZHAN THOS SO ZHES BYA BA YIN TE 'DIS NI THOS PA MANG BAR STON TO, ,YANG NA DUS 
GCIG NA ZHES BYA BA NI SKAD CIG MA NYID LA KUN THOS TE DUS GSUM GYI BSKAL PA RNAMS SO SOR SNANG BAS THAMS CAD THOS PA STE 'DIS NI TSAD MED PA'I SKYES BU YIN PAR STON TO, ,YANG NA DUS GCIG NA BYA BAS NI RGYUD 'DI DUS GCIG NA 'BYUNG BAS 'BYUNG DKA' BAR BSTAN TO,, 
KHYOD KYIS GANG LAS THOS ZHES RTOG PA DAG GI PHYIR BCOM LDAN 'DAS ZHES BYA BA SMOS TE NYON MONGS PA DANG, LHA'I BU DANG, PHUNG PO DANG, 'CHI BDAG GI BDUD KYI MTSAN NYID CAN DU GNAS PA'I BDUD RNAMS BCOM PAS NA BCOM LDAN 'DAS SO, ,YANG NA DBANG PHYUG LA SOGS 

@227B
PA'I YON TAN DRUG DANG LDAN PAS BCOM LDAN 'DAS SO, ,DE LTAR STON PA PHUN SUM TSOGS PA BSTAN NAS GNAS PHUN SUM TSOGS PA BSTAN PA'I PHYIR, LHA'I TSOGS THAMS CAD KYIS ZHES BYA BA LA SOGS PA SMOS TE, LHA'I TSOGS THAMS CAD CES BYA BA NI 'DIR SUM CU RTZA GSUM 
PA'I LHA RNAMS SO, ,DE RNAMS KYI DGA' BA'I TSAL NI RI RAB KYI RTZE NOR BU DRI MA MED PA'I STENG TSAL BZHI LAS DGA' BA'I TSAL LO, ,MCHOG TU YID DU 'ONG BA ZHES BYA BA NI BSTAN PA'O, ,DE NYID BSHAD PA NOR BU DANG ZHES BYA BA LA SOGS PA STE NOR BU NI RDO RJE LA SOGS PA'O, , 
GSER GYI SHING YAL GA DANG LCUG MAR BCAS PA ZHES PA NI SHING NYID GSER DU SNANG BA DANG LDAN PA'O, ,SHING GEL PA DANG SMAN DANG ME TOG KA MA LA DANG, KA NI KA RA DANG, BA KU LA DANG, TI LA KA DANG, AA SHO KA DANG, MAND'A RA BA DANG, MAND'A RA BA CHEN PO LA SOGS PA SNA 
TSOGS PA DANG, DPAG BSAM GYI SHING RNAMS KYIS MDZES PAR BYAS PA ZHES PA NI DE RNAMS KYIS BRGYAN PA STE SOGS PA'I SGRAS NI MANYDZU SHA KA LA SOGS PA BSDUS PA'O, ,RGYAN SNA TSOGS ZHES BYA BA NI GDUGS DANG RGYAL MTSAN DANG LHAB LHUB DANG LNGA LDI LA SOGS PA STE, DE RNAMS 
KYIS SO, ,BRGYAN PA NI SPUD PA'O, ,'DIS NI SHING DANG, SMAN DANG, ME TOG DANG LNGA LDI YID DU 'ONG BA BSTAN TO, ,BYA MANG PO SKAD 'BYIN PA ZHES BYA BA NI KHU BYUG DANG, SHANG SHANG TE'U DANG, MTHING RIL LA SOGS PA SKAD YID DU 'ONG BA STON TE 'DIS NI BYOL SONG YID DU 'ONG BA 
STON TO, ,RNGA DANG, CANG TE'U DANG, KER KO DANG, GLING BU DANG, RNGA BO CHE LA SOGS PA ZHES BYA BA NI DE RNAMS KYI SGRAR GRAGS PA STE SOGS PA'I SGRAS NI DUNG DANG CHA LANG LA SOGS PA BSDU'O, ,'DIS NI ROL MO'I CHA BYAD YID DU 'ONG BA STON TO, ,BRGYA BYIN DANG, TSANGS PA LA 
SOGS PA'I LHA DANG LHA'I BU MO RNAM PAR RTZE BA ZHES BYA BA NI DE RNAMS GNAS DER YID MTHUN PA'I SGO NAS RTZE BA'O, ,SOGS PA'I SGRAS NI TSOGS KYI BDAG PO LA SOGS PA BSDU'O, ,'DIS NI LHA RNAMS KYI YUL YID DU 'ONG BA STON TO, ,SANGS RGYAS DANG BYANG CHUB SEMS 

@228A
*, ,DPA' THAMS CAD KYIS BYIN GYIS BRLABS PA NI ZHES BYA BA NI RJES LAS SKYES PA'I YE SHES KYI SNANG BA ZHES BYA BA'I DON TO, ,LHA'I BZHUGS GNAS PHUN SUM TSOGS PA BSTAN NAS BRGYA BYIN DANG ZHES BYA BA LA SOGS PAS 'KHOR PHUN SUM TSOGS PA 
STON TO, ,BRGYA BYIN NI MGO BO BRGYA STONG SBYIN PA NYE BAR BSAGS ZHES PA LTA BU'O, ,TSANGS PA ZHES BYA BA NI 'JIG RTEN GYI MES POR GRAGS PA STE, 'JIG RTEN MES PO TSANGS PA YIS, ,'JIG RTEN SGRON MA BSTOD BYAS TE, ,ZHES BYA BA LTA BU'O, ,SOGS PA NI 'JIGS 
BYED CHEN PO LA SOGS PA'O, ,LHA DANG RIG PA 'DZIN DANG, LHA'I BU MO'I 'KHOR ZHES BYA BA NI LHA STE 'DOD KHAMS DANG GZUGS KHAMS KYI'O, ,RIG 'DZIN NI RDO RJE RIG PA 'DZIN PA LA SOGS PA'O, ,LHA'I BU MO NI SHA RTZI LA SOGS PA STE DE RNAMS KYI 'KHOR GRANGS BYE BA KHRAG 
KHRIG STONG PHRAG DU MA DANG GNOD SBYIN DANG ZHES BYA BA NI, DGE SDIG BSRES MA LAS GYUR PA'O, ,LHA MA YIN ZHES BYA BA NI LHA DANG YID MI MTHUN PA'O, ,DRI ZA ZHES BYA BA NI ZUR PHUD LNGA PA LA SOGS PA'O, ,MI'AM CI ZHES BYA BA NI SDONG PO LA SOGS PA'O, ,LTO 'PHYE CHEN PO NI 
KHYUS 'GRO BA LA SOGS PA'O, ,KLU NI DGA' BO DANG 'JOG PO LA SOGS PA'O, ,SOGS PA NI 'BYUNG PO DANG YI DAGS DANG MA MO LA SOGS PA STE, DE LTA BU'I 'JIG RTEN PA'I 'KHOR DU MA DANG BYANG CHUB SEMS DPA' SEMS DPA' CHEN PO ZHES BYA BA NI BYANG CHUB SEMS 
DPA' DANG SEMS CAN GYI TSOGS CHEN PO LA SEMS DPA'I PHYIR BYANG CHUB SEMS DPA' SEMS DPA' CHEN PO'O, ,BYE BA KHRAG KHRIG STONG PHRAG BRGYAD LA ZHES BYA BA NI GRANGS SO, ,'DI LTA STE ZHES BYA BA NI NYE BAR DGOD PA'O, ,BLO GROS TSAD MED PA ZHES BYA BA NI RDO RJE RIN CHEN 
NO; ,BLO GROS MI G-YO BA NI RDO RJE SEMS DPA'O, ,BLO GROS YANGS PA NI RDO RJE CHOS SO, ,KUN DU BLO GROS NI RDO RJE LAS SO, ,BLO GROS MTHA' YAS NI RDO RJE 'KHOR LO'O, ,BLO GROS KA MA LA NI RDO RJE RNON PO'O, ,BLO GROS CHEN PO NI RDO RJE KHU TSUR RO, ,BLO GROS LHA RDZAS NI NAM MKHA'I 

@228B
MDZAD DO, ,BLO GROS SNA TSOGS NI GNOD SBYIN NO, ,SOGS PA SMOS PAS NI SEMS DPA' GZHAN RDO RJE SRUNG BA LA SOGS PA BSDUS PA'O, ,DANG ZHES BYA BA NI SDUD PA'O, ,'DIS NI 'BRAS BU'I BYANG CHUB SEMS DPA'I 'KHOR STON TO, ,PHYIR MI LDOG PA'I BYANG CHUB SEMS DPA'I DGE 'DUN 
ZHES BYA BA NI 'KHOR DANG MTSAN MAR MI LDOG PA'I BYANG CHUB SEMS DPA'I SA LA GNAS PA STE, DE'I DGE 'DUN PHAN TSUN MI PHYED PA DANG, STON PA MI PHYED PA GRANGS MTHAR THUG PA MED PA RNAMS KYIS BLA MAR BYED, MCHOD CING BRJOD RAB TU MCHOD CING SPEL ZHES BYA BA NI GCIG GIS GCIG 
BSHAD PA'O, ,YANG NA BSTI STANG BYED PA NI, GDAN BSHAM PA LA SOGS PA'O, ,BLA MAR BYED PA NI GONG MAR BYED PA'O, ,MCHOD CING BRJOD PA NI RNAM LNGAS MCHOD CING RGYAN 'DOGS PA'O, ,RAB TU MCHOD CING SPEL BA NI DE RNAMS YANG DANG YANG DU NI DON DU BYAS PA'O, ,DES NI RGYU'I BYANG CHUB 
SEMS DPA'I 'KHOR BSTAN PA'O, ,DE 'JIG RTEN PA DANG 'BRAS BU'I BYANG CHUB SEMS DPA'I 'KHOR MANG PO'I DBUS NA ZHES BYA BA NI KUN NAS BSKOR TE BZHUGS PA'O, ,TSANGS PA CHEN PO PADMA'I GDAN LA ZHES BYA BA NI TSANGS PA YANG YIN LA PADMA'I GDAN YANG YIN PAS NA TSANGS PA CHEN PO 
PADMA'I GDAN TE DAG CING TSANGS LA NYES PA'I SKYON GYIS MA GOS PA'O ZHES BYA BA'I THA TSIG TSIG GO, ,BZHUGS TE ZHES BYA BA NI TING NGE 'DZIN DANG CHOS 'CHAD PA DANG, SPYOD LAM DANG GSUM SNANG BA THA DAD PA'I TSUL GYIS BZHUGS PA STE 'DIS NI BZHUGS PA DANG GDAN PHUN SUM TSOGS PA 
BSTAN TO, ,GZHAN DU YANG BSHAD PAR BYA STE, 'DI SKAD CES BYA BA NI DON DAM PAR RANG BZHIN MED PAR KUN RDZOB TU YOD BZHIN PA STE SGRO SKUR GNYIS DANG BRAL BA'O, ,JI SKAD DU RDO RJE RTZE MO LAS, 'JIG RTEN KUN RDZOB CES BYA STE, ,DAM PA'I DON DU RANG BZHIN MED, ,CES 
GSUNGS PA'I PHYIR RO, ,BDAG GIS THOS PA ZHES BYA BA NI THOS NAS RTOGS PA STE JI SKAD DU RTZA BA'I RGYUD LAS, DAM PA'I DON NI BDAG YIN TE, ,GANG PHYIR GZINGS 'DRA'I CHOS RNAMS LA, ,RNAM PAR DAG PA RTOGS PAR 'GYUR, ,ZHES GSUNGS PA'I PHYIR RO, ,DUS GCIG 

@229A
*, ,NA ZHES PA NI YE SHES BZHI'I SKAD CIG MA NYID LA STE JI SKAD DU RTZA BA'I RGYUD NYID LAS, SKAD CIG MA DE NYID KYI TSE NA DE BZHIN GSHEGS PA THAMS CAD KYI MNYAM PA NYID KYI YE SHES LAS MNGON PAR RDZOGS PAR SANGS RGYAS SO ZHES GSUNGS PA'I PHYIR RO, ,BCOM LDAN 
'DAS ZHES BYA BA NI YE SHES DE DAG NYID KYIS MI MTHUN PA'I PHYOGS KUN BCOM PA STE RDO RJE RTZE MO LAS, MI MTHUN PA YI PHYOGS RNAMS KUN, ,BCOM PAS BCOM LDAN 'DAS ZHES BYA, ,ZHES GSUNGS PA'I PHYIR RO, ,LHA'I TSOGS THAMS CAD KYI ZHES BYA BA NI DE DAG GI BYANG CHUB SEMS 
KYI 'DOD CHAGS CHEN PO STE, GANG PHYIR SEMS NI BCOM LDAN 'DAS, ,'DOD CHAGS CHEN PO 'DI YI LHA, ,ZHES GSUNGS PA'I PHYIR RO, ,DGA' BA'I TSAL MCHOG TU YID DU 'ONG BA NA ZHES BYA BA NI CHOS NYID KYIS DE BZHIN DU RO GCIG PA'O, ,JI SKAD DU, BLO MCHOG RNAMS KYI KUN DGA' RAB 
STE; ,DMAN PAS 'JIGS PA NYID KYI RGYAL BYED TSAL, ,ZHES GSUNGS PA DANG, CHOS KYI 'DOD PA YID DU 'ONG, ,'DOD CHAGS DAM TSIG YIN PAR BSHAD, ,CES GSUNGS PA'I PHYIR RO, ,NOR BU DANG GSER SHING YAL GA DANG LCUG MAR BCAS PA DANG SHING GEL PA DANG, SMAN DANG, ME 
TOG KA MA LA DANG, KARNI KA DANG, TZA KU LA DANG, TI LA KA DANG, AA SHVA KA DANG, MAND'A RA BA DANG, MANT'A RA BA CHEN PO LA SOGS PA SNA TSOGS PA DANG, DPAG BSAM GYI SHING RNAMS KYIS MDZES BAR BYAS PA RGYAN SNA TSOGS KYIS BRGYAN PA ZHES BYA BA NI, BCOM LDAN 'DAS DE NYID SMAN DANG SHING 
DANG ME TOG DANG MDZES PA'I RGYAN YIN TE, 'DI SKAD DU, SMAN RNAMS MA LUS LJON PA'I SHING, ,NANG DO COG GI DGRA CHE BA, SDU GU 'JIG RTEN GSUM NA MDZES, ,ZHES PA DANG, BYANG CHUB YAN LAG ME TOG PHRENG, ,ZHES GSUNGS PA'I PHYIR RO, ,BYA MANG PO SKAD 'BYIN PA ZHES PA NI DE 
NYID SKAD SNA TSOGS SU SNANG BA STE, JI SKAD DU, PHYOGS BCU CHOS KYI RNGA BO CHE, ,ZHES BYA BA DANG, LHA YI SKAD DANG KLU YI SKAD RNAMS DANG, ,'GRO BA KUN GYI SKAD RNAMS JI TZAM PAR, ,ZHES GSUNGS PA'I PHYIR RO, ,RNGA DANG, CANG TE'U DANG, KE KO DANG, GLING BU DANG, RNGA BO CHE LA 

@229B
SOGS PA ZHES BYA BA NI PHYOGS BCUR CHOS KYI SGRA SGROGS PA'O, ,JI SKAD DU, PHYOGS BCU'I CHOS KYI RNGA BO CHE, ,ZHES PA DANG, CHOS KYI DUNG DE SGRA CHEN LDAN, ,ZHES GSUNGS PA'I PHYIR RO, ,BRGYA BYIN DANG ZHES BYA BA NI BCOM LDAN 'DAS 'DI NYID GZHAN LA PHAN PAR BRTZON PA STE, 'DI NYID LAS, 
BRGYA BYIN GZHAN LA PHAN BRTZON PA, ,'DI YIS JI LTAR GSOL BA BTAB, ,CES GSUNGS PA'I PHYIR RO, ,TSANGS PA LA SOGS PA ZHES BYA BA NI MYA NGAN LAS 'DAS PA RNAM PAR GROL BA'O, ,JI SKAD DU, MYA NGAN 'DAS PA TSANGS PA THOB, ,GROL BA THAR PA RNAM GROL LUS, ,ZHES GSUNGS 
BA'I PHYIR RO, ,LHA DANG MI'I BU MO SNA TSOGS ZHES BYA BA NI BYANG CHUB TU SEMS BSKYED PA DANG, SBYIN PA'I PHA ROL TU PHYIN PA LA SOGS PA STE, JI SKAD DU, SNGON CHAD BYANG CHUB SEMS BZANG GANG, ,RDO RJE SEMS DPAR YANG DAG BSHAD, ,CES PA DANG, GANG PHYIR MCHOG TU ROL PA NA, , 
SGEG MO SBYIN PA'I PHA ROL PHYIN, ,ZHES GSUNGS PA'I PHYIR RO, ,DE RNAMS RNAM PAR RTZE BA ZHES BYA BA NI RMAD DU BYUNG BA'I CHOS KYI THAR PA DE NYID DE RDO RJE RTZE MO LAS, THAR PA MCHOG TU BSTAN PA STE, ,ZHES GSUNGS PA'I PHYIR RO, ,SANGS RGYAS DANG BYANG CHUB SEMS DPA' THAMS CAD KYI BYIN 
GYIS BRLABS PA NA ZHES BYA BA NI BCOM LDAN 'DAS DE NYID KYIS CHOS THAMS CAD SKYE BA MED PAR SHES PA STE RTZA RGYUD LAS, BCOM LDAN 'DAS SH'AKYA THUB PAS PHYOGS THAMS CAD MNYAM PA NYID DU GZIGS NAS BYIN GYIS BRLABS TE ZHES GSUNGS PA'I PHYIR RO, ,BRGYA BYIN DANG TSANGS PA LA SOGS 
PA'I LHA DANG RIG 'DZIN DANG LHA'I BU MO'I 'KHOR BYE BA KHRAG KHRIG STONG PHRAG DU MA DANG, GNOD SBYIN DANG LHA MA YIN DANG DRI ZA DANG, MI'AM CI DANG, LTO 'PHYE CHEN PO DANG, KLU LA SOGS PA'I 'KHOR DU MA DANG ZHES BYA BA NI BCOM LDAN 'DAS DE NYID KYI YON TAN CHA DU MAR DE SNANG BA STE JI 
SKAD DU, LHA DANG LHA DBANG LHA YI LHA, ,LHA MIN DBANG PO LHA MIN BLA, ,ZHES PA DANG, GNOD SBYIN SRIN PO DAM PA BSTAN, ,ZHES BYA BA LA SOGS PA RTZA BA'I RGYUD LAS GSUNGS PA'I PHYIR RO, ,BYANG CHUB SEMS DPA' SEMS DPA' CHEN PO ZHES BYA BA NI BCOM LDAN 'DAS DE NYID KUN DU RTOG 

@230A
*, ,PA THAMS CAD SPANGS PAR 'DOD PA'O, ,JI SKAD DU BYANG CHUB PA'I RGYUD LAS, BYANG CHUB NAM MKHA'I MTSAN NYID DE, ,KUN DU RTOG PA THAMS CAD SPANGS, ,GANG ZHIG DE RTOGS 'DOD PA STE, ,BYANG CHUB SEMS DPA' ZHES BYA'O, ,ZHES GSUNGS PA'I PHYIR RO, ,BYE BA KHRAG 
KHRIG STONG PHRAG BRGYAD LA 'DI LTA STE ZHES BYA BA NI BCOM LDAN 'DAS DE NYID KUN DU RTOG PA THAMS CAD SPANGS PAS, BCOM LDAN 'DAS KYI YON TAN GYI BYE BRAG MTHAR THUG PA MED PA NYE BAR DGOD PA'O, ,BYANG CHUB SEMS DPA' SEMS DPA' CHEN PO BLO GROS TSAD MED PA DANG, BLO GROS MI G-YO BA DANG, 
BLO GROS YANGS PA DANG, KUN DU BLO GROS DANG, BLO GROS MTHA' YAS DANG, BLO GROS KA MA LA DANG, BLO GROS CHEN PO DANG, BLO GROS LHA RDZAS DANG, BYANG CHUB SEMS DPA' SEMS DPA' CHEN PO BLO GROS SNA TSOGS PA ZHES BYA BA LA BLO GROS TSAD MED PA NI KHAMS GSUM PA THAMS CAD KYI TSOGS GNYIS 
DANG SA DANG PHA ROL TU PHYIN PA RDZOGS PA NI RDO RJE RIN CHEN NO, ,DE YANG JI SKAD DU, DPAL RDO RJE SNYING PO RGYAN GYI RGYUD LAS, KHAMS GSUM PA NI RGYAL PO CHE, ,TSOGS GNYIS YONGS SU RDZOGS PA DANG, ,SA DANG PHA ROL PHYIN PA MCHOG ,RDO RJE DBANG BSKUR LEGS 'BYUNG BA'O, ,ZHES GSUNGS PA'I 
PHYIR RO, ,BLO GROS MI G-YO BA NI BYANG CHUB SEMS DPA' BRTAN PA LA STONG PA NYID LAS BYUNG BA'I MI G-YO BA PHYAG NA RDO RJE STE JI SKAD DU, 'GRO LA YANG DAG SPROS PA'I SEMS, ,BSTAN PA'I SNYING PO LEGS BSGOMS SHING, ,STONG NYID DE NYID LA BYUNG BA, ,RDO RJE SEMS DPA' DE BSHAD DO, ,ZHES 
GSUNGS PA'I PHYIR RO, ,BLO GROS YANGS PA NI BDAG MED CING GNYIS SU MED PA'I YE SHES CHOS NYID BSAM GYIS MI KHYAB PA'I RDO RJE CHOS YANGS PA STE JI SKAD DU, BDAG MED CHOS LAS LEGS PAR 'BYUNG, ,GNYIS MED YE SHES DAM PA STE, ,CHOS NYID MCHOG TU BSAM MI KHYAB, ,RDO RJE CHOS SU DE BSHAD 
DO; ,ZHES GSUNGS PA'I PHYIR RO, ,KUN DU BLO GROS NI SEMS CAN KUN GYI DON DANG SANGS RGYAS KUN GYI MCHOD PA CHEN PO STE RDO RJE LAS SO, ,JI SKAD DU, SEMS CAN KUN DON YANG DAG SBYOR, ,SANGS RGYAS KUN GYI MCHOD CHEN PO, ,DANG PO SBYOR BA DAG PA CHE, ,RDO RJE LAS ZHES BYA BAR BSHAD, ,CES GSUNGS 

@230B
PA'I PHYIR RO, ,BLO GROS MTHA' YAS PA ZHES BYA BA NI SANGS RGYAS RNAMS KYI CHOS KYI 'KHOR LO MTHA' YAS PA DANG, ,RTEN 'BREL BCU GNYIS GNAS 'GYUR PA MTHA' YAS PA THOB PA RDO RJE RGYU'O, ,JI SKAD DU, SANGS RGYAS RNAMS KYI CHOS 'KHOR LO, ,GNYIS MED THOB PA'I MTSAN NYID CAN, ,RTEN 'BREL YANG 
DAG BCU GNYIS GRAGS, ,RDO RJE RGYU ZHES BYA BAR BSHAD, ,CES GSUNGS PA'I PHYIR RO, ,BLO GROS KA MA LA ZHES BYA BA NI, ZAG PA MED PA'I SHES RAB DANG, ,YE SHES RDO RJE RNON PO'O, ,JI SKAD DU, RDO RJE BLO NI SNANG BA CHE, ,SHES RAB YE SHES DRI MA MED, ,ZAG PA MED PA'I SHES RAB STE, ,RDO RJE RNON 
BOR DE BSHAD DO, ,ZHES GSUNGS PA'I PHYIR RO, ,BLO GROS CHEN PO ZHES BYA BA NI SKU GSUNG THUGS KYI SBYOR BA GSANG BA CHEN PO RDO RJE KHU TSUR RO, ,JI SKAD DU, SKU GSUNG THUGS KYI SBYOR BA NI, ,SGRIB PA MED CING BLA MED PA, ,DE BZHIN GSHEGS PA KUN GYI GSANG, ,RDO RJE KHU TSUR DE BSHAD DO, ,ZHES GSUNGS PA'I 
PHYIR RO, ,BLO GROS LHA RDZAS ZHES BYA BA NI, NAM MKHA' MDZOD KYI CHOS LA DBANG BSGYUR BA YID BZHIN NOR BU NAM MKHA'I MDZOD DO, ,JI SKAD DU, NAM MKHA'I MDZOD NI MDZOD CHEN PO, ,CHOS RNAMS KUN LA DBANG SGYUR BA, ,YID BZHIN NOR BU RDO RJE CHE, ,RDO RJE THOG NI BLA MED PA'O, ,ZHES GSUNGS PA'I PHYIR RO, , 
BLO GROS SNA TSOGS PA ZHES BYA BA NI, SANGS RGYAS KYIS THABS SNA TSOGS PA'I SGO NAS NYON MONGS PA SNA TSOGS PA ZA BA'I RDO RJE GNOD SBYIN NO, ,JI SKAD DU, SANGS RGYAS SKYOB PA THAMS CAD KYIS, ,SHES RAB THABS KYI KHRO BO CHE, ,NYON MONGS THAMS CAD ZA BA CHE, ,RDO RJE GNOD SBYIN DE BSHAD DO, ,ZHES 
GSUNGS PA'I PHYIR RO, ,'DI DAG GIS SGRUB PA'I YAN LAG TU GYUR PA'I BYANG CHUB SEMS DPA' BSHAD DE, LUNG LAS DAM PA'I CHOS KYI GRONG KHYER SKYONG BAR BYED PA'I BYANG CHUB SEMS DPA' ZHES GSUNGS PA'I PHYIR RO, ,SOGS PA SMOS PAS NI RDO RJE RGYAL PO LA SOGS PA'I YON TAN 
BSDU'O; ,PHYIR MI LDOG PA'I BYANG CHUB SEMS DPA'I DGE 'DUN RNAMS MTHAR THUG PA MED PA RNAMS KYIS ZHES BYA BA NI, BCOM LDAN 'DAS DE NYID KYIS PHYIR MI LDOG PA'I BYANG CHUB KYI SNYING PO LA YOD PA'I SA BCU DANG PHA ROL TU PHYIN PA BCU LA SOGS PA BYANG CHUB SEMS DPA'I 

@231A
*, ,YON TAN DANG LDAN PA BSTAN TO, ,JI SKAD DU, PHA ROL PHYIN BCU THOB PA STE, ,PHA ROL PHYIN PA BCU YI TSUL, ,MGON PO SA BCU'I DBANG PHYUG STE, ,SA BCU LA NI GNAS PA PO, ,ZHES PA DANG, RTZA BA'I RGYUD LAS, PHYIR MI LDOG PA'I 'KHOR LO YANG, ,BYANG CHUB SNYING PO YIN PAR DGONGS, ,ZHES 
GSUNGS PA'I PHYIR RO, ,BSTI STANG DU BYED BLA MAR BYED MCHOD CING RJED, RAB TU MCHOD CING SPEL ZHES BYA BA NI RGYU'I GNAS SKABS KYI SA DANG PHA ROL TU PHYIN PA RNAMS KYIS THOB PAR BYA BA'I BDAG NYID DU STON TE JI SKAD DU, MCHOD 'OS BSTOD 'OS PHYAG GI GNAS, ,RI MOR 'OS PA BKUR BAR 'OS, ,BKUR 
'OS BRJED PAR BYA BA MCHOG ,PHYAG BYAR 'OS PA BLA MA'I RAB, ,CES GSUNGS PA'I PHYIR RO, ,'KHOR MANG PO'I DBUS NA ZHES BYA BA NI DE NYID DKYIL 'KHOR GYI DE NYID KYIS 'KHOR DANG GTZO BO'I TSUL GYIS ZHUGS PA STE, JI SKAD DU 'DI NYID LAS, SANGS RGYAS KUN GYI BYANG CHUB SEMS, ,BLA NA MED PA 
RTOGS GYUR PA'I, ,RGYAL BAS GSUNGS PA'I YE SHES GANG, ,DE NI DKYIL 'KHOR SNYING POR GSUNGS, ,ZHES GSUNGS PA'I PHYIR RO, ,DE'I DON PHYIS BSHAD PAR BYA'O, ,TSANGS PA CHEN PO ZHES BYA BA NI BCOM LDAN 'DAS MYA NGAN LAS 'DAS PA NYID DE JI SKAD DU SNGAR BSHAD PA DE BZHIN DU SHES PAR 
BYA'O; ,PADMA'I GDAN LA BZHUGS TE ZHES BYA BA NI 'KHOR BA'I NYES PAS MA PHOG PA DANG RNAL 'BYOR CAN BZHUGS PA'O, ,DPAL MCHOG DANG PO LAS, JI LTAR PADMA DMAR PO 'DI, ,TSON GYI NYES PAS MA GOS PAS, ,'KHOR BA'I NYES PAS MA GOS SO, ,ZHES PA DANG RDO RJE RTZE MO LAS, 'KHOR LO 
DE LA BRTAG BYAS NAS, ,RNAL 'BYOR CAN NI MI GSUNG BZHUGS, ,ZHES GSUNGS PA'I PHYIR RO ZHES GLENG GZHI'I DE KHO NA NYID DO, ,GLENG GZHI'I 'GREL PA RDZOGS SO,, ,,DE LTAR GLENG GZHI BSTAN NAS, NGAN SONG GI RGYUD THAMS CAD YONGS SU SBYONG BA'I ZHES BYA BA LA SOGS PA RGYUD NYID BSTAN 
TE; NGAN SONG GI RGYUD THAMS CAD YONGS SU SBYONG BA ZHES BYA BA NI, NGAN SONG RNAMS BAG CHAGS DANG BCAS PA 'DZOMS ZHES BYA BA'I DON TO, ,DE LA DMIGS PA'I TING NGE 'DZIN LA YANG MING 'DI SKAD CES BYA STE, DE'I SNYOMS PAR ZHUGS PA NI MNGON DU MDZAD NAS SO, ,NGAN SONG GI RGYUD 

@231B
LAS RNAM PAR GROL BA ZHES BYA BAS BYANG CHUB SEMS DPA' SEMS DPA' CHEN PO'I TING NGE 'DZIN GYI 'OD ZER ZHES BYA BA NI SPRUL PA'I SKU'I RANG BZHIN GYI TING NGE 'DZIN SKYED PAR BYED PA 'OD ZER LAS BYUNG BA'O, ,SPRO BA DANG BSDU BA MANG PO'I PHRENG BA ZHES PA NI PHAR SPRO TSUR SDUD PA RGYUN MI 'CHAD PA'I RANG BZHIN 
NO; ,NYID KYI DPRAL BA'I MDZOD SPU NAS BYUNG NAS ZHES BYA BA NI, STON PA BCOM LDAN 'DAS NYID KYI SMIN MTSAMS KYI MDZOD SPU NAS SO, ,DE NAS STONG GSUM GYI STONG CHEN PO'I 'JIG RTEN GYI KHAMS ZHES BYA BA NI, 'OD ZER GYI SNANG BA DES SO, ,STONG GSUM GYI STONG CHEN PO ZHES BYA BA NI STONG SPYI PHUD DANG, 
STONG GNYIS PA BAR MA DANG STONG GSUM GYI STONG CHEN PO'O, ,'JIG RTEN GYI KHAMS ZHES BYA BA NI 'JIG PA LA RTEN PA'I PHYIR DANG MTSAN NYID 'DZIN PA'I PHYIR RO, ,'DI DAG THAMS CAD KUN DU SNANG BAR BYAS SO ZHES BYA BA NI, MA LUS PAR SNANG BAR BYAS PA'O, ,DES KYANG CI ZHIG MDZAD CE NA, NOR BU DRI 
MA MED PA'I STENG DU 'KHOD DE BZHAG NAS ZHES BYA BAR SBYAR RO, ,KUN NAS SNANG BAR BYAS NAS SEMS CAN GYI SEMS NYON MONGS PA'I 'CHING BA LAS RNAM PAR GROL TE ZHES BYA BA NI NYON MONGS PA'I BAG CHAGS DANG BCAS PA LAS BKROL BA'O, ,BDE BA SO SOR THOB NAS DGA' BA'I TSAL THAMS CAD KUN DU SNANG 
BAR BYAS TE ZHES BYA BA NI RGYU DAG PA'I SEMS CAN SNANG NGO ZHES BYA BA'I DON NO, ,MCHOD PA'I SPRIN SNA TSOGS PAS MCHOD DE LAN BRGYA STONG DU BSKOR BA BYAS NAS MGO BOS LAN BRGYA PHRAG STONG DU PHYAG 'TSAL NAS, BCOM LDAN 'DAS KYI SPYAN SNGAR SA GZHI NOR BU DRI MA MED PA'I STENG DU 'KHOD DO ZHES BYA BA NI 
MCHOD PA DANG BSKOR BA DANG, PHYAG 'TSAL BA DANG, SPYAN SNGAR 'KHOD PAS DRIN LAN GYI TSUL DU STON TO, ,'DI SKAD CES GSOL TO ZHES BYA BA NI 'OG NAS 'BYUNG BA'I DON 'DI SKAD DU ZHUS PA'O, ,AE MA'O ZHES BYA BA NI NGO MTSAR GYI DON TO, ,SANGS RGYAS ZHES BYA BA NI DE KHO NA RTOGS NAS CHOS KUN RTOGS PA'I 
PHYIR SANGS RGYAS ZHES BYA'O, ,DE YANG RDO RJE RTZE MO LAS, DE BZHIN NYID BDEN SHIN TU BRTAN, ,DE KHO NA NYID GANG RTOGS PA, ,CHOS KUN RTOGS ZHES BYA BA GANG, ,DE NI RTOGS PAS SANGS RGYAS BRJOD, ,CES GSUNGS PA'I PHYIR RO, ,AE MA'O SANGS RGYAS AE SANGS RGYAS, ,ZHES BYA BA NI YANG DANG YANG DU 

@232A
*, ,NGO MTSAR BA'O, ,CI ZHIG LA ZHE NA, MDZAD PA LEGS ZHES GSUNGS TE, GANG PHYIR NGAN SONG BDAG NYID SBYANGS, ,BYANG CHUB SPYOD PA NYID LA BKOD, ,CES GSUNGS PA'I DON TO, ,'DIS NI SBYOR BA DANG PO SGOM PA RNAMS KYIS MCHOD PA DANG SDOM PA GZUNG BA SNGON DU 
'GRO BAS LHA LA SOGS PAS SANGS RGYAS KYI YON TAN BRJOD DE MI SNANG BAR GYUR PAR BSGOM ZHES BYA BA'I DON TO, ,DE NAS PHYAG 'TSAL NAS 'DI SKAD CES GSOL TO ZHES BYA BAR SBYAR RO, ,SU ZHIG GIS SNYAM PA LA LHA RNAMS KYI DBANG PO BRGYA BYIN GYIS ZHES GSUNGS SO, ,GANG ZHIG LA 
ZHE NA, BCOM LDAN 'DAS LA LAN BRGYA PHRAG STONG DU BSKOR BA BYAS NAS PHYAG 'TSAL NAS BCOM LDAN 'DAS LA 'DI SKAD CES GSOL TO ZHES BYA BA'I DON TO, ,BCOM LDAN 'DAS GANG GI SLAD DU SANGS RGYAS KYI 'OD ZER KUN DU SNANG BAS NGAN SONG GI RGYUD LAS RNAM PAR GROL ZHING, RNAM PAR GROL 
PA'I LAM LA GZHAG PA NI ZHES BYA BA NI BAR CHAD MED PA DANG RNAM PAR GROL BAS BYANG CHUB KYI SPYOD PA NYID LA BZHAG STE, DE LA BCOM LDAN 'DAS NGO MTSAR CHE'O, ,BDE BAR GSHEGS PA NGO MTSAR CHE'O ZHES GSUNGS PA NI DON GNYIS KYI DBANG GIS LAN GNYIS ZHUS PA'O, ,LAN DU BCOM LDAN 
'DAS KYIS BKA' STZAL PA, LHA'I DBANG PO 'DI NI NGO MTSAR MI CHE'O, ,LHA'I DBANG PO 'DI NI NGO MTSAR MI CHE STE ZHES BYA BA NI BSTAN PA'O, ,SANGS RGYAS ZHES BYA BA LA SOGS PAS BSHAD DE, SANGS RGYAS BCOM LDAN 'DAS RNAMS NI TSAD MED PA'I BSOD NAMS KYI TSOGS YANG DAG PAR 
BSAGS PA'O ZHES BYA BA NI MNGON PAR BYANG CHUB PA DANG PO'I RGYU DANG BCAS PA'I ZLA BA'I DKYIL 'KHOR YONGS SU RDZOGS PA'O, ,DE YANG JI SKAD DU, DE BZHIN TSOGS NI RDZOGS PA'I PHYIR, ,SEMS NI ZLA BA GANG DANG MTSUNGS, ,DNGOS PO YOD DANG MED NYID MIN, ,JI LTAR ZLA BA MTSUNGS NYID YIN, , 
ZHES GSUNGS PA'I PHYIR RO, ,LHA'I DBANG PO YANG DAG PAR RDZOGS PA'I SANGS RGYAS NI TSAD MED PA'I YON TAN RIN PO CHE'I 'BYUNG GNAS SU GYUR PA'O, ,LHA'I DBANG PO YANG DAG PAR RDZOGS PA'I SANGS RGYAS NI TSAD MED PA'I THABS YANG DAG PAR RDZOGS PA'I ZHES BYA BA NI ZLA BA'I DKYIL 'KHOR GNYIS PA 

@232B
RDZOGS PA'O, ,JI SKAD DU, SNYING PO DAG PA BZLAS NAS NI, ,SEMS NI DBUS SU RTOGS PA NA, ,ZLA BA'I DBUS SU YANG ZLA BA'I, ,DKYIL 'KHOR GNYIS PA MTHONG BA YIN, ,ZHES GSUNGS PA'I PHYIR RO, ,LHA'I DBANG PO SANGS RGYAS RNAMS NI SHES RAB TSAD MED PA BSAGS PA'O ZHES BYA BA NI, 
SHES RAB STONG PA NYID KYIS RDO RJE'I DKYIL 'KHOR GNYIS PA'I DBUS NA GNAS PA'O, ,JI SKAD DU, DKYIL 'KHOR GNYIS PA'I DBUS GNAS PA'I, ,RDO RJE CHEN PO SEMS BYED CING, ,THANG CIG SO SOR BRTAGS PA NI, ,SHIN TU BRTAN PA MTHONG 'GYUR NAS, ,ZHES GSUNGS PA'I PHYIR RO, ,SANGS RGYAS 
BCOM LDAN 'DAS RNAMS NI SPYOD PA TSAD MED PA'O, ,SANGS RGYAS BCOM LDAN 'DAS RNAMS NI GDUL BA'I SKYE BO TSAD MED PA'I SNOD DU GYUR PAR MDZAD PA'O ZHES BYA BA NI, RDO RJE LAS SKU GSUNG THUGS BYUNG NAS SPYOD PA TSAD MED PA MDZAD CING SKYE BO'I SNOD DU GYUR PAR MDZAD CING 'DUS PA LAS RDO RJER GYUR BA'O,, 
JI SKAD DU, SNYING PO DAG PA BZLAS NAS NI, RDO RJE'I LUS SU RNAM BSGOM PA, ,DES NI SRA BRTAN KHONG STONG MED, ,RDO RJE'I SKU NI THOB GYUR NAS, ,ZHES GSUNGS PA'I PHYIR RO, ,SANGS RGYAS BCOM LDAN 'DAS RNAMS NI MI MNYAM PA DANG MNYAM PA'I YE SHES DANG LDAN PA'O, ,SANGS RGYAS BCOM 
LDAN 'DAS RNAMS NI MI MNYAM PA DANG MNYAM PA'I RDZU 'PHRUL DANG LDAN PA'O ZHES BYA BA NI, GZUGS SKU CHOS SKU DANG LDAN PA'O, ,JI SKAD DU, SNYING PO DAG LA BLANGS NAS NI, ,SANGS RGYAS GZUGS SU RNAM BSGOMS PAS, ,RNAM PA KUN GYI MCHOG LDAN PA'I, ,KUN MKHYEN YE SHES THOB PAR 
'GYUR; ,ZHES GSUNGS PA'I PHYIR RO, ,SANGS RGYAS BCOM LDAN 'DAS RNAMS NI MI MNYAM PA DANG MNYAM PA'I SMON LAM GYI STOBS DANG LDAN PA STE ZHES BYA BA NI, RDO RJE DBYINGS SHIN TU BRTAN PA'I YE SHES DBANG BSKUR BA DANG BCAS PA'O, ,JI SKAD DU, RDO RJE DBYINGS NI SHIN TU BRTAN, ,DE NAS SANGS 
RGYAS THAMS CAD NI, ,RDO RJE'I THUGS KA NAS PHYUNG STE, ,CHOS KYI DBANG BSKUR BZHI PO YIS, ,DE TSE THUB PA DBANG BSKUR 'GYUR, ,ZHES GSUNGS PA'I PHYIR RO, ,LHA'I DBANG PO DE LTA BAS NA ZHES BYA BA NI DBANG BSKUR BA LA SOGS PA KUN DU RDZOGS PAS DE LTA BAS NA ZHES BYA'O, ,SANGS RGYAS RNAMS 

@233A
*, ,KYI SNOD JI LTA BA BZHIN DU SEMS CAN GYI DON MDZAD PA DANG ZHES BYA BA NI, DKYIL 'KHOR GYI DON DU GNAS PA'I YE SHES KYI BDAG NYID CES BYA BA'I DON TO, ,JI LTAR 'DUL BA BZHIN DU SEMS CAN GYI DON MDZAD PA DANG ZHES BYA BA NI, NGAN 'GRO SBYANG ZHING DKYIL 'KHOR DU 
BCUG PA'I SGO NAS SO, ,MOS PA JI LTA BA BZHIN DU SEMS CAN GYI DON MDZAD PA YIN PAR SHES PAR BYA STE ZHES BYA BA NI JI LTAR 'DOD PA'I DBANG THOB PA'I SGO NAS TE, DE LTAR NA 'DI LA THE TSOM DANG SOM NYI DANG YID GNYIS MA BYED CIG GANG DE BZHIN GSHEGS PA RNAMS KYIS 'DUL BAR MI 
'GYUR BA'I GNAS MED DO ZHES BYA'O, ,YANG NA BSOD NAMS KYI TSOGS BRGYAD DANG, MTSAN DANG DPE BYAD KYI YON TAN DANG, SNYING RJE CHEN PO DANG, SHES RAB DANG, 'PHAGS PA MCHOD PA DANG, SEMS CAN GYI DON DANG, YE SHES DANG RDZU 'PHRUL GYI MNGON PAR SHES PA DANG, SMON LAM GYI 
STOBS DANG LDAN PA'I SGO NAS GANG ZAG LA BDAG MED PA LA SOGS PA DANG, NYAN THOS KYI GZUGS LA SOGS PA DANG, NYAN THOS KYI THEG PA LA SOGS PA 'DUL BAR GYUR PA'I RGYU LA SOM NYI LA SOGS PA MA BYED CIG CES BYA BA'I DON TO, ,'DIS NI SBYOR BA DANG PO BSGOM PA RNAMS 
KYIS BDAG MNGON PAR BYANG CHUB PA BSKYED DE BYIN GYIS BRLAB PA DANG, DBANG BSKUR BA DANG LDAN PAS NGAN 'GRO NAS DGUG CING DKYIL 'KHOR DU BCUG DBANG BSKUR BAR BYA STE ZHES BYA BA'I DON TO, ,DE NAS LHA RNAMS KYI DBANG PO BRGYA BYIN RANG GI STAN LAS LANGS NAS YANG BCOM LDAN 
'DAS LA MCHOD PA RGYA CHE ZHING CHE BA BYAS TE, PHYAG 'TSAL NAS BCOM LDAN 'DAS LA 'DI SKAD CES GSOL TO ZHES BYA BA NI, NGA RGYAL DANG BRAL BA DANG, MCHOD PA DANG PHYAG 'TSAL ZHING BSTOD PA BYAS PAR STON TO, ,'DIS NI GSANG SNGAGS KYI SGO'I SPYAD PA SPYOD PA RNAMS KYIS MCHOD CING BSTOD 
PA DRIN LAN GYI TSUL DU SBYAR BAR BYA'O ZHES BYA BA'I DON TO, ,SEMS CAN ZHES BYA BA LA SOGS PA LA, BRGYA BYIN NYID SEMS CAN GYI TSE PHYI MA'I DON DANG, SNYING RJE CHUNG DU DANG 'BRING DANG CHEN PO DANG, BSAM PA RDZOGS PA'I RGYUR SHES RAB BSKYED CIG CES YANG DANG YANG DU GSOL BA BTAB PA'O, , 

@233B
BYIN GYIS BRLAB PA DANG ZHUGS PA'I RANG BZHIN GANG ZHE NA, BCOM LDAN 'DAS SUM CU RTZA GSUM PA'I ZHES BYA BA LA SOGS PA SMROS TE, SUM CU RTZA GSUM PA'I LHA'I RIS ZHES BYA BA NI GA nA PA TI LA SOG PA SUM CU RTZA GNYIS DANG, BRGYA BYIN GYI RIS TE SUM CU RTZA GSUM PA'I LHA'I RIS SO,, 
'DI NYID NAS LHA'I BU NOR BU DRI MA MED PA'I 'OD CES BYA BA CIG SHI 'PHOS TE DUS LAS 'DAS NAS ZHES BYA BA NI LAS CI ZHIG GI STOBS KYIS TSE 'PHOS PA'O, ,DGUNG BDUN LAGS NA ZHES BYA BA NI LHA'I ZHAG BDUN LA MI'I LO BDUN BRGYA LON PA'O, ,BCOM LDAN 'DAS DE GANG DU SKYES ZHES BYA 
BA NI GNAS GANG DU SKYES PA DRIS PA'O, ,BDE BA'AM SDUG BSNGAL CI ZHIG MYONG BAR 'GYUR ZHES BYA BA NI 'BRAS BU DRIS PA'O, ,BCOM LDAN 'DAS BSHAD DU GSOL, BDE BAR GSHEGS PA BSHAD DU GSOL ZHES BYA BA NI YID LA GCAGS NAS YANG DANG YANG DU GSOL BA BTAB PA'O, , 
BCOM LDAN 'DAS KYIS BKA' STZAL PA LHA'I DBANG PO JI STE DUS LA BAB PAR SHES NA ZHES BYA BA NI, LHA'I DBANG PO SPRUL PA YIN PA'I PHYIR DUS MKHYEN PAS SO, ,NYON CIG CES BYA BA NI THOS PA'I RANG BZHIN GYI SHES RAB KYIS ZUNG SHIG PA'I DON TO, ,LHA'I DBANG POS GSOL BA BCOM 
LDAN 'DAS 'DI NI DUS LA BAB PA LAGS SO, ,BDE BAR GSHEGS PA 'DI NI DUS LA BAB PA LAGS SO ZHES GSUNGS PA DANG, BCOM LDAN 'DAS KYIS BKA' STZAL PA, LHA'I DBANG PO LHA'I BU NOR BU DRI MA MED PA'I 'OD CES BYA BA DE 'DI NAS SHI 'PHOS NAS MYONG ZHING MYONG BAR 'GYUR RO ZHES 
BYA BAR SBYAR RO, ,JI LTA BU ZHIG CE NA DMYAL BA CHEN POR LO STONG PHRAG BCU GNYIS KYI BAR DANG, DMYAL BA CHUNG DU RNAMS SU LO STONG PHRAG BRGYAD DANG, BYOL SONG DANG YI DGAS KYI GNAS SU LO BRGYA PHRAG BRGYAD DANG, MI'I SKYE GNAS SU RNA BA DANG SMRA BA'I SKYON CAN DU LO STONG PHRAG DRUG CU DANG 
SDUG BSNGAL BRGYUD PA DANG GZHAN LA GNOD PA BYED PA DANG LAS KYI SGRIB PA BRGYUD PAS STONG PHRAG BRGYAD CU RTZA BZHI'I BAR DU SDUG BSNGAL MYONG ZHING MYONG BAR 'GYUR RO ZHES LUNG BSTAN PA DANG, DE NAS BRGYA BYIN LA SOGS PA LHA'I BU THAMS CAD KYIS THOS NAS SHIN TU SNGANGS SHING ZHES BYA BA NI NGAG GI SGO 

@234A
*, ,NAS SKRAG STE SKYO NAS ZHES BYA BA SEMS KYI SGO NAS KHA BUB TU 'GYEL BAR GYUR TO ZHES BYA BA LUS KYI TSUL GYIS 'GYEL BAR GYUR PA'O, ,'DIS NI MOS PA SPYOD PA'I SA LA GNAS PA'I BRGYA BYIN LA SOGS PA STON TO, ,DE NAS LHA'I DBANG PO BRGYA BYIN GYIS 'DI SKAD CES GSOL TO,, 
SDUG BSNGAL CHEN PO BRGYUD PA 'DI LAS BCOM LDAN 'DAS JI LTAR THAR BAR 'GYUR, BDE BAR GSHEGS PA JI LTAR THAR BAR 'GYUR, BCOM LDAN 'DAS CI NAS KYANG SDUG BSNGAL GYI PHUNG PO 'DI LAS RNAM PAR GROL BAR 'GYUR, BDE BAR GSHEGS PA 'DI BSKYAB TU GSOL ZHES ZHUS PA DANG, BCOM 
LDAN 'DAS KYIS BKA' STZAL PA, SANGS RGYAS BYE BA PHRAG BRGYAD CU RTZA BZHIS BSHAD PA 'DI NYON CIG CES BYA BA NI PHRAG BRGYAD CU RTZA BZHI NI NYE BAR MTSON PA STE, SANGS RGYAS GRANGS MED PAS BCOM LDAN 'DAS LA BSKUL ZHING DU MAR SNANG BA'I TSUL GYIS 'DI BSHAD CES BYA BA'I DON TO, ,'DIS NI GSANG 
SNGAGS KYI SGO'I SPYAD PA SPYOD PAR 'DOD PA RNAMS KYI LUS LA DKYIL 'KHOR BRTAG CES BYA BA'I THA TSIG GO, ,SBYOR BA DANG PO'I TING NGE 'DZIN RDZOGS SO,, ,,DE NAS ZHES BYA BA LA SOGS PAS DKYIL 'KHOR RGYAL PO MCHOG STON PA STE, DE NAS ZHES BYA BA NI SBYOR BA DANG PO'I TING NGE 'DZIN GYI RJES THOGS 
LA'O; ,LHA'I DBANG PO BRGYA BYIN GYIS BCOM LDAN 'DAS LA ZHES BYA BA NI, DKYIL 'KHOR SPRUL ZHING GSANG SNGAGS GSUNG PA'I DON DU SLAR YANG ZHES PA'I DON TO, ,ME TOG MAND'A RA BA DANG ZHES BYA BA LA SOGS PA ME TOG DANG RGYAN GYI KHYAD PAR GYIS MCHOD DE BSKOR BA DANG PHYAG 'TSAL BA DANG LEGS SO 
ZHES BYA BAS MNYES PAR BYAS NAS 'DI SKAD CES GSOL TO, ,BCOM LDAN 'DAS LHA DANG BCAS PA'I 'JIG RTEN LA PHAN PA DANG ZHES BYA BA TSE PHYI MA'I DON DANG, BDE BAR BGYI BA DANG ZHES BYA BA TSE 'DI'I DON DANG MA 'ONGS PA'I SEMS CAN RNAMS NGAN SONG GI RGYUD GSUM LAS THAR BAR BGYI 
BA'I SLAD DU ZHES BYA BA NI, DKYIL 'KHOR YOD NA DBANG DANG DAM TSIG YOD PA'I PHYIR RO, ,LEGS PAR BSHAD DU GSOL ZHES BYA BA NI GZUGS BRNYAN GYI DKYIL 'KHOR DANG, RANG BZHIN GYI DKYIL 'KHOR SPRUL ZHING BSHAD DU GSOL ZHES BYA BA'I DON TO, ,DE NAS GZHAN YANG SPRUL PA'I 'KHOR 

@234B
TSANGS PA LA SOGS PA LHA MANG PO RNAMS KYIS KYANG 'DI SKAD CES GSOL TO, ,LEGS SO BCOM LDAN 'DAS LEGS SO, ,BDE BAR GSHEGS PA CI NAS KYANG MA 'ONGS PA'I SEMS CAN RNAMS KYIS MCHAN TZAM THOS PAS NGAN SONG GSUM GYI LAM LAS RNAM PAR GROL TE, BDE 'GRO LHA'I 'JIG 
RTEN NAS MI'I 'JIG RTEN DU SKYES NAS BLA NA MA MCHIS PA YANG DAG PAR RDZOGS PA'I BYANG CHUB THOB PAR BGYI BA'I SLAD DU BSHAD PAR GSOL ZHES BYA BA NI, DKYIL 'KHOR DANG SNGAGS DANG 'BRAS BU 'DI RNAMS DANG LDAN PAS BSHAD PAR GSOL ZHES GSOL BA BTAB PA'O, ,DE NAS BCOM 
LDAN 'DAS KYIS TING NGE 'DZIN LA SNYOMS PAR BZHUGS SO ZHES BYA BAR SBYAR RO, ,CI'I PHYIR ZHE NA, BRGYA BYIN DANG TSANGS PA LA SOGS PA LHA'I BU DE DAG BZHIN GSHEGS PA THAMS CAD KYI SNYING PO 'OG NAS 'BYUNG BA BYIN GYIS BRLAB PAR BYA BA'I PHYIR ZHES BYA BA NI, KHA BUB TU 'GYEL BA BSLANGS TE 
RGYUD SBYANGS LA DAM TSIG DANG DBANG THOB PAR BYAS NAS DKYIL 'KHOR DU LHA DGOD PA'I DON DU'O, ,JI LTA BU ZHIG LA ZHE NA, GDON MI ZA BA'I ZHES BYA BA LA SOGS PA SMOS TE 'BRAS BU YOD CING DON YOD LA MI CHOD PA'I RDO RJE NGES PA BSKYED PA'I DON DU MING DE SKAD CES BYA'O, ,TING NGE 'DZIN LA SNYOMS PAR ZHUGS 
PA NI MNGON DU MDZAD PA'O, ,TING NGE 'DZIN 'BA' ZHIG TU ZAD DAM ZHE NA MA YIN TE, AOm BADZRA AA DHI DHIshthA DZNY'A NA SA MA YE H'Um, THUGS KA NAS PHYUNG NGO ZHES BYA BAR SBYAR RO SNYOMS PAR ZHUGS NAS GSANGS SNGAGS GSUNG PAS LHA'I BU RNAMS KYI RGYUD SBYANG BA DANG DKYIL 'KHOR DU ZHUGS PA BSTAN TO, ,GZHAN YANG 
SNYOMS PAR ZHUGS NAS KYANG GDON MI ZA BAR MI CHOD PA'I RDO RJE'I BYIN GYI RLABS KYIS BYIN GYIS BRLABS NAS KYANG ZHES BYA BAS NI DBANG BSKUR BA BSDU'O, ,GDON MI ZA BAR ZHES BYA BA NI DBANG BSKUR BA LA THE TSOM MED PA'O, ,MI CHOD PA'I ZHES BYA BA NI DE'I 'BRAS BU CHOS KYI SKU'O, ,RDO RJE'I BYIN GYI RLABS 
KYIS ZHES BYA BA NI BUM PA RDO RJER BYIN GYIS BRLABS PAS SO, ,BYIN GYIS BRLABS NAS ZHES BYA BA NI CHU'I DBANG BSKUR NAS TE, GZHAN YANG DBANG NYI SHU RTZA GCIG KUN GYIS BSKUR RO ZHES BYA BA'I THA TSIG GO, ,NGAN SONG THAMS CAD YONGS SU SBYONG BA'I RGYAL PO ZHES BYA BA LA SOGS PA LA YONGS SU SBYONG 

@235A
*, ,BA'I RGYAL PO NI RGYU DANG 'BRAS BU DANG NGO BO NYID DANG RTEN DANG GNAS SBYONG BA STE THUGS YANG DAG PA'I YE SHES SO, ,DE STON PA'I SGRA LA YANG NYE BAR GDAGS PAS DE SKAD CES BYA'O, ,DE BZHIN GSHEGS PA THAMS CAD KYI SNYING PO 'OG NAS 'BYUNG BA 'DI'O, ,RANG NYID KYANG NGES 
PA'I YE SHES LAS SGRA'I GZUGS SU PHYUNG NGO ZHES BYA BA'I DON TO, ,AOm SHO DHA NI ZHES BYA BA NAS, SHUDDHE SV'A H'A ZHES BYA BA'I BAR RO, ,RIG PA CHEN PO 'DI BSHAD MA THAG TU CES BYA BA NI GSUNGS PA DANG SPRUL PA'O, ,DE'I PAN YON SEMS CAN ZHES BYA BA LA SOGS PAS STON TO, ,DE NAS GZHAN YANG 
GSANG BA'I SNYING PO 'DI GSUNGS SO ZHES BYA BA LA, DE NAS ZHES BYA BA NI KUN RIG GI GSANG SNGAGS GSUNGS PA'I RJES THOGS LA'O, ,GZHAN YANG ZHES BYA BA NI SLAR YANG ZHES BYA BA'I DON TO, ,GSANG BA'I SNYING PO ZHES BYA BA NI, THUGS DANG YON TAN DANG GSUNG DANG PHRIN LAS SO, ,DE STON 
PA'I SGRA LA YANG NYE BAR GDAGS PAS DE SKAD CES BYA'O, ,'DI GSUNGS SO ZHES BYA BA NI 'OG NAS 'BYUNG BA'O, ,AOm SHODHI NI SHO DHA YA SARBA AA PA Y'A NA ZHES BYA BA NI NGAN SONG SBYONG BA DANG, RIN CHEN TOG DANG, SH'AKYA'I DBANG PO DANG, ME TOG CHER RGYAS RNAMS KYI THUN MONG GI SNYING PO YIN 
NO; ,SARBA SADYA BHYA H'Um ZHES BYA BA DANG, HAm ZHES BYA BA DANG, TRA THA AA ZHES BYA BA NI, RIN CHEN TOG LA SOGS PA'I KHYAD PAR GYI SNYING PO STE PHYIS 'BYUNG BA LAS SHES PAR BYA'O, ,LHA'I DBANG PO GZHAN YANG 'DI NI DE BZHIN GSHEGS PA RNAMS KYI SNYING PO'I ZHES BYA BA NI BYANG CHUB KYI SEMS DANG 
SBYIN BA DANG SHES RAB DANG, BRTZON 'GRUS DANG SNYING RJE LA SOGS PA DANG BCAS PA'O, ,DE STON PA'I SGRA LA YANG DE SKAD CES BYA'O, ,AOm SARBA AA P'A YA BI SHO DHA NE ZHES BYA BA NI, SANGS RGYAS SPYAN DANG, M'A MA K'I DANG, GOS DKAR MO DANG, SGROL MA RNAMS KYI THUN MONG GI SNYING PO YIN NO, , 
H'Um PHAt CES BYA BA DANG, TRAm HAm AA: ZHES BYA BA NI KHYAD PAR GYI SNYING PO'O, ,LHA'I DBANG PO GZHAN YANG 'DI NI DE BZHIN GSHEGS PA THAMS CAD KYI SNYING PO DANG ZHES BYA BA NI THUGS SO, ,NYE BA'I SNYING PO'O ZHES BYA BA NI RDO RJE LTA BU'I TING NGE 'DZIN TO, ,DE STON PA'I SGRA LA YANG DE SKAD CES PA'O, , 

@235B
AOm TRA tA CES BYA BA NI SDIG PA GZHOM PA'I SNYING PO'O, ,LHA'I DBANG PO 'DI NI GZHAN YANG NGAN SONG THAMS CAD SBYONG BA'I SNYING PO'I ZHES BYA BA NI SHAR GYI GTZO BO'I KHYAD PAR GYI SNYING PO'O, ,RDO RJE SEMS DPA' NAS BRTZAMS TE LHAG MA RNAMS KYI BDE BA CHEN PO'I DKYIL 'KHOR DANG GTZUG TOR LA 
SOGS PA RNAMS SU SHES PAR BYA'O, ,LHA'I DBANG PO GZHAN YANG MDOR NA DRAN PA TZAM GYIS KYANG BSOD NAMS CHUNG BA'I SEMS CAN THAMS CAD NGAN SONG GI RGYUD THAMS CAD LAS BDE BLAG TU RNAM PAR GROL BAR GYUR PA NI 'DI YIN NO ZHES BYA BA NI MDOR BSDU NA DRAN PA TZAM GYIS GROL BAR 'GYUR BA'I RGYU 
YIN TE, LHA THAMS CAD BSKYED PA DANG, RGYAS GDAB PA DANG, SNYING GAR DGOD PA DANG, KHRUS BYA BA DANG, KUN LA MCHOG TU GYUR PA'I RTZA BA'I RIG PA STE, NA MO BHA GA WA TE ZHES BYA BA NAS BRTZAMS TE, SV'A H'A'I MTHAR THUG PA'O, ,SARBA BID CES BYA BA NAS BRTZAMS TE, AOm BHA ZHES BYA'I MTHAR 
THUG PA RNAMS TSE 'DI'I PHAN YON LA GNAS PA'AM SHI BA'I LUS LA GDAGS PA DANG BZLAS BRJOD BYA BA DANG, BHA DANG SHA'I DON BSGOM PA YIN TE, DE GSUNGS PA LHA'I DBANG PO DE BZHIN GSHEGS PA NGAN SONG THAMS CAD YONGS SU SBYONG BA GZI BRJID KYI RGYAL PO GSANG BA'I SNYING PO 'DI ZHES BYA BA LA 
SOGS PA GSUNGS TE DE STON PA'I SGRA LA YANG DE SKAD CES BYA STE, RIGS KYI BU'AM RIGS KYI BU MO GANG YANG RUNG BAS ZHES BYA BA NI RGYAL RIGS LA SOGS PA DU MA STE, BU'AM BU MO GANG YANG RUNG BAS ZHES BYA BA NI KHYAD PAR GYI DGAG PA MED PA'O, ,MING TZAM NYAN TAM ZHES BYA BA NI MING NYID NYAN PA'O,, 
BCANGS SAM ZHES BYA BA NI DON DANG TSIG GO, ,BKLAGS SAM ZHES BYA BA NI KHA THON NAM GLEGS BAM GYIS SO, ,DE 'BA' ZHIG TU MA ZAD KYI GRO GA LA SOGS PA LA BRIS NAS KYANG MGO BO'I GTZUG PHUD DAM DPUNG PA 'AM MGUL DU BTAGS TE 'CHANG NA ZHES BYA BA NI TSE 'DI NYID LA GNAS PA'I 
GDAGS PA GSUM BSTAN TO, ,DE NYID DU GSUNGS PA TSE 'DI NYID LA BYA BA'I DON TO, ,DE NYID KYI PHAN YON DUS MA YIN PAR 'CHI BA BRGYAD DAM ZHES BYA BA LA SOGS PA SMOS TE, DUS MA YIN PAR 'CHI BA BRGYAD NI MID PA BSGAGS PA LA SOGS PA'O, ,DUS MA YIN PA'I 'CHI BA DANG, 

@236A
*, ,'BREL PA'I RMI LAM GYI RNAM PA'AM ZHES BYA BA NI, RMI LAM NI GSUM STE, BAG CHAGS KYI RMI LAM DANG LTAS BSTAN PA DANG BYIN GYIS BRLABS PA'O, ,DES KYANG MI 'BYUNG LA GZHAN YANG NGAN SONG DANG 'BREL PA'I MTSAN MA DE DAG THAMS CAD RMI LAM DU YANG MI 'BYUNG NA ZHES 
BYA BA NI GNYID MA LOG PA NA LTA SMOS KYANG CI DGOS ZHES BYA BA'I DON TO, ,MNYAN PA LA SOGS PA'I PHAN YON BSHAD NAS, DKYIL 'KHOR DU JI LTA BAR ZHUGS LA ZHES BYA BAS ZHUGS PA'I PHAN YON STON TO, ,ZHUGS LA ZHES BYA BA LA DANG POR ZHUGS LA ZHUGS NAS DBANG BSKUR NAS GONG DU BSHAD 
PA'I SNYING PO BZLAS BRJOD BYED CING SNGAGS KYI DON BSGOM PA GANG YIN PA ZHES BYA BA DANG, BHA DANG SHA'I DON BSGOM PA'O, ,LTA SMOS KYANG CI DGOS TE ZHES BYA BA DANG PHUL DU BYUNG BA GSUNGS PA STE BSTAN PA'O, ,DE NYID BSHAD PA DE DAG LAS SDIG PA GANG YANG NYE BAR MI 'GYUR NGAN SONG DU 'GRO BAR YANG 
MI 'GYUR RO ZHES GSUNGS SO, ,DE LTAR TSE 'DI LA GNAS PA'I PHAN YON BSHAD NAS, TSE 'DAS PA RNAMS KYI PHAN YON GYI DBANG DU BYAS NAS, SKYES PA'AM BUD MED DAM LHA'AM KLU'AM GNOD SBYIN NAM SRIN PO'AM, BYOL SONG NGAM YI DAGS SAM SEMS CAN DMYAL BA LA SOGS TE GANG 
YANG RUNG BA SHI BA'I LUS DKYIL 'KHOR DU BTZUG STE DBANG BSKUR NA ZHES BYA BA NI 'OG NAS 'BYUNG BA'I TSUL GYIS DKYIL 'KHOR DU BCUG CING DBANG BSKUR NA ZHES BYA BA'I DON TO, ,DE NAS CIR 'GYUR ZHE NA 'BRAS BU GSUNGS PA, SEMS CAN DMYAL BAR SKYES NA YANG DE MA THAG PAR YANG THAR NAS LHA'I 
RIS SU SKYE BAR 'GYUR RO, ,LHA'I RIS DER SKYES NAS KYANG, DE BZHIN GSHEGS PA THAMS CAD KYI CHOS NYID MNGON DU BYED CES BYA BA NI SGRO 'DOGS PA DANG, SKUR PA 'DEBS PA DANG BRAL BA'I CHOS NYID THOB CES BYA BA'I DON TO, ,DE BZHIN GSHEGS PA THAMS CAD LA BSNYEN BKUR LA SOGS PA YANG BYED, 
PHYIR MI LDOG PAR YANG 'GYUR, RGYU NGES PA CAN DU YANG 'GYUR, DE BZHIN GSHEGS PA THAMS CAD KYI RIGS SU YANG SKYE, SDIG PA THAMS CAD RAB TU SPANGS NAS DE BZHIN GSHEGS PA THAMS CAD KYI RIGS SAM LHA'I RIGS SAM, GANG YANG RUNG BAR BDE BA MYONG BAR 'GYUR RO ZHES BYA BA NI DE BZHIN 

@236B
GSHEGS PA THAMS CAD LA BSNYEN BKUR BYED PA DANG, NGES PAR 'BYED PA'I CHA DANG MTHUN PA LA SOGS PA PHYIR MI LDOG PA DANG, THEG PA CHEN PO'I RIGS CAN DANG, DE BZHIN GSHEGS PA'I DNGOS GRUB DANG, MCHOD PA'I SGRIB PA LA SOGS PA SPANGS PA DANG, RIGS KYI DNGOS GRUB DANG, 'JIG 
RTEN PA'I LHA DANG, RI LU LA SOGS PA'I DNGOS GRUB GANG YANG RUNG BA DANG LDAN PA'I BDE BA THOB PAR 'GYUR RO ZHES BYA BA'I DON TO, ,LHA'I DBANG PO MDOR NA, 'JIG RTEN DANG 'JIG RTEN LAS 'DAS PA'I PHAN PA DANG BDE BA THAMS CAD MYONG BAR 'GYUR RO ZHES BYA BA NI MDOR BSDU NA 'JIG RTEN DANG 'JIG 
RTEN LAS 'DAS PA GNYIS SU BSDUS PAS DE'I PHAN PA DANG BDE BA MYONG BAR 'GYUR RO ZHES BYA BA'I DON TO, ,'DIS NI DKYIL 'KHOR RGYAL PO MCHOG SGOM PA RNAMS KYI KHANG PA BRTZEGS MA DANG GDAN BSKYED PA DANG, KUN RIG SPRUL NAS THUGS KAR ZLA BA LA SNGAGS BKOD NAS LHA RNAMS SPRUL PA DANG, SPRUL CING 
SGRUB PA'I SNGAGS 'BRAS BU DANG BCAS PA BSTAN TO, ,RI RAB TU SPRUL BA'I DUS NI, GTZO BO GRUB PA'I DUS SU 'KHOR RNAMS GRUB PAS, GTZO BO DANG 'KHOR SPRUL PA MA BSTAN TO, ,DE NAS ZHES BYA BA NAS BRTZAMS TE MYONG BAR 'GYUR RO ZHES BYA BA'I BAR GYI GZHUNG GIS DKYIL 'KHOR RGYAL PO MCHOG GI TING 
NGE 'DZIN BSTAN TO, ,DE NAS GTZO BO DANG THA MI DAD PAR BSAMS TE, BSDU BA DANG PHYAG 'TSAL BA DANG, CHED DU BRJOD PA DANG, BYIN GYIS BRLAB BA DANG, YANG CHED DU BRJOD PA DANG, DBANG BLANG BA DANG, DGUG GZHUG BYA BA DANG, RGYAS GDAB PA DANG, KUN GYI PHRIN LAS GCIG LA SBYAR BA DANG, 
KUN GYI DE KHO NA NYID BSDUS PA DANG, GSANG ZHING SRA BA'I MCHOG MTHON PO LAS BSTAN PA BZHIN SHES PAR BYA'O, ,LAS KYI RGYAL PO MCHOG GI TING NGE 'DZIN TO, ,,DAM TSIG DANG DBANG THOB PAS THABS 'DI NYID LA 'JUG PAR BYA BA'I PHYIR, DE NAS ZHES BYA BA LA SOGS PAS SLOB DPON GYI LAS 
DANG; SLOB MA GZHUG PA LA SOGS PA'I CHO GA STON TO, ,DE NAS SNGON DU BSNYEN PA BYAS PA'I RJES THOGS LA'O, ,DE YANG 'DIR LO'AM, LO PHYED DAM, ZLA BA GCIG GAM, LHA RNAMS GRUB NAS ZHES BYA BA'I DON TO, ,LHA RNAMS KYI DBANG PO BRGYA BYIN GYIS 'DI SKAD CES GSOL TO ZHES BYA 

@237A
*, ,BAR SBYAR RO, ,CI ZHIG BYAS NAS SHE NA, BCOM LDAN 'DAS LA DE BZHIN DU BSKOR BA BYAS NAS ZHES BYA BA'I DON TO, ,BCOM LDAN 'DAS BSHAD DU GSOL ZHES BYA BAR SBYAR RO, ,CI'I SLAD DU ZHE NA, NGAN SONG GI DBANG DU GYUR PA RNAMS LA PHAN PA DANG BDE BAR BGYI BA DANG 
CI NAS KYANG SEMS CAN DE DAG NGAN SONG THAMS CAD KYI SGO LAS RGYAB KYIS PHYOGS PAR BGYID PA DANG, BLA NA MA MCHIS PAR YANG DAG PAR RDZOGS PA'I BYANG CHUB BDE BLAG TU RTOGS PAR BGYI BA'I SLAD DU ZHES BYA BA NI DKYIL 'KHOR BRIS PAS MI RNAMS LA PHAN PA'I DON DU STE DE'I PHYIR BSHAD DU GSOL 
ZHES BYA BA'I DON TO, ,RJE BTZUN BSHAD DU GSOL ZHES BYA BA NI KHYAD PAR DU BOD PAS GSOL BA BTAB PA'O, ,DE NAS ZHES BYA BA NI GSOL BA BTAB PA'I RJES THOGS LA'O, ,BCOM LDAN 'DAS SH'AKYA THUB PAS ZHES BYA BA NI, KUN RIG NYID MI YUL DU SH'AKYA THUB PAR GYUR PA LA DGONGS NAS DE SKAD CES 
BSHAD DE NGES SO, ,DE BZHIN GSHEGS PA THAMS CAD KYI NGAN SONG THAMS CAD YONGS SU SBYONG BA'I YE SHES ZHES BYA BA NI DER NGES PA'I YE SHES TE, DBYER MI PHYED PAS RDO RJE ZHES BYA LA DKYIL 'KHOR GYI DE KHO NA NYID DE, DE LA DMIGS PA'I TING NGE 'DZIN LA YANG DE SKAD CES BYA'O, ,DE'I SNYOMS 
PAR ZHUGS PA NI MNGON DU MDZAD PA STE DE MDZAD NAS SO, ,DE BZHIN GSHEGS PA THAMS CAD KYIS NGAN SONG THAMS CAD YONGS SU SBYONG BA'I GZI BRJID KYI RGYAL PO ZHES BYA BA'I DKYIL 'KHOR CHEN PO 'DI GSUNGS SO ZHES BYA BA DKYIL 'KHOR NI GZUGS CAN DANG GZUGS MED PA LA GZUGS MED DE 
RANG GI DKYIL 'KHOR GNYIS SU MED PA'I YE SHES SO, ,DE YANG CHOS KYI BCUD KYI SNYING PO 'BYUNG BA'I PHYIR DANG SNYING PO LAN PA'I PHYIR DE SKAD CES BYA'O, ,CHEN PO ZHES BYA BA NI CHOS KYI DBYINGS SNGON DU 'GRO BAS YE SHES GZUGS SKU DANG BCAS PA'O, ,'DI ZHES BYA BA 'OG NAS BYUNG BA 'DI'O GSUNGS 
SO ZHES BYA BA NI BKA' STZAL PA'O, ,GSUNGS PA'I RANG GI NGO BO BSTAN PA'I PHYIR, ,SANGS RGYAS KUN GYI BYANG CHUB SEMS, ,BLA NA MED PA RTOGS 'GYUR BA'I, ,RGYAL BAS GSUNGS PA'I YE SHES GANG, ,DE NI DKYIL 'KHOR SNYING POR GSUNGS, ,ZHES BYA BA YIN TE, SANGS RGYAS KUN GYI BYANG CHUB SEMS, 

@237B
ZHES BYA BA NI GNYIS SU MED PA'I YE SHES SO, ,BLA NA MED PA ZHES BYA BA NI SPROS PA DANG BRAL BA'O, ,RTOGS 'GYUR BA'I ZHES BYA BA NI KHONG DU CHUD PA'O, ,DE NYID YE SHES ZHES BYA BAS STON TE SUS GSUNGS SHE NA, RGYAL BAS GSUNGS PA'I ZHES BYA BA SMOS SO, ,DE NI DKYIL 'KHOR SNYING POR GSUNGS, , 
ZHES BYA BA NI NGES PAR GZUNG BA STE DE NYID CES BYA BA'I DON TO, ,DKYIL 'KHOR SNYING POR GSUNGS ZHES BYA BA NI DKYIL 'KHOR GYI RANG BZHIN DU BSHAD PA'O, ,RANG BZHIN DU BSHAD PA DE YANG 'DI YIN TE, MI MNYAM PA MED PAS ZUR BZHI YIN NO, ,DRAN PA NYE BAR GZHAG PA BZHI DANG, YANG DAG PAR SPONG 
BA BZHI DANG, RDZU 'PHRUL GYI RKANG BA BZHI DANG, DBANG PO LNGA ZHES BYA BA NI SGO BZHI YIN NO, ,BSAM GTAN RNAMS LA RTA BABS BZHI, ,ZHES BYA'O, ,GZUGS RNAMS LA KHA KHYER LA BRTEN PA'I LHA MO RNAMS ZHES BYA'O, ,BSAM PA THAMS CAD YONGS SU RDZOGS PA 'DUL BA BSKYOD PA'I RANG BZHIN NI, 
RLUNG GIS DAR 'PHAN BSKYOD NAS SGRA SGROGS PA ZHES BYA'O, ,YE SHES ME LONG ZHES BYA'O, ,BYANG CHUB KYI YAN LAG ME TOG GI PHRENG BA ZHES BYA'O, ,MI ZAD PA'I BDE BA DRA BA DANG DRA BA PHYED PA DANG, RIN CHEN MCHOG NYI MA DANG ZLA BA ZHES BYA'O, ,RNAM PAR THAR PA BRGYAD DKYIL 'KHOR BRGYAD CES BYA'O, ,THEG 
PA CHEN PO MDO SDES BSKOR BA NI RDO RJE THEG PA ZHES BYA'O, ,'KHOR LO NI CHOS KYI 'KHOR LO ZHES BYA'O, ,DE YANG JI SKAD DU, MI MNYAM MED PAS ZUR BZHI STE, ,DRAN DANG DBANG PO SGO BZHI YIN, ,BSAM GTAN RNAMS KYANG RTA BABS YIN, ,KHA KHYER LA BRTEN RDO RJE MCHOG ,LHA MOS MCHOD PAS GZUNGS 
RNAMS YIN, ,SNA TSOGS PA YI RGYAN RNAMS KUN, ,BSAM PA THAMS CAD RDZOGS PA YIN, ,GDUL BYA BSKYOD PAS SNA TSOGS MCHOG ,DAM CHOS MCHOG NI KUN DU 'GRO, ,RLUNG GIS BSKYOD NAS SNA TSOGS MCHOG ,DAR 'PHAN DRIL BU SGRA SGROGS NI, ,ME LONG YE SHES RTAGS ME TOG ,DRA BA DRA PHYED 
RIN CHEN MCHOG ,NYI MA ZLA BA YANG DAG LDAN, ,KUN GRUB MI ZAD BDE BA STE, ,BDE BA CHEN PO ZHAS BSHAD DO, ,DE YI NANG RIM DAG GI THIG ,DKYIL 'KHOR BRGYAD PA 'DRA PHA NI, ,'DI NA RNAM PAR THAR PA BRGYAD, ,DNGOS GRUB KUN GYI BDE BA STER, ,THEG PA CHEN PO BYANG CHUB SEMS, ,MDO SDE'I 

@238A
*, ,'KHOR LO BSKOR BAS NA, ,RDO RJE THIG GIS YONGS BSKOR BA, ,RDO RJE 'KHOR LO YANG DAG BRI, ,ZHES PA DANG, CHOS KYI 'KHOR LO 'DRA BA LA, ,LTE BAR BCAS SHING RTZIBS BCU DRUG ,CES GSUNGS PA'I PHYIR RO, ,YANG DE NYID KYI BYANG CHUB SEMS KYI 'BRAS BU DANG BSDU BA'I 
DNGOS PO BZHI DANG, SEMS CAN GYI DON LA CHAGS PA DANG, BYANG CHUB SEMS DPA' KUN MGU BAR BYED PA'I TSUL NI RDO RJE SEMS DPA' DANG, RGYAL PO DANG, CHAGS PA DANG, LEGS PA'O, ,JI SKAD DU, BYANG CHUB SEMS KYI 'BRAS BU NI, ,SANGS RGYAS YE SHES BLA MED GANG, ,DE NI RDO RJE SEMS 
RANG BZHIN, ,CHOS DANG LONGS SPYOD SPRUL PA'O, ,ZHES PA DANG, BSDU BA YI NI DNGOS PO BZHI, ,BCOM LDAN 'DAS KYIS GANG SPYAD PA, ,SEMS CAN 'GUGS PA'I THABS ZHES PA, ,RDO RJE RGYAL PO YANG DAG 'BYUNG, ,ZHES BYA BA DANG, SEMS CAN SMIN PHYIR BCOM LDAN GYIS, ,GANG TSE BYANG CHUB 
SPYOD PA SPYAD, ,BYANG CHUB SPYOD LA RJES CHAGS PA, ,RDO RJE CHAGS PAR YANG DAG 'BYUNG, ,ZHES PA DANG, SANGS RGYAS THAMS CAD MNYES BYED CING, ,LEGS SO ZHES BYA RAB STER BYED, ,BYANG CHUB SEMS DPA' KUN MGU BYED, ,DE NI RDO RJE LEGS PAR BRJOD, ,CES GSUNGS PA'I PHYIR RO,, 
GNYIS SU MED PA'I YE SHES DE NYID SBYIN PA'I PHA ROL TU PHYIN PA DANG MI SHES PA'I MUN NAG 'JOMS PA DANG, CHOS KYI RGYAL MTSAN CHEN PO DANG, BYANG CHUB SEMS DPA' KUN DBUGS 'BYIN PA GO RIMS BZHIN DU RDO RJE RIN CHEN DANG, GZI BRJID DANG, RGYAL MTSAN DANG BZHAD PA BZHI YIN TE, JI 
SKAD DU, BYANG CHUB SEMS DPA'I SBYIN PA GANG, ,MKHA' MNYAM RIN CHEN LTA BU STE, ,RDO RJE RIN CHEN SKAL BA CHE, ,DES NA RDO RJE RIN CHEN BRJOD, ,CES PA DANG, MA RIG LING TOG 'KHOR BA YI, ,MI SHES MUN PA 'JOMS BYED CING, ,THAR PA'I SNANG BA GZI BRJID CHE, ,DE NI RDO RJE GZI 
BRJID DO, ,ZHES PA DANG, RGYAL MTSAN SANGS RGYAS KUN RANG BZHIN, ,THAR PA'I LAM 'GRO RGYAL MTSAN DE, ,CHOS KYI RGYAL MTSAN RGYAL MTSAN CHE, ,DE NI RDO RJE RGYAL MTSAN BRJOD, ,CES PA DANG, RNAL 'BYOR CHEN PO RDO RJE BZHAD, ,SANGS RGYAS THAMS CAD BZHAD BYED CING, ,BYANG CHUB SEMS 

@238B
DPA' KUN DBUGS 'BYIN, ,DE NI RDO RJE BZHAD PAR BRJOD, ,CES GSUNGS PA'I PHYIR GNYIS SU MED PA'I YE SHES DE NYID SEMS CAN GYIS RTOGS PAR BYED PA'I RGYU DANG, SHES RAB CHEN PO DANG, CHOS KYI 'KHOR LO DANG, TSIG DANG BRAL BAS SMRA BA STE, BZHI PO GO RIMS BZHIN DU RDO RJE CHOS DANG RNON PO DANG, 
'KHOR LO DANG SMRA BA STE, JI SKAD DU, RNAL 'BYOR CHEN PO SANGS RGYAS CHOS, ,SANGS RGYAS SEMS CAN RTOGS BYED PA, ,DAG PA DE BZHIN GSHEGS SNYING PO, ,DE NI RDO RJE CHOS SU BRJOD, ,CES PA DANG, SHES RAB RNON PO YE SHES CHE, ,SHIN TU SDUG PA'I NYON MONGS GCOD, ,SHES BYA'I SGRIB PA 
GCOD PAS NA, ,DE NI RDO RJE RNON POR BRJOD, ,CES PA DANG, 'KHOR LO SANGS RGYAS GAR SHES PA, ,CHOS KYI 'KHOR LO SHIN TU BRTAN, ,DAM CHOS SGROL BA'I BCUD LAS BYUNG, ,DE NI RDO RJE RGYU ZHES BYA, ,ZHES PA DANG, SANGS RGYAS KUN GYI CHOS CHEN PO, ,MKHA' MTSUNGS TSIG DANG BRAL BA STE, 
TSIG MED TSIG LAS YANG DAG BYUNG, ,ZHES GSUNGS PA'I PHYIR RO, ,GNYIS SU MED PA'I YE SHES NYID SEMS CAN SMIN PA DANG GROL BA DANG THEG PA DMAN PA SPONG BA DANG, NYON MONGS PA THAMS CAD ZAD PA DANG DE BZHIN NYID PHYIN CI MA LOG PA STE GO RIMS BZHIN DU, RDO RJE LAS DANG SRUNG BA DANG, 
GNOD SBYIN DANG, KHU TSUR ZHES BYA'O, ,JI SKAD DU, SEMS CAN SMIN DANG GROL BA YI, ,SANGS RGYAS KUN GYI LAS GANG DANG, ,SANGS RGYAS LAS NI BDAG MED PA, ,DE NI RDO RJE LAS ZHES BYA, ,BYANG CHUB SEMS DPA' SRUNG BA STE, ,THEG PA DMAN PA SPANG BYED CING, ,RTZE MO NAS LTUNG SRUNG BYED PA, , 
DE NI RDO RJE SRUNG BAR BSHAD, ,SDIG PA THAMS CAD ZAD BYED CING, ,NYON MONGS THAMS CAD NGES PAR GCOD, ,SRID PA ZAD BYED GNOD SBYIN CHE, ,DE NI RDO RJE GNOD SBYIN BRJOD, ,CES PA DANG, BDEN ZHING GZHAN MIN DE BZHIN NYID, ,'GYUR MED DE KHO NA NYID GANG, ,SANGS RGYAS DE BZHIN NYID YE SHES, , 
DE NI RDO RJE KHU TSUR BRJOD, ,CES GSUNGS PA'I PHYIR RO, ,GNYIS SU MED PA'I YE SHES DE NYID SBYIN PA DANG TSUL KHRIMS DANG, BZOD PA DANG, BRTZON 'GRUS DANG, BSAM GTAN DANG, SHES BAR DANG, THABS DANG, SMON LAM RNAMS NI, L'A SYE DANG, M'A LE DANG, G'I RTI DANG, NI RT'I DANG, DH'U PE DANG, 

@239A
*, ,PUshPE DANG, A'A LO KE DANG, GANDHE ZHES BYA BA RNAMS SO, ,JI SKAD DU, GANG PHYIR MCHOG TU ROL PAS NA, ,SGEG MO SBYIN PA'I PHA ROL PHYIN, ,BYANG CHUB YAN LAG 'BRAS STER BAS, ,PHRENG BA TSUL KHRIMS PHA ROL PHYIN, ,ZHES PA DANG, ZHI BA'I CHOS LA RJES MOS PAS, ,GLU 
MA BZOD PA'I PHA ROL PHYIN, ,ZHES PA DANG, SANGS RGYAS MCHOD LA MI SKYO BAS, ,GAR MA BRTZON 'GRUS PHA ROL PHYIN, ,ZHES PA DANG, THAR PA MCHOG NI DGA' SGRUB PAS, ,BDUG PA SHES RAB PHA ROL PHYIN, ,SANGS RGYAS NYID 'BRAS RGYU YIN PAS, ,ME TOG BSAM GTAN PHA ROL PHYIN, ,ZHES 
PA DANG, RDO RJE MAR ME THABS CHEN PO, ,SMON LAM RDO RJE BYUG PA DANG, ,ZHES GSUNGS PA'I PHYIR RO, ,GNYIS SU MED PA'I YE SHES DE NYID BYANG CHUB KYI SEMS KYI MTSAN NYID 'GUGS PAR BYED PA DANG, BYANG CHUB KYI SPYOD PA'I ZHAGS PA DANG THEG PA CHEN POR 'CHING BA DANG, CHOS THAMS CAD 
SKYE BA MED PAR 'BAB PA STE GO RIMS BZHIN DU, LCAGS KYU DANG, ZHAGS PA DANG, LCAGS SGROG DANG, DRIL BU'O, ,DE YANG JI SKAD DU, BYANG CHUB SEMS KYIS 'GUGS PA NI, ,RDO RJE LCAGS KYUR YANG DAG BRJOD, ,BYANG CHUB SPYOD PA LA SPYOD PA, ,RDO RJE ZHAGS PAR DE BSHAD DO, ,THEG PA 
DMAN PA SRUNG BYED PA, ,RDO RJE LCAGS SGROG DE BSHAD DO, ,RAB NI YANG DAG 'BYUNG, ,ZHES GSUNGS PA'I PHYIR RO, ,YE SHES DE GSUNGS PA'I PHYIR RO, ,YANG GNYIS SU MED PA'I THUGS DE NYID SNYING RJE DANG, BYAMS PA DANG, DGA' BA DANG, BTANG SNYOMS DANG BZHI NI GO RIMS BZHIN DU, 
SANGS RGYAS SPYAN MA DANG, M'A MA K'I DANG, GOS DKAR MO DANG, SGROL MA RNAMS ZHES PA YIN NO, ,JI SKAD DU, SANGS RGYAS SPYAN NI BYAMS PA CHE, ,M'A MA K'I NI SNYING RJE CHE, ,DKAR MO DGA' BAR RAB TU BRJOD, ,BTANG SNYOMS CHE DANG THABS CHE BAR, ,SGROL MA ZHES NI BRJOD PA YIN, ,ZHES 
GSUNGS PA'I PHYIR RO, ,GNYIS SU MED PA'I YE SHES NYID BYANG CHUB KYI SEMS DANG, TSOGS DANG, SHES RAB DANG, BYANG CHUB KYI SPYOD PA ZHES BYA BA BZHI GO RIMS BZHIN DU NGAN SONG SBYONG BA DANG, RIN CHEN TOG DANG, SH'AKYA'I DBANG PO DANG, ME TOG CHER RGYAS SO, ,JI SKAD DU, BYANG 

@239B
CHUB TU NI SEMS BSKYED DANG, ,DE BZHIN TSOGS DANG SHES RAB DANG, ,BYANG CHUB SPYOD PA RAB SPYOD PA, ,RGYAL PO BZHIR NI YANG DAG 'BYUNG, ,ZHES GSUNGS PA'I PHYIR RO, ,YE SHES DE NYID CHOS THAMS CAD GCIG TU BSDUS PA NI, BCOM LDAN 'DAS RNAM PAR SNANG MDZAD DO, ,JI SKAD DU, 
DBUS SU RNAM PAR SNANG MDZAD CES, ,CHOS RNAMS GCIG TU BSDUS PA YIN, ,ZHES GSUNGS PA'I PHYIR RO, ,'DIS NI 'BRAS BU DE NYID LAS LDOG PA'I TSUL GYIS THA DAD PA YIN GYI NGO BO NYID KYIS THA DAD PA YOD PA MA YIN NO, ,'DIS NI GZHAN YANG GSANG SNGAGS KYI SGO'I SPYAD PA SPYOD PAR 'DOD PA 
RNAMS KYIS DKYIL 'KHOR GYI DE KHO NA NYID THOG MAR SHES PAR GYIS SHIG CES STON TO, ,DE LTAR NANG GI DKYIL 'KHOR GZUGS MED PA GSUNGS NAS, DA NI DE NAS ZHES BYA BA LA SOGS PAS PHYI'I DKYIL 'KHOR GZUGS DANG BCAS PA BSTAN TO, ,DE NAS ZHES BYA BA NI BAR MA CHAD PA'O, , 
YANG ZHES BYA BA NI SDUD PA'O, ,BCOM LDAN 'DAS KYIS SEMS CAN THAMS CAD LA THUGS BRTZE BA'I SLAD DU ZHES BYA BA NI MI RNAMS LA PHAN PA'I DON DU'O, ,PHYI'I DKYIL 'KHOR ZHES BYA BA NI, ,GZUGS DANG BCAS SHING THAMS CAD 'JUG TU RUNG BA'O, ,'DI GSUNGS SO ZHES PA NI, MI 
RNAMS LA PHAN PA'I DON DU BSHAD DO, ,GTZUG LAG KHANG DANG SKYED MOS TSAL, ,MCHOD RTEN LHA KHANG KUN RA SOGS, ,JI BZHIN PA YI CHO GA YIS, ,GNAS NI BYIN GYIS BRLAB PA BRTZAM, ,ZHES BYA BA NI GTZUG LAG KHANG DANG, MCHOD RTEN DANG LHA KHANG DANG KUN DGA' RA BA DANG 'BAB CHU'I 
'GRAM DANG, GRONG KHYER GYI SHAR DANG, BYANG GI PHYOGS KYI CHAR RAM GANG DU YID DANG MTHUN PA'I GNAS SU'O, ,DE NAS, DKYIL 'KHOR BRI BA'I DON DU NI, ,TSIGS BCAD 'DI NI BSGRAG PAR BYA, ,SA LA RGYU BA'I LHA KUN DANG, ,GANG ZHIG SA LA BRTAN PA KUN, ,BYAMS PA'I SEMS KYIS GNAS 
NAS SU, ,SEMS CAN KUN LA DGE DON DU, ,KUN DGA'I DON DU ZHU ZHING MCHIS, ,DE NAS JI LTAR 'TSAM BZHIN DU PUS MO NUB TZAM 'OG TU BRKOS LA, GYO MO LA SOGS PA BSAL LA, SPYAN DANG RDO RE GNOD SBYIN DANG, ,BDUD RTZI 'KHYIL PA'I SNGAGS KYI CHUS BSANG GTOR BYA, ,BRU TSAD KYIS CHE 

@240A
*, ,CHUNG BRTAG PAR BYA, BA'I CHU DANG LCI BAS BYUG ,SA GZUNG BA DANG SBYANG BA'I CHO GA'O, ,DE NAS GOS DANG RGYAN SNA TSOGS KYIS BRGYAN, KHRUS BYAS LUS DRI CHUS, RDO RJE GNOD SBYIN DU BSKYED, MIG GNYIS SU MA DANG tA LAS ZLA BA DANG NYI MA DGOD, RKANG PA LA AA LAS 
SNA TSOGS RDO RJE BSKYED, LAG PA GNYIS KYIS RDO RJE DRIL BU BZANG STE YI GE H'Um GI SGRA SGROGS SHING, G-YAS NAS BSKOR LA DENGS ZHES BRJOD, MTSAMS DANG RA BA DANG DRA BA DAG KYANG BYA, BDUD DANG SDANG BA BZLOG ,DE NAS PHUR BU BYIN GYIS BRLABS LA PHUR BU GDAB PAR BYA'O, ,'DIS NI, 
JI BZHIN PA YI CHO GA YIS, ,ZHES BYA BA'I DON TO, ,DE NAS SBYOR BA DANG PO DANG, DKYIL 'KHOR RGYAL MCHOG DANG, LAS RGYAL MCHOG BSGOMS LA DKYIL 'KHOR NAM MKHA' LA BTEG, ,LHA'I GNAS SU TZANDAN LA SOGS PA'I ZLUM PO DANG, GRU BZHI'I THIG LE BYA, DKYIL 'KHOR 
BRTAGS PA BSDUS, LCAGS KYU LA SOGS PAS DGUG GZHUG BYA, BGEGS BSKRAD PA DANG, RA BA DANG, DRA BA BYA, SGO BCAD SRUNG BA BRTAN PAR BYA, MCHOD YON DBUL BA SNGON DU 'GRO BAS PHYAG RGYA BZHIS RGYAS GDAB, MCHOD PA RNAMS KYIS MCHOD RANG RANG GI SNGAGS CI MANG DU BZLAS TE, 
BUM PA LHAG PAR GNAS PA DANG SLOB MA LHAG PAR GNAS PA DANG, PHYI ROL DU GTOR MA SBYIN PA DANG, NYE REG DANG, SBYIN SREG DANG, MCHOD CING GSOL BA GDAB PA LA SOGS BYA'O, ,'DI TZAM GYIS NI, GNAS NI BYIN GYIS BRLAB PA BRTZAM, ,ZHES BYA BA'I DON YIN NO, ,BYIN GYIS BRLABS 
PA'I GNAS DER NI, ,ZHES BYA BA NI DE NYID DU'O, ,PHYI YI DKYIL 'KHOR BRI BAR BYA, ,ZHES PA NI DKYIL 'KHOR GYI SGO GNYIS PA'O, ,PHYOGS KUN MNYAM PA GRVA DANG BCAS PAS GRU BZHI PA LA PHYOGS KYI CHA RE RE ZHING SGO BZHI YOD PAS SGO BZHI PA ZHES BYA'O, ,RTA BABS BZHI DAG LDAN PA DANG, ,THEM 
SKAS BZHI YI PHRENG BA DANG, ,SENG GE BA GLANG RNAMS KYIS BRGYAN, ,ZHES BYA BA NI, PHYOGS RE RE NA RTA BABS RE DANG, THEM SKAS PHRENG BA DANG, SENG GE BA GLANG RNAMS KYIS MDZES PAR BYAS PAS DE SKAD CES BYA'O, ,DAR DANG LNGA LDI DO SHAL PHRENG, ,DRIL BU DANG NI RDZA MAS BRGYAN, ,ZHES BYA BA 

@240B
NI DAR GYI LNGA LDI DANG, MU TIG GI DO SHAL DANG, ME TOG GI PHRENG BA DANG, DRIL BU G-YER KHA LA SOGS PA DAG, RNGA MAS MDZES PAR BYAS PA LA DE SKAD CES BYA'O, ,RDO RJE RIN CHEN PADMA DANG, ,RGYA GRAM PA YI PHYAG RGYAS BRGYAN, ,ZHES BYA BA NI SHAR PHYOGS SU RDO RJE, LHOR RIN PO CHE, NUB TU PADMA, 
BYANG DU RGYA GRAM GYI PHYAG RGYAS BRGYAN CING SPRUL PA'O, ,SRANG BU RGYAN DANG LDAN PA DANG, ,PHYI YI SGO KHYUD RNAMS KYIS BRGYAN, ,ZHES BYA BA NI TSANGS THIG GNYIS DANG, ZUR THIG GNYIS DANG, SHAR PHYOGS DANG, NUB DANG, BYANG DANG, LHO PHYOGS KYI THIG STE BRGYAD DANG LDAN PA DANG, SGO KHYUD 
NI MDZES PA DANG, RJES SU MDZES PA ZHES BYA BA NI RTZIG PAR STON PA'I CHA GNYIS TE DE RNAMS KYIS BRGYAN PA'O, ,DGU YI CHAR NI BGOS PA LAS, ,ZHES BYA BA NI NANG GI DKYIL 'KHOR GNAS GRU BZHI PA CHA DGU DANG LDAN PAR BGOS PA LA SO, ,SGO DANG SGO KHYUD SUM CHAR BYA, ,ZHES BYA BA NI SGO DANG SGO KHYUD 
LA CHA CHEN GCIG GNAS PAR BYAS PAS SUM CHA'I YANG SU MA CHAR 'GYUR RO, ,RDO RJE SRAD BUS THIG GDAB PO, ,ZHES BYA BA NI RDO RJE SRANG BUR BYIN GYIS BRLABS PAS GDAB BO, ,DBUS KYI DKYIL 'KHOR THIG GDAB PA, ,ZHES BYA BA NI DBUS KYI YANG DBUS KYI THIG GDAB PA'O, ,CHOS KYI 'KHOR 
LO DRA BA LA, ,ZHES BYA BA NI RDO RJE DANG MTSON CHA'I 'KHOR LO LTA BU MA YIN PA CHOS KYI 'KHOR LO 'DRA BA'O, ,YANG NA LTE BA DANG RTZIBS RTEN DANG RTZIBS DANG GSUM CHOS KYI 'KHOR LO GSUM DANG 'DRA BA'O, ,YANG NA STONG PA NYID BCU DRUG CHOS YIN LA DE YANG 'KHOR LO NI 'DRA BA'O, ,LTE BAR BCAS 
SHING RTZIBS BCU DRUG ,CES BYA BA NI LTE BA DANG, RTZIBS RTEN DANG BCAS SHING, RTZIBS BCU DRUG TU GRANGS NGES PA'O, ,RIM PA GSUM DANG LDAN PA LA, ,ZHES BYA BA'I LTE BA'I RIM PA DANG, RTZIBS RTEN GYI RIM PA DANG, RTZIBS KYI RIM PA DANG LDAN PA'O, ,RTZIBS NI NYIS 'GYUR NYID DU 
BYA; ,ZHES PA NI, RTZIBS BYANG CHUB SEMS DPA'I GNAS YIN PAS GTZO BO'I GNAS PAS NYIS 'GYUR GYIS CHUNG BAR BYA'O ZHES BYA BA'I DON TO, ,YANG LTE BA LA BSKOR BA'I RIM PA DANG PO NI RTZIBS RTEN NO, ,GNYIS PA NI RTZIBS YIN PA'I PHYIR, RTZIBS NI NYIS 'GYUR NYID DU BYA, ,ZHES GSUNGS 

@241A
*, ,SO; ,'DI NI DON SLAR YANG GSAL BAR BYA STE, SA YI CHA YID DU 'ONG BAR DKYIL 'KHOR GYI NYIS 'GYUR GYI TSAD LA, MIG BYIN GYIS BRLAB CING BSGRIL BA DANG RANG RDO RJE SEMS DPAR BSKYED DE, GROGS PO RDO RJE LAS SU BSKYED NAS, DANG PO RANG SHAR DU BLTAS TE TSANGS 
THIG GDAB, DE'I 'OG TU BYANG DU BLTAS TE TSANGS THIG GNYIS PA GDAB, ME'I GNAS SU GNAS LA SHAR GYI THIG GDAB, RLUNG GI PHYOGS SU BLTAS TE NUB KYI THIG KYANG GDAB, NYID NYID DU 'DUG STE SHAR DU BLTAS TE BYANG DU THIG KYANG GDAB, ME'I MTSAMS SU GNAS NAS LHO PHYOGS KYI 
THIG GDAB, DE NYID DU 'DUG STE RLUNG PHYOGS SU BLTAS TE TSANGS THIG GDAB PAR BYA, BDE BRAL GYI PHYOGS SU 'DUG STE DBANG LDAN DU KHA BLTAS LA ZUR THIG GNYIS PA GDAB, DE LTAR GU BZHIR GNAS PA LA CHA CHEN BCU DRUG GDAB PAR BYA'O, ,THA MAR CHA CHEN GNYIS PAR BYA'O, ,DBUS KYI BCU PO 
GNYIS GNYIS GDAB, NYI SHU RTZA BZHI DAG TU 'GYUR, ,DE NAS CHA PHRA MO GDAB PAR BYA BA NI, CHA CHEN DGU RU GNAS PA LA, ,THA MAR LNGA BA'I PHYED BOR BA LA LHAG MA BRGYAD LA BZHI BZHIR BGO GSUM PA DANG DE BZHIN DU LNGA PA LA YANG NGO, ,PHYI ROL GYI SGO DANG NANG GI SGO KHYUD DANG LOGS SU 'GYUR RO,, 
LNGA PA'I PHYED NANG DU BOR NAS PHYI ROL GNYIS SU GDAB, DRUG PA LA CHA BRAN BZHI BTAB LA BDUN PA'I NANG ROL CHA CHUNG GCIG GDAB BO, ,CHA GSUM MI GDAB, DGU PA DANG BCU PA BCU GNYIS PA BCU GNYIS PA BZHI BZHIR GDAB BO, ,DE NAS TSON GYI THIG GDAB PAR BYA STE, LNGA PA PHYED KYI DANG PO 
GDAB; ,DE NAS GNYIS DOR GSUM PA GDAB, ,DRUG PA LA YANG GDAB PAR BYA, ,DGU PA'I NANG GI CHA GCIG GDAB, ,YANG GNYIS DOR LA CHA GCIG GDAB, ,YANG GNYIS BZHAG LA CHA GCIG GDAB, ,NGOS DANG 'GRAM MA DANG YA PHUGS 'GYUR, ,LHAG MA NI CI RIGS PAR SBYAR BAR BYA'O, ,DBUS KYI DKYIL 'KHOR 
THIG GDAB PA LA, TSANGS THIG GI PHYOGS GCIG TU BCU GNYIS PA YONGS SU BSKOR BAS RTZIBS RTEN DU 'GYUR RO, ,DE'I NANG DU PHYOGS GCIG GI BZHI PA BTAB BAS KA BAR 'GYUR RO, ,RTZIBS RTEN GYI PHYIR ROL GSUM DOR BA LA RTZIBS DRUG TU BYA STE, GTZO BO'I GNAS PAS PHYED KYIS 

@241B
CHUNG BA NYIS 'GYUR DU BYA'O, BZHI PA YONGS SU BSKOR BAS RDO RJE'I PHRENG BA'O, ,THIG GDAB PA'I CHO GA'O, ,DBUS KYI PHYOGS SU KUN RIG GI, ,DRUNG DANG KUNDA ZLA 'DRA BA, ,ZHES PA NI DKYIL 'KHOR GYI DBUS KYI PHYOGS SU BCOM LDAN 'DAS RNAM PAR SNANG MDZAD KHA DOG DUNG DANG KUNDA DANG, ZLA BA 
DANG 'DRA BA LA MCHOG TU PHUL DU BYUNG BA'O, ,DBYIBS DANG GDAN DANG RGYAN CI ZHIG CE NA, ZHAL BZHI PA LA DRO RJE YI, ,SENG GE'I GDAN LA BZHUGS PA DANG, TING NGE 'DZIN PHYAG RGYAR LDAN PA DANG, ,RGYAN RNAMS KUN GYIS BRGYAN PA BRI, ,ZHES GSUNGS SO, ,ZHAL GSUNGS SO, ,ZHAL BZHI PA LA ZHES BYA BA SKU GCIG 
LA ZHAL BZHI'O, DE YANG 'OG NAS DE'I SPYAN SNGAR NGAN SONG KUN 'DREN SHAR PHYOGS LA GSUNGS PA'I PHYIR RO, ,SENG GE'I GDAN LA ZHES PA SENG GE DANG PADMA DANG ZLA BA LA'O, ,RDO RJE'I BZHUGS PA DANG ZHES SBYAR RO, ,'DIS NI RDO RJE SKYIL KRUNG GIS BZHUGS PAR BSTAN TE, ,TING 'DZIN PHYAG RGYA LDAN 
PA DANG, ,RGYAN RNAMS KUN GYIS BRGYAN PAR BRI, ,ZHES BYA BA NI TING NGE 'DZIN GYI PHYAG RGYA DANG DBU RGYAN LA SOGS PAS BRGYAN PAR BRI BA DANG, GZHAN PA DANG DGOD CES BYA BA'I DON TO, ,BCOM LDAN 'DAS RNAM PAR SNANG MDZAD DE'I SPYAN SNGAR TE, SHAR DU NGAN SONG KUN SBYONG BA'I RGYAL PO BRI STE 
PHYAG GNYIS TING NGE 'DZIN DU BSNOL BA KHA DOG JI LTA BU ZHE NA, ZLA BRGYAS DANG BA MO'I MDOG ,RGYAN JI LTA BU ZHE NA, RGYAN RNAMS KUN GYIS LAGS RDZOGS LA, ,RGYAL MTSON SKYES BU GANG BA BRI, ,ZHES BYA BA NI, RGYAL MCHOG GANG BAS MTSAN DANG DPE BYAD RANG BZHIN GYIS BRGYAN PAR BSTAN LA, 
SNGA MAS NI GSAL BA'I RGYAN STON TO, ,RGYAB TU SH'AKYA'I RIGS DBANG PO, ,GTZO BO THUB PA BRI BAR BYA, ,ZHES BYA BA NI NUB KYI PHYOGS SU SH'AKYA THUB PA KHA DOG DMAR PO CHOS KYI 'KHOR LO'I PHYAG RGYA CAN BRI BAR BYA'O, ,G-YON DANG G-YAS KYI PHYOGS CHAR NI, ,RGYAL MCHOG RIN CHEN ME TOG GNYIS, , 
ZHES BYA BA NI LHO DANG BYANG DU'O, ,RIN CHEN PO ME TOG KHA DOG SNGON PO MCHOG SBYIN GYI PHYAG RGYA CAN DANG, BYANG PHYOGS SU ME TOG CHER RGYAS KHA DOG LJANG GU MI 'JIGS PA'I PHYAG RGYA CAN BRI ZHING DGOD PAR BYA'O, ,'DI DAG GI GDAM YANG GLANG PO CHE LA SOGS PA JI SKAD DU BSHAD PA BZHIN SHES PAR 

@242A
*, ,BYA'O; ,LO TZA NA DANG M'A MA K'I, ,DE BZHIN GOS DKAR SGROL MA RNAMS, ,RANG GI RIGS KYI MTSAN MA BZHIN, ,GRVA YI PHYOGS NI KUN DU BRI, ,ZHES BYA BA NI, SANGS RGYAS SPYAN DANG, M'A MA K'I DANG, GOS DKAR MO DANG, SGROL MA RNAMS RANG GI RIGS GTZO BO'I KHA DOG DANG 
MTSAN MA CAN DANG, RDO RJE DANG, PADMA DANG, AUTPALA RNAMS GO RIMS BZHIN DU PHYAG G-YAS NA 'DZIN CING, GRVA'I PHYOGS KUN DU BRI BAR BYA'O ZHES BYA BA'I DON TO, ,RTZIBS KYI NANG NI THAMS CAD DU, ,RDO RJE SEMS DPA' MCHOG ,RDZU 'PHRUL CHE BA'I SEMS DPA' RNAMS, ,GO RIMS BZHIN 
DU BRI BAR BYA, ,ZHES BYA BA NI RTZIBS BCU DRUG PA'I NANG THAMS CAD DU RDO RJE SEMS DPA' LA SOGS PA 'BRAS BU'I BYANG CHUB SEMS DPA' RDZU 'PHRUL CHE BA RNAMS DBANG LDAN GYI MTSAMS NAS BRTZAMS TE GO RIMS BZHIN DU BRI BAR BYA ZHES BYA BA'I DON TO, ,MKHAS PAS L'A SYE LA SOGS PA, ,MCHOD PA GRVA YI 
PHYOGS SU BRI, ,ZHES BYA BA DKYIL 'KHOR GYI MDOG DANG, ,DBYIBS LA BYA BAS L'A SKYE LA SOGS PA MCHOD PA BRGYAD NANG GI GRVA DANG, PHYI ROL GYI GRVAR BRI ZHES BYA BA'I DON TO, ,SGO YI PHYOGS NI THAMS CAD DU, ,ZHES BYA BA NI SHAR LA SOGS PA BZHIR, SGO BA BZHI NI BRI BAR BYA, ,ZHES BYA'O, ,RTA BABS KHYAMS 
NI THAMS CAD DU, ,ZHES BYA BA NI KYANG ZHES BYA BA'I DON TO, ,DES NI 'DI LTAR 'GYUR TE, NANG GI DKYIL 'KHOR GYI RTA BABS KYI GNAS DANG, NANG GI KHYAMS NYID KYI NANG DU BRI ZHES BYA BA STE BSTAN PA'O, ,DE NYID BSHAD PA, BYAMS PA LA SOGS BRI BAR BYA, ,ZHES BYA BA LA SOGS PA GSUNGS TE NANG GI 
KHYAMS NYID DU BYAMS PA LA SOGS PA BCU DRUG BRI BAR BYA'O, ,RTA BABS KYI GNAS KYI KHYAMS LA, RIM PA GSUM GYI RANG BZHIN BRI, ,ZHES TE DANG PO LA 'KHOR BA GCOD MDZAD LA SOGS PA BCU DRUG BRI BAR BYA'O, ,GNYIS PA LA, NYAN THOS RGYAL BA THAMS CAD DANG, ,ZHES BYA STE, NYID KYI GCUNG TSE 
DANG LDAN PA DGA' BO LA SOGS PA BCU DRUG BRI BAR BYA'O, ,GSUM PA LA NYON MONGS 'JOMS PA 'JIGS MED GDUNG BA SEL BA LA SOGS PA BCU GNYIS BRI BAR BYA'O, ,KHRO BO MNGAG PA PHO NYA RNAMS, ,BRI BYA YANG NA MING YANG RUNG, ,ZHES BYA BA NI KHRO BO NYID MNGAG PA YANG YIN LA PHO NYA YANG YIN PAS 

@242B
DE SKAD CES BYA'O, ,BRI'AM YANG NA MING YANG RUNG, ,ZHES BYA BA NI 'DRA BA'AM MING DE YI GER DGOD PA'ANG RUNG STE PHYAG MTSAN DU DGOD PAR BYA ZHES BYA BA'I DON TO, ,'DIS NI DKYIL 'KHOR RGYAL BO MCHOG BSGOM PA STON TO, ,SHAR PHYOGS KYI SGOR 'JIG RTEN GSUM SNANG DANG 'JIG RTEN GSUM 'JIG 
GO; ,LHO PHYOGS KYI SGOR 'JIG RTEN GSUM MTHAR BYED DANG 'JIG RTEN GSUM 'DUL LO, ,NUB PHYOGS KYI SGOR BDUD RTZI 'KHYIL PA DANG, BE CON SNGON PO'O, ,BYANG PHYOGS KYI SGOR MI G-YO MGON PO DANG RTA MGRIN BRI BAR BYA'O, ,PHYI YI DKYIL 'KHOR PHYI ROL DU, ,ZHES BYA BA NI SNGAR BSTAN PA DE NYID KYI 
PHYI ROL DU MU RAN DKAR PO BRI ZHING, DE NYID KYI BAR DU, GLING BZHI PO NI BRI BAR BYA, ,'DZAM BU'I GLING DU TSANGS PA BRI, ,BYANG PHYOGS SU NI DBANG PHYUG CHE, ,SHAR DANG NUB KYI GLING DU NI, ,BRGYA BYIN GTOGS 'DOD THAMS CAD KYANG, ,'KHOR DANG BCAS PA BRI BAR BYA, ,ZHES BYA BA NI, SHAR PHYOGS SU BRGYA 
BYIN 'KHOR DANG BCAS, LHO PHYOGS SU TSANGS PA 'KHOR DANG BCAS, NUB PHYOGS SU GTOG 'DOD 'KHOR DANG BCAS, BYANG PHYOGS SU MA H'A DE BA 'KHOR DANG BCAS PA BRI BAR BYA'O ZHES BYA BA'I DON TO, ,GZHAN RNAMS DAG KYANG DE BZHIN TE, ,ZHES BYA BA NI, BRGYA BYIN NAS BRTZAMS TE DBANG 
LDAN GYI MTHAR THUG PAR 'KHOR DANG BCAS PA BRI BAR BYA'O, ,DE NYID KYI 'KHOR BSHAD PA LHA MIN ZHES BYA BA LA SOGS PA'O, ,LHA MIN ZHES BYA BA SUM BRTZEGS DANG, RAB SIM DANG, HE RAN KE SHU DANG, KUN DU SNANG BA LA SOGS PA'O, ,DRI ZA'I RGYAL PO YUL 'KHOR SRUNG LA SOGS PA'O, ,NAM 
MKHA' LDING GSER MIG LA SOGS PA'O, ,GNOD SBYIN NOR 'DZIN LA SOGS PA'O, ,SRIN PO AU BA KARNI PU RNAL SOGS PA'O, ,GZHAN YANG DE BZHIN DU LTO 'PHYE CHEN PO DANG, YI DGAS DANG, 'DRE RNAMS DANG, KLU DANG, SBRUL DANG, RI RNAMS DANG, RGYAL PO CHEN PO BZHI RNAMS DANG, GZA' 
DANG; RGYU SKAR DANG, KHRO BO MA RUNGS PA 'TSE BA'I BGEGS DANG, BI NA YA KA RNAMS DANG, SEMS CAN KUN LA PHAN PAR BYED BA'I DANG SRONG SKAL BA CHEN PO RNAMS DANG, MKHA' 'GRO MA'I BUD MED RNAMS DANG, SRIN PO RNAL 'BYOR MA RNAMS DANG, 'BYUNG PO BZHI'I LHA CHEN PO RNAMS DANG, KHYIM 

@243A
*, ,DANG RI DANG, KUN DGA' RA BA DANG, NAGS TSAL DANG, DUR KHROD NA GNAS PA DANG, GRONG KHYER NA GNAS PA RNAMS KYANG BRI STE MING DU GZHAG PA DANG, PHYAG RGYAR GZHAG PA DANG, THIG LE TZAM DU BRI BAR BYA STE, 'KHOR 'DI RNAMS KYI KHA DOG LA SOGS MA BSHAD DO,, 
'DIS NI 'DI SKAD STON PA YIN TE, THIG BTAB PA'I RJES THOGS LA'O, ,TSON GYI LAS RNAMS BYAS NAS, TSON DGYE BA SNGON DU 'GRO BAS LHA RNAMS GZHAG CING 'KHOR RNAMS NI MING DANG, PHYAG RGYA DANG, THIG LE TZAM DU BRIS KYANG 'GRUB PAR 'GYUR RO ZHES STON TO, ,DE NAS ZHES BYA BA LA SOGS 
PA LA MKHAS PAS GZHAG CES THAMS CAD LA SBYAR BAR BYA'O, ,DE YANG DKYIL 'KHOR LA MCHOD PA'I PHYIR, BLA RE DANG, RGYAL MTSAN DANG, LHAB LHUB DANG, GDUGS DANG, RNGA MA DANG, LDA LDI DANG, 'PHAN DANG SNA TSOGS PA'I NA BZA' DANG, GSER LAS BYAS PA'I BYA BRGYAD DANG BCU DRUG 
GAM; SUM CU RTZA GNYIS KYANG RUNG BA DANG, DBANG BSKUR BA'I BUM PA CHUS BKANG BA LNGA DANG, ME TOG DANG, MAR ME DANG, GTOR MA'I BUM PA DANG, MDZES PA'I BSHOS LA SOGS PA DANG, BZA' BA DANG, BTUNG BA LEGS PAR SBYAR BA DANG, BCA' BA SNA TSOGS PA DANG, GNOD SBYIN SRIN PO'I 
KHA ZAS SU GTOR MA RNAM PA SNA TSOGS PA DANG, 'BYUNG PO KUN DANG, KLU RNAMS DANG, LHA DANG, MI DANG, MI MA YIN GYI KHA ZAS SU ME TOG DANG, DRI SNA TSOGS DANG, 'O MA DANG, MAR DANG, LI KHA RA DANG BCAS PA GZHAG PAR BYA'O, ,SLOB MA DANG BDAG DBANG BSKUR BA'I DON DU RNAM PAR RGYAL 
BA'I BUM PA DRI'I CHUS RAB TU BKANG BA RDO RJE SEMS DPA'I SPYAN SNGAR GZHAG PAR BYA'O, ,LAS THAMS CAD PA'I BUM PA NI SHAR PHYOGS KYI SGOR GZHAG PAR BYA'O, ,BUM PA LHAG MA RNAMS NI PHYI ROL GYI 'KHOR YUG RNAMS LA GZHAG PAR BYA'O, ,GZHAN YANG CHOS KLOG PA BZHI PHYOGS BZHIR GZHAG 
PAR BYA'O, ,DE LTAR DKYIL 'KHOR KUN DU LEGS PAR BKOD NAS DGONGS KA'I DUS NAS BRTZAMS TE, DE NAS ZHES BYA BA LA SOGS PAS LHA RNAMS MCHOD PA STON TE, KHRUS LA SOGS PA BYAS NAS ZHES BYA BA NI DANG POR KHRUS BYA, GNAS BSRUNG RKANG PA BKRUS TE NYE REG BYA, SNGON DU BDAG 

@243B
BSRUNG BA LA SOGS PA 'GRO BAS RGYAN GDAGS DRIS BYUNG, ,RDO RJE 'DZIN MAS ZHUGS NAS BSKOR BA BYA, CHAD PA DANG LHAG PA ZHI BAR BYA, SGO PHYE LA ZHES BYA BA'I DON TO, ,DE NYID DRI DANG PHRENG MCHOD PHRENG BA CAN, ,DRI ZHING KHA BKANG MCHOG MDZES PA, ,RDO RJE 'DZIN MAS ZHUGS NAS KYANG, ,ZHES BYA BA'I 
DON YIN NO, ,KYANG ZHES BYA BA'I DON NI BSDU PA STE, DANG PO'I SBYOR BA DANG, DKYIL 'KHOR RGYAL MCHOG DANG LAS RGYAL MCHOG BSGOMS LA, MCHOD PA GSANG BA BZLAS BRJOD BYA, ,H'Um MDZAD NGA RGYAL GYIS SGO PHYE, ,ZHES BYA BA'I DON TO, ,YANG, ME TOG THOGS TE SGO PHYOGS 'DUG ,GTZO BO 
RGYAL BA SRAS KYI 'KHOR, ,MANG PO RNAMS NI SPYAN DRANGS TE, ,ZHES BYA BA NI GTZO BO'I RNAL 'BYOR DANG LDAN PAS DPUNG BAR SE GOL BRDAB PA BYAS LA, DZA:H'Um BAm HO: ZHES BRJOD DE SPYAN DRANG NGO ZHES BYA BA'I DON TO, ,PHYAG RGYA SNGAGS DANG BDAG LDAN PAS, ,LCAGS KYU LA SOGS BDAG SBYOR ZHING, ,ZHES 
BYA BA NI, BDAG PHYAG RGYA DANG SNGAGS DANG LDAN PA'I SGO NAS LCAGS KYU LA SOGS PA'I LAS BYA ZHING NGO, ,CI ZHIG SPYAN DRANG ZHE NA, DZA: H'Um BAm HO:THUGS RJE'I BDAG ,TSUR GSHEGS ZHES NI BRJOD NAS KYANG, ,ZHES BYA BA GSUNGS SO, ,GSANG BA'I BCING BA BCINGS NAS NI, ,ZHES BYA BA NI DAM TSIG DANG, 
CHOS DANG LAS DANG PHYAG RGYA CHEN PO RNAMS KYIS RGYAS BTAB PAS, DAM TSIG GI BCING BAS BCINGS ZHES BYA BA'I DON TO, ,PHYAG RGYA GANG ZHIG GIS DGUG PA LA SOGS PA'I LAS BYA BA MDZUB MO GNYIS ZHES BYA BA LA SOGS PA SMOS TE, MDZUB GNYIS LCAGS KYU'I TSUL DU BYA, ,ZHES BYA BA NI MKHRIG MA 
GNYIS BSNOL TE, MTHE'U CHUNG LU GU RGYUD DU SBREL, MDZUB MO GNYIS LCAGS KYU'I TSUL DU BYA BA NI LCAGS KYU'O, ,MKHRIG MA GNYIS MDUD PA BYAS PA, ,ZHAGS PA BZHIN DU SBYAR NAS KYANG, ,ZHES BYA BA'O, ,DE LA LCAGS SGROG TSUL DU BYA, ,ZHES BYA BA NI MDZUB MO GNYIS GDU BUR BCINGS PA'O,, 
MDZUB MO GNYIS SLAR NANG DU BKUG NAS BSKYOD PAR GYUR NA DBANG DU 'GYUR ZHES BYA BA NI DRIL BU'O, ,DE NAS MTSAN MA SKYES TE MGU NAS NI, ,THOG MA THA MA MED PAR MNGON SUM MTHONG, ,ZHES BYA BA NI, DE NAS ZHES BYA BA NI BAR MA CHAD PA STE, SPYAN DRANGS LCAGS KYU LA SOGS PAS LAS BYAS, 

@244A
*, ,BGEGS BAS LA MCHOD PA DBUL BA SNGON DU 'GRO BAS PHYAG RGYA BZHIS RGYAS GDAB, DBANG BSKUR BA'I RJES THOGS NYID LA ZHES BYA BA'I DON TO, ,MTSAN MA SKYES TE ZHES BYA BA NI, BSGOM PA DANG BZLAS PA BYA BAR BSTAN TO, ,DE'I 'BRAS BU KHYAD PAR MTHONG NAS MGU NAS NI, 
THOG MTHA' MED PAR DNGOS PO THAMS CAD MNGON PAR SHES PA SKYES PAS MTHONG BAR 'GYUR RO ZHES BYA BA'I DON TO, ,DE NAS MTHONG BA LAS SOGS PA'I LHA RNAMS LA, AARGHAS MCHOG BSTAN PAS GSANG LA SOGS PA YI, ,DBYANGS SNYAN PA YI BSTOD PA'I LHA RDZAS KYI, ,MCHOG GI DAM PA RNAMS KYIS 
LEGS PAR MCHOD, ,CES BYA BA NI, AARGHA BYIN GYIS BRLABS PA DANG, GSANG BA L'A SYE LA SOGS PA BRGYAD DANG, BSTOD PA RNAMS DBYANGS SNYAN PAS 'BUL ZHING, LHA RDZAS KYI MCHOG DAM PA GONG DU BSHAD PA BUM PA LA SOGS PA RNAMS KYIS LEGS PAR MCHOD DO ZHES BYA BA'I THA TSIG GO, ,'DI 
SKAD DU STON PA YIN TE, DANG PO RDO RJE 'DZIN MA DANG DPAL GYI LAG GNYIS LTA BUR BCINGS NAS ME TOG GI PHRENG BA THOGS TE, YID KYIS DKYIL 'KHOR DU ZHUGS LA CHAD PA DANG LHAG BZHI PAR BYA, ,ME TOG GI PHRENG BA DOR, MGO LA BCINGS NGO, ,AOm BADZRA SA TVA H'Um ZHES KYANG RGYUN MI CHAD PAR BZLAS PA BYA, H'Um 
MDZAD KYI NGA RGYAL DANG LDAN PAS SGO BZHI PHYE, KHRUS BYAS DRI DANG PHRENG BA LA SOGS PA'I RGYAN RNAMS PA SNA TSOGS KYIS BRGYAN, SA MA YA STVAm, ZHES BRJOD DE STAN THOG TU 'DUG ,LCE LAG PA BYIN GYIS BRLAB PA NAS BRTZAMS TE, SRUNG PA'I 'KHOR LO THAMS CAD RDZOGS PAR BYA LA, SEMS CAN THAMS CAD LA 
PHAN PA'I PHYIR NAM MKHAR DKYIL 'KHOR BSGOM PAR BYA'O, ,DE NAS DRIL BU STONG PA'I BDAG TU BRTAG PA DANG, MCHOD PA RNAM PA LNGA DANG, SDIG PA THAMS CAD BSHAGS PA LA SOGS PA LHA DANG LHA MA YIN GYIS MCHOD NAS MI SNANG BAR GYUR PA DANG, BSAM GTAN DANG GZUGS MED PA'I SNYOMS 
PAR 'JUG PA MNGON DU BYAS NAS, 'OG MIN DU BYIN NAS MNGON PAR BYANG CHUB PA LNGAS RDO RJE DBYINGS SU BSKYED DE BYIN GYIS BRLAB PA DANG, DBANG BSKUR BA SNGON DU 'GRO BA DANG BCAS TE SNYING GA'I DKYIL 'KHOR DU, NGAN SONG SBYONG BA LA SOGS PA BYAS NAS DKYIL 'KHOR LUS LA BRTAGS TE, NAM MKHA'I 

@244B
PHYOGS SU GNAS NAS, RI RAB DANG KHANG PA BRTZEGS PA LA SOGS PA BSKYED DE THABS DANG SHES RAB KYIS BDAG NYID ZHU BA LAS, KUN RIG GI SKUR GYUR NAS, THUGS KA'I ZLA BA LA LHA THAMS CAD BSKYED PA LAS THA MI DANG PAR BSAMS TE BSDU BA SNGON DU 'GRO BAS, PHYAG DANG CHED DU BRJOD PA DANG, DKYIL 
'KHOR DU ZHUGS NAS BYING YIS BRLAB NAS YANG CHED DU BRJOD PA DANG, RNAL 'BYOR PAS DBANG BLANGS SHING, LCAGS KYU LA SOGS PAS LAS BYA ZHING PHYAG RGYA ZHIS RGYAS BTAB NAS, NGAN SONG THAMS CAD SBYONG BA'I LAS LA SBYAR TE, MCHOD PA BSANGS LA BZLAS PAR BYA BA BRJOD CING, H'Um MDZAD KYI 
NGA RGYAL DANG LDAN PAS SGO PHYE STE, GTZO BO'I SBYOR BAS SANGS RGYAS RNAMS BSDUS LA, LCAGS KYU LA SOGS PAS LAS BYAS LA, RDO RJE GNOD SBYIN GYIS BGEGS BSAL LA, RA BA DANG DRA BA BYAS LA, RDO RJE KHU TSUR GYIS SGO BCAS DE, BSRUNGS PAS BRTAN PAR BYAS LA, MCHOD YON DBUL PA SNGON DU 'GRO 
BAS LHA THAMS CAD KYI DAM TSIG GI PHYAG RGYA DANG, CHOS KYI PHYAG RGYA DANG, LAS KYI PHYAG RGYA DANG, PHYAG RGYA CHEN POS RGYAS BTAB LA, ,LHA THAMS CAD DBANG BSKUR BA'I PHYAG RGYA RNAMS KYIS DBANG BSKUR TE, SGOM PA DANG BZLAS BRJOD MTHONG BA GSAL BA DANG, AARGHA LA SOGS 
PA MCHOD PA RNAMS LNGA DANG BRGYAD DANG BSTOD PA DANG, BYANG CHUB SEMS DPA' BCU DRUG LA SOGS PA RNAMS KYIS PA RA nA KHAm ZHES BYA BAS DBUL BAR BYA'O ZHES BYA BA'I DON TO, ,DE NAS 'BYUNG PO KUN GYI GTOR MA BYA, ,SEMS CAN BKRES SHING SKOM LA BTUNG BA DANG, PHYOGS NA GNAS PA RNAMS LA RNAM 
PAR BRTAG ,DE YI GTOR MA JI LTAR MTHUN PAR BYA, ,ZHES BYA BA NI DNGOS GRUB GSOL PA'I LHA RNAMS MCHOD PA DE NAS 'BYUNG PO KUN ZHES BYA BA SEMS CAN THAMS CAD KYI DKAR GSUM GYIS GTOR MA BYAS TE SEMS CAN BKRES PA LA BZA' BA DANG ZHES SBYAR, SKOM PA LA BTUNG BA DANG, PHYOGS SKYONG PHYOGS 
NA GNAS PA RNAMS SPYAN DRANGS TE GTOR MA SBYIN, 'KHOR RNAMS LA DE'I GTOR MA JI LTAR MTHUN ZHING 'TSAM PAR SBYIN PAR BYA STE, DE YANG PHYI RIL DU GTOR MA SBYIN PAR BYA STE, 'BRAS CHAN ME TOG CHU DANG BCAS, ,ZHES BYA BA LA SOGS PA LA, AA K'A RO ZHES BYA BA LA SOGS PAS BYIN GYIS BRLABS 

@245A
*, ,NAS 'PHAGS PA DPUNG BZANGS KYIS ZHUS PA LAS 'BYUNG BA LTAR GTOR MA SBYIN PAR BYA'O ZHES BYA BA'I DON TO, ,DE NAS NYE REG DANG 'THOR 'THUNG BYAS LA, THAB KHUNG DU ME TOG GIS LHA RNAMS SPYAN DRANGS LA MAR GYI DGANG BLUGS LA SOGS PA PHUL LA SLAR SPYAN DRANGS TE, 
BDAG MING 'DI ZHES BGYI PA YI, ,RDO RJE SLOB DPON DKA' THUB CHE, ,SEMS CAN KUN LA PHAN PA'I PHYIR, ,SLOB MA RNAMS NI GZHUG PAR BGYI, ,ZHES BRJOD PAR BGYI'O, ,'DI TZAM GYIS NI SLOB DPON GYI LAS KYI CHO GA STON TO, ,DE NAS SNGAGS PA ZHES BYA BA LA SOGS PAS SLOB MA GZHUG PA LA 
SOGS PA STON TO, ,DE NAS ZHES BYA BA NI SNGA MA BZHIN NO, ,SNGAGS PAS BLA NA MED PA'I BYANG CHUB KYI, ,GNAS SU SLOB MA YONGS SU SMIN PAR BYA, ,'GRO LA PHAN PHYIR MYUR DU BYANG CHUB SEMS, ,DE DAG BYANG CHUB MCHOG SEMS BSKYED DU GZHUG ,DE RNAMS BYIN BRLAB BYANG CHUB SMON LAM GDAB, , 
ZAB CING RGYA CHE BA YI CHOS BSGRAGS LA, ,SRUNG BA BYAS NAS BRTUL ZHUGS SNGO MA GNAS PA, ,ZHES BYA BA NI 'GRO BA LA PHAN PA'I PHYIR MYUR DU BYANG CHUB TU 'GYUR BA DANG, BYANG CHUB MCHOG TU SEMS BSKYED PA DANG, RDO RJE SEMS DPAR GYIS BYIN BRLAB CING SKYED PA DANG, SDIG PA BSHAGS, RJES SU 
YI RANG BSKUL, GSOL BA GDAB, LAM BSGOM, PHYAG 'TSAL BA LA SOGS PAS SMON LAM GDAB PA DANG, LHAG PAR GNAS PA'I DUS SU ZAB CING RGYA CHE BA'I CHOS BSGRAGS LA, SRUNG SKUD BTAGS PAS SRUNG BA BYAS NAS LHAG PAR GNAS PA DANG, DKYIL 'KHOR DU GZHUG PA'I DUS SU BRTUL 
ZHUGS DANG SNGOM PA LA GNAS PA ZHES BYA BA'I DON TO, ,RANG GI KHA NAS SNGAGS ZLOS GZHUG PAR BYA, ,DAR LA SOGS PAS MIG GNYIS G-YOGS NAS NI, ,RDO RJE 'DZIN MAR DPAL GYI LAG GNYIS SBYAR, ,ME TOG RIN CHEN LA SOGS DE BRGYAN LA, ,G-YON GYIS LAG PA BKANG STE GZHUG PAR BYA, , 
ZHES BYA BA NI SLOB DPON RANG GI KHA NAS SNGAGS BRJOD CING SLOB MA GZHUG PAR BYA BA DANG, DAR DANG RAS DMAR POS STOD G-YOGS DANG SMAD G-YOGS BYAS SHING MIG GNYIS G-YOGS NAS RDO RJE 'DZIN MAR DPAL GYI PADMOR LAG PA GNYIS BYAS LA, ME TOG LA SOGS PA'I PHRENG BAS BRGYAN LA YON 

@245B
'BUL DU GZHUG PAR BYA'O ZHES BYA BA'I DON TO, ,GZHUG PA'I SNGAGS BSTAN PA NI SNGAGS NI 'DI RNAMS YIN NO ZHES BYA BA NAS, SA MA YE H'Um ZHES BYA BA'I BAR RO, ,DE NAS SNGAGS 'DIS ME TOG LA SOGS PA DOR BAR BYA'O ZHES BYA'O ZHES BYA BA NAS SA MA YA STVAm ZHES BYA BA'I BAR GYIS ME TOG DANG RIN PO CHE LA 
SOGS PA DOR BA BSTAN TO, ,DOR NAS CI ZHIG BYED CE NA, DNGOS GRUB TU 'GYUR PA NI LHA BZUNG ZHING BSGRUBS PAS 'GRUB PO ZHES, ME TOG RIN CHEN LA SOGS PA, ,GANG LA PA RIGS KYI LHA, ,GTZO BO'I RIGS DE BSGRUBS NAS NI, ,DNGOS GRUB 'GYUR TE THE TSOM MED, ,CES GSUNGS SO, 
DE NAS SNGAGS LA MKHAS PA YIS, ,ZHES BYA BA SLOB DPON GYIS, SNGAGS 'DIS DAM TSIG SBYIN BAR BYA, ,ZHES BYA BA NI, SNGAGS 'DI BRJOD PA SNGON DU 'GRO BAS SBYIN PAR BYA STE, AOm ZHES BYA BA NAS, H'Um ZHES BYA BA'I BAR RO, ,DE NAS 'DIS DAM TSIG BSGRAG PAR BYA'O ZHES BYA BA NAS, BDAG GI 
DE NYID DANG NI SNGAGS SOGS DE BZHIN NO, ,ZHES BYA BA'I BAR 'DI'I DON NI, SLOB DPON GYI DAM TSIG BSGRAG PAR BYA BA DANG, 'DI NI DMYAL PA'I CHU YIN TE, ,DAM TSIG NYAMS NA SREG PAR BYED, ,DAM TSIG BSRUNGS NA DNGOS GRUB THOB, ,CES GSUNGS PA NI, YANG CIS TE DAM TSIG 'DAS NA 
SNGAR ZHUGS PA'I YE SHES KYI SEMS DPA' GSHEGS SHING KHROS PAS KYANG RANG GIS BRTZAMS PA BU DANG TSA BO LA SOGS PA BRLAG PAR MDZAD DE, SKYON DE LTAR GNAS PA DE BAS NA, RTAG TU KHYOD KYIS DAM TSIG DANG BLA MA'I BKA' MOS PAS BSRUNGS PA BYA'O, ,BSRUNG BAR BYA BA DE NYID GANG YIN NA SROG 
GCOD PA DANG, MA BYIN PAR LEN PA DANG, BRDZUN DANG, 'DOD PA LOG PAR SPYOD PA DANG, CHANG BTUNG BA DANG, SHA LA SOGS PA BZA' BA SPANG, ,SEMS CAN GNOD PAR SBYOR BA RNAMS KYANG MI BYA, DKON MCHOG GSUM MI SPANG, DUS KUN DU BYANG CHUB KYI SEMS DANG, SNYING PO DANG, SNGAGS DANG, 
PHYAG RGYA DANG, LHA DANG BLA MA MI SPANG, SDIG PA'I LAS MI BYA, BLA MA'I BKA' LAS MI 'DA', LHA LA PHUL PA'I RNYING PA DANG, BLA MA'I GRIB MA DANG, PHYAG RGYA'I GZUGS LA MI 'GOM, SNGAGS DANG LHA LA MI SMAD, GZHAN LA GNOD PA DRAG PO MI BSKUL, MU STEGS CAN LA MI SMAD, DAM PA'I 

@246A
*, ,CHOS LA SOM NYI DANG YID GNYIS MI BYA, BDAG GI DE NYID DANG SNGAGS DANG PHYAG RGYA LA SOGS PA LA YID GNYIS MI BYA BA'O ZHES BYA BA'I DON TO, ,'DI'I SLAR YANG BSGRUB PA'I RIM PA NI 'DI YIN TE, BSLAB PA LNGA YONGS SU GZUNG BA'AM, DGE SBYONG NGAM DGE SLONG 
GI SDOM PA YONGS SU GZUNG BA LHAG PAR GNAS PA'I CHO GA JI LTA BA BZHIN DU BYAS PAS, SLOB DPON GYI ZHABS GNYIS LA PHYAG BYAS TE 'DI SKAD CES BRJOD PAR BYA'O, ,DGA' CHEN KHYOD BDAG STON PA BAS, ,SLOB DPON KHYOD NI DGONGS SU GSOL, ,BYANG CHUB SEMS DPA'I TSUL BSTAN PA, , 
MGON PO DE RING BDAG 'TSAL LO, ,DAM TSIG CHEN PO DE NYID GSOL, ,SDOM PA RNAMS KYANG BDAG LA GSOL, ,DE NAS YOL BA'I MTHAR RDO RJE SRUNG BA YONGS SU BZLAS PA'I RAS SHIN TU DMAR BAS STOD G-YOGS SMAD G-YOGS BSKON ZHING, SGO SRUNG BZLAS PA'I DAR DKAR GYI GDONG G-YOGS 
BCINGS LA PHYAG BYED DU GZHUG GO, ,ME TOG THOGS PAS YANG SLOB DPON LA PHYAG BYAS LA, SDIG PA BSHAGS PA DANG, RJES SU YI RANG BA DANG BSKUL BA DANG, GSOL BA GDAB PA YANG BYAS LA 'DI SKAD CES BRJOD PAR BYA'O, ,GTZO BO BDAG LA SDOM PA GSOL, ,THUB PA'I NYI MA LUS 
PA; ,SANGS RGYAS BDAG LA DGONGS SU GSOL, ,BDAG MING 'DI ZHES BYA BA NI, ,SLOB DPON DBANG DU GNAS PA LA, ,SANGS RGYAS ROL MO LAS BYUNG BA, ,MI LDOG 'KHOR LO'I 'BYOR PAR LDAN, ,THAR PA CHEN PO'I GRONG KHYER MCHOG ,GSANG BA CHEN POR 'JUG PAR BGYI, ,GSANG BA'I RIGS MTHO 
THAMS CAD DU, ,SLOB DPON BDAG NI 'JUG PAR MDZOD, ,MI LDOG PA YI DBANG BSKUR BA, ,SKAL BA CHEN PO BDAG LA GSOL, ,MTSAN RNAMS KUN GYIS RAB BRGYAN CING, ,DPE BYAD RNAMS DANG YANG DAG LDAN, ,SANGS RGYAS SKU NI YID 'ONG BA, ,SLOB DPON CHEN PO BDAG LA STZOL, ,DBANG BSKUR 
CHEN PO RMAD BYUNG BA, ,SEMS CAN KUN GYI DON BGYID PHYIR, ,BDAG NI RTAG TU SLOB DPON 'GYUR, ,SLOB DPON CHEN PO BDAG LA STZOL, ,DE NAS SLOB DPON GYIS RIGS LA GSOL BA GDAB STE, CHE GE ZHES BYA 'DI NYID NI, ,BYANG CHUB SEMS NI YONGS 'DZIN PA, ,DAM TSIG MCHOG DANG GSANG BA 

@246B
YI; ,'KHOR LO 'DIR YANG 'JUG PAR 'TSAL, ,DE NAS SLOB DPON GYIS 'DI SKAD BRJOD PAR BYA'O, ,GSANG BA CHEN PO'I RIGS DAG PA, ,GSANG BA CHEN PO 'DZIN PAR NI, ,BDAG NYID CHEN PO KHYOD 'DOD DAM, ,DES KYANG 'TSAL ZHES BRJOD PAR BYA, ,DE NAS, JI LTAR DUS GSUM MGON PO RNAMS, , 
ZHES BYA BA NAS, SEMS CAN MYA NGAN 'DAS LA DGOD, ,CES BYA BA'I BAR DU BRJOD PAR BYA'O, ,YANG AOm SARBA YO GA TZITTA AU TP'A DA Y'A MI ZHES BYA BAS BYANG CHUB TU SEMS BSKYED NAS, SNYING GAR RDO RJE BZHAG NAS, SU RA RE SA MA YA STAm HO BADZRA SIDDHI YA TH'A SU KHAm, DE NAS BADZRA SATVA, ZHES ZLOS SHING RDO RJE SEMS 
DPA'I DAM TSIG GI PHYAG RGYAS, RDO RJE SEMS DPAR BYIN GYIS BRLABS LA, RIGS KYI DAM TSIG GI PHYAG RGYA BZHIS SNYING GA LA SOGS PA BZHIR BYIN GYIS BRLABS LA, DRI DANG ME TOG LA SOGS PAS MCHOD LA YON GYI MCHOG PHUL TE, PHYI ROL NA GNAS PA'I BUM PAS DBANG BSKUR LA, SA MA YA STAm ZHES 
BYA BAS RDO RJE 'DZIN MA DPAL GYI LAG PA GNYIS SU SHES PAR BYA STE, ME TOG GI PHRENG BA THOGS LA, AOm BADZRA AA DHI TIshthA H'Um, AOm BADZRA SA MA YA H'Um, AOm BADZRA PRA BE SHA BADZRA H'Um, AA SA ME TRI SA ME MA H'A SA MA YE H'Um ZHES BYA BA 'DIS GZHUG PAR BYA'O, ,DE NAS SGO DBYE BA'I PHYAG RGYAS SNYING GAR PHYE LA, RANG GI SNYING 
GA NA GNAS PA'I RDO RJE'I DBUS NA YI GE AA RDO RJE DMAR PO'I 'OD ZER GYI PHRENG BA DANG LDAN PAR BSAMS NAS, SLOB MA'I SNYING GA NA GNAS PA'I RDO RJE'I DBUS SU BLOS BCUG LA LUS THAMS CAD GANG BAR BSAMS SHING, DE BZHIN GSHEGS PA THAMS CAD KYIS BYIN GYIS RLOBS LA, RDO RJE SEMS 
DPA' BDAG LA 'BAB PAR GYUR CIG CES SMRAS GZHUG GO, ,DE NAS SEMS MA RDO RJE 'DZIN MA'I PHYAG RGYA BCINGS LA, 'DI NI RDO RJE DAM TSIG STE, ,RDO RJE SEMS DPA' YIN PAR GRAGS, ,RDO RJE YE SHES BLA MED 'DI, ,DA LTA NYID DU 'BAB PAR SHOG ,CES BRJOD DU BCUG LA, BADZRA AA BE SHA AA AA AA AA 
A'A; LAN BRGYA'I BAR DU BZLAS SHING DBAB PAR BYA'O, ,DE NAS SNANG BA DRI BAR BYA'O, ,ME TOG GI PHRENG BA H'Um PRA T'I TZTSA BADZRA H'Um ZHES BYA BAS DOR, YANG NA, SANGS RGYAS DNGOS GRUB THOB BYA'I PHYIR, ,ZHES BYA BA LA SOGS PA SMOS PAS DOR RO, ,DE NAS MGO LA BCING BA NI, ,AOm PRA TI GRiHnA SVA MI MAm, SATVA 

@247A
*, ,MA H'A BA LA ZHES BYA'O, ,DAM TSIG BSGRAG PAR BYA STE, 'DI NI KHYOD KYI DMYAL BA'I CHU, ,ZHES BYA BA NAS, BDAG GI DE NYID DANG NI SNGAGS SOGS DE BZHIN NO, ,ZHES BYA BA BRJOD DO, ,DE NAS AOm BADZRA H'A SPYOD GHA tA YA H'Um ZHES BYA BAS GDONG G-YOGS DGROL, AOm BADZRA P'A SHYA H'Um 
ZHES BYA BAS DKYIL 'KHOR BSTAN, TIshthA BADZRA ZHES BYA BA LA SOGS PAS 'JUG PA'I PHYAG RGYA SNYING GAR DGROL LO, ,DE LTAR SLOB MA DKYIL 'KHOR DU GZHUG PA BSHAD NAS, DBANG BSKUR BAR BYA BA'I PHYIR MOS PA BRTAN PA DANG LDAN PAS DAM BCA' ZHING, SARBA BID KYIS JI LTAR DBANG BSKUR 
TE; ,BUM PA LA SOGS JI SNYED MANG THOGS PAS, ,BCU PO RNAMS KYIS DBANG BCU CI DGAR BSKUR, ,DE NAS LAG TU DRIL BU RDO RJE SBYIN, ,'KHOR LO LA SOGS RIN CHEN BDUN THOGS LA, ,MI DBANG DBANG PHYUG 'KHOR LO THOGS PA DANG, ,SDIG PA GZHOM PHYIR DBANG NI BSKUR BAR BYA, ,ZHES 
BYA BA NI SDOM PA 'DZIN PAS MOS PA BRTAN PA DANG LDAN PAR DAM BCAS NAS, AOm SARBA BID AA BHI shINYTZA ZHES BRJOD CING, JI LTAR GSUNGS PA'I BUM PAS DBANG BSKUR ZHING, GZHAN YANG DBU RGYAN DANG DAR DPYANGS LA SOGS PA'I PHRENG BA DANG, PHYAG RGYA DANG, RDO RJE DANG, LAS KYI RDO RJE DANG, 'KHOR LO 
DANG; THABS SHES RAB GNYIS SU MED PA GSANG BA DANG SHES RAB YE SHES RNAMS KYIS DBANG BSKUR BA JI SNYED THOGS PAS, BCU PO RNAMS KYIS DBANG BCU CI DGAR BSKUR RO, ,DE NAS LAG PA G-YON DU DRIL BU G-YAS SU RDO RJE BYANG CHUB SEMS DPA' DANG STONG PA NYID DU BRTAGS LA SBYIN, 'KHOR 
LO RIN PO CHE LA SOGS PA RIN PO CHE SNA BDUN THOGS LA, AOm BADZRA RATNA AA BHI shINYTZA ZHES BRJOD CING DBANG BSKUR BAR BYA'O, ,DE'I PHAN YON NI, MI DBANG DBANG PHYUG 'KHOR LO STE, ,'KHOR LOS SGYUR BA'I RGYAL PO 'THOB PAR BYA BA'I PHYIR DANG, 'DIS NI RIN PO CHE SNA BDUN GYI 'BRAS BU BSTAN TO, ,THAMS 
CAD KYI THUN MONG GI 'BRAS BU NI, SDIG PA GZHOM PHYIR DBANG NI BSKUR BAR BYA, ,ZHES BYA'O, ,DE NAS BKA'I DBANG BSKUR BA DANG, LAS KYI DBANG BSKUR BA YANG SBYIN TE PHYIS BSHAD PAR BYA'O, ,DE LTAR NA DBANG NYI SHU RTZA GCIG TU 'GYUR RO, ,CI'I PHYIR JI LTA BU ZHIG CE NA, 'KHRUD PAR BYED PAS BRTAN 

@247B
PAR BYED PA'I BDAG NYID KYI NGO BO DANG PHYIR MI LDOG PA'I SA BON LA BYA'O, ,SNGAGS BSGRUB PHYIR DU MOS LDAN SLOB MA LA, ,SNGAGS PAS BKA' NI RAB TU BGRO BAR BYA, ,ZHES BYA BA NAS BRTZAMS TE, BRTZER LDAN DNGOS GRUB MYUR DU 'GRUB, ,CES BYA BA'I BAR GYIS SNGAGS BSGRUB PA'I PHYIR SLOB DPON 
GYIS BKA' RAB TU BSGO ZHING, SLOB MAS BLA MA LA YON PHUL TE DAM TSIG SBYIN PA BSTAN TE GO SLA BA'I PHYIR MA BSHAD DO, ,SLAR YANG 'DI DAG GI DON BSHAD PAR BYA STE, SHAR PHYOGS KYI SGO DANG NYE BAR PADMA DKAR PO LA GNAS PA'I 'KHOR LO RTZIBS BRGYAD PA LEGS PAR BRIS LA, DE LA SLOB MA RANG GIS 
LHAR BSKYED NAS, DRI DANG, BDUG PA DANG, ME TOG DANG, LHA BSHOS DANG, MAR MES YANG DAG PAR MCHOD DE, BKRA SHIS KYI TSIGS SU BCAD PA 'DON CING, RNAM PAR RGYAL BA'I BUM PA LAS RDO RJE KHU TSUR GYIS CHU BLANGS LA, AOm SARBA BID AA BHI shINYTZA MAm, ZHES BYA BA'I SNGAGS 'DIS, SPYI BO NAS DBANG 
BSKUR BAR BYA'O, ,DE NAS RDO RJE 'DZIN PA'I BUM PA DANG, SHAR PHYOGS KYI NGAN SONG SBYONG BA'I BUM PAS DBANG BSKUR ZHING, AOm BADZRA KA LA SHA AA BHI shINYTZA H'Um ZHES BYA BA DANG, GTZO BO'I BUM PAS DBANG BSKUR ZHING, BUDDHA KA LA SHA AA BHI shINYTZA AOm ZHES BYA BA DANG, RIN CHEN TOG GI BUM PA DANG, AOm RATNA KA 
LA SHA AA BHI shINYTZA TR'Am ZHES BYA BA DANG, SH'AKYA'I DBANG PO'I BUM PA DANG, AOm PADMA KA LA SHA AA BHI shINYTZA HR'I:ZHES BYA BA DANG, ME TOG CHER RGYAS KYI BUM PA DANG, AOm KARMA KA LA SHA AA BHI shINYTZA AA:ZHES BYA BAS DBANG BSKUR BAR BYA'O, ,DE NAS RIN PO CHE LA SOGS PA'I RGYU LAS BYAS PA'I DBU RGYAN DANG DE BZHIN 
GSHEGS PA'I RIGS SAM BDE BAR GSHEGS PA'I SKU GTZO BO YIN NA RIN PO CHE'I MYU GU, AOm BADZRA AA BHI shINYTZA H'Um, BUDDHA AOm, RATNA TR'Am, PADMA HRI:, KARMA AA:ZHES BYAS PAS, AOm DANG AA BHI shINYTZA BRJOD PAS DBANG BSKUR BAR BYA'O, ,DE NAS RIN PO CHE LA SOGS PA'I PHRENG BAS DBANG BSKUR BA, AOm RATNA 
M'A LE AA BHI shINYTZA TRAm TRAm TRAm TRAm, AOm PHAt B'A LAm PA NA AA BHI shINYTZA TRAm ZHES BRJOD PAR BYA'O, ,DE NAS RANG GI DAM TSIG GI PHYAG RGYA BCINGS LA, AOm BUDDHA MU DRA AA BHI shINYTZA AOm, DBUS SU'O, ,AOm BADZRA MU DRA AA BHI shINYTZA H'Um SHAR DU'O, ,LHO NUB BYANG RNAMS SU TR'Am HR'I: AA:GZHAN 'GRE, PHYAG RGYA'I DBANG 

@248A
*, ,BSKUR BA'O, ,DE NAS DANG PO'I RDO RJE BCINGS LA, AOm BADZRA N'A MA AA BHI shINYTZA H'Um, AOm TRAm HRI AA:ZHES BYA BA BRJOD DE, YE SHES KYI RDO RJE'I DBANG BSKUR BA'O, ,LAS KYI RDO RJE SNA TSOGS LAG TU BYIN LA, AOm KARMA BADZRA AA BHI shINYTZA AA:ZHES BYA BAS LAS KYI RDO RJE'I DBANG BSKUR RO, , 
CHOS KYI 'KHOR LO RKANG BA'I BAR DU BCUG LA, AOm BADZRA TZAKRA AA BHI shINYTZA H'Um BHR'Um, AOm TZAKRA AA DHI PA TI STVAm, AA BHI shINYTZA AOm H'Um TRAm HRI AA:ZHES GSUM DU RIGS KYI DBYE BAS BRJOD PAR BYA'O, ,'KHOR LOS DBANG BSKUR BA'O, ,DE NAS RDO RJE DRIL BU GNYIS 'KHYUD PA'I TSUL DU BZUNG LA, AOm BADZRA DHA RA NA 
AA BHI shINYTZA H'Um, RIN PO CHE'I DRIL BU RIN CHEN RDO RJE DANG 'KHYUD PA, AOm RATNA DHA RA NA AA BHI shINYTZA TRAm, PADMO'I RDO RJE DRIL BU DANG, PADMA DHA RA NA AA BHI shINYTZA HRI, SNA TSOGS RDO RJE DRIL BU DANG, KARMA DHA RA NA AA BHI shINYTZA AA:, DE BZHIN GSHEGS PA'I RDO RJE'I DRIL BU DANG, AOm SARBA TA TH'A GA TA RATNA AA BHI shINYTZA AOm 
ZHES BYA BA RIGS THA DAD PA'I SGO NAS THABS DANG SHES RAB GNYIS SU MED PAR DBANG BSKUR BAR BYA'O, ,DE NAS AOm SARBA TA TH'A GA TA GU DYA AA BHI shINYTZA AOm ZHES BRJOD DE SKU'I GSANG BA, AOm BADZRA GU HYA AA BHI shINYTZA H'Um ZHES BRJOD DE THUGS KYI GSANG BA, AOm RATNA GU HYA AA BHI shINYTZA TRAm ZHES BRJOD DE, YON TAN GYI 
GSANG BA, AOm PADMA GU HYA AA BHI shINYTZA HRI ZHES BRJOD DE, GSUNG GI GSANG BA, AOm KARMA GU HYA AA BHI shINYTZA AA AA AA ZHES BRJOD DE, PHRIN LAS KYI GSANG BA'O, ,GSANG BA'I DBANG BSKUR BA SBYIN PA'O, ,DE NAS CHOS THAMS CAD NI SKYE BA MED PA NYID BSTAN CING, AOm BADZNY'A SA MA YA AA BHI shINYTZA H'Um AA, ZHES 
BYA BAS SHES RAB YE SHES KYI DBANG BSKUR BAR BYA'O, ,DE NAS RAS SAM GRO GA LA SOGS PA LA, 'KHOR LO RIN PO CHE LA SOGS PA BDUN BRIS LA, AOm RATNA AA BHI shINYTZA ZHES DBANG BSKUR RO, ,DE NAS LAG PA G-YAS PAR RDO RJE BYIN LA, SANGS RGYAS RNAMS KYI RDO RJE'I DBANG, ,DI RING KHYOD LA BSKUR 
BAR BYA, ,SANGS RGYAS KUN DU RAB BSGRUB PHYIR, ,RDO RJE 'DI NI KHYOD KYIS LONG, ,AOm BADZRA AA DHI PA TI STVAm AA BHI shINYTZA MI TI shthA BADZRA SA MA YA STVAm ZHES BYA BAS SBYIN PAR BYA'O, ,AA:ZHES BYA BAS DRIL BU BSKYED LA SBYIN PAR BYA'O, ,DE NA GDENGS KA'I DBANG BSKUR BAR BYA'O, ,AOm SARBA TA TH'A GA TA A'A DZNY'A 

@248B
TE D'A SI MI GRi HnA BADZRA SU SIDDHA YE, AOm BADZRA TI shthA H'Um, RJES SU GNANG BA'O, ,YANG LAG TU RDO RJE BYIN LA, LAS KYI DBANG BSKUR BAR BYA STE, AOm SARBA KARMA nI KU RU BUDDHA N'A MA H'Um ZHES BRJOD DE BRTUL ZHUGS SBYIN NO, ,DE LTAR DBANG NYI SHU RTZA GCIG BYIN NAS SLOB DPON DU 'GYUR RO, ,DE NAS SLOB DPON DANG SLOB MAS 
DKYIL 'KHOR GYI LHA RNAMS MCHOD DE SLOB MA RNAMS YO BYAD KYIS TSIM PAR BYAS NAS BSTOD CING MCHOD LA DGE BA'I RTZA BA BSNGO STE, DAM TSIG GI PHYAG RGYA BKROL NAS GSHEGS SU GSOL TE, MAndALA PHYAGS NAS, CHU BO CHEN POR DOR NAS BSKOR BA BYA, SPRUL PA'I TSOGS LUS LA BSDU ZHING CI BDER 
GNAS PAR BYA'O, ,DKYIL 'KHOR THAMS CAD DU 'JUG PA'I CHO GA'O, ,DE LTAR DBANG DANG DAM TSIG THOB PA RNAMS LA DNGOS GRUB LA BSLAB PAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS BCOM LDAN 'DAS KYIS ZHES BYA BA LA SOGS PA STON TO, ,DE NAS ZHES BYA BA NI SNGA MA BZHIN NO, , 
BCOM LDAN 'DAS KYIS GSUNGS SO ZHES BYA BAR SBYAR RO, ,CI'I PHYIR ZHE NA, LHA RNAMS KYI DBANG PO BRGYA BYIN GYIS, LHA'I 'JIG RTEN DANG BCAS PA RNAMS KYI DON DANG, PHAN PA DANG, BDE BA'I PHYIR ZHES BYA'O, ,GANG ZHIG GSUNGS SHE NA, SGRUB PA'I CHO GA 'DI ZHES BYA BA SMOS TE 'DI SGRUB PAS NA BSGRUB 
PA STE, BYED PA'AM RGYU'I CHO GA ZHES BYA BA'O, ,RAS LA ZHES BYA BA LA SOGS PA LA, RAS KHA TSAR BZANG PO RIN LA RTZEGS PA MED PAR NYOS LA, SBYIN MED PA'I TSON RTZI RNAMS KYIS BCOM LDAN 'DAS KUN RIG SNGAR BSHAD PA BZHIN DU SENG GE'I GDAN LA RDO RJE SKYIL KRUNG GIS BZHUGS PA, ZLA BA LTAR 
DKAR BA ZHAL BZHI PA TING NGE 'DZIN GYI PHYAG RGYA DANG LDAN PA, RGYAN RNAM PA SNA TSOGS KYIS BRGYAN PA BRI BAR BYA'O, ,G-YAS PHYOGS SU NGAN SONG SBYONG BA RGYAN KUN GYIS BRGYAN PA BA MO'I MDOG LTA BU TING NGE 'DZIN GYI PHYAG RGYA CAN BRI BAR BYA'O, ,G-YON PHYOGS SU SH'AKYA THUB PA MDOG DMAR PO CHOS KYI 
'KHOR LO'I PHYAG RGYA CAN BRI BAR BYA'O, ,NGAN SONG SBYONG BA'I 'OG TU SPYAN RAS GZIGS DBANG PHYUG MDOG ZLA BA LTA BU PHYAG G-YON NA PADMA BSNAM PA PHYAG G-YAS PA PADMA KHA 'BYED PA BRI BAR BYA'O, ,SH'AKYA THUB PA'I 'OG TU PHYAG NA RDO RJE MDOG NAM MKHA' LTA BU G-YAS NA RDO RJE BSNAMS SHING THUGS KAR 

@249A
*, ,'JOG LA G-YON BSNYEMS PA'O, ,DE GNYIS KYI BAR DU SMAN GYI LHA MDOG SNGON PO PHYAG G-YON NA 'BRAS BU AA RU RA BSNAMS PA G-YAS MCHOG SBYIN CAN NO, ,RTA MGRIN DANG KHAMS GSUM RNAM RGYAL GNYIS MDOG DMAR PO DANG SNGON PO RANG GI LHA LA BRTEN PAR BRI, DE 
GNYIS KYI BAR DU, LO TZA NA DANG, M'A MA K'I DANG, GOS DKAR MO DANG, SGROL MA RNAMS RANG GI SPYAN LA SOGS PA LAG TU THOGS PA BRI, DE BZHIN GSHEGS PA NI RDO RJE SKYIL MO KRUNG GIS BZHUGS PA'O, ,LHA MO NI SEMS DPA'I SKYIL MO KRUNG GIS BZHUGS PA'O, ,DE DAG GI 'OG PADMA'I RDZING BU 
DANG; DE'I NANG NA CHU SRIN DANG, NYA DANG, RUS SBAL DANG, SBAL PA DKAR PO DANG, NYA 'KHAR BA DANG, DUNG DANG, PIR DANG, SROG CHAGS DU MA YOD PA DANG, DE NAS CHU LAS SKYES PA'I ME TOG DU MA YOD PA DANG BCAS PA BRI BAR BYA'O, ,BDUG PA DANG, MAR ME DANG, DRI DANG, PHRENG BA DANG, GOS DANG, ME 
TOG DANG, 'BRAS BU SNA TSOGS PA BRI, DE'I 'OG TU SGRUB PA PO NYID THAL MO SBYAR TE PHYAG 'TSAL BA'I TSUL GYIS 'DUG PA BRI, DE NAS RI MO'I GZUGS DE BSNYEN PA DANG BCAS PAS MNGON PAR MCHOD DE, SGRUB PA PO BDAG NYID KYIS RAB TU GNAS PAR BYA ZHING MNGA' PHUL, SPYAN DBYE BAR BYA STE 'DI NI 'DI 
NYID KYI CHO GA LAS SHES PAR BYA'O, ,BDEN PAS BYIN GYIS BRLAB PA DMIGS PAR BYA'O ZHES BYA BA NI BDEN PA STE SPYAN DBYE BA'O, ,BYIN GYIS BRLAB PAR DMIGS PA STE MTSAN MA LA'O, ,DE NAS CI STE MTSAN MA ZHIG MTHONG NA NI MYUR DU DNGOS GRUB THONG 'GYUR RO, ,'ON TE MA MTHONG NA NI RING MO ZHIG NAS 
DNGOS GRUB TU 'GYUR ZHES BYA BA NI MTSAN MA LAS SKAL BA DANG LDAN PA DANG MI LDAN PA'I LAS SO, ,MTSAN MA GANG ZHIG YIN ZHE NA, BZHAD PA DANG NI RNGA SGRA DANG, ,DRIL BU'I SGRA DANG 'BRUG SGRA DANG, ,ZHES BYA BA MCHOG GI MTSAN MA DANG, DE BZHIN DGE SLONG BRAM ZHE DANG, ,ZHES BYA BA'I 'BRING GI MTSAN MA 
DANG, 'BRAS BU MTHONG NA ZHES BYA BA MTSAN MA THA MA LAS GO RIMS BZHIN DU MYUR DU MCHOG DANG BAR DANG THA MAR 'GRUB CES BYA'O, ,DE NAS GZUGS DE ZHES BYA BA LA SOGS PAS BSNYEN PA DANG SGRUB PA DANG DNGOS GRUB STON TE, GZUGS BYIN GYIS BRLABS TE ZHES BYA BA NI, YE SHES SEMS DPA' BCUG PAS SO, , 

@249B
SNGAGS DANG PHYAG RGYAS BYIN GYIS BRLABS TE DBANG BSKUR NAS ZHES PA'I DON TO, ,CI BDOG PA YIS MCHOD PAR BYA, ,RTAG TU MNGON SUM 'DUG NAS KYANG, ,ZHES BYA BA NI MCHOD BA SNA TSOGS KYIS MCHOD CING, RNAL 'BYOR GYIS DUS SU RGYUN MI 'CHAD PAR SPYAN SNGAR 'DUG CES STON TO, ,'JIG RTEN 
GSUM LAS RNAM RGYAL GYIS, ,BDAG SRUNG LA SOGS BYAS NAS KYANG, ,BDAG GI DE NYID DRAN BYED CING, ,ZHES BYA BA NI H'Um BZHI'I SNGAGS KYIS BDAG SRUNG BA DANG, KHRUS KYI CHO GA SNGON DU 'GRO BAS, DKYIL 'KHOR LUS LA BRTAGS PA'I MTHAR THUG PA BYAS LA 'BUM PHRAG GSUM MAM YANG NA DRUG , 
DNGOS GRUB MTSAN MA MA BYUNG BAR DU BZLAS PAR BYA'O, ,DE NAS DBEN PA'I GNAS SU NI, ,BRGYAD BRGYA NYID DU TSANG BAR BYA, ,SNGAGS NI 'KHRAL 'KHRUL MED PAR BZLAS, ,ZHES BYA BA NI, GNAS DBEN PAR SNGA MA NYID KYI CHOGS BRGYAD BRGYAR SNGAGS GUG SKYED DANG, TSEG BAR LA SOGS PA CHAD LHAG 
MED BAR BZLAS ZHES BYA BA'I DON TO, ,DE LTAR BSNYEN PA BSTAN NAS, DE NAS BZLAS PA'I MJUG TU NI, ,DKYIL 'KHOR SNGA MA BZHIN BSAMS LA, ,MCHOD PA RGYA CHER BYAS NAS KYANG, ,MTSAN GCIG THOG THAB BZLAS PA BYA, ,ZHES BYA BAS SGRUB PA BSTAN TE, BZLAS PA RDZOGS PA'I MJUG TU DKYIL 
'KHOR SNGA MA BZHIN DU BSAMS LA, TING NGE 'DZIN GSUM DANG LDAN PAS MTSAN THOG THAG BZLAS BRJOD BYAS NAS 'BRAS BU BSTAN PA STE, CI STE GTZO BO'AM DE YI SRAS, ,ZHES BYA BA LA SOGS PAS STON TO, ,CI STE GTZO BO DANG BYANG CHUB SEMS DPA' DANG 'JIG RTEN PA MTHONG BA LAS DNGOS GRUB RAB 
'BRING GSOL BA GDAB PAR BYA STE, PHYAG 'TSAL NAS DNGOS GRUB BLANG BAR BYA'O, ,GAL TE 'BRING NGAM THA MA'I DNGOS GRUB MIG SMAN LA SOGS PA YIN NA BLA MA DANG DKON MCHOG LA SKAL BA RE RE PHUL NAS LHAG MA BDAG SPYAD, DBUL BA'I ZHING MED NA BDAG NYID KYIS SPYAD, MCHOG GI DNGOS GRUB YIN NA, 
SEMS CAN LA PHAN PAR BRTZON PAR BSKAL PA DU MAR GNAS PAR 'GYUR RO, ,CI STE DNGOS GRUB 'THOB NA LAS THAMS CAD 'GRUB PAR GYUR TE, GNOD SBYIN RGYU SKAR GDON LA SOGS PA TSIG TZAM GYIS BRAN BZHIN DU ZHI BA LA SOGS PA'I LAS BYED PAR 'GYUR RO ZHES BYA BA'I DON TO, ,SDIG PA CHEN PO 

@250A
*, ,BYAS PAS SEMS CAN DMYAL BA LA SOGS PA'I DBANG DU GYUR PA THABS SLA BAS GROL BA BSTAN PA'I PHYIR, DE NAS ZHES PA LA SOGS PAS BSTAN TO, ,DE NAS LHA RNAMS KYI DBANG PO BRGYA BYIN GYAS BCOM LDAN 'DAS LA 'DI SKAD CES GSOL TO, ,BCOM LDAN 
'DAS SDIG PA BGYIS PAS SEMS CAN DMYAL BA LA SOGS PA'I DBANG DU GYUR PA RNAMS JI LTAR NA DMYAL BA LA SOGS PA'I SDUG BSNGAL BA'I SPANG BA'I SLAD DU BSGRUB PAR BGYIS ZHES BYA BA NI SHI BA RNAMS JI LTAR SBYANG ZHES PA'I DON TO, ,BCOM LDAN 'DAS KYIS BKA' STZAL PA, LHA'I DBANG PO NYON 
CIG ;SEMS CAN DMYAL BA LA SOGS PA'I DBANG DU GYUR PA'I SEMS CAN SDIG PA CHEN PO BYED PA DE DAG CI NAS KYANG SEMS CAN DMYAL BA'I SDUG BSNGAL LAS THABS SLA BAS GROL BAR 'GYUR BA NYON CIG CES BYA BA NI NYON LA ZUNG SHIG PA'I DON TO, ,THABS DE NYID, DE BZHIN DKYIL 'KHOR BRIS 
NAS NI, ,DE LTAR YANG NA BUM PA LA, ,BRGYA RTZA BRGYAD DU BZLAS NAS NI, ,DBANG BSKUR BA NI RAB TU BRTAG ,CES BYA BA SNGAR BSHAD PA BZHIN DU, BSNYEN PA DANG SA'I CHO GA DANG, LHA RNAMS MCHOD PA LA SOGS PA BYAS NAS, BUM PA LA SNGAGS BZLAS TE, LHO SGO'I CHO GA SNGON DU 'GRO BAS 
DKYIL 'KHOR DU BCUG CING SNGAR BSHAD PA BZHIN DU DBANG BSKUR BA ZHES BYA BA'I DON TO, ,DE'I 'BRAS BU, DE NAS SDIG PA KUN SBYANGS TE, ,DMYAL BA LA SOGS SDUG BSNGAL LAS, ,DE NI MYUR DU THAR PAR 'GYUR, ,SDIG LAS RNAM PAR GROL BDAG NYID, ,DAG PAR GYUR PA'I LHA RNAMS 
KYI; ,RIGS SU SKYE BAR GYUR NAS KYANG, ,DE NI RTAG TU SANGS RGYAS DANG, ,CHOS 'GRO BA NI 'THOB PAR 'GYUR, ,PHYIR MI LDOG PA'I SA LA GNAS, ,RIM GYIS BYANG CHUB 'THOR PAR 'GYUR, ,ZHES BYA BA GSUNGS SO, ,DE YANG CI ZHIG LAS DBANG BSKUR ZHE NA, DE YI GZUGS BRNYAN BRI BA NI, , 
GUR GUM GYIS NI MING BYANG RUS, ,ZHES BYA BA GSUNGS SO, ,DE CI'I PHYIR ZHE NA, NGAN SONG KUN GYI 'JIGS CHEN LAS, ,SEMS CAN RNAMS NI DGROL BA'I PHYIR, ,ZHES GSUNGS TE, SU ZHIG GIS SHE NA, SNGAGS MKHAN GZHAN LA PHAN BRTZON ZHING, ,SNYING RJE CAN GYIS DANG BSKUR RO, , 

@250B
ZHES BYA BA GSUNGS SO, ,DES NI THABS DANG PO BSTAN TO, ,GZHAN YANG, DE NAS RNAL 'BYOR CAN GYIS NI, ,SNGAGS DANG PHYAG RGYAS DE DBANG BSKUR, ,LHA YI GZUGS SU BRTAGS NAS KYANG, ,MCHOD RTEN DBUS SU GZHAG PAR BYA, ,ZHES BYA BA NI GZUGS BRNYAN LA SOGS PA MDUN DU GZHAG LA, LCE DANG LAG 
PA BYIN GYIS BRLAB PA NAS BZUNG STE SRUNG BA'I 'KHOR LO DANG, NAM MKHAR DKYIL 'KHOR BSGOM PA DANG MCHOD PA RNAMS KYIS MCHOD DE, JI LTA BA'I GO RIMS KYIS MNGON PAR BYANG CHUB PA MNGON DU BYAS NAS, PHAB STE DKYIL 'KHOR BSRE BA BYAS LA GZUGS BRNYAN LA SOGS PA LA 'OD ZER GYIS SHES PA 
BCUG STE, SDIG PA 'JOMS PA LA SOGS SNGON DU 'GRO BAS RANG GI SNYING GAR JI LTA BA BZHIN DU BCUG STE, RDO RJE DBYINGS KYI DBANG PHYUG MAS BYIN GYIS BRLABS LA, SNGAGS DANG PHYAG RGYAS DBANG BSKUR TE MCHOD RTEN GYI DBUS SU GZHAG PAR BYA'O ZHES BYA BA'I DON TO, ,THABS SLA BA GNYIS PA'O, ,GZHAN 
YANG; RANG GI LHA'AM LHA GZHAN GYI, ,SNYING PO SNYING GAR BRIS NAS KYANG, ,LHA 'DRA BAR NI SEMS BSKYED DE, ,KHYIM GYI NANG DU GZHAG PAR BYA, ,ZHES BYA BA NI DBANG DANG DAM TSIG THOB PA'I RNAL 'BYOR BA SHI BAR GYUR NA, SHES NA RANG GI LHA'I SNYING PO SNYING GAR BRI, LHA DANG 'DRA BAS SEMS KYIS 
BRTAG ,MA SHES NA LHAG GANG YANG RUNG BA'I SNYING PO SNYING GAR BRI, LHA DANG 'DRA BAS SEMS KYIS BRTAG ,KHYIM MAM DUR KHROD DAM MCHOD PA'I NANG DU MCHOD PA'I NANG DU GZHUG PAR BYA STE, 'DI NI THABS SLA BA GSUM PA'O, ,GZHAN YANG, DE NAS SMOS NAS NI, GUR GUM BZANG POS SNGAGS BRIS LA, ,RIM GYIS 'BUM 
NI TSANG TZAM DU, ,MCHOD RTEN LAS NI RAB TU BYA, ,SDIG CAN SDIG NI ZAD BYA'I PHYIR, ,BYE BA SNYED NI TSANG BAR BYA, ,DE NAS NI NGES PAR DMYAL GNAS NAS, ,DE BYAS PA NI GROL BAR 'GYUR,, ,YI DAGS BYOL SONG SDUG BSNGAL LAS, ,GROL NAS LHA YI NANG DU SKYE, ,ZHES BYA BA NI, DE'I MING NAS BRTZAMS 
TE; SNGAR BSHAD PA'I SNGAGS, AOm SARBA BID CES BYA BA NAS, BHA ZHES BYA BA'I MTHAR THUG PA GUR GUM BZANG POS RAS SAM GRO GNAG POR BYAS PA LA 'BUM TSANG BAR TZEE TYA BYAS TE, MCHOD RTEN GYI LAS BYA'O, ,SDIG PA ZAD PAR BYA BA'I PHYIR, ,BYE BA SNYED DU GDAB PAR BYA'O, ,DE NI DMYAL BA DANG BYOL SONG 

@251A
*, ,DANG YI DAGS LAS GROL TE LHA'I GNAS SU SKYE'O ZHES BYA BA'I DON TO, ,'DI'I DON NI CHO GA NYID LAS SHES PAR BYA'O, ,THABS BZHI PA'O, ,GZHAN YANG, DE YI MING NAS BRJOD NAS NI, ,'BUM PHRAG STONG NGAM YANG NA NI, ,BRGYA PHRAG STONG DU TSANG BA DANG, ,BYE BA SNYED DU RAB 
BZLAS NA, ,LHA YI GNAS SU SKYE BAR NGES, ,ZHES BYA BA NI SBYOR BA DANG PO DANG DKYIL 'KHOR RGYAL MCHOG DANG, LAS KYI RGYAL PO MCHOG DANG, SGO DBYE BA SNGON DU 'GRO BAS DE'I MING THOG MAR SMOS TE, GONG DU BSHAD PA'I SNGAGS 'BUM PHRAG STONG DANG BRGYA PHRAG STONG TSANG BA DANG, BYE BA SNYED DU 
BZLAS TE DKYIL 'KHOR CHEN PO LA MCHOD PA SNGON DU 'GRO BAS MTSAN THOG THAG BZLAS NA LHA'I GNAS SU NGES PAR SKYE ZHES BYA BA'I DON TO, ,THABS SLA BA LNGA PA'O, ,DE NAS GZHAN YANG, DE YI MING NAS BRJOD NAS NI, ,MKHAS PAS 'BUM PHRAG BRGYA 'AM NI, ,YANG NA STONG PHRAG BRGYA SNYED DU, ,SBYIN 
SREG BYAS PAR GYUR NA NI, ,ZHES BYA BA NI, THAB KHUNG JI LTA BA BZHIN DU BRKOS TE, RDZAS GZHAG CING BSANG BA BYAS NAS RANG LHAR BSKYED DE, CHOS KYI YI GE LAS THAB KHUNG BYIN GYIS BRLABS LA, BHA DANG SHA BKOD BA'I BUD SHING BRTZIGS TE RGYUN BZHAG GI ME SBAR NAS ME LHA SPYAN DRANG BA SNGON DU 
'GRO BAS DGANG BLUGS LA SOGS PA PHUL TE 'BAR BA DANG THA MI DAD PAR 'GYUR PA'I ME LHA'AM, YANG NA ME LHA'I SNYING GAR RDO RJE SEMS DPA' LA DGANG BLUGS LA SOGS PA PHUL BA SNGAGS DANG MING SPEL TE, TIL GYI SBYIN SREG MKHAS PAS 'BUM PHRAG BRGYA 'AM, BRGYA PHRAG STONG SNYED DU SBYIN SREG 
BYAS LA, LHA RNAMS GSHEGS SU GSOL BA'I CHO GA BYAS NAS NI ZHES BYA BA'I DON TO, ,DE'I 'BRAS BU NI, DMYAL BA CHEN POR GYUR PA YI, ,SDIG PA DE LAS THAR BAR 'GYUR, ,ZHES BYA'O, ,YANG DUS JI SRID DU ZHE NA, ,JI SRID MTSAN MA SHIN TU NI, ,'BAR BA'I GNAS SU SKYE BAR 'GYUR, , 
MTSAN MA YANG DAG 'BYUNG BAR DU, ,ZHES BYA BA DE SRID DU'O, ,RDZAS CI ZHIG CE NA, TIL DANG YUNGS KAR 'BRAS RNAMS DANG, ,BA YI 'O MAR LDAN PA DANG, DRI YIS BSKUS PA'I YAM SHING GIS, ,CHO GA BZHIN DU SBYIN SREG BYA, ,ZHES GSUNGS SO, ,SDIG PA LAS THAR BA'I MTSAN MA NI, DE NAS DE NI 

@251B
NGES PAR YANG, ,LHA YI GNAS SU SKYES GYUR NAS, ,DE YI MTSAN MA STON PAR BYED, ,YANG NA LHA YI MCHOG TU 'GYUR, ,YANG NA HOM KHUNG NANG DU NI, ,ME YI LTAS NI STON BYED CING, ,LHA YI GNAS SU SKYE BA DANG, ,SDIG PA BCOM PA'I MTSAN MA NI, ,DKAR PO NYID DANG G-YAS SU 'BAR, ,GYEN DU 
'BAR ZHING DRI MA MED, ,ZLUM ZHING RNAM PAR MI 'PHRO LA, ,BRTAN LA GLOG BZHIN DRI MA MED, ,YANG NA ME LHA NYID KYIS NI, ,BDAG NYID DE NYID STON BYED CING, ,ZLA BA DRI MED DKAR 'DRAL, ,GZHAN MDOG DKAR ZHING LHAM MER 'BAR, ,DES NA MTSAN MA 'DI DAG GIS, ,DMYAL BA LA SOGS RNAM 
GROL ZHING, ,SDIG PA BCOM NAS BDE 'GROR NI, ,SKYES PA YIN PAR SHES PAR BYA, ,ZHES BYA BA NI THAR PA'I MTSAN MA YIN NO ZHES BYA BA'I DON TO, ,THABS SLA BA DRUG PA'O, ,GZHAN YANG, KHRU BZHI PA YI TSAD DU NI, ,CHO GA BZHIN DU BRKOS PA LA, ,RDO RJES MTHA' MAR BSKOR BA YI, ,'KHOR LO 
DBUS SU BRI BAR BYA, ,RIGS LNGA YI NI PHYAG RGYA RNAMS, ,JI BZHIN PA YI PHYOGS SU BRI, ,JI BZHIN SEMS DPA' RNAMS KYANG NI, ,'JIG RTEN RTZE LA SOGS PA BRI, ,ZHES BYA BA NI DANG POR STEGS BU'I TSAD KHRU SUM CU RTZA GNYIS LA SOGS PA BRTZIGS LA, KHRU BZHI BA'I SMAD DU ZABS SU KHRU DO BA'I TSAD 
KYI KHUNG BU BRKOS LA, SOR BCU DRUG PA'I PHYI ROL DU SOR BCU DRUG YOD PA'I MTHO DMAN DANG LDAN PA DE LA RDO RJE RTZE GSUM PA'I PHRENG BAS BSKOR, DE'I DBUS SU 'KHOR LO RTZIBS BRGYAD PA RDO RJE RTZE GSUM BAS BSKOR BA BRI, LTE BA LA SOGS PA RNAMS SU RIGS LNGA'I PHYAG RGYA RNAMS SHAR LA SOGS PA JI BZHIN 
PA'I PHYOGS SU RIM PA BZHIN DU BRI, DE'I PHYI ROL DU 'KHOR LO RTZIBS BCU DRUG PA, SEMS DPA' BCU DRUG GI RDO RJE LA SOGS PA BRI, DE'I PHYI ROL GRVA DANG SGO RNAMS LA, L'A SYA DANG LCAGS KYU LA SOGS PA'I PHYAG RGYA BRI, KHYAMS KYI NANG DU BYAMS PA LA SOGS PA'I PHYAG RGYA BRI, PHYI ROL GYI KHYAMS LA 
RIM PA DANG PO DANG GNYIS PA DANG GSUM PA LA RDO RJE LA SOGS PA DANG, PAR BU DANG GSEG SHANG DANG, 'KHOR LO RNAMS BRI BAR BYA'O, ,SGO RNAMS LA KHRO BO'I PHYAG MTSAN RNAMS BRI BAR BYA'O, ,'JIG RTEN GTZO DANG MA MO DANG MKHA' 'GRO MA RNAMS KYI THIG LE DANG MING DU BRI BAR BYA'O ZHES BYA BA'I DON TO, , 

@252A
*, ,YANG BYA DANG BUM PA GANG BA DANG, GTOR MA'I SNOD RNAMS BKANG BA BRGYAD DAM BCU DRUG SNYED DAG GZHAG BZA' BA DANG BCA' BA'I BSHOS DANG, ME TOG GI PHRENG BA DANG, BLA RE RGYAL MTSAN DANG, DAR DANG LNGA LDI RNAMS GZHAG BAR BYA'O, ,DKYIL 'KHOR DAM PAR SBYIN SREG GI 
PHYIR GZHAG PA YIN NO, ,CHO GA SHES PAS BRIS NAS KYANG, LHA RNAMS MANG PO SPYAN DRANGS PA, ,ZHES BYA BA NI CHO GA SHES PAS PHYAG RGYA'I DKYIL 'KHOR BRIS NAS TE, THUGS KYI RANG BZHIN STON CING DNGOS PO MTSAN MA BSREG PA NI THUGS GTZOR GYUR PA'I PHYIR RO, ,KYANG ZHES BYA BA NI LHAG CHAD ZHI BA SNGON DU 
'GRO BAS TING NGE 'DZIN GSUM DANG, BZLAS BRJOD BYED CING SGO DBYE BA BSDU'O, ,LHA RNAMS MANG PO SPYAN DRANGS BA NI, BSDU ZHING LCAGS KYU LA SOGS PAS LAS BYA'O, ,SNGAGS SHES PAS NI SNGAGS PHYAG RGYA, ,AARGHAm PHUL BA SHES BAS KYANG, ,ZHES BYA BA NI MCHOD YON DBUL BA SNGON DU 'GRO BAS PHYAG RGYA 
BZHIS RGYAS GDAB DBANG BSKUR BAS KYANG ZHES PAS STON TO, ,MDOR NA MCHOD PA BYAS NAS NI, ,ZHES BYA BA NI SNA TSOGS PA'I MCHOD PA BSDU NA MCHOD PAR 'DUS PAS DE SKAD CES BYA'O, ,LHA YI SBYOR BAS RAB GNAS LA, ,ZHES BYA BA NI, LHA'I NGA RGYAL GYIS GNAS PA'O, ,DE LTAR SBYIN SREG GI TSE NA 
LHA RNAMS MCHOD NAS RDZAS BSTAN PA'I PHYIR, GA BUR GUR GUM LA SOGS PA, ,MAR DANG 'O MA TIL BSGOS LA, ,NAS DANG YUNGS KAR 'BRAS RNAMS LA, ,DRI YI CHUS NI LEGS BKANG STE, ,'BRAS CHAN SPOD DANG LA DU DANG, ,SBRANG RTZI KHA RAR LDAN DE BZHIN, ,BRGYA PHRAG DU MAR YONGS BZLAS LA, ,YAM 
SHING LA YANG DE BZHIN TE, ,RANG GI SNGAGS KYIS BTAB PA'I SHING, ,KHUNG BU'I NANG DU GZHUG BAR BYA, ,ZHES BYA BA LA RDZAS DE RNAMS KUN LA AOm SARBBA BID CES BYA BA NAS, BHA ZHES BYA BA'I BAR GYI SNGAGS BRGYA PHRAG DU MAR BZLAS SHING, SNGAGS DE NYID BTAB PA'I SHING LA BHA DANG SHA BKOD PA MCHOD RTEN 
GYI DBUS SU BRTZIG BAR BYA BA'I DON TO, ,RO'I BYA BA BSTAN PA'I PHYIR, DANG BO RE ZHIG NGAN 'GRO LAS DGUG CING SDIG PA SBYANGS LA, BYE MA DANG NYUNGS KAR GYIS SBYANGS TE KHRUS BYAS LA, YANGS STEGS SNGON PO'I STENG DU GZHAG PA LAS BUM BA SNGON POS BKRU ZHING MGRIN RIS DANG LAM BSTAN TE ME TOG GI CHAR 

@252B
PHAB LA, SLOB MA GZHUG PA'I CHO GA JI LTA BA BZHIN DU DKYIL 'KHOR DU BCUG LA BUM PA LA SOGS PA BSDUS TE, 'KHOR LO RTZIBS BRGYAD DANG PADMA LA BZHAG NAS RANG GI LHAG PA'I LHAR BSKYED DE, CHU MCHOG GIS BKRUS LA DRIS BYUG CING RGYAN SNA TSOGS PA BTAGS LA SNGAGS KYIS BTAB PA'I BDUG PA 
LA SOGS PAS BDUG CING MCHOD PA'I KHYAD PAR GYIS MCHOD BA NI, RO LA SNGAGS KYIS BTAB NAS NI, ,CHU MCHOG GIS NI BKRU BAR BYA, ,BZLAS PA'I DRI YIS BYUG BAR BYA, ,GOS DANG RGYAN GYIS BKLUBS NAS KYANG, ,SNGAGS KYIS BTAB PA'I BDUG PAS BDUG ,ME TOG PHRENG BA SOGS PAS MCHOD, , 
CES BYA BA 'DIS BSTAN TO, ,DE 'BA' ZHIG TU MA ZAD KYI, GTZUG PHUD DPUNG BAR DE BZHIN DU, ,SNGAGS BRI BAS NI GDAGS PAR BYA, ,ZHES BYA BA NI SNGAGS BRI PAS GDAGS PA MDOR BSTAN TO, ,SNYING GA LKOG MA KHA PHYOGS SU, ,SARBBA BID KYIS BYIN GYIS BRLAB, ,CES BYA BA NI RDO RJE'I PHYAG RGYA BCINGS 
TE; AOm SARBBA BID BADZRA AA DHI TIshthA DZNY'A NA SA MA YI H'Um, ZHES BYA BAS SNYING GA LKOG MA'I PHYOGS LA SOGS BA RNAMS SU BYIN GYIS BRLAB PA STE MDOR BSTAN PA'O, ,SNGAGS KHRI BA DANG BYIN GYIS BRLAB PA GNYIS BSHAD PA NI, DPRAL BA MDZOD SPU RNA BA GNYIS, ,MGO BO GTZUG PHUD DPUNG BA GNYIS, ,SNA DANG 
RKED PA PUS MO BO LA, ,LONG BU SNA YI RTZE MO DANG, ,MIG GNYIS DANG NI GSANG BA YI, ,DBANG PO RNAMS KYI GNAS DANG NI, ,DE LTAR GZHAN DU YI GE SNGAGS, ,MCHOG TU DGE BA RNAMS BSHAD DO, ,ZHES BYA BA NI, GNAS BCO BRGYAD DU 'GOD PA STE, ,YI GE ZHES BYA BA BHA DANG SHA'O, ,SNGAGS ZHES BYA 
BA SARBA BID LA SOGS PA'O, ,MCHOG TU DGE BAR BYED PAS NA DE SKAD CES BYA'O ZHES BYA BA'I DON TO, ,DE NAS RO BSREG BA'I RANG LHAR GYUR PA TZAM ZHIG LUS PA'I PHYIR NGAN SONG SBYONG BA'I PHYIR LHAR BSKYED PA STE, 'DIS NI KUN RDZOB MI 'GAG BA DANG DON DAM PAR MTSAN MA LAS 'DAS PA SHES PAR BYA BA'I 
PHYIR RO, ,YANG NA DON DAM PAR SHES BAR BYA BA'I PHYIR, SKRA DANG THAL BA LA SOGS PA BSREG BA'I RDZAS SU DBUL BA NI, RGYUD PHYI MA LAS STON TO, ,DE NAS LHAR BSKYED DE, DE NAS NGAN SONG SBYONG BA'I PHYIR, ,STAN DANG BCAS TE THAB DBUS SU, ,BZHAG PA NYID DU BYA BA YIN, ,DE NAS SNGAGS 'CHANG 

@253A
*, ,SNGAGS KYIS NI, ,BTAB PA'I GOS KYIS G-YOGS PAR BYA, ,ZHES BYA BA YIN NO, ,ME DANG MCHOD BA'I BYA BA BSTAN BA'I PHYIR DE NAS BYIN RLABS ZHES BYA BA LA SOGS PA SMOS TE RO DBUS SU BZHAG LA DE NAS BYIN ZA DGE BA RGYUN BZHAG GI ME BLANGS LA, RLUNG YAB KYIS SBAR LA 
RANG GI CHOS KYI YI GES THAB KHUNG BYIN GYIS BRLABS TE MAR GYIS SBAR LA, BYIN ZA DE YANG JI LTA BU YIN ZHE NA, ME LCE STONG GIS DKRIGS SHING 'BAR BA'I LUS SU GNAS PA LA ZLA BA LTAR DKAR ZHI BA'I LUS SO, ,BSAMS BA'AM ZHE NA MTHA' YAS BA'I ME BKUG LA ZHES BYA BA'O, ,DE NAS AARGHAS 
MCHOD; BLO MCHOG LDAN BA'I MDUN DU GZUGS MCHOG GZHAG ,'BRAS BU 'THOB PAR 'DOD PAS ME TOG GIS NI DE BZHIN GSHEGS PA SPYAN DRANGS LA, MCHOD YON SNGON DU 'GRO BAS MCHOD PA LNGAS MCHOD DE, DE NAS ME LHA LA BSREG BYA RNAMS KYIS MCHOD PAR BYA BA'I PHYIR RO, ,DE NAS BSREG BYA RNAMS 
KYIS LHA THAMS CAD LA BRGYA RTZA BRGYAD DANG, GTZO BO LA NYI SHU RTZA GCIG BRTAG ,DE NAS ME LHA GTZO BO LA SOGS PA GSHEGS SU GSOL TE YO BYAD LAN GSUM GSUM DBUL, DE NAS PHYAG NA RDO RJE PAD DKAR ZHAL, AARGHA LA SOGS PAS MCHOD DE, DE YANG PHYAG NA RDO RJE DANG PADMA 'DZIN CING 
GNYIS KYIS ZHAGS PA BSNAMS PA, KHAMS GSUM RNAM RGYAL GYI GZUGS ZHABS KYI PADMO DANG MA H'A DE BA AU MA DE BA DANG BCAS PA MNAN PA RGYAN RDZOGS PA, SANGS RGYAS KYI DBU RGYAN CAN BSAMS SAM YID KYIS BRIS BA'ANG RUNG, DE'I SNYING PO H'Um ZHES BYA BA DANG, TSE 'DAS PA SH'ANTIm KU RU ZHES BYA BA 
DANG TIL GYIS SBYIN SREG BYAS NAS, STONG NGAM BYE BA'I TSAD DU'AM, MTSAN MA BYUNG BA DE SRID KYI BAR DU SBYIN SREG BYAS LA, SDIG CAN GYI RGYUD DAG PAR SHES NAS ME LHA'I PHYAG RGYA DGROL DE GSHEGS NAS ME LHA MCHOD DE BZOD PAR GSOL DE NAS GSHEGS SU GSOL BAR BYA'O, ,DE LTAR MCHOD PA BYA BA 
BSTAN NAS THAL BA'I BYA BA BSTAN PA'I PHYIR, DE NAS THAL BAR GYUR PA DANG, ,RDO RJE BSDU BA'I SNGAGS KYIS NI, ,ZHES BYA BA SAm HA RA NA BADZRA ZHES BYA BAS SO, ,CHO GA BZHIN DU BSDU BAR BYA, ,THAL BA DE DANG RUS PA RDUL, ,SNGAGS KYIS BTAB BA'I DRI CHU DANG, ,BA SKYES 'O MA LA SOGS LNGAS, ,SBYONG BA'I 

@253B
SNGAGS KYI BLO LDAN GYIS, ,'BUM DU BZLAS PA BRJOD NAS NI, ,GA BUR DRI DANG BSGOS BA YIS, ,'DAG BA DANG NI BSRES NAS KYANG, ,GZUGS SU BYA BA'AM YANG NA NI, ,MCHOD RTEN GYI NI LHAR BYAS NAS, ,GCIG GAM GNYIS SAM GSUM MAM LNGA, ,YANG NA BRGYA RTZA BRGYAD DU'AM, ,SNGAGS DANG 
PHYAG RGYAS BTAB NAS KYANG, ,'BUM PHRAG NYIS BRGYA'I BAR DU BZLAS, ,ZHES BYA BA LA GZUGS SU ZHES BYA BA SKU GZUGS SU'O, ,SNGAGS DANG PHYAG RGYAS BTAB CES BYA BA SPYAN DBYE BA BYAS NAS ZHES BYA BA'I DON TO, ,DE'I MTSAN MA NI, DE NAS MCHOD RTEN 'BAR 'GYUR TAM, ,ZHES BYA BA LA SOGS TE DE 
LTA BU MTHONG BAR 'GYUR RO ZHES BYA BA'I DON TO, ,CI STE MTSAN MA DE DAG NI, ,SDIG CAN BLO YIS MA MTHONG NA, ,ZHES PA NI, RNAL 'BYOR PA RGYUD MA DAG BSAM MTHONG NA'O, ,'BUM GYI PHRAG NI BRGYA STONG NGAM, ,JI SRID MTSAN MA BYUNG BAR DU, ,DE BZHIN GSHEGS BA MCHOD NAS NI, ,MNYAM PAR 
GZHAG PAS BZLA BAR BYA, ,DE YI MTHAR NI MKHAS PAS KYANG, ,MTSAN GCIG THOG THAG MI NYAL BZLAS, ,ZHES BYA BAS NI SDIG PA SHIN TU CHE BAS DANG PO DANG GNYIS PA LA MTSAN MA MA MTHONG NA 'BUM PHRAG BRGYA BZLAS BRJOD BYAS TE MTSAN THOG THAG MI NYAL BAR BZLAS ZHES BYA BA'I DON TO, ,SGRIB PA 
SHIN TU CHUNG BA RNAMS NI RO BSREG PA'I DUS SU'O, ,SDIG PA CAN RNAMS NI 'BUM PHRAG NYIS BRGYA'I DUS NA'O, ,SHIN TU SDIG CHE BA RNAMS NI 'BUM PHRAG STONG GI DUS NA MTSAN MA BYUNG NA, DE'I SDIG PA NYID DAG PAR MTHONG STE LHA'I LUS SU GYUR LA RANG GI RGYUD DO SHES NA DE BYAMS PA DANG, SNYING RJER 
LDAN PAS LAS THAMS CAD BYED PAR 'GYUR RO ZHES BYA BA'I DON TO, ,THABS BDUN PA'O, ,DE LTAR YANG RO YOD PA'I DBANG DU BYAS PA BSHAD NAS, DA NI RO MED PA'I DBANG DU BYAS PA'I THABS BSTAN PA, YANG NA MED BAR GYUR NA YANG, ,BZLAS SHING BSGOM PA'I TSUL GYIS NI, ,MING TZAM LEGS PAR 
BRIS NAS KYANG, ,MCHOD RTEN PHRENG BA BYA BA DANG, ,YANG NA GZUGS SU BRIS KYANG RUNG, ,SBYIN SREG MNGON PAR DBANG BSKUR NAS, ,ZHES BYA BA NI BZLAS SHING ZHES PA BZLAS BRJOD DANG, MCHOD RTEN PHRENG BA'I GZUGS SU BYA, ,SA TSA DANG, SBYIN SREG BYA BA MING BSREG PA DANG, SBYIN SREG MNGON 

@254A
*, ,PAR DBANG BSKUR NA, ,ZHES BYA BA MCHOD RTEN GYI DBUS SU GZHUG PA DANG, KHYIM DU BZHAG PA DANG, DBANG BSKUR BA NYID DANG BDUN RO MED KYANG 'GRUB PA'O ZHES BYA BAR STON TO, ,SNGA MA BZHIN DU 'BRAS BU NI, ,GDON MI ZA BAR BDE 'GROR SKYE, ,ZHES BYA'O, ,GZHAN YANG 
THAL BA NYUNGS KAR BYE MA SOGS, ,ZHES BYA BA THAL BA DANG NYUNGS KAR DANG, BYE MA DANG ME TOG LA, RANG GI MING SMOS SNGAGS BTAB NAS, ,ZHES BYA BA LA MING NAS THOG MAR SMOS TE RO LA SOGS BA LA BYA BA BYAS NAS, SONG NAS KYANG PHYI'I RGYA MTSOR 'BAB PA'I CHU KLUNG DU DOR ZHES BYA BA'I DON TO, ,DE'I 
'BRAS BU, DE LTAR NA 'ANG SDIG CAN YANG, ,NGAN 'GRO LAS NI THAR 'GYUR NA, ,ZHES BYA BA DMAN PA YANG THAR BAR GSUNGS NA ZHES BYA BA'I DON TO, ,MCHOG RNAMS SMOS KYANG CI ZHIG DGOS, ,DGE BA'I MCHOG NI BSKYED PA DANG, ,ZHES BYA BA LA SOGS PA GSUNGS SO, ,SDIG PA NGES PA CAN 
RNAMS NI THABS CIS KYANG MI GROL BAR DGE BA'I RTZA BA MA BSKYED PAR ZHES BYA BA NAS, BDE GSHEGS RGYAL BA NYID KYIS GSUNGS, ,ZHES BYA BA'I BAR DU STON TO, ,DE LTAR THABS BRGYAD STON TO, ,THAMS CAD KYANG THABS SLA BAS GROL BAR 'GYUR BA YIN NO, ,DE NAS ZHES BYA BA LA SOGS PA LA BRGYA BYIN 
LA SOGS PAS BKA' STZAL PA BDEN PA NYID DU BYAS NAS NOR BU DRI MA MED PA THAR TE DGA' LDAN DU SKYES NAS GRAGS PA CHEN PO'I LHA DANG BCAS BAS DE BZHIN GSHEGS PA LA TSE 'DI NYID LA MCHOD PA'I PHYIR SEMS BSKYED DE, LHA RDZAS SNA TSOGS KYIS DGA' BA'I TSAL KUN DU GANG BAR BYAS SO, ,LHA'I BU 
NI MA MTHONG LA LHA RDZAS MTHONG BA RNAMS KYIS YA MTSAN CHE BAR GYUR NAS, 'DI CI LAGS ZHES NGO MTSAR CHE BAR ZHUS PA DANG, BKA' STZAL PA DRI MA MED PA'I 'OD YIN NO, ,ZHUS PA NGO MTSAR CHE'O, ,LHA RNAMS KYIS KYANG ZHUS PA, DKON MCHOG LA KHYAD PAR CAN DU BSNGAGS NAS LTA BAR 'TSAL LO, , 
ZHES GSOL BA BTAB NAS 'OD KYIS SNYING BSKUL TE 'OD MI SNANG BAR GYUR NAS, RDZU 'PHRUL CHEN POS DGA' BA'I TSAL SNANG BAR BYAS NAS, BLA MA GNYIS MA GTOGS PA ZIL GYIS MNAN NAS CHED DU BRJOD DO, ,PADMA SGRA SNYAN PA 'BYIN PA BYUNG BA DANG YA MTSAN SKYES TE, BSAM YAS BRJOD NAS LTA 

@254B
BAR 'TSAL ZHUS PA DANG BLA MA'I 'OD KYIS SNYING BSKUL TE 'OD MI SNANG BAR GYUR NAS, BLA MA GNYIS MA GTOGS PA THAMS CAD G-YOS TE NGO MTSAR CHE BA'I DON ZHUS PA, KHYAD PAR LNGA'I MCHOD PAS MCHOD DE MI SNANG BAR GYUR TE ZHES BYA BA STE, NOR BU DRI MA MED PA DGA' LDAN DU SKYES PA BSTAN TO, , 
DE NAS BRGYA BYIN DANG ZHES BYA BA LA SOGS NAS BAG YOD BAR SGRUBS SHIG CES BYA BA'I BAR GYIS THAMS CAD LA PHAN PA'I PHYIR RGYUD GTAD PA BSTAN, DE LTAR RTZA BA'I RGYUD PHYAG RGYA CHEN PO DANG DE BZHIN GSHEGS PA'I RIGS LONGS SPYOD RDZOGS PA'I SKU LA SOGS PA'I GTZO BOR GYUR PA BSTAN PA'O, ,CI'I 
PHYIR RTZA BA'I RGYUD DU MDZAD CE NA, LHA THAMS CAD KYI SKU DANG, GSUNG DANG, THUGS DANG, PHRIN LAS DANG, YON TAN DANG LNGA, RTZA BAR DANG POR STON PA DANG LDAN PAS NA RTZA BA'I RGYUD CES BYA'O, ,DE YANG JI SKAD DU, GSANG BA LNGA LDAN GANG YIN PA, ,DANG PO NYID DU BSTAN PAS NA, ,DE NI RTZA BA'I RGYUD CES BYA, , 
ZHES GSUNGS PA'I PHYIR RO, ,CI'I PHYIR RGYUD CES BRJOD CE NA, ,RGYUD NI RGYUN CHAGS ZHES BYA STE, ,'KHOR BA RGYUD DU 'DOD PA YIN, ,ZHES GSUNGS PAS RGYUN CHAGS PA'AM, 'KHOR BA'I PHYIR RGYUD CES BYA'O, ,DE LTAR RTZA BA'I RGYUD BSTAN NAS, DE NI DE NAS ZHES BYA BA LA SOGS PAS RGYUD PHYI MA STON 
TE; CI'I PHYIR PHYI MA ZHES BYA ZHE NA, SNGA MA LAS BYUNG ZHING DE NYID GSUNG BA SPAS PA SHES PA'I PHYIR RGYUD PHYI MA ZHES BRJOD PAR BYA'O, ,DE YANG JI SKAD DU, PHYI MA SNGA MA LAS BYUNG STE, ,DE NYID GSUNGS PA SBAS SHES PA, ,RGYUD NI PHYI MAR BRJOD PA YIN, ,ZHES GSUNGS PA'I PHYIR RO, ,'DIS RGYUD PHYI MA'I 
PHYI MA NI DGA' BA'I TSAL 'DI NYID DU GSUNGS PAR SHES PAR BYA STE, MI'I YUL DU BAB PA LA SOGS PA LA KHYAD PAR MA BSHAD PA DANG, PHYIS 'DZAM BU GLING GI RIS 'DI NYID NA ZHES GSUNGS PA NI, RI RAB KYI LHO PHYOGS LA DGONGS PA DANG, YANG PHYIS MING DANG RJES YI RANG NGO ZHES BYA BA GSUNGS PA 
NI; RDZU 'PHRUL GYI MNGON PAR SHES PA DANG LDAN PA YIN PAS SPRUL PA'I SKU MTHONG BA'I PHYIR 'GAL BA MED PA KHO NA'O, ,LA LA DAG GNAS GANG DU 'CHAD PA DE DAG GIS BSHAD PA'I LUNG BRJOD DGOS TE, LUNG MED PA KHO NA NYID YIN TE, DE NYID KYIS GANG NAS KYANG MA BSHAD PA'I PHYIR RO, ,RIGS PA NI 

@255A
*, ,SHIN TU LKOG TU GYUR BA'I PHYIR MI 'THAD PA NYID DO, ,DE NAS ZHES BYA BA NI DANG PO'I SBYOR BA'I RJES THOGS LA'O, ,'DIR DANG PO'I SBYOR BA'I TING NGE 'DZIN NI RTZA BA'I RGYUD DU BSHAD PA LAS PHYAG NA RDO RJES SNGAR BSHAD PA'I YON TAN GYI KHYAD PAR DANG BCAS PA'O, ,BCOM LDAN 'DAS BYANG 
CHUB SEMS DPA' SEMS DPA' CHEN PO PHYAG NA RDO RJE ZHES BYA BA NI, YE SHES KYI RDO RJE RTZE LNGA PA PHYAG GI MTHIL NA GNAS PA BZHIN DU 'DZIN PA'AM PHYAG NA RDO RJE NYID 'DZIN PAS DE SKAD CES BYA STE NGES SO, ,'DI GSUNGS SO ZHES BYA BAR SBYAR RO, ,JI LTAR GSUNGS SHE NA, BCOM LDAN 'DAS KYI MTHUS ZHES BYA BA 
GSUNGS TE SANGS RGYAS KYI BYIN GYI RLABS KYIS SO, ,CI ZHIG GSUNGS SHE NA, BRTAG PA'I RGYAL PO PHYI MA 'DI, ,ZHES BYA BA SMOS TE, BRTAG PA'I RGYAL PO PHA ROL TU PHYIN PA DRUG BYANG CHUB KYI SEMS DANG BCAS BA YIN LA DE STON BA LA YANG DE SKAD CES BYA STE, JI SKAD DU, SEMS CAN KUN GYI DON BYA'I PHYIR, ,BYANG 
CHUB TU NI SEMS BSKYED NAS, ,PHA ROL PHYIN DRUG SPYOD BDAG ,BRTAN PA RTOGS PA NYID YIN NO, ,ZHES GSUNGS PA'I PHYIR RO, ,BRTAG PA PHYI MA 'DI ZHES BYA BA NI SNGAR BSHAD PA 'DI LTA BU 'DI'O, ,GSUNGS SO ZHES BYA BA NI SANGS RGYAS KYI MTHUS BKA' STZAL TO, ,'DIS NI PHYAG NA RDO RJE BSHAD BAS, 
DE BZHIN GSHEGS PA NYID KYIS GSUNGS PA'I PHYIR BKA' NYID DU RNAM PAR GZHAG PA GSUNGS SO, ,GDUL BYA RNAMS KYI BSAM BA LA DGONGS NAS DE SKAD CES BSHAD KYIS DON LA THA DAD PA YOD PA MA YIN NO, ,DPA' BO GDAN LA BZHENGS NAS KYANG, ,DGYES SHING RDO RJE GSOR NAS NI, ,SH'AKYA'I 
BDAG PO DGYES MDZAD PA, ,THUB PA'I GTZO LA PHYAG BTZAL NAS, ,ZHES BYA BA NI GNYIS SU MED PA'I DPA' BO GTZO BO LA GUS PAS ZLA BA DANG PADMA'I GDAN RANG DANG 'TSAM PA LAS BZHENGS NAS BYIN GYIS BRLABS PAS DGYES SHING BGEGS ZHI BA DANG, BAR CHOD KYIS MI TSUGS PAR BYA BA'I PHYIR RDO RJE 
BSOR NAS KYANG, SH'AKYA'I BDAG PO SEMS CAN GYI DON LA DGYES PAR MDZAD PA THUB PA'I GTZOL PHYAG 'TSAL NAS ZHES BYA BA'I DON TO, ,'DIS NI GSANG SNGAGS KYI SGO'I SPYAD PA SPYOD PA RNAMS KYIS KYANG BGEGS ZHI BAR BYAS NAS GNANG BA THOB NAS 'JUG PA BYA'O ZHES BYA BA'I DON TO, ,SGRIB PA THAMS 

@255B
CAD RNAM PAR DAG PA RDO RJE ZHES BYA BA'I TING NGE 'DZIN LA SNYOMS PAR ZHUGS NAS ZHES BYA BA NI SGRIB PA THAMS CAD DE MCHOD PA'I SGRIB BA LA SOGS PA'O, ,RNAM PAR DAG PA RDO RJE ZHES BYA BA THABS DANG SHES RAB KYI RANG BZHIN NO, ,DE LA DMIGS PA'I TING NGE 'DZIN LA YANG DE SKAD CES BYA LA, DE LA SNYOMS 
PAR ZHUGS PA NI MNGON DU MDZAD PA STE, DE LTA BUR GYUR NAS ZHES BYA BA'I THA TSIG GO, ,'DIS NI DKYIL 'KHOR RGYAL MCHOG BSGOM PAS ZLA BA'I DBUS SU THABS DANG SHES RAB KYI BDAG NYID DU ZHUGS NAS GTZO BO BSKYED DE, PHYAG RGYA BRJOD PA DANG SNGAGS BRJOD PA DANG BCAS PA BSTAN PA'O, ,NGAN SONG 
THAMS CAD RNAM PAR SBYONG BA'I RANG GI SNYING BO'I 'DI THUGS KA NAS PHYUNG NGO ZHES BYA BA LA, NGAN SONG THAMS CAD RNAM PAR SBYONG BA NI 'DIR GTZUG TOR RO, ,RANG GI SNYING BO ZHES BYA BA NI DE KHO NA BSKYED PA LA BYA'O, ,'DI NYID KYI THUGS KA NAS PHYUNG NGO ZHES BYA BA NI SGRA'I RANG BZHIN 'OG NAS 'BYUNG BA 'DI NYID KYI 
THUGS NGES PA CAN YE SHES LAS BTON ZHES BYA BA'I DON TO, ,'DIS NI SGOM PA BO RNAMS KYIS GTZO BO'I THUGS KAR ZLA BA LA SNGAGS BKOD DE 'KHOR THAMS CAD BSKYED DO, ,STON PA'I SNGAGS NYID BADZRA H'Um PHAt CES BYA BA NI RDO RJE GTZUG GI'O, ,AOm SARBBA P'A PAm DA HA NA BADZRA H'Um PHAt CES BYA BA NAS BRTZAMS 
NAS; AOm MA TE SARBBA TIRYA KA GA TI HE H'Um PHAt CES BYA BA BCO LNGAS BTEG PA'I SNGAGS STON TO, ,DE NAS DE DAG GI YO BYAD RNAMS BSHAD DO ZHES BYA BA NI, DE DAG GI ZHES PA DKYIL 'KHOR GYI LHA RNAMS KYI'O, ,YO BYAD RNAMS ZHES PA GSOL KA BA DANG BRAN LA SOGS PA RNAMS KYI'O, ,BSHAD DO 
ZHES BYA BA BZLAS PA'I SNGAGS RNAMS GSUNGS SO, ,DE NYID AOm SARBBA AA BA YA ZHES BYA BA NAS H'Um PHAt CES BYA BAS STON TO, ,DKYIL 'KHOR GYI LHA RNAMS BSKYED PA NI, RGYUD GZHAN DANG 'DI NYID KYI RTZA BA'I RGYUD DANG, PHYI MA'I BDE BA CHEN BO'I BSHAD PA LAS SHES PAR BYA STE, RA TONTTA MA TRAm PADMOTTA MA HR'I:, 
BI SHOTTA AA ZHES BYA BA LA SOGS PA RNAMS KYANG, NA MO BHA GA WA TE SARBBA DU RGA TI ZHES BYA BA LA SOGS BA RTZA BA'I RIG PA DANG BCAS PA'O, ,DES NI 'DI SKAD DU STON TE, DKYIL 'KHOR RGYAL MCHOG SGOM PO RNAMS KYIS NI SH'AKYA THUB PA'I THUGS KAR THUN MONG DANG KHYAD PAR GYI SNGAGS BKOD DE, RDO RJE GTZUG 

@256A
*, ,TOR NAS BRTZAMS NAS RDO RJE DRIL BU'I BAR DU BSKYED CES BYA BA'I DON TO, ,SBRUL PA'I DUS SU MTHONG BA'I SKAL BA DANG LDAN PA RNAMS LA DKYIL 'KHOR GYI LHA RNAMS KYI SMON LAM DANG THUGS RJE'I MTHUS JI LTAR 'DOD PA LTAR SNANG BA YIN NO, ,DE NAS BSDU ZHING BYIN GYIS BRLAB PA SNGON DU 
'GRO BA NAS BRTZAMS TE, LAS KYI RGYAL PO MCHOG NI SNGA MA BZHIN DU SHES PAR BYA'O, ,TING NGE 'DZIN RNAM PA GSUM BSTAN ZIN TO, ,THABS DE LA 'DI NYID DU DBANG DANG DAM TSIG THOB PAS 'JUG PAR BYA'O ZHES BYA BA'I DON 'DI BSTAN PAR BYA BA'I PHYIR, DE NAS ZHES BYA BA LA SOGS PAS SLOB DPON 
GYI LAS DANG SLOB MA GZHUG PA LA SOGS PA'I CHO GA STON TO, ,DE NAS ZHES BYA BA NI SNGON DU BSNYEN PA'I RJES THOGS LA'O, ,GZHAN YANG SA BZUNG BA DANG LHAG PAR GNAS PA DANG BCAS PA YANG DE NAS ZHES BYA BAS STON TO, ,DKYIL 'KHOR BSHAD DE ZHES BYA BA NI THIG GDAB PA DANG RDUL TSON BRI BA'I GZUGS 
CAN GYI DKYIL 'KHOR BSHAD CES BYA BA'I DON TO, ,'KHOR LO 'DRA BA'I DKYIL 'KHOR LA, ,ZHES BYA BA NI DKYIL 'KHOR GYI GNAS GRU BZHI PA, SGO BZHI PA RTA BABS DANG BCAS PA KHA KHYER DANG LDAN PA LA SOGS PA PHYI'I DKYIL 'KHOR BYAS LA ZHES BYA BA'I DON TO, ,'DIS NI, DKYIL 'KHOR LA NI 'KHOR 
LO BSHAD, ,CES BYA BA LEGS PAR 'GYUR RO, ,DE'I NANG DU JI LTAR BRI ZHE NA, SHIN TU MDZES PA'I RTZIBS BRGYAD CAN, ,LTE BAR BCAS SHING RTZIBS RTEN CAN, ,NANG GI RIM BA BRIS NAS NI, ,ZHES BYA BA GSUNGS TE, RTZIBS BRGYAD DANG LDAN PA DANG LTE BA DANG RTZIBS RTEN DANG SUM RIM DU BRIS NAS RDO RJE 
PHRENG BAS YONGS SU BSKOR BA BRI ZHES BYA BA'I DON TO, ,DE'I NANG DU CI ZHIG DGOD CE NA, LTE BA'I NANG DU SH'AKYA YI, ,DPANG PO THUB PA BRI BAR BYA, ,PHYAG NA RDO RJE STOBS CHEN NI, ,DPA' BO DE YI SPYAN SNGAR BRI, ,RGYAB TU 'KHOR LOS SGYUR BA BRI, ,G-YAS SU RGYAL PO GTZUG TOR LA, ,G-YON PAR RNAM PAR 
RGYAL BA BRI, ,GZI BRJID PHUNG PO ME YI PHYOGS, ,DBANG PO'I PHYOGS SU GDUGS DKAR PO, ,RNAM PAR 'THOR BA RLUNG GI PHYOGS, ,RNAM PAR 'JOMS BA NRI TIR BRI, ,ZHES BYA BA GSUNGS TE LTE BA'I DBUS PADMA'I LTE BA LA SH'AKYA THUB PA, PADMA RE RE BOR BA'I GZHI LA RDO RJE LA SOGS PA'I SHAR PHYOGS SU RDO RJE 

@256B
GTZUG TOR, LHO PHYOGS SU RGYAL BA'I GTZUG TOR, NUB PHYOGS SU PADMA'I GTZUG TOR, BYANG PHYOGS SU SNA TSOGS GTZUG TOR, SHAR LHO MTSAMS SU GTZUG TOR GZI BRJID, LHO NUB MTSAMS SU GTZUG TOR RGYAL MTSAN, NUB BYANG DU GTZUG TOR RNON PO, BYANG SHAR MTSAMS SU GTZUG TOR 
GDUGS DKAR BRI BAR BYA'O, ,'KHOR LO 'DRA BA'I DKYIL 'KHOR LA, ,ZHES SNGAR BSHAD DE, BSHAD PA PHYI ROL BRI BYA STE, ,GRU BZHI PA LA SGO BZHI PA, ,SENG GE RTA BABS BRGYAN PAR BYA, ,ZHES BYA BA GSUNGS PA STE, PHYI ROL GYI GNAS GRU BZHI DANG SGO BZHI DANG SENG GE DANG GLANG PO CHE DANG RTA BABS DANG KHA KHYER 
LA SOGS PAS BRGYAN PAR BYA'O ZHES BYA BA'I DON TO, ,PHYI ROL GYI GNAS RNAMS SU DGOD PA NI, DPA' BO LCAGS KYU ZHAGS PA DANG, ,LCAGS SGROG DRIL BU SNYAN RNAMS GZHAG ,GRVA YI PHYOGS NI THAMS CAD DU, ,BDUG PA LA SOGS BRI BAR BYA, ,ZHES BYA BA GSUNGS TE DPA' BOS SHAR PHYOGS KYI SGOR LCAGS KYU, 
LHOR ZHAGS PA, NUB TU LCAGS SGROG ,BYANG DU DRIL BU RNAMS GZHAG ,NANG GI GRVA'I PHYOGS MTSAMS SU NI L'A SYE DANG PHRENG BA DANG GLU MKHAN MA DANG GAR MKHAN MA DANG BZHI GZHAG PAR BYA'O, ,PHYI'I GRVA BZHIR BDUG PA MA DANG ME TOG MA DANG MAR ME MA DANG DRI CHAB MA RNAMS SHAR LHO MTSAMS NAS BRTZAMS 
TE BRI BAR BYA'O, ,KHYAMS LA, BYAMS PA LA SOGS BRI BAR BYA, ,ZHES BYA BA'I DON TO, ,DE LTAR DKYIL 'KHOR LEGS BAR BKOD NAS CHAD PA DANG LHAG PA ZHI BAR BYA STE DKYIL 'KHOR DU ZHUGS LA ME TOG GI PHRENG BA DOR TE SGO BZHI PHYE LA, KHRUS BYAS SHING LUS DRI ZHIM PO LA SOGS PAS BYUGS NAS RGYAN SNA TSOGS 
BAS BRGYAN TE, LCE DANG LAG PA BYIN GYIS BRLABS NAS SBYOR BA DANG PO DANG DKYIL 'KHOR RGYAL PO MCHOG DANG LAS KYI RGYAL PO MCHOG DANG SGO DBYE BA RNAMS SO, ,DE NAS DRI ZHIM LA SOGS PA, ,RANG GI LUS LA BSKUS NAS KYANG, ,RDO RJE 'DZIN MAS ZHUGS NAS NI, ,ZHES BYA BA KYANG DU BSKUR BAS PHAL CHER STON 
TO; ,DE NAS GTZO BO BDAG SBYOR BAS, ,AOm DZA: H'Um BAm HO: BHA GA W'AN AE HYE HI MA H'A KA RU nI KA DRi SHYA HO SA MA YA SATVAm ZHES BYA BA LAS LHA THAMS CAD SPYAN DRANG NGO ZHES BYA BA NI BSDU'O ZHES BYA BA'I DON TO, ,DE NAS GSHEGS PAR MOS PA BSKYED DE ZHES BYA BA NI LCAGS KYU LA SOGS PAS LAS BYA ZHING BGEGS BSAL BA DANG, 

@257A
*, ,SGO BCAD PA DANG, RA BA DANG, DRA BA DANG, SRUNG BA DANG, DE BRTAN PAR BYA BA DANG, PHYAG RGYA BZHIS RGYAS GDAB PA DANG, DBANG BSKUR BAR MOS PA BSKYED DE MCHOD PA BYAS NAS ZHES BYA BA NI, BZLAS BRJOD KYI RJES THOGS LA MCHOD PA SNA TSOGS KYIS MCHOD PA DANG, GTOR 
MA DANG, SBYIN SREG DANG GNANG BA NOD PAR BYAS LA, DE NAS SLOB MA GZHUG PA'I BYA BA BYA'O ZHES BYA BA'I DON TO, ,DE BZHIN DU BCUG STE DBANG BSKUR NA ZHES BYA BA NI SNGA MA BZHIN DU DKYIL 'KHOR DU BCUG CING DBANG NYI SHU RTZA GCIG GIS BSKUR NA ZHES BYA BA'I DON TO, ,DE'I PHAN YON NGAN SONG THAMS 
CAD LAS RNAM PAR GROL TE BDE 'GRO MTHO RIS KYI 'JIG RTEN DANG GONG NAS GONG DUS RNAMS SU SKYE BAR 'GYUR RO, ,DNGOS GRUB THAMS CAD KYANG 'GRUB PAR 'GYUR RO, ,SANGS RGYAS SU YANG GDON MI ZA BAR 'GRUB PAR 'GYUR RO, ,SNGA MA BZHIN DU LAS THAMS CAD BYED CING THAMS CAD LA THOGS PA MED 
PAR 'GYUR RO, ,BYA BA BYAS PAS RIMS NAD THAMS CAD DANG GDON GDUG PA CAN LA SOGS PA THAMS CAD LAS THAR BAR 'GYUR RO, ,PHYAG NA RDO RJE'I H'Um ZHES BYA BAS LAS THAMS CAD BYED PAR 'GYUR RO ZHES BYA BA NI, DBANG BSKUR BA TZAM GYIS NGAN SONG THAMS CAD LAS THAR ZHING BDE 'GROR SKYE BA DANG, 
DBANG BSKUR NAS BSGRUBS PAS MOS PA SPYOD PA LA SOGS PAS BCU GNYIS SU GONG NAS GONG DU 'GRO BA DANG, 'JIG RTEN PA'I DNGOS GRUB DANG SANGS RGYAS SU 'GYUR BA DANG SNGAR BSHAD PA BZHIN DU ZHI BA LA SOGS BA'I LAS BYED PA DANG, LAS PHRA MO THAMS CAD LA SBYAR BA TZAM GYIS 'GRUB PA DANG, BYE MA DANG 
YUNGS KAR LA SOGS PAS BYABS BAS PAS RIMS DANG GDON DANG GDUG PA THAMS CAD LAS THAR PAR 'GYUR BA DANG, DBANG BSKUR BA DE LA PHYAG NA RDO RJE DE'I DRUNG DU GNAS PAS THAMS CAD BYED PAR 'GYUR RO ZHES BYA BA'I DON TO, ,BRTAG PA GZHAN GYI TSOGS KYANG LAS THAMS CAD 'GRUB PAR 'GYUR RO ZHES 
BYA BA NI BYA BA DANG SPYOD PA DANG RNAL 'BYOR GYI RGYUD BRTAG PA GZHAN GYI CHO GA LAS KYANG ZHES BYA BA NI SNGAR KRi YAR BSHAD PA'I LHA LNGAS BSKYED PA DANG, SNYING PO TSIG TZAM GYIS BSKYED PA DANG RNAL 'BYOR GYI RGYUD DU BSHAD PA'I MNGON PAR BYANG CHUB PA DANG, SNYING PO TSIG TZAM GYIS BSKYED PA LA SOGS PA'I TSOGS KYANG 

@257B
LAS THAMS CAD 'GRUB PAR 'GYUR RO ZHES BYA BA'I DON TO, ,'DIS NI DKYIL 'KHOR 'DI'I DBANG BSKUR BA DANG DAM TSIG LA MCHOG TU GSUNGS SO ZHES BYA BA'I DON TO, ,THABS SLA BAS SNGA MA BZHIN DU GROL BAS LHA DANG KLU DANG GNOD SBYIN DANG SRIN PO LA SOGS PA NGAN SONG GI RGYUD KYI DBANG DU GYUR PA 
RNAMS SHI BA'I RO'AM GZUGS BRNYAN NAM, MING LA SOGS TE BZLAS PA DANG SBYIN SREG DANG DBANG RNAMS KYIS SNGA MA BZHIN DU ZHES BYA BA NI THABS SLA BA BRGYAD TSAN GNYIS PO RNAMS KYIS YIN TE, BZLAS PA DANG PO ZHES BYA BA NI BZLAS BRJOD BYA BA NYID DANG, CHU KLUNG DU DOR BA DANG TSA TSA DANG GSUM BSTAN TO, ,SBYIN 
SREG CES BYA BA SBYIN SREG NYID DANG SBYIN SREG CHEN PO DANG GNYIS SO, ,DBANG ZHES BYA BA DBANG BSKUR BA NYID DANG, MCHOD RTEN GYI DBUS SU GZHAG PA DANG DUR DU BSKYAL BA DANG GSUM BSTAN TO, ,NGAN SONG THAMS CAD YONGS SU GROL BAR BYED DO ZHES BYA BA NI DE RNAMS KYI PHAN YON NO, ,DE NAS DE 
RNAMS SU ZHES BYA BA LA SOGS PAS RGYUD GSUM LAS GSUNGS PA'I LHA RNAMS RGYAS GDAB BO, ,DE NAS ZHES BYA BA NI SNGA MA BZHIN NO, ,BYANG CHUB SEMS DPA' SEMS DPA' CHEN PO PHYAG NA RDO RJES SENG GE'I LTA STANGS KYIS BCOM LDAN 'DAS KYI ZHAL DU BLTAS TE PHYAG BTZAL NAS 'DI SKAD CES GSOL TE 
ZHES BYA BA NI 'JIGS PA MED PA'I TSUL GYIS BLTAS TE BYIN GYIS BRLAB PA'I PHYIR PHYAG 'TSAL NAS 'OG NAS 'BYUNG BA'I DON ZHUS PA'O, ,BYIN GYIS BRLAB PHYIR GSOL BA BTAB STE ZHUS PA'I DON TO, ,BCOM LDAN PHYAG RGYA DAM PA YI, ,MTSAN NYID BDAG GIS BSHAD PAR BYA, ,THUGS RJES BSGRAL BA'I 
THUGS MNGA' BA'I, ,RGYAL BA KUN GYIS BYIN BRLABS PA, ,ZHES BYA BA YIN TE BCOM LDAN 'DAS SKU GSUNG THUGS DAM PA'I PHYAG RGYAS BCINGS PA'I MTSAN NYID BSHAD PAR BGYI BA LA, DMIGS SU MED PA THUGS RJE CHEN POS BSKUL BA'I THUGS DANG LDAN PA LA RGYAL BA KUN GYI NGO BO GNAS PA KHYOD 
KYIS BYIN GYIS RLOBS SHIG CES BYA BA'I DON TO, ,GSOL BA BTAB NAS BSHAD PA DNGOS, ,MNYAM PAR GZHAG PAS DPRAL BAR NI, ,PHYAG 'TSAL BA YI THAL MO SBYAR, ,SANGS RGYAS BDE GSHEGS SKYES RNAMS KYIS, ,PHYAG 'TSAL BA YI PHYAG RGYAR BSHAD, ,CES BYA BA NI LHA'I RNAL 'BYOR DANG 

@258A
*, ,LDAN PAS DPRAL BAR THAL MO SBYAR ZHING PHYAG 'TSAL BA'I TSUL DU BYAS NA, DE BZHIN GSHEGS PA'I RIGS RNAMS KYI PHYAG 'TSAL BA'I PHYAG RGYAR BSHAD CES BYA BAR BSTAN TO, ,RNAL 'BYOR RIGS PAS MGRIN PHYOGS SU, ,THAL MO SNYING GAR SBYAR BA NI, ,RTAG TU 
PADMA'I RIGS NYID DU, ,PADMA'I PHYAG RGYA YIN PAR BSHAD, ,CES BYA BA NI LHA'I RNAL 'BYOR DANG LDAN PAS MGRIN PA'I PHYOGS SNYING GAR THAL MO SBYAR TE PHYAG 'TSAL NA PADMA'I RIGS KYI PHYAG RGYAR 'GYUR RO, ,RDO RJE THAL MO SBYAR NAS KYANG, ,SNYING GAR GUNG MO THAL SBYAR BA, ,RDO RJE RIGS KYI PHYAG RGYA 
'DI; ,DAM TSIG THAMS CAD 'DZIN BYED PA'O, ,ZHES BYA BA NI THAL MO SBYAR NAS SNYING GAR GUNG MO'I RTZE MO SBYAR BA DANG PHYAG 'TSAL BA NA RDO RJE RIGS KYI DAM TSIG THAMS CAD 'DZIN PAR 'GYUR RO, ,'DI RNAMS KYI RIGS SU NGES PAR AOm SARBA TA TH'A GA TA B'A DA BANDHA NAm KA RO MI ZHES BYA BAS PHYAG 'TSAL 
BAR BYA'O, ,GZHAN YANG DE BZHIN GSHEGS PA'I KHU TSUR G-YON PAS THAL MOR BYAS LA GAN RKYAL DU GZHAG PA DE'I STENG DU G-YAS PA BZHAG STE MTHE BONG GNYIS SPRAD LA ZHI BA'I LTA BAS BLTA BA 'DI NI DE BZHIN GSHEGS PA'I RIGS KYI STE, KUN RIG DANG NGAN SONG SBYONG BA'I TING NGE 'DZIN GYI PHYAG 
RGYA STE DAM TSIG YIN PAR BSHAD DO ZHES BYA BA'I PHYAG RGYA NYID DAM TSIG STE MI 'DA' BAR BYED PAS SO, ,JI SKAD DU, DE BZHIN GSHEGS PA KUN GYIS KYANG, ,'DA' BAR RU NI MI MDZAD PAS, ,PHYAG RGYA DAM TSIG CES SU BSGRAGS, ,ZHES GSUNGS PA'I PHYIR RO, ,DE NYID LAS BZLOG STE, 
LTA 'OG BSNOL LA MTHE BONG DANG MTHE'U CHUNG GNYIS GCIG LA GCIG LU GU RGYUD KYI TSUL DU BSNOL LA SNYING GAR GZHAG PA 'DI NI RDO RJE RIGS KYI DAM TSIG GI PHYAG RGYA ZHES BYA LA RDO RJE 'DZIN MA DPAL GYI PADMA LTA BUR BYA BA STE DAM TSIG THOB PAR BYED PA'I PHYAG RGYA'O, ,DE BZHIN GSHEGS PA'I RIGS 
KYI YANG 'JUG PA'I PHYAG RGYA YIN NO, ,THAL MO RDZOGS PAR SBYAR BA LAS MTHE BONG DANG MTHE'U CHUNG GNYIS BSNYAMS LA LHAG MA BRKYANG PA'I 'DI NI PADMA'I RIGS KYI PADMA'I PHYAG RGYA'O ZHES BYA BA NI SH'AKYA THUB PA'O, ,RDO RE BSDAMS PA LAS GUNG MO GNYIS RDO RJE 'DRA BAR BSNYAMS LA MTHE BONG MTHE CHUNG GNYIS 

@258B
BRKYANG BA 'DI NI, PHYAG NA RDO RJE'I PHYAG RGYA'O ZHES BYA BA RDO RJE GTZUG TOR DANG RDO RJE SEMS DPA'I DAM TSIG GI PHYAG RGYA'O, ,DE NYID LAS MTHE BONG DANG MTHE'U CHUNG GNYIS DE BZHIN DU BYAS LA, MDZUB MO GNYIS DANG SRIN LAG PADMO 'DRA BAR BKUG PA NI NGAN SONG THAMS CAD YONGS SU SBYONG BA'I PHYAG RGYA'O ZHES 
BYA BA NI DAM TSIG GI PHYAG RGYA'O, ,DE NYID LAS MDZUB MO DANG SRIN LAG GNYIS RIN PO CHER BYAS PA NI DBANG BSKUR BA'I PHYAG RGYA'O ZHES BYA BA NI RIN CHEN TOG DANG, DBANG BSKUR BA STE RDO RJE GDAMS PA LAS BYUNG BA'O, ,MTHE'U CHUNG DANG MTHE BONG SO SOR BSNYAMS LA LHAG MA RNAMS BRKYANG BA 'DI NI SDIG 
PA THAMS CAD SREG PA'I PHYAG RGYA'O ZHES BYA BA NI NGAN 'GRO LA SOGS PA'I DKYIL 'KHOR DU ZHUGS PA'I SNGON DU'O, ,LAG PA G-YON BA DE BZHIN DU BSKOR ZHING ZHES BYA BA 'DI NI LAS THAMS CAD PA'I PHYAG RGYA'O ZHES BYA BA NI NGAN 'GRO SBYANG BA LA SOGS PA KUN GYI STE SNGA MA BZHIN DU SHES PAR BYA'O, ,SNYIM 
PA BZED PA GYEN DU 'THOR BAR BYED PA 'DI NI BDUG PA'I PHYAG RGYA'O ZHES BYA BA LA SOGS PA LA SNYIM PA 'OG NAS GYEN DU 'THOR BA DANG, BSNYAMS TE 'DZIN PA DANG, DUNG DANG 'DRA BAR BYA BA DANG BZHI NI BDUG PA MA LA SOGS PA'I'O, ,DE NYID LAS BRKYANG STE 'DZIN PA NI GTOR MA'I PHYAG RGYA'O ZHES BYA 
BA NI PHYI ROL DU GTOR MA SBYIN PA'I TSE RDO RJE THAL MO BRKYANG BA SBYIN NO, ,DE NYID LAS GUNG MO NANG DU BKUG PA NI AARGHA'I'O ZHES BYA BA NI MCHOD YON GYI'O, ,DA NI DAM TSIG GI PHYAG RGYA STON TE RDO RJE BCINGS PA LAS GUNG MO GNYIS BSNYAMS TE TSIGS DANG PO BCAG LA SOR MO THAMS CAD BRKYANG BA 'DI NI 
RNAM PAR 'THOR BA'I PHYAG RGYA'O ZHES BYA BA GTZUG TOR RNON PA'I'O, ,DE NYID LAS MTHE BONG DANG MTHE CHUNG GNYIS BKUG PA NI RNAM PAR 'JOMS PA'I PHYAG RGYA'O ZHES BYA BA NI GTZUG TOR RGYAL MTSAN GYI'O, ,DE NYID LAS 'OD ZER 'BAR BA 'DRA BA NI GZI BRJID PHUNG PO'I PHYAG RGYA'O ZHES BYA BA GTZUG TOR 
GZI BRJID KYI'O, ,DE NYID LAS SPYI BOR BSKOR BA GDUGS DKAR RGYA ZHES BYA BA NI GTZUG TOR GDUGS DKAR PO'I'O, ,RDO RJE KHU TSUR GNYIS LAS MDZUB MO GNYIS DANG MTHE'U CHUNG GNYIS GNYIS BSNOL LA MDUD PA GYEN DU BSNOL BA 'DI NI 'KHOR LO'I PHYAG RGYA'I ZHES BYA BA DKYIL 'KHOR SBRUL BA'I 

@259A
*, ,PHYAG RGYA'O, ,RDO RJE BSDAMS PA LAS GUNG MO GNYIS RDO RJER BYAS PA NI MDZUB MO GNYIS RIN PO CHE LTAR BYAS LA LHAG MA RNAMS 'OD ZER 'BAR BAR BYAS BA NI RGYAL BA'I GTZUG TOR GYI PHYAG RGYA'O, ,RIN CHEN ZHES BYA BA RIN CHEN GTZUG TOR GYI PHYAG RGYA'O, ,DE BZHIN 
DU MDZUB MO GNYIS RDO RJER BYAS LA SOR MO LHAG MA RNAMS BSDAMS NAS RDO RJE 'DRA BAR BYAS PA NI RNAM PAR RGYAL BA'I PHYAG RGYA'O ZHES BYA BA NI SNA TSOGS GTZUG TOR GYI PHYAG RGYA'O, ,G-YAS BA MCHOG SBYIN DU BYAS LA G-YON PA MI 'JIGS PAS SBYIN PA 'DI NI DE BZHIN GSHEGS PA'I YIN NO ZHES BYA BA 
BCOM LDAN 'DAS TSE DPAG MED KYI'O, ,RDO RJE BSDAMS PA LAS MDZUB MO GNYIS BRKYANG STE RDO RJE 'DRA BAR BYAS PA 'DI NI RDO RJE'I PHYAG RGYA'O, ,DE NYID LAS MDZUB MO G-YAS PA BKUG PA 'DI NI LCAGS KYU'I PHYAG RGYA'O, ,DE NYID LAS ME TOG 'DRA BAR BYAS LA 'DI NI MDA'I PHYAG RGYA'O, ,DE NYID LAS 
SLAR BKUG STE MTHE BONG GNYIS RTZE SPRAD PA NI BLO GROS LEGS PA'O, ,DE NYID LAS TSIGS BAR MA BCAG PA NI RIN PO CHE'I'O, ,DE NYID LAS SOR MO RNAMS 'OD ZER 'DRA BAR SKYED PA NI GZI BRJID KYI'O, ,DE NYID LAS SPYI BOR GZHAG PA NI TOG GI'O, ,DE LAS MDUN DU GZHAG PA NI BZHAD PA'I'O, ,DE NYID 
LAS PADMO 'DRA BAR BYAS PA NI PADMA'I'O, ,DE NYID LAS RTZE MO GNYIS BKUG PA NI RAL GRI'I'O, ,DE NYID LAS GDU BU 'DRA BAR BYAS PA NI 'KHOR LO'I'O, ,DE NYID LAS YID TZAM PADMA 'DRA BAR BYAS PA NI LCE'I'O, ,DE NYID LAS RTZE MO YID TZAM SKYED PA NI RGYA GRAM GYI'O, ,DE NYID LAS SHIN TU BSKYED PA NI 
SRUNG BA'I'O, ,DE NYID LAS RTZE MO GNYIS SLAR BKUG PA NI GNOD SBYIN GYI'O, ,DAM DU BKUG PA NI BSDAMS PA'O ZHES BYA BA RNAMS NI RDO RJE SEMS DPA' NAS RDO RJE KHU TSUR GYI MTHAR THUG PA'I BAR GYI DAM TSIG GI PHYAG RGYA'O, ,BSDAMS PA NYID MDUN DU GZHAG PA NI BDUG PA'I'O, ,DE NYID LA GYEN 
DU STOD PA NI PHRENG BA'I'O, ,MDUN DU MTHE BONG BSNYAMS TE BSKOR BA NI MAR ME'I'O, ,DE NYID BYUG PA LTAR BYAS PA NI DRI'O ZHES BYA BA BDUG PA LA SOGS PA BZHI'I DAM TSIG GI PHYAG RGYA'O, ,SNGAR BSHAD PA NI LAS KYI PHYAG RGYA'O, ,DE NYID LAS MDZUB MO GNYIS BKUG PA NI LCAGS KYU'I'O, ,DE NYID 

@259B
LAS RTZE MO GNYIS SPRAD PA NI ZHAGS PA'I'O, ,DE NYID LAS GCIG LA GCIG 'KHYUD PA NI LCAGS SGROG GI'O, ,DE NYID LAS BSKYOD PA NI MNYES PA'I'O ZHES BYA BA NI SGO BZHI'I DAM TSIG GI PHYAG RGYA STE LAS KYI PHYAG RGYA NI SNGAR RTZA BA'I RGYUD DU SHES BAR BYA'O, ,SKU GZUGS KYI CHO GA YANG 'DI NI DE BZHIN 
BYAS TE ZHES BYA BAS RAS RIS KYI SGRUB PA STON TO, ,SKU GZUGS KYI CHO GA YANG ZHES BYA BA NI SLAR YANG ZHES BYA BA'I DON TO, ,'DIR NI ZHES BYA BA NI RGYUD PHYI MA'I DKYIL 'KHOR DANG PADMA'I RIGS 'DIR NI ZHES BYA BA'O, ,DE BZHIN BYAS TE ZHES BYA BA NI PADMA'I RDZING BU LA SOGS PA RNAMS SO, ,CUNG ZAD DU NA 
BCOM LDAN 'DAS 'JIG RTEN GSUM LAS RNAM PAR RGYAL BA'I GZUGS BRI'O ZHES BYA BA NI, 'JIG RTEN GSUM RGYAL NYID CUNG ZAD NA NI DON YIN NO, ,YANG NA SKU GZUGS NYID DKYIL 'KHOR GYI TSUL DU BRIS LA ZHES BYA BA NI GTZUG TOR DGU'I DKYIL 'KHOR GYI TSUL DU BRI BA'O, ,ME TOG LA SOGS 
PAS MCHOD DE, DE'I SPYAN SNGAR 'BUM TZAM CIG SNGAR BSNYEN PA BYAS NAS LAS THAMS CAD BYA'O ZHES BYA BA NI SPYAN DBYE BA SNGON DU 'GRO BAS DBEN PA'I GNAS SU SPYAN DRANG ZHING PHYAG RGYA BZHIS RGYAS GDAB PA PA DANG, DBANG BSKUR BA DANG, MCHOD PA BYAS LA BSNYEN PA 'BUM BYAS TE MTSAN THOG THAG 
BZLAS NAS SNGAR BSHAD PA'I DNGOS GRUB KYI LAS THAMS CAD BYA'O ZHES BYA BA'I DON TO, ,DE NAS ZHES BYA BA LA SOGS PAS NOR BU DRI MA MED PA'I LAS KYI RNAM PAR SMIN PA CI LAS GYUR PA STON TO, ,DE NAS PHYAG NA RDO RJE LA LAS KYI RNAM PAR SMIN PA CI YIS NOR BU DRI MA MED PA'I 'OD DE DMYAL BA LA 
SOGS PA DER LHUNG ZHES DRIS PA DANG, SANGS RGYAS KYI MTHUS PHYAG NA RDO RJES BKA' STZAL PA DANG BSHAD PA NI 'DI YIN TE, 'DI NI SNGON GYI LAS KYI SGRIB PA 'DI YIN TE 'DZAM BU'I GLING GI RIGS 'DI NYID NA MTHA' KHOB PA RIGS NGAN DU GTOGS PA'I RGYAL PO LUS MI BDE BA ZHES BYA BA ZHIG TU 
GYUR TE ZHES BYA BA'I LA SOGS PA SMOS TE SNGON GYI ZHES BYA BA RDZOGS LDAN GYI DUS NA'O, ,'DZAM BU'I GLING GI RIGS 'DI NYID NA ZHES BYA BA NI RI RAB KYI LHO PHYOGS GLING BZHI PA'I RIGS 'DI NYID NA'O, ,RGYAL PO LUS MI BDE BA ZHES BYA BA NI BTZUN MO DAM PA MDZES LDAN MA'I KHONG DU GNAS TZAM NYID NA 

@260A
*, ,LUS MI BDE BA YIN PA'I PHYIR RO, ,LHAG MA RNAMS NI GO SLA BAS MA BSHAD DE 'DIS KYANG NOR BU DRI MA MED PA DE NYID KYI LAS KYI RNAM PAR SMIN PA DANG ZHUS PA BSTAN PA'I PHYIR, 'DZAM BU'I GLING DU LHA'I BU NOR BU DRI MA MED PA'I DON DU ZHU BA MA 'BREL BA'I PHYIR RO, , 
DA NI TSE TSAD MED PA'I DKYIL 'KHOR GSUNGS PA'I PADMA'I RIGS BSHAD PA'I RJES THOGS LA, BSHAD PA DE NAS ZHES BYA BA LA SOGS PAS TSE TSAD MED PA'I DKYIL 'KHOR STON TO, ,GZHAN YANG DE NAS ZHES BYA BA NI SBYOR BA DANG PO'I RJES THOGS LA'O, ,'DIR DANG PO'I TING NGE 'DZIN NI GTZUG TOR 
DU BSHAD PA NYID DANG 'DRA BAR SHES PAR BYA'O, ,BRGYA BYIN DANG TSANGS PA LA SOGS PA'I LHA'I BU RNAMS KYIS BOS NAS BSTOD DE GSOL BA BTAB BO ZHES BYA BAR SBYAR RO, ,TSUL JI LTA BU DANG LDAN PAS SHE NA, BRGYA BYIN DANG TSANGS PA LA SOGS PA LHA'I BU RNAMS YID RAB TU MGU ZHING RANGS TE BA SPU'I BU 
GNAS SBU RNAMS LANGS SHING RGYAL BA RGYAL BA ZHES SKAD CHEN POS BOS NAS SO, ,LHA'I BU RNAMS ZHES BYA BA NI NGES PAR 'BYED PA'I CHA DANG MTHUN PA THOB PA SPRUL PA'I SKU MTHONG BA'I SKAL BA DANG LDAN PA'I BRGYA BYIN LA SOGS PA NYID STON TO, ,SNGAR NI RTZA BA'I RGYUD DU LAS KYI RNAM PAR SMIN PA BSHAD PAS 
RGYAL BAR 'GYUR NAS, DE SANGS PAR BYA BA'I PHYIR DKYIL 'KHOR DU BCUG CING, DBANG BSKUR BA RNAMS YIN TE, GZHAN YANG DE RNAMS TSE BSRING BA'I PHYIR DKYIL 'KHOR DANG SGRUB PA BSTAN PA'I PHYIR RO, ,SPRUL PA NI LHA'I DBANG PO ZHES BYA BA GANG YIN PA STE DE LTA NA NI KHYOD DE'I PHAR GYUR TO ZHES BYA BA 'GAL 
LO ZHE NA MA YIN TE NOR BU DRI MA MED PA NYID KYANG DE BZHIN GSHEGS PA'I SPRUL PA YANG DE LTA BUR SNANG BA'I PHYIR RO, ,DE LTAR NA THAMS CAD SPRUL PA DANG DNGOS SU 'GYUR RO ZHE NA, 'DI NI 'THAD PA NYID DO, ,DE YANG BCOM LDAN 'DAS KYIS JI SKAD DU, LHA DANG LHA DBANG LHA YI BLA, ,LHA MIN DBANG PO LHA YI 
BDAG ,CES PA DANG, AU MA'I KHYIB [?] THAB SKYE DGU'I BDAG ,GTOGS 'DOD RGYAL 'DOD THUB PA CHE, ,'JIG RTEN GSUM DANG MKHA' DANG, ,ZHES BYA BA LA SOGS PA DANG, NGA NI DMYAL BA'I DMYAL BA PA, ,ZHES GSUNGS PA'I PHYIR RO, ,LHA'I BU RNAMS KHU BUB TU 'GYEL BA DANG BA SPU LANGS PA DANG 

@260B
TSE SGRUB PA DE BZHIN GSHEGS PA'I SPRUL PA LAS GZHAN PA NYID DO, ,RAB TU MGU ZHING RANGS TE ZHES BYA BA NI RGYU DANG 'BRAS BU'I KHYAD PAR MTHONG BA'I PHYIR RO, ,BA SPU LANGS SHING ZHES BYA BA NI DANG PO'I DAD PA BSKYED PAS SO, ,RGYAL BA RGYAL BA ZHES SKAD CHEN POR BOS NAS ZHES BYA BA NI LAS KYI 
RNAM PAR SMIN PA GSUNGS PAS SKRAG NAS YANG DANG YANG DU SKAD CHEN POR BOS PA'O, ,BCOM LDAN 'DAS PHYAG NA RDO RJE LA MING BCU PA 'DIS ZHES BYA BA NI MTSAN DON DANG LDAN PAS SO, ,MNGON PAR BSTOD DE ZHES BYA BA NI MING DON DANG LDAN PAS BRJOD PAS BSTOD PAS SO, ,GSOL BA BTAB BO ZHES BYA BA NI 
TSE RING BA DANG NAD MED PA'I DON DU GSOL BA BTAB BO ZHES BYA'O, ,BSTOD PA DANG GSOL BA BTAB PA'I RANG GI NGO BO KshO TAKshA, KHYOD NI GLANG PO'I RNA BA CAN, ,ZHES BYA'O, ,KshADA TRAG KshA, BCOM LDAN 'DAS MGON RDO RJE 'DZIN, ,ZHES BYA'O, ,KO TA BA GO TA BA, KHYOD NI BZANG PO'I RGYAN ZHES BYA'O, , 
KO TA BA SHA KHYOD NI RNAM PAR GNON PA'I ZHES BYA'O, ,KA HI RAKshA, YON TAN RIN CHEN 'BYUNG GNAS KHYOD, ,CES BYA'O, ,KO LA KshA, KHYOD NI BDEN PA'I SPRIN CHEN TE, ,ZHES BYA'O, ,KO LA BA KO LA PA, KHYOD NI GZUGS SDUG YID KYI RGYAN, ,KO LA PA SHA ,KHYOD NI ME LCE 'BAR BA CAN, ,ZHES BYA'O, , 
KA LI STA, KHYOD NI YID BZHIN NOR BU STE, ,ZHES BYA'O, ,THA AI TI, KHYOD NI GZUGS NI MDZES PA YIN, ,ZHES BYA'O ZHES BYA BA NI BCOM LDAN 'DAS LA BSTOD PA ZHES BYA BA'I DON TO, ,GZHAN YANG NGO BO NYID KYI SANGS RGYAS LA SOGS PA BCU DANG STOBS BCU DANG DBANG BCU DANG, GZUGS BCU STE 
DE BZHIN GSHEGS PA LA MNGA' BA'I YON TAN STON TE BRJOD PA'I PHYIR RO, ,DE LTAR BSTOD PA BSTAN NAS, BRGYA BYIN LA SOGS LHA MCHOG RNAMS, ,SEMS CAN KUN LA PHAN PA DANG, ,TSE DANG NAD MED 'PHEL BA'I PHYIR, ,MGON PO KHYOD LA GSOL BA 'DEBS, ,BCOM LDAN 'DAS TSE THUNG BA DANG 
SKAL BA CHUNG BA RNAMS KYI DON DANG PHAN PA DANG TSE BSRING BA'I SLAD DU BSHAD PAR GSOL, GSANG BA'I BDAG PO BSHAD DU GSOL ZHES BYA BA YIN TE BRGYA BYIN LA SOGS PA MOS PA SPYOD PA'I SA LA GNAS PA'I LHA'I MCHOG RNAMS SEMS CAN KUN TSE PHYI MA'I DON DANG, TSE 'PHEL BA DANG NAD MED PA'I PHYIR 

@261A
*, ,MGON PO KHYOD LA GSOL BA 'DEBS KYIS TSE THUNG ZHING SKAL BA CHUNG BA RNAMS KYI DON DANG PHYI MA LA DANG 'DI'I PHAN PA DANG BDE BA DANG TSE BSRING BA'I SLAD DU YANG DANG YANG DU BSHAD DU GSOL ZHES GSOL BA BTAB PA'I DON TO, ,DE NAS BCOM LDAN 'DAS PHYAG NA RDO RJES ZHES 
BYA BA LA SOGS PAS SNYING PO GSUNGS PA STON TO ZHES BYA BA NI GSOL BA BTAB PA'I RJES THOGS LA'O, ,BCOM LDAN 'DAS PHYAG NA RDO RJES BRGYA BYIN DANG TSANGS PA LA SOGS PA 'KHOR DE DAG GZIGS NAS LEGS SO ZHES BYA BAS MGU BAR BYAS TE SNOD DANG LDAN PA TSANGS BA LA SOGS PA'I LHA'I BU RNAMS 
GANG KHYED KYIS 'DI LTA BU'I SPOBS PA YANG DAG PAR BSKYED PA NI LEGS SO LEGS PAR SGRUBS SHIG DANG BSHAD PAR BYA'O ZHES BYA BA NI 'KHOR LA GZIGS SHING MGU BAR BYAS PAS SNOD DANG LDAN PAR BYAS NAS SPOBS PA BSKYED PA LA DGYES NAS LEGS SO ZHES BYA BA LAN GNYIS GSUNGS 
TE; MA YENGS PAR 'DZIN DU BCUG PA'I THA TSIG GO, ,DE NAS BCOM LDAN 'DAS PHYAG NA RDO RJES ZHES BYA BA NI BCOM LDAN 'DAS PHYAG NA RDO RJE NYID KYIS SO, ,SEMS CAN THAMS CAD KYI TSE DPAG TU MED PA SPEL BA ZHES BYA BA NI NYI MA DANG ZLA BA YOD PA DE SRID KYI BAR DU THUB PA'O, ,DE BZHIN 
GSHEGS PA THAMS CAD KYI SNYING BO 'DI ZHES BYA BA NI, YON TAN DE LTA BU DANG LDAN PA 'OG NAS 'BYUNG BA'I SNYING PO 'DI'O, ,RANG GI SNYING GNAS PHYUNG NGO ZHES BYA BA NI NGES PA'I YE SHES STON PA'O, ,DE NYID AOm PU n+YE ZHES BYA BA LA SOGS PA STE DE'I PHAN YON NI, DE BZHIN GSHEGS PA THAMS CAD 
KYI SNYING PO'I GZUNGS 'DI BSHAD MA THAG TU NGAN SONG THAMS CAD RAB TU ZHI STE SEMS CAN DMYAL BA DANG BYOL SONG DANG YI DAGS SU SKYES PA'I SEMS CAN RNAMS GROL BAR BYED PA NYID KYIS RAB TU SHES SO, ,'JIG RTEN GYI KHAMS THAMS CAD DU SNANG BAR BYAS TE SNANG BAR BYAS NAS KYANG SANGS RGYAS KYI 
MDZAD PA BCU GNYIS KYI TSUL DU BYAS NAS ZHES BYA BA NI BCOM LDAN 'DAS KYIS GZUNGS 'DI GSUNGS MA THAG TU NGAN SONG GSUM LAS ZHI ZHING GROL TE, BCOM LDAN 'DAS KYI MTHUS GROL ZHING ZHI BAR RANG RANG SHES SO, ,'JIG RTEN GYI KHAMS THAMS CAD DU SPRUL PA'I SKU'I RNAM PAR BYAS NAS SANGS 

@261B
RGYAS KYI MDZAD PA BCU GNYIS YUM GYI LHUMS SU GSHEGS BA DANG SKU MYA NGAN LAS 'DAS PA'I TSUL STON BA'I BAR MDZAD NAS ZHES BYA BA'I DON TO, ,KYANG ZHES BYA BA NI MDZAD PA GNYIS DANG, MDZAD BA BDUN DANG, MDZAD PA BCU DRUG DANG, MDZAD PA NYI SHU RTZA BDUN DANG, MDZAD PA BRGYA RTZA BCU DANG, MDZAD PA 
MTHA' YAS PA YANG MDZAD NAS ZHES BYA BA'I DON TO, ,DE BZHIN GSHEGS PA THAMS CAD KYI THUGS KYI CHOS KYI YI GE 'DI NYID DU ZHUGS PAR GYUR TO ZHES BYA BA NI DE BZHIN GSHEGS BA THAMS CAD DE NI 'DIR PHYAG NA RDO RJE'O, ,THUGS KYI CHOS KYI ZHES BYA BA NI BYANG CHUB TU SEMS BSKYED PA'I YE SHES SO YI 
GE ZHES BYA BA NI DE'I RTAGS ZLA BA'O, ,DE LA BKOD PA'I YIG 'BRU LA YANG YI GE ZHES BYA BA BSHAD DE JI SKAD DU, YI GE BYANG CHUB SEMS YIN TE, ,GNYIS PA SGRA ZHES BYA BAR BSHAD, ,CES BYA BA BSHAD PA'I PHYIR RO, ,'DI NYID DU ZHUGS PAR GYUR TO ZHES BYA BA NI SPRUL BA'I SKU DE DAG KYANG ZLA BA'I DKYIL 
'KHOR DE NYID DU ZHUGS PAR GYUR TO ZHES BYA BA'I DON TO, ,'DIS NI DKYIL 'KHOR RGYAL PO MCHOG SGOM PA RNAMS KYIS PHYAG NA RDO RJE LTE BA'I DBUS SU BZHUGS PA LA SNYING GNAS 'OD ZER BYUNG STE SNGAGS KYI 'OD DES BRGYA BYIN DANG TSANGS PA LA SOGS PA BKUG NAS BSTOD CING GSOL BA BTAB NAS, 
YANG RANG GI SNYING GAR ZLA BA LA SNGAGS BKOD DE, SANGS RGYAS KYI MDZAD PA RNAMS MDZAD NAS SNGAGS DANG 'DRES PA LAS ZHU BAR GYUR PA TE THABS DANG SHES RAB KYI BDAG NYID LAS GTZO BO BSKYED PAR BYA BA'I DON TO, ,DE NAS BCOM LDAN 'DAS KYIS TSE DPAG TU MED PA'I RDO RJE'I 'OD CES BYA BA'I 
TING NGE 'DZIN LA SNYOMS PAR ZHUGS NAS ZHES BYA BA NI, TSE DPAG TU MED PA'I RDO RJE 'OD BYED PA NI ME LONG LTA BU'I YE SHES TE BRI BA DANG ZAD BA MED PAS TSE DPAG TU MED PA'I GZUNG BA DANG 'DZIN PA RTOG PAS MI PHYED PAS, RDO RJE'I RANG BZHIN GYIS DAG PAS 'OD BYED PA ZHES BYA BA YIN LA, DE LA 
DMIGS PA'I TING NGE 'DZIN LA YANG MING DE SKAD CES BYA STE SNYOMS PAR BYAS PA NI DE GZHAN LA SBYIN PA'I RNAM PA THUGS RTZE GCIG TU MDZAD NAS ZHES BYA BA'I DON TO, ,DE BZHIN GSHEGS PA THAMS CAD KYI TSE DANG YE SHES DPAG TU MED PA ZHES BYA BA NI BCOM LDAN 'DAS TSE TSAD MED PA'I PHYAG RGYA 

@262A
*, ,CHEN PO'O, ,SNYING PO'I GZUNGS 'DI BSHAD DO ZHES BYA BA 'OG NAS 'BYUNG BA 'DI BSHAD DO, ,DE NYID AOm A'A MI TA ZHES BYA BA NAS SV'A H'A ZHES BYA BA'I BAR RO, ,DE NAS 'DI BSHAD MA THAG TU NI SEMS CAN THAMS CAD KYI SDUG BSNGAL RAB TU ZHI'O ZHES BYA BA SNGA MA BZHIN NO, ,DE NAS 
YANG BCOM LDAN 'DAS KYIS GDON MI ZA BAR SGRIB PA THAMS CAD RNAM PAR 'JOMS PA ZHES BYA BA'I TING NGE 'DZIN LA SNYOMS PAR ZHUGS TE ZHES BYA BA NI THE TSOM MED PAR GZUNG 'DZIN GYI SGRIB PA THAMS CAD RNAM PAR 'JOMS SHING 'KHRUD PA NI MNYAM PA NYID KYI YE SHES TE, DE LA DMIGS PA'I TING NGE 
'DZIN LA MING DE SKAD CES BYA BA ZHING GZHAN LA SBYIN PA'I RNAM PA THUGS RTZE GCIG TU MDZAD CES BYA BA'I DON TO, ,DE BZHIN GSHEGS PA THAMS CAD KYIS SGRIB PA GCOD PA ZHES BYA BA NI RIN CHEN 'BYUNG LDAN NO, ,SNYING PO 'DI THUGS KA NAS PHYUNG NGO ZHES BYA BA NI 'OG NAS 'BYUNG BA'I SNGAGS TE, DE NYID 
AOm KA KA NI ZHES BYA BA LA SOGS PA'O, ,'DI BSHAD MA THAG TU YANG THAMS CAD DE BZHIN GYUR TO ZHES BYA BA NI SNGA MA BZHIN NO, ,DE NAS YANG BCOM LDAN 'DAS KYIS ZHES BYA BA LA SOGS PA LA, SGRIB PA THAMS CAD DRI MED CING, ,ZHES BYA BA NI GZUNG 'DZIN GYI DRI MA DANG BRAL BA SO SOR RTOG PA'I YE 
SHES SO, ,DE NYID RNAM PAR RTOG PA'I RDO RJE ZHES PA'O, ,DE LTA BU'I TING NGE 'DZIN LA SNYOMS PAR ZHUGS PA NI SBYIN PA'I RNAM PA THUGS RTZE GCIG TU MDZAD NAS ZHES BYA BA'I DON TO, ,DE BZHIN GSHEGS PA THAMS CAD KYIS SGRIB PA RNAMS MA LUS PAR 'JOMS PA ZHES BYA BA NI 'OD DPAG TU MED PA'O,, 
SNYING PO'I GZUNGS 'DI RANG GI THUGS KA NAS PHYUNG NGO ZHES BYA BA NI DE SKYED PAR BYED PA DANG LAM SBYANG BA'I SNGAGS TE, AOm RATNE ZHES BYA BA LA SOGS PA'O, ,DE NAS ZHES BYA BA LA SOGS PA SNGA MA BZHIN TE PHAN YON NO, ,DE NAS YANG ZHES BYA BA LA SOGS PA LA GDON MI ZA BAR MI 'JOMS PA THAMS CAD 
RNAM PAR 'JOMS NAS ZHES BYA BA NI BYA BA NAN TAN GYI YE SHES TE, SGO LNGA'I RNAM PAR SHES PA LA SOGS PA 'JOMS PA'I PHYIR RO, ,TING NGE 'DZIN LA SNYOMS PAR ZHUGS NAS ZHES BYA BA NI SBYIN PA'I RNAM PA THUGS RTZE GCIG TU MDZAD NAS SO, ,DE NAS DE BZHIN GSHEGS PA THAMS CAD NI DON YOD GRUB 

@262B
PA'O; ,SNYING PO'I GZUNGS 'DI ZHES BYA BA LA SOGS PA NI SNGA MA BZHIN NO, GSANG SNGAGS 'DI ZHES BYA BA LA SOGS PAS LAN GSUM DU G-YOS SHING YA MTSAN 'JIG RTEN DU SNANG BAS SNGAGS KYI CHE BA BSTAN TO, ,DE NAS BSDU ZHING BYIN GYIS BRLAB PA LA SOGS PA SNGAR BSHAD PA BZHIN DU SHES PAR 
BYA'O; ,DE NAS DKYIL 'KHOR NI 'DI YIN TE ZHES BYA BA LA SOGS PAS SLOB DPON GYI LAS DANG, SLOB MA GZHUG PA LA SOGS PA'I CHO GA STON TO, ,DE NAS ZHES BYA BA NI RJES THOGS LA'O, ,DE YANG 'DIR DANG POR RE ZHIG NYAMS DGA' BA'I SA PHYOGS SU STAN LA 'DUG LA, LCE DANG LAG PA 
BYIN GYIS BRLAB PA DANG RDO RJE 'JIGS BYED NAS BRTZAMS TE 'OG BCING PA'I MTHAR THUG PA DANG, NAM MKHAR DKYIL 'KHOR BSAMS LA, MCHOD PA RNAM PA LNGAS MCHOD PA LA SOGS PA DANG LHA DANG LHA MA YIN GYIS BSTOD DE MI SNANG BAR GYUR PA'I BAR DANG, STONG PA NYID DANG AA LAS ZLA BA DANG SA BON 
DANG DAM TSIG GI PHYAG RGYA DANG LHA'I RNAL 'BYOR DANG BYIN GYIS BRLAB PA DANG DBANG BSKUR BA DANG PHYAG NA RDO RJE THUGS YONGS SU RDZOGS PA'I SBYOR BAS DKYIL 'KHOR BSKYED DE, NAM MKHA'I DKYIL 'KHOR DGUG PA DANG, NGAN 'GRO SBYONG ZHING DKYIL 'KHOR DU GZHUG PA DANG DBANG BSKUR NAS, SANGS 
RGYAS KUN PAS SNGAR SANGS RGYAS, ,ZHES BYA BA LA SOGS PAS BSTOD PA DANG, DKYIL 'KHOR LUS LA BRTAGS BA DANG BCAS PA NI DANG PO'I SBYOR BA'I TING NGE 'DZIN TO, ,DE NAS STONG PA NYID DU BSGOM PA DANG KHANG PA BRTZEGS MA DANG 'KHOR LO RTZIBS BZHI PA'I LTE BA LA BABS TE PHYAG NA 
RDO RJE NYID KYI THUGS KAR, AOm PU n+YE PU n+YE, MA H'A PU n+YE AA PA RI MI TA PU n+YE DZNY'A NA SAMBA RO PA TZITTE KA RI NI SV'A H'A, ZHES BYA BA BKOD NAS 'OD ZER GYIS SANGS RGYAS KYI MDZAD PA BYAS TE GSOL BA 'DEBS PA'I LHA RNAMS DANG BCAS PA THUGS KA'I ZLA BAR ZHUGS PAS ZLA BA DANG BCAS PA ZHU NAS SHES RAB 
DANG THABS SU GYUR NAS SNGAGS DE NYID GYUR PA LAS PHYAG NA RDO RJER GYUR NAS DE'I THUGS KYI ZLA BA'I AOm A'A: NI TI ZHES BYA BA LA SOGS PAS MI BSKYOD PA BSKYED DE, SHAR GYI RTZIBS PA LA GDON, AOm KA KA NI ZHES BYA BA LA SOGS PAS LHO PHYOGS KYI RIN CHEN 'BYUNG LDAN GDON, AOm RATNE ZHES BYA BA LA 

@263A
*, ,SOGS PAS NUB PHYOGS KYI 'OD DPAG TU MED PA GDON, AOm AA KA KA ZHES BYA BA LA SOGS PAS BYANG PHYOGS SU DON YOD GRUB PA GDON, H'Um TRAm HR'I AA ZHES PAS L'A SYA LA SOGS PA BRGYAD DE MTSAMS KYI CHA LA GZHAG ,DE NAS GTZO BO DANG THA MI DAD PAS BSDU, PHYAG DANG 
CHED DU BRJOD DE DBANG BLANG LCAGS KYU LA SOGS PAS LAS BYA ZHING DBANG BSKUR TE TSE BSRING BA'I LAS LA SBYAR LAS KYI RGYAL PO MCHOG GI TING NGE 'DZIN NO, ,DE NAS BZLA BAR BYA BA BRJOD CING SGO DBYE BA SNGON DU 'GRO BAS BSDU, LCAGS KYU LA SOGS PAS LAS BYA ZHING MCHOD YON SNGON DU 'GO 
BAS PHYAG RGYA BZHIS RGYAS BTAB, DBANG BSKUR MCHOD PA SNA TSOGS KYIS MCHOD DE, LHA THAMS CAD KYI THUGS KA'I ZLA BA LA SNGAGS BKOD NAS BZLAS BRJOD BYA, THUN BZHI'I THA MAR BSTOD PA SNGON DU 'GRO BAS MCHOD PA DANG PHYAG DANG DBANG BSKUR BA DANG GO BGO BA DANG DGE BA'I RTZA PA BSNGO BA 
DANG BRJOD PAR GSOL BA DANG RDO RJE SEMS MA'I PHYAG RGYA BKROL TE GSHEGS SU GSOL BA DANG SPRUL PA DANG LUS LA BSDU BA BRTAN PAR BYA'O, ,DE NAS LANGS TE GLEGS BAM BKLAG PA LA SOGS PA CI NUS BYA'O, ,DE LTAR BYAS PAS ZLA BA DRUG GAM LO GCIG GAM LHA RNAMS LAS GNANG BA THOB PA 
DANG 'BUM PHRAG GCIG GI BAR DU BYAS TE SNGON DU BSNYEN PA'I CHO GA'O, ,DE NAS SNGAR BSHAD PA BZHIN DUS GZUNG BA DANG LHAG PAR GNAS PA'I CHO GA DANG, THIG BYIN GYIS BRLAB PA LA SOGS PA SNGON DU 'GRO BA ZHES BYA BA'I DON TO, ,DKYIL 'KHOR NI 'DI YIN TE, GRU BZHI PA LA SGO BZHI PA, , 
SGO BA BZHI DANG YANG DAG LDAN, ,RTA BABS BZHI DANG LDAN PAR BYA, ,ZHES BYA BA SNGA MA BZHIN DU SHES PAR BYA'O, ,PHYI DANG NANG GI DKYIL 'KHOR SPYIR LTE BAR BCAS SHING SGO KHYUD DANG LDAN PA, LTE BA DANG NI SGO KHYUD LDAN, ,ZHES BYA'O, ,NANG GI DKYIL 'KHOR RTZIBS BZHI'I LTE BA DANG BCAS PA'O, ,DE YI 
DBUS SU 'KHOR LO'O, ,DKYIL 'KHOR DAM PA BRI BYA STE, ,RTZIBS BZHI PA DANG LDAN PA LA, ,LTE BA'I DKYIL 'KHOR LDAN PAR BYA, ,ZHES BYA BA STON TO, ,DE RU LHA GANG BRI ZHE NA, ,DE YI DBUS SU GTZO BO NI, ,PHYAG NA RDO RJE DRIL BSNAMS SHING, ,ZLA BA 'DRA BA'I ZHAL 

@263B
'DZUM BRI, ,ZHES BYA BA LA SOGS PA BRI BA GSUNGS SO, ,DKYIL 'KHOR GYI 'KHOR LO'I LTE BAR GTZO BO RDO RJE 'DZIN PA ZHI BA PHYAG NA RDO RJE DANG DRIL BU BSNAMS SHING KHA DOG DKAR PO ZHAL 'DZUM PAR BRI BAR BYA'O, ,'KHOR LO'I RTZIBS BZHI LA SHAR DU MI BSKYOD PA, LHOR RIN CHEN 'BYUNG 
LDAN; NUB TU 'OD DPAG MED, BYANG DU DON YOD GRUB PA BRI STE THAMS CAD KYANG 'KHOR LOS SGYUR BA'I CHA LUGS CAN KHA DOG DKAR PO DBU RGYAN LA SOGS PA'I RGYAN SNA TSOGS KYIS BRGYAN PA G-YAS PA MCHOG SBYIN DU BYED PA, G-YON MI 'JIGS PA RDO RJE'I SKYIL KRUNG GIS SO, ,NANG GI GRVA LA 
L'A SYE LA SOGS PA BRI'O, ,PHYI'I GRVA LA DHUPPE LA SOGS PA'O, ,SGO BZHI LA SGOM BZHI BRI STE G-YON BRKYANG BA DANG, ZLUM PO DANG, MTHUN PA'I RKANG THAMS CAD KYIS GNAS PAR BRI STE, DE NAS GZHAN YANG BRIS PA LTAR BAR SNANG LAS 'ONGS TE GCIG TU BSRE BA DANG, GDUGS DANG RGYAL MTSAN 
BUM PA'I MCHOG DANG GTOR MA DANG RTA BABS DANG CHOS KLOG PA DANG, ME TOG SIL MA BKRAM PA DANG BCAS PA NI DE NAS ZHES BYA BAS STON TE, RNAL 'BYOR BDAG NYID ZHUGS ZHES BYA STE, ZHUGS NAS LHAG CHAD BSKANG BA DANG SGO DBYE BA SNGON DU 'GRO BAS TING NGE 'DZIN GSUM DANG LDAN PAR GNAS 
PAS SGO DBYE BA STON TO, ,DE NAS BSDU ZHING SPYAN DRANG BA NI SNGAGS KYIS LHA RNAMS SPYAN DRANGS TE, DZA: H'Um BAm HO:BHA GA B'A NA BADZRA AE HYA HI SA MA YA STVAm, DE NAS GTZO BO BYON PA DANG, ,ZHES BYA BA NI, MDOR NA MCHOD PA BYAS NAS KYANG, ,ZHES BYA BA NI, MDOR BSDUN LCAGS KYU LA SOGS PAS LAS 
BYA ZHING BGEGS BSAL SGO BCAD PA LA SOGS PA SNGA MA BZHIN DU BYAS NAS, PHYAG RGYA BZHIS RGYAS GDAB DBANG BSKUR BZLAS BRJOD BYA BA RNAMS NI MDOR NA ZHES BYA'O, ,MCHOD PA BYAS NAS ZHES BYA BA NI, AARGA MCHOG BSTABS PA LA SOGS PA'I MCHOD PA BYA'O, ,KYANG ZHES BYA BA NI GTOR MA 
DANG SBYIN SREG DANG GNANG BA NOD PA BSDU'O, ,'CHI BDAG SBRUL GYI 'JIGS LDAN RNAMS, ,ZHES BYA BA LA SOGS PAS DKYIL 'KHOR DU GZHUG PA BSTAN TO, ,'CHI BDAG SBRUL DANG 'DRA BAS 'JIGS LDAN RNAMS GZHOM PA'I PHYIR GZHUG PAR BYA STE, MDOR NA, AOm BADZRA SA MA YA H'Um ZHES BYA 

@264A
*, ,BAS TI R'INTI RI'I PHYAG RGYA BCINGS LA RIN CHEN THOGS TE YANG NA PHRENG BA THOGS TE GZHUG ,H'Um PRA T'ITZTSA BADZRA H'Um ZHES BYA BAS ME TOG DOR, BADZRA SA MA YA H'Um ZHES BYA BAS DAM TSIG SBYIN, AOm BADZRA H'A SYOD GHA TRA YA ZHES BYA BAS GDONG G-YOGS DGROL, AOm BADZRA P'A SHYA H'Um 
ZHES BYA BAS DKYIL 'KHOR BSTAN NAS SNYING GAR PHYAG RGYA DGROL, 'DI'I SGRUB PA'I GO RIMS NI RTZA BA'I RGYUD DU BSHAD ZIN TO, ,DE NAS ZHES BYA BA LA SOGS PAS DBANG BSKUR BA BSTAN TO, ,DE YANG DANG BOR DBU RGYAN DANG, BUM PA DANG, PHRENG BA DANG, PHYAG RGYA DANG, RDO RJE DANG, LAS KYI 
RDO RJE DANG, 'KHOR LO DANG, THABS DANG, SHES RAB DANG, GSANG BA DANG, SHES RAB KYIS DBANG BSKUR BA RNAMS YIN TE, 'DI YANG RTZA BA'I RGYUD DU BSHAD PA DE BZHIN DU SHES PAR BYA'O, ,DE LTAR DBANG BSKUR NA TSE RING BA'I RIG PA 'DI SBYIN NO ZHES BYA BA LA SOGS PAS 'DI NYID DU DBANG BSKUR 
BA DANG DAM TSIG THOB PA LA DNGOS GRUB SBYIN NO ZHES BYA BA STE, DE LTAR SNGAR BSHAD PA LTAR BSKUR NAS TSE RING BA THOB PAR BYED PA'I RIG PA 'DI SLOB DPON GYIS SLOB MA LA SBYIN NO, ,DE NYID AOm BH'Um BADZRA A'A YU shE H'Um AA ZHES BYA BA'O, ,DE NAS SGRUB PA 'DI YIN TE ZHES BYA BA NI 'DIS SGRUB PAS NA BSGRUB 
STE 'OG GNAS 'BYUNG BA'I CHOGS SO, ,'DI YIN TE ZHES BYA BA NI STON PAS RTZOM PA'O, ,BCOM LDAN 'DAS RDO RJE TSE DPAG MED ZLA BA'I 'OD CAN ZHES BYA BA LA SOGS PAS DANG PO BRI BA DANG BSNYEN PA STON TE BCOM LDAN 'DAS TSE DPAG MED KHA DOG DKAR PO RGYAN KUN GYIS BRGYAN PA G-YAS PA MCHOG 
SBYIN DANG G-YON PA MI 'JIGS PA SBYIN PA DE LAS BDUD RTZI 'DZAG PA BRI'O, ,DE'I 'OG TU RNAL 'BYOR PA THAL MO SBYAR BA GDONG GYEN DU BLTAS PA, MCHOD PA RNAM PA LNGA DANG BCAS PA RAS LA BRIS TE SPYAN DBYE BA'I CHO GA SNGAR BSHAD PA BZHIN DU BYAS LA, DE'I SPYAN SNGAR DANG PO'I SBYOR BA'I TING NGE 
'DZIN BSGOM STE BCOM LDAN 'DAS LA SEMS BZHIN DU 'BUM BZLAS SO, ,DE NAS ZLA BA NYA BA LA ZHES BYA BA LA SOGS PAS SGRUB PA STON TE, NYA'I NUB MO DKYIL 'KHOR CHEN PO BRTZAMS TE MCHOD PA BYAS LA BA DMAR SER GYI MAR SNOD GSAR BAR BCUG LA RDO RJE KHU TSUR G-YON PAS MNAN LA, BCOM LDAN 'DAS SROG 

@264B
DANG BCAS PA LTA BUR SEMS SHING MTSAN THOG THAG BZLAS BRJOD BYA BA YIN NO, ,DE NAS DRI SNA TSOGS BSNAMS SHING ZHES BYA BA LA SOGS PAS MTSAN MA DANG DNGOS GRUB STON TO, ,DE NAS DRI DANG LDAN PA 'AM RLANGS PA 'AM, DU BA'AM ME 'AM 'OD ZER RAM ME SGRON NAM 'OD LA SOGS PA'I MTSAN MA BYUNG 
NA MAR ME DE YANG MAR SAR PA LA SOGS PA RDZA SA BCU GCIG PO GANG YANG RUNG BA LA BSRES TE, NANG PAR SNGAR SRUNG BA DANG, KHRUS LA SOGS PAS BDAG NYID DKYIL 'KHOR BRTAGS PA'I TSUL DU SBYANGS NAS, LHA'I RNAL 'BYOR DU BYAS TE 'THUNGS SAM ZOS NA NYI MA DANG ZLA BA YOD KYI BAR DU TSE RING 
BA RDO RJE DANG 'DRA BAR 'GYUR RO, ,MTSAN MA THA MA BYUNG NA, NAD MED ZO MDOG BDE SKRA DKAR DANG GNYER BA MED PA'I TSE LO BRGYA PAR 'GYUR RO, ,GZHAN YANG DES NYUNGS KAR LA SOGS PAS ZHI BA LA SOGS PA'I LAS 'GRUB PAR 'GYUR TE THE TSOM MED DO, ,DE LTAR TSE TSAD MED PA'I DKYIL 'KHOR 
BSHAD NAS, DA NI 'JIG RTEN PA'I LHA LA MOS PA'I DON DU 'JIG RTEN PA'I DKYIL 'KHOR DRUG BSTAN TE, DE YANG DANG POR DE NAS RGYAL PO BZHI ZHES BYA BA LA SOGS PAS RGYAL PO BZHI'I DKYIL 'KHOR STON TO, ,DE NAS ZHES BYA BA NI DANG PO'I SBYOR BA'I RJES THOGS SO, ,DE YANG 'DIR GTZUG TOR DU 
BSHAD PA LAS, RGYAL PO BZHI DANG BCAS PA'O, ,DE NYID KYI SNYING GAR DKYIL 'KHOR SPRUL PA'I DUS SU GTZO BO'I THUGS KAR ZLA BA LA SNGAGS BKOD DE, ,NGAN 'GRO SBYONG BA'I DUS SU RGYAL PO BZHI YANG DGUG PA DANG BCAS PA BSGOM ZHES BYA BA'I DON TO, ,RGYAL PO BZHI ZHES BYA BA LA SOGS PA 
LA BSHAD DU GSOL ZHES BYA BAR SBYAR RO, ,DE YANG RGYAL CHEN BZHIS MOS PA BYED PA'I SA THOB PA'I PHYAG NA RDO RJE LA PHYAG 'TSAL NAS SEMS CAN NGAN 'GRO LAS BSKYAB BA DANG, TSE PHYI MA DANG 'DI'I DON DU RANG RANG DGOD BA'I SNYING PO DANG, SPRUL PA LA SOGS PA BSHAD KYIS, DE LA BRTEN 
BA'I DKYIL 'KHOR RDO RJE 'DZIN PAS BKA' STZAL DU GSOL ZHES GSOL BA GDAB BO, ,RGYAL PO CHEN PO DAG LEGS KYIS SHOD CIG DANG NGAS RJES SU YI RANG ZHING BYIN GYIS BRLAB PAR BYA'O ZHES BYA BA NI KHYOD KYIS ZHUS PA BZHIN DU NGAS BYIN GYIS BRLAB CING BSHAD PA'O ZHES BYA'O, ,DE NAS 

@265A
*, ,GNOD SBYIN GYI RGYAL PO LA BOS TE ZHES BYA BA NAS RANG RANG GI SNYING PO PHUL TE, AOm BEE GNOD SBYIN GYI RGYAL PO'I'O, ,AOm DHI DRI ZA'I RGYAL PO'I'O, ,AOm BI GRUL BUM GYI RGYAL PO'I'O, ,AOm KHYA KLU'I RGYAL PO STE 'DI DAG GIS DE RNAMS DGOD PA LA SOGS PA STON TO, ,SGO BA 
RNAMS KYI NI DZA: H'Um BAm HO:ZHES BYA BA YIN NO, ,'DIS KYANG 'DI SKAD DU STON TE, SBYOR BA DANG PO BSGOM PA LA KHANG PA LA BRTZIGS MA DANG GDAN BSKYED LA RGYAL PO BZHI DANG BCAS PA BSAMS NAS SNYING PO DE RNAMS KYIS RGYAL PO GNAS RNAMS SU BKOD DE, PHYAG NA RDO RJE'I THUGS KA LAS SGO BA BZHI 
BTON NAS BSGOM PA NI DKYIL 'KHOR RGYAL PO MCHOG GI TING NGE 'DZIN TO, ,DE NAS BSDU ZHING BYIN GYIS BRLAB PA NI LAS KYI RGYAL PO MCHOG GI TING NGE 'DZIN YIN PAR SHES PAR BYA'O, ,DE NAS DE DAG GI DKYIL 'KHOR BSHAD DE ZHES BYA BA NI, SLOB DPON GYI LAS DANG SLOB MA GZHUG PA LA SOGS 
PA STON TE, DE YANG RGYAL PO CHEN PO DE DAG GI DKYIL 'KHOR BSHAD PA NI, PHYI'I DKYIL 'KHOR GRU BZHI SGO BZHI PA NANG GI DKYIL 'KHOR 'KHOR LO RTZIBS BZHI PAS BRGYAN PA'O, ,DE'I LTE BA LA SNGA MA BZHIN DU RDO RJE 'DZIN PA ZHI BA BRI PA'O, ,BYANG PHYOGS KYI RTZIBS LA LUS NGAN PO NE'U LE'I RGYAL BA 
THOGS PA RIN PO CHE'I RGYAN GYIS BRGYAN PA SBOMS PA SENG GE'I GDAN LA GSER GYI MDOG CAN BUM PA BZANG PO'I KHA NAS CHU 'BAB PA DANG, DPAG BSAM GYI SHING DANG BCAS PAR BRI'O, ,SHAR PHYOGS KYI RTZIBS LA YUL 'KHOR SRUNG PI WANG BSGRENG BA LJANG GU RGYAN RNAMS KYIS BRGYAN PA'O, ,LHO 
PHYOGS KYI RTZIBS LA LUS 'PHAGS RAL GRI LAG NA THOGS PA BRI'O, ,NUB PHYOGS KYI RTZIBS LA MIG MI BZANG RDO RJE DANG ZHAGS PA 'DZIN PA MGO BO LA SBRUL MGO BDUN GYIS BSKOR PA MIG DMAR ZHING SHIN TU 'BUR BA BRI'O, ,SGO BZHI'I PHYOGS SU LCAGS KYU MA LA SOGS PA BRI'O, ,DE NAS DGONGS KA'I DUS 
LA BAB PA DANG RDO RJE'I PHYAG RGYAS RNAL 'BYOR PA NYID DU ZHUGS LA LHAG CHAD ZHI BAR BYA BA DANG, ME TOG DOR BA LA SOGS PA SNGON DU 'GRO BAS TING NGE 'DZIN GSUM DANG YANG SGO PHYE STE DANG PO RDO RJE 'DZIN PA SPYAN DRANG, DE NAS AOm BEE ZHES BYA BA LA SOGS PA LA DZA: H'Um BAm HO:, BTAGS PAS RGYAL PO SPYAN DRANG, 

@265B
LCAGS KYU LA SOGS PAS LAS BYA, PHYAG RGYA BZHIS RGYAS GDAB, DBANG BSKUR BA DANG MCHOD PA BYA BA DANG CHO GA BZHIN DU PHYI ROL TU GTOR MA DBUL SBYIN SREG BYA ZHING GNANG BA NOD CES BYA BA STON TO, ,DE NAS SNGAGS MKHAN SNGAGS 'DI DANG ZHES BYA BA LA SOGS PAS GZHUG PA DANG DBANG BSKUR BA 
PHAN YON DANG BCAS PA STON TO, ,DE NAS RNAL 'BYOR PAS, AOm BADZRA SA MA YA H'Um ZHES BYA BA'I SNGAGS 'DI DANG, RDO RJE 'DZIN PA'I PHYAG RGYAS RIGS BZHI PO GANG YANG RUNG BA ME TOG GAM, RIN CHEN THOGS SU GZHUG GO, ,DE NAS PRA T'ITZTSA BA MA HO DHA MA ZHES BYA BAS DOR RO, ,GANG LA BABS PA DE 'DIS 
'GRUB PAR 'GYUR RO, ,DE NAS SNGAR BSHAD PA BZHIN DU PADMA LA BZHAG STE, PHYI ROL DU GNAS PA'I BUM PA BZHIS DBANG BSKUR ZHING PHYAG NA RDO RJE'I PHYAG RGYAR BSKYED LA DBANG BSKUR BAR BYA STE, DE NAS DBANG NYI SHU RTZA GCIG PO KUN SNGA MA BZHIN DU BSKUR NAS RGYAL POR GYUR PA DANG, RGYAL PO 
YANG GLING GCIG DANG, GLING BZHI LA DBANG BSKUR BA'I RGYAL POR 'GYUR RO, ,PHYAG NA RDO RJE'I PHYAG RGYAR BSKYED PA BZHIN DU GZHAN YANG RGYAL PO BZHI'I PHYAG RGYA BSKYED DE LAN BZHIR DBANG BSKUR ZHING ZHUGS NA RDO RJE 'DZIN PA DANG RGYAL PO BZHI 'KHOR DANG BCAS PAS RTAG TU SKYONG BA DANG GZHAN GYI GNOD PA DANG 
NAD DANG 'CHI BDAG GI 'JIGS PA DANG MU GE LA SOGS PA'I GNOD PA 'JOMS SO, ,RGYAL PO BZHIS KHYAD PAR DU ZHI BA DANG MNGON SPYOD DANG DBANG DANG RGYAS PA BYED DE, DE LTAR MA BYAS NA PHYAG NA RDO RJE LA 'KHRUS PAR 'GYUR RO ZHES BYA BA YIN NO, ,DE NAS ZHES BYA BA LA SOGS PAS PHYOGS SKYONG BA BCU 
RNAMS KYI DKYIL 'KHOR STON TE, DE NAS ZHES BYA BA NI PHYOGS SKYONG BCU DANG BCAS PA'I PHYAG NA RDO RJE STE MDOR NA DANG PO'I SBYOR BA'I TING NGE 'DZIN TE DE'I RJES THOGS LA'O, ,PHYOGS SKYONG BA BCU RNAMS KYIS ZHES BYA BA LA SOGS PA LA, PHYOGS SKYONG BA BCU RNAMS KYIS BCOM LDAN 'DAS LA PHYAG 
BYAS TE SEMS CAN GYI DON DU RANG GI SNYING PO DANG DBUL BAR GSOL BA BTAB PA DANG, BCOM LDAN 'DAS KYIS GNANG BAS RANG GI SNYING PO PHUL BA, AOm AI ZHES BYA BA NAS AOm BRA ZHES BYA BA'I BAR BRGYA BYIN DANG, GSHIN RJE DANG, CHU LHA DANG, GNOD SBYIN DANG, ME LHA DANG, SRIN PO DANG, RLUNG LHA DANG, DBANG 

@266A
*, ,LDAN DANG, NYI MA DANG, PHAG RNAMS KYI SNYING PO YIN TA 'DIS NI 'DI RNAMS DGOD PA STON TO, ,DE NAS BSDU ZHING BYIN GYIS BRLAB PA NI SNGA MA BZHIN NO, ,DE NAS DE DAG GI DKYIL 'KHOR BSHAD DE ZHES BYA BA LA SOGS PAS SLOB DPON GYI LAS DANG SLOB MA GZHUG PA 
LA SOGS PA STON TE, DE YANG TING NGE 'DZIN GSUM DANG SA DANG LHAG PAR GNAS PA BYAS PA DE'I RJES LA DKYIL 'KHOR ZUR BZHI PA SGO BZHI PA LA SOGS PA'I DBUS SU 'KHOR LO RTZIBS BRGYAD PA BRIS LA, DE'I LTE BA LA RDO RJE 'DZIN PA SNGA MA BZHIN GZHAG ,PHYOGS SKYONG RNAMS SHAR LA 
SOGS BA'I CHAR BRGYA BYIN LA SOGS PA GZHAG ,LTE BA LA SPYAN SNGAR NYI MA DANG PHAG KYANG GZHAG ,SGO RNAMS SU LCAGS KYU LA SOGS PA YANG GZHAG ,DE NAS TING NGE 'DZIN GSUM LA SOGS PA DANG SBYAN DRANG BA DANG MCHOD PA BYA, DE NAS SLOB MA GZHUG PA'I DON DU YANG BDAG NYID GCIG 
PU ZHUGS NAS, GNANG BA NOD PA'I MTHAR THUG PAR BYA ZHES PA'I DON TO, ,SLOB MA RNAMS NI GZHUG BYAS SHING, ,ZHES BYA BA LA SOGS PAS DKYIL 'KHOR DU GZHUG PA DANG DBANG BSKUR BA DANG PHAN YON STON TO, DANG PO SLOB MA RNAMS SNGAR RTZA BA'I RGYUD DU BSHAD PA BZHIN DU GZHUG CING, PHYOGS 
SKYONG BA'I BUM PA RNAMS KYIS DBANG BSKUR TE, DBANG BSKUR BA GZHAN RNAMS KYIS KYANG DBANG BSKUR TE SNYING PO SBYIN PAR BYA'O, ,DE NAS BSGRUBS NA 'GRUB PAR THE TSOM MED DO ZHES BYA BA'I DON TO, ,DE NAS DE DAG MGU NAS NI, ,'DI SKAD DU NI TSIG GSOL TO, ,ZHES BYA BA LA SOGS PA BRGYA BYIN LA 
SOGS PAS ZHUS PA STE DBANG BSKUR BA'I PHAN YON YIN TE GO SLA BSAM BSHAD DO, ,DE NAS GZA' CHEN PO BRGYAD CES BYA BA LA SOGS PAS GZA' CHEN PO BRGYAD KYI DKYIL 'KHOR STON TO, ,DE NAS ZHES BYA BA LA DE NAS ZHES BYA BA NI DANG PO'I SBYOR BA STE, 'DIR DANG PO'I SBYOR BA NI PHYAG NA RDO RJE GZA' CHEN 
PO RGYU SKAR DANG BCAS PA YIN NO, ,GZA' CHEN PO BRGYAD CES BYA BA LA SOGS PA LA GZA' 'KHOR DANG BCAS PA RNAMS RANG RANG GI SNYING PO PHUL BA LA BYIN GYIS BRLABS NAS RANG RANG GI SNYING PO BZLAS PA NI, AOm AA ZHES BYA BA NAS AOm RA ZHES BYA BA'I BAR PA BSANGS DANG, PHUR BU DANG, ZLA BA DANG, GZA' 

@266B
LAG DANG, MI GA DMAR DANG, SGRA GCAN DANG, NYI MA DANG, SPEN PA LA SOGS PA DANG, SMIN DRUG LA SOGS RGYU SKAR NYI SHU RTZA BRGYAD DANG BCAS PA YIN NO, ,DE NAS BSDU BA DANG BYIN GYIS BRLAB PA NI SNGA MA BZHIN TE TING NGE 'DZIN RNAM PA GSUM MO, ,DE NAS DE DAG GI DKYIL 'KHOR BSHAD DO ZHES BYA BA LA SOGS PAS 
SLOB DPON GYI LAS STON TE DE YANG TING NGE 'DZIN GSUM GYIS BSNYEN PA BYAS NAS SA DANG LHAG PAR GNAS PA'I RJES LA THIG GDAB PA SNGON DU 'GRO BAS JI SKAD DU BSHAD PA'I DKYIL 'KHOR DANG, NANG GI CHOS KYI 'KHOR LO RTZIBS BRGYAD PA LTE BA DANG BCAS PA BRIS LA, DBUS KYI PADMO'I LTE BA LA RDO RJE 'DZIN PA'I 
KHRO BO GZHAG PAR BYA'O, ,PADMA 'DAB MA BRGYAD KYI MTSAMS BZHI BOR BA'I PHYOGS BZHI LA RDO RJE DANG, RIN PO CHE DANG, PADMA DANG, SNA TSOGS RDO RJE BRI'O, ,RTZIBS LA SHAR DU PA BSANGS, LHOR PHUR BU, NUB TU ZLA BA, BYANG DU GZA' LAG ,SHAR LHOR MIG DMAR, LHO NUB TU SGRA GCAN 'DZIN, NUB BYANG DU 
NYI MA, BYANG SHAR DU SPEN PA, SGO BZHIR LCAGS KYU LA SOGS PA KHROS PA BRI, KHOR YUG GI PHYI ROL DU SMIN DRUG NAS BRA NYE'I MTHAR THUG PAR RGYU SKAR BDUN BDUN PHYOGS RE RER BRI'O, ,'DIR L'A SYE LA SOGS PA RNAMS MI BRI BA NI 'JIG RTEN PA'I LHAR DNGOS GRUB STZOL BA'I RGYUR GYUR PAS MCHOD PA BYA BA MA 
YIN PA'I PHYIR RO, ,DE NAS KHRUS LA SOGS PA SNGON DU 'GRO BAS TING NGE 'DZIN GSUM DANG LDAN PAS LCAGS KYU LA SOGS PAS LAS BYA ZHING, MCHOD PA DANG GNANG BA NOD PA SNGA MA BZHIN NO, ,DE NAS SLOB MA RNAMS GZHUG STE ZHES BYA BA LA SOGS PAS GZHUG PA DANG DBANG BSKUR BA'I PHAN 
YON DANG BCAS PA STON TO, ,AOm BADZRA ZHES BYA BA LA SOGS PA GSUM GYIS GZHUG PA'I KHYAD PAR BSTAN TO, ,LHAG MA NI SNGAR BSHAD PA BZHIN NO, ,DE NAS GZA' BRGYAD KYIS BYIN GYIS BRLABS PA'I BUM PAS DBANG BSKUR RDO RJE'I PHYAG RGYAS DBANG BSKUR, DBANG BSKUR BA LHAG MA RNAMS 
KYIS KYANG DBANG BSKUR, GZA' YI DAM 'DI LTAR BZUNG STE SNYING PO DON TZAM GYI SGO NAS BSGRUB PAR BYA'O, ,'DIR SGRUB PA'I KHYAD PAR MA BSHAD PA NI RGYU NI GSUM YIN TE, DBANG DANG DAM TSIG KHO NA GTZOR ZUNG SHIG ,DBANG GI 'BRAS BU GZA'I DKYIL 'KHOR LA SOGS PA GSUM 

@267A
*, ,YIN NO, ,KLU'I DKYIL 'KHOR LA SOGS PA GSUM NI DBANG DANG DAM TSIG DANG DNGOS GRUB THAMS CAD SGRUB PA KHO NA'O, ,'DI LTAR BSTAN PA DE YANG DES 'DUL BA'I GANG ZAG LA SOGS PA YIN NO ZHES BYA BA'O, ,DE NAS PHAN YON GZA' RNAMS KYIS 'DOD PA THAMS CAD 
SGRUB PO, ,RGYU SKAR DANG SKAD CIG DANG YUD TZAM DANG THANG GCIG DANG, DUS GCIG DANG ZLA TSIGS DANG SBYOR BA DANG KHYIM DANG DUS SBYOR DANG 'JUG PHOD LA SOGS PA ZHES BYA BA NI RGYU SKAR DE DAG NYID SKAD CIG LA SOGS PA LA DBANG BA DANG, DUS DRUG PA LA SOGS PA NAS ZLA TSIGS LA DBANG BA DANG, 
DPAL LA SOGS PA'I 'BYOR PA DANG, KHYIM DANG DUS SBYOR BA LA SOGS PA 'GRUB PA DANG 'JUG PHOD BZANG NGAN BYED PA DANG ZHES BYA BA YIN NO, ,LHAG MA RNAMS NI GO SLA BAS MA BSHAD DO, ,DE NAS KLU CHEN BRGYAD KYI ZHES BYA BA LA SOGS PAS KLU'I DKYIL 'KHOR STON TE, DE NAS ZHES BYA BA 
LA SOGS PA NI SBYOR BA'I TING NGE 'DZIN TO, ,DE YANG SNGA MA LAS KLU CHEN BRGYAD DANG BCAS PA'O, ,KLU CHEN BRGYAD KYI ZHES BYA BA LA SOGS PA LA, RANG GI SKAD CIG TZAM GYIS MTSON PA'I SGRAS BCOM LDAN 'DAS MNYES PAR BYAS TE SNYING PO DBUL BAR ZHUS PA DANG, BCOM LDAN 'DAS KYIS 
GNANG NAS RANG RANG GI SNYING PO PHUL BA, AOm PHU: ZHES BYA BA NAS, AOm PHU: ZHES BYA BA'I BAR MTHA' YAS DANG, 'JOG PO DANG, KARKO tA DANG RIGS LDAN DANG, NOR RGYAS DANG DUNG SKYONG DANG PADMA DANG CHU LHA RNAMS KYI YIN NO, ,DE SNGA MA BZHIN DU BSHAD PAS DKYIL 'KHOR RGYAL PO MCHOG GI TING NGE 
'DZIN BSTAN TO, ,DE NAS BSDU BA DANG BYIN GYIS BRLAB PA NI SNGA MA BZHIN DU LAS RGYAL MCHOG GI TING NGE 'DZIN NO, ,DE NAS ZHES BYA BA LA SOGS PAS SLOB DPON GYI LAS BSTAN TO, ,DE YANG SNGON DU BSNYEN PA DANG SA LHAG PAR GNAS PA'I CHO GA DANG, THIG GDAB PA DANG BCAS PAR BYA BA LA DE NAS 
ZHES BYA'O, ,PADMA 'DAB MA BRGYAD PA'I DKYIL 'KHOR BSHAD DE, PADMA 'DAB MA BRGYAD PA KHA DOG DKAR PO DE'I LTE BAR RDO RJE 'DZIN PA KHRO BO DBU LA SBRUL MGO BDUN MTHA' YAS PA YOD PAR BRI'O, ,DBANG LDAN GYI PHYOGS NAS BRTZAMS NAS MTHA' YAS NAS CHU LHA'I BAR MTHAR THUG PAR PADMA RE RE LA SBRUL 

@267B
MGO BDUN BDUN MGO LA YOD PA, CHUNG MAS LAG PA G-YAS PAS MGUL NAS 'KHYUD PAR BRI BAR BYA'O, ,'DI DAG DANG PHYI'I DKYIL 'KHOR DANG SGO LA SOGS PA MED NA NI RGYA MTSO CHEN PO LA BRTEN PA'I DBANG DU BYAS NAS DUS DE LA DGONGS NAS BSHAD PA YIN NO, ,DE'I PHYIR PADMA YANG CHU DANG 
'DAM LAS SKYE STE 'DI DAG KYANG PADMA LA GNAS PA NYID DO, ,GZHAN DAG TU NI GZHAL YAS KHANG DANG BCAS PAR YANG BSHAD DO, ,GZHAN YANG BUM PA BRGYAD DANG, GTOR MA DANG SHIN TU MDZES PA'I BSHOS DANG, 'BYUNG PO'I GTOR MA MAR DANG 'O MA DANG SBRANG RTZIR BCAS PAR BRI'O, ,DE NAS 
KHRUS BYA BA SNGON DU 'GRO BAS ZHUGS LA TING NGE 'DZIN GSUM DANG LDAN PAR BYA'O, ,SBRUL MGO'I PHYAG RGYAS RANG GI SKAD MTSON PA PHU: DZA: H'Um BAm HO: ZHES BRJOD DE, LCAGS KYU LA SOGS PAS LAS BYA BA SNGA MA BZHIN DU SHES PAR BYA'O, ,DE NAS BU NI RGYAL PO DANG ZHES BYA BA LA SOGS PAS SLOB MA 
GZHUG PA STON TO, DE NAS RGYAL PO DANG RGYAL RIGS RTZA BA'I RGYUD DU BSTAN PA BZHIN DU DKYIL 'KHOR DU BCUG NAS DUG GI NYES PA BSAL BA'I PHYIR, PHU: ZHES BYA BAS DRANGS PA'I SNGAR BSHAD PA'I SNGAGS RNAMS KYIS SNGA MA BZHIN DU DBANG BSKUR RO, ,DE NAS AOm BE'U ZHES BYA BA LA SOGS 
PA'I SNYING PO TZAM BRJOD NAS KLU RNAMS BSGRUB PAR BYA'O, ,DE NAS DE DAG MGU NAS ZHES BYA BA LA SOGS PA NI GO SLA BA'I PHYIR MA BSHAD DO, ,KLU'I DKYIL 'KHOR 'DI NYID DU DBANG THOB PA RNAMS LA DNGOS GRUB BSTAN PA'I PHYIR, DE NAS SGRUB PA BSHAD CES BYA BA LA SOGS PAS DNGOS 
GRUB BSHAD DE, DE YANG DANG POR GNAS DPEN PAR KHRUS BYAS PA SNGON DU 'GRO BAS BDAG RDO RJE 'DZIN PAR BSAMS TE, DE'I DBUL SBRUL MGO DE LAS LHA RDZAS KYI 'OD ZER GYI PHRENG BA DKAR PO BDUD RTZI 'BAB PA LTA BUR BSAMS TA, PHU: ZHES BYA BA THUN MONG GI SNYING PO 'BUM BZLAS LA BSNYEN PA 
BYAS TE, DE NAS KLU'I DKYIL 'KHOR BSAMS TE MCHOD LA DUG GIS ZIN PA'AM, G-YAN PA'AM 'TSE BA LA SOGS PAS ZIN PA LA DBU'I LHA RDZAS 'OD ZER GYI PHRENG BAS BKANG STE, DE'I DON DU PHU: ZHES BYA BAS KLU'I DKYIL 'KHOR BSAMS TE LAG PA SBRUL MGO'I ZHAGS PA 'DRA BAS DRANG ZHING 

@268A
*, ,PHU: ZHES BRJOD LA 'OD ZER GYI RLUNG GIS GTOR LA, DANG POR PAGS PA, DE NAS SHA DANG, THA MAR DUS PA LA GNAS PA'I DUG RNAMS PHU: ZHES BYA BA DANG SBRUL MGOS DRANGS NA 'DRONGS PAR 'GYUR RO ZHES BYA BA'I DON NI SGRUB PA YIN NO, ,DE NAS LAS THAMS CAD BYED CING 
DUG RIMS DANG DUG SBYAR MA LA SOGS KYI DUS SU SNGA MA BZHIN DU SPYAR NA KHU TSUR GYIS KYANG 'BYIN TE, SBRUL MGO'I PHYAG RGYA SMOS CI DGOS, ,ZHES BYA BA KHYAD PAR DU GSUNGS PA YIN NO, ,DE NAS ZHES BYA BA LA SOGS PAS 'JIGS BYED CHEN PO'I DKYIL 'KHOR STON TO, ,DE NAS ZHES BYA BA NI 'JIGS 
BYED CHEN PO'I DKYIL 'KHOR DANG BCAS PA SNGA MA BZHIN NO, ,LHA CHEN PO RNAMS KYI BDAG PO 'JIGS BYED CHEN PO ZHES BYA BA LA SOGS PA LA 'JIGS BYED RANG GI 'KHOR BUD MED BRGYAD DANG BCAS PAS BSKOR BAS PHYAG BYAS TE ZHUS PA'I DON TO, ,SKRAG CING SMYO BA LA SOGS PA LA PHAN GDAGS 
PA'I SLAD DU SNYING PO PHUL LA GSOL PA BTAB PA DANG, BSHAD PAR GNANG NAS 'JIGS BYED CHEN PO KHO NAS 'JIGS PA'I SGRA PHYUNG STE SMRAS PA NI AOm BHE RA ZHES BYA BA NAS, AOm BA SV'A H'A ZHES BYA BA'I BAR YIN TE, 'JIGS BYED CHEN PO DANG, TSANGS PA DANG, KHYAB 'JUG DANG, BRGYA BYIN DANG, GZHON 
NU KA RTI KA DANG, BHRiDGI RI TI DANG, STOBS BZANGS DANG, TSOGS KYI BDAG PO KHROS PA DANG BCAS PA, CHUNG MA DANG BCAS PA RNAMS KYI SNYING PO YIN TE, DKYIL 'KHOR RGYAL MCHOG GI TING NGE 'DZIN STON TE GANG GI PHYIR 'JIGS BYED CHEN PO KHO NAS SMRAS SHE NA, BCOM LDAN 'DAS 'JIGS 
BYED CHEN PO NI, BRGYAD PO DE DAG BDAG NGAG NYAN, ,ZHES BYA BA GSUNGS TE GTZO BO YIN PA'I PHYIR NGAG NYAN PA'O, ,TING NGE 'DZIN GSUM PA NI DE BZHIN DU SHES PAR BYA'O, ,DE NAS DE DAG GI DKYIL 'KHOR BSHAD DE ZHES BYA BA LA SOGS PAS SLOB DPON GYI LAS STON TE DE BZHIN DU BSNYEN PA 
LA SOGS PA THAMS CAD BYAS PA PHYI'I DKYIL 'KHOR BRI BA'I NANG DU 'KHOR LO RTZIBS BRGYAD PA LTE BA DANG BCAS PA BRIS NAS, RDO RJE 'DZIN PA KHRO BO 'JIGS BYED CHEN PO CHUNG MA DANG BCAS PA ZHABS 'OG TU NON PAR BRI, SHAR PHYOGS KYI RTZIBS SU BRGYA BYIN LA SOGS PA, LHO'I PHYOGS KYI RTZIBS 

@268B
LA TSANGS PA KHROS PA, NUB PHYOGS KYI RTZIBS LA GTOGS 'DOD KHROS PA, BYANG PHYOGS KYI RTZIBS LA GZHON NU KARTI KA KHROS PA, SHAR LHO'I RTZIBS LA TSOGS KYI BDAG PO KHROS PA, LHO NUB KYI MTSAMS SU BHRiDGI RI TI KHROS PA, NUB BYANG GI MTSAMS SU DGA' BYED DBANG PHYUG KHROS PA, BYANG SHAR GYI RTZIBS 
LA STOBS BZANGS KHROS PA CHUNG MA DANG BCAS BA BRI BAR BYA'O, ,RGYUD 'DIR NI LHA RNAMS KYI KHA DOG DANG PHYAG MTSAN DANG GDAN DANG DBYIBS LA SOGS BA MA BSTAN PA NI 'GRO BA 'DUL BA RNAMS KYI PHYAG MTSAN LA SOGS PA NGES PA MED PA'I PHYIR MA BSTAN TO, ,YANG DKYIL 'KHOR DU 
DGOD PA'I DUS SU NI BYA BA DANG SPYOD PA DANG, RNAL 'BYOR GYI RGYUD GZHAN RNAMS LAS SHES PAR BYA'O, ,'DIR YANG SGO BA RNAMS NI KHRO BA DANG LDAN PAR BRI LA, SNGAR BSHAD PA BZHIN DU BUM PA LA SOGS PA RNAMS GZHAG PAR BYA'O, ,DE NAS TING NGE 'DZIN GSUM DANG LDAN PAS SGO DBYE BA 
LA SOGS PA LCAGS KYU LA SOGS PAS LAS BYA STE KHRAG GIS BKANG PA'I THOD PAS MCHOD PA DANG, SHA CHANG GI GTOR MA DANG, SNOD MGO'I THOD RNAMS KHRAG CHANG GIS BKANG BA GZHAG ,BUM PA BRGYAD 'JIGS BYED KYIS BYIN GYIS BRLABS PA RNAMS KYIS MCHOD CING PHYI ROL DU GTOR MA BYIN 
LA GNANG BA NOD PA'I BAR DU BYA'O, ,DE NAS 'JIG RTEN GSUM RGYAL PO'I, ,ZHES BYA BA LA SOGS PAS SLOB MA GZHUG PA TON TO, ,SLOB DPON GYI LAS RNAMS KYI RJES THOGS LA 'DIR 'JUG PA'I PHYAG RGYA NI DRAG PO YIN PA'I PHYIR 'JIG RTEN GSUM RGYAL GYI PHYAG RGYAS SNGAR BSHAD PA BZHIN DU 
BCUG LA, BUM PA'AM MGO'I THOD PA BRGYAD KYI KHRAG LCE LA MYANG DU GZHUG CING DBANG BSKUR BA THAMS CAD KYIS DBANG BSKUR BA'O, ,DE NAS ZHES BYA BA LA SOGS PAS 'DI NYID DU DBANG THOB PA LA SBYIN PAR STON TO, ,DE NAS DANG POR RE ZHIG BUD MED KYI KHYIM MAM, SHING GCIG PAR 
LCE DANG LAG PA BYIN RLABS NAS BRTZAMS TE 'JIG RTEN GSUM RGYAL DU BSKYED NAS MCHOD DE, AOm BHEE RA ZHES BYA BA 'BUM PHRAG BZHIR BZLAS PA NAS THA MAR MTSAN YAL NAS SU GNAS TE DE NAS SGRA THOS NAS KHRAG GI THOD PA PHUL TE 'JIGS BYED DE MTHONG BAR 'GYUR RO, ,KHAMS GSUM RNAM 

@269A
*, ,RGYAL H'Um ZHES BYA BA DRAN PAR BYED CING THOD PA BKANG STE YANG PHUL NA GRUB NAS CI 'DOD CES BYA BAR SMRA BAR BYED DE SA SBYIN PA MA GTOGS PAR KHAMS GSUM RNAM RGYAL GYI NGA RGYAL DU BSGOMS PAS GSOL BA BTAB NA KHU BA LA SOGS PA THAMS CAD SBYIN PAR BYED DO, ,MI SKRAG PAR BYA 
STE SKRANG NA DE MA THAG TU GSOD DO, ,DE NAS ZHES BYA BA LA SOGS PAS LHA CHEN PO RNAMS KYI DKYIL 'KHOR STON TE, DE NAS ZHES BYA BA SNGA MA BZHIN TE TSANGS PA LA SOGS PA DANG BCAS PA'O, ,TSANGS PA LA SOGS PA LHA CHEN PO RNAMS KYIS ZHES BYA BA LA SOGS PA LA, LHA CHEN PO RNAMS KYIS RDO RJE 
'DZIN PA LA PHYAG BYAS TE ZHUS PA'I DON RANG GI SNYING PO BSHAD PAR 'DOD PA LA BYIN GYIS BRLAB PAR GSOL BA BTAB NAS, RANG GI SNYING PO SMRAS PA ZHES BYA BA NAS KRA ZHES BYA BA'I MTHAR THUG PAR TE DBANG PHYUG CHEN PO DANG, TSANGS PA DANG, BRGYA BYIN DANG, GTOGS 'DOD DANG, GZHON NU KATI 
KA DANG TSOGS KYI BDAG PO DANG BHRiDGI TI TI DANG STOBS BZANGS RNAMS KYI YIN NO, ,'DI'I BSHAD PA SNGA MA BZHIN DKYIL 'KHOR RGYAL PO MCHOG GI TING NGE 'DZIN TO, ,TING NGE 'DZIN GSUM PA YANG DE BZHIN DU SHES PAR BYA'O, ,DE NAS ZHES BYA BA LA SOGS PAS SLOB DPON GYI LAS BSTAN TO, , 
BSNYEN PA LA SOGS PA THAMS CAD BYAS LA DE NAS TSE DPAG TU MED PA BZHIN DU DKYIL 'KHOR 'KHOR LO RTZIBS BZHI PA BRIS LA, LTE BA LA RDO RJE 'DZIN PA KHRO BO, SHAR GYI RTZIBS LA DBANG PHYUG CHEN PO, ,LHO'I RTZIBS LA BRGYA BYIN, NUB KYI RTZIBS LA TSANGS PA, BYANG GI RTZIBS LA GTOGS 
'DOD; RANG RANG GI CHUNG MA DANG BCAS PA BRI STE LCAGS KYU LA SOGS PA BZHI YANG KHROS PA DANG BCAS PA BRIS LA, DKYIL 'KHOR GYI PHYI ROL DU DBANG LDAN GYI MTSAMS NAS BRTZAMS NAS STOBS BZANGS DANG, TSOGS KYI BDAG PO DANG, BHRiDGI RI TI DANG, GZHON NU KARTI KA GZHAG ,BYA 
DANG BUM PA LA SOGS PA THAMS CAD KYANG SNGA MA BZHIN DU GZHAG ,DE NAS ZHUGS PA SNGON DU 'GRO BAS TING NGE 'DZIN GSUM DANG PHYAG RGYA BZHIS RGYAS BDAB PA LA SOGS PA MCHOD PA'I MTHAR THUG PA THAMS CAD DGA' BA CHEN POS MCHOD PAR BYA'O, ,DE NAS RDO RJE 'DZIN PA NI, ,ZHES BYA BA LA 

@269B
SOGS PAS SLOB MA GZHUG PA'I LAS LA SOGS PA STON TO, ,'DIR RDO RJE 'DZIN PA'I PHYAG RGYA BCINGS LA SNGA MA BZHIN DU BCUG NAS, AOm PRA T'I TZTSA ZHES BYA BA LA SOGS PAS ME TOG DOR BA, MIG DBYE BA, BSTAN PAR BYA BA LA SOGS PA THAMS CAD SNGA MA BZHIN DU'O, ,DE NAS SNGAGS KYIS 
BTAB PA'I BUM PA BRGYAD KYIS DBANG BSKUR, DBANG BSKUR BA LHAG MA YANG RTZA BA'I RGYUD DU BSHAD BA BZHIN SHES PAR BYA'O, ,DE NAS LHA RNAMS GANG DGA' BA'I, ,ZHES BYA BA LA SOGS PAS 'DI NYID DU DBANG DANG DAM TSIG THOB PA LA DNGOS GRUB SBYIN PA STON TO, ,GANG LA DGA' BA'I SNGAGS 
BYIN LA SNGA MA BZHIN DU RDO RJE 'DZIN PA BSAMS TE 'BUM PHRAG GNYIS BSNYEN PA BYAS NAS SHES PA'I GNAS SU DKYIL 'KHOR CHEN PO BSAMS TE BSGRUBS NA NAS PHYED NA LHA 'ONGS NAS CI 'DOD PA SBYIN GYIS SOMS TE SMROS SHIG ,DE NAS LHA LA GSOL BA CI 'DOD PA GDAB BO, DE NAS BLA MA 
DANG SLOB DPON LA CHA RE DBUL BA NI RTZA BA'I RGYUD DU BSHAD PA BZHIN DU SHES PAR BYA'O, ,DE NAS ZHES BYA BA LA SOGS PAS 'JIG RTEN LAS 'DAS PA'I DKYIL 'KHOR BCU GNYIS PO MTHA' DAG TU ZHUGS PA'I 'BRAS BU LAM BCO LNGA DANG, 'JIG RTEN PA'I YON TAN MTHA' DAG KYANG BSTAN TE GO 
SLA BAS MA BSHAD DO, ,'JIG RTEN PA'I DRUG BAR DU CI'I PHYIR BSTAN ZHE NA, SANGS RGYAS KYI CHOS THAMS CAD KYANG SKU GSUM DANG RIGS GSUM GYI BSDUS PA'O, ,DE YANG KUN RIG DANG, GTZUG TOR DAG, TSE DPAG TU MED PA'I DKYIL 'KHOR GSUM GYI BSTAN PA DE DAG RTOGS PAR 
BYA BA'I PHYIR DANG POR STON TO, ,DE NAS DE DAG LA 'JUG PA YANG BYANG CHUB SEMS DPA' MOS PA'I SA YAN CHAD THOB PA YIN PAS SBYOR BA'I LAM LA GNAS PA THOB PA'I RANG BZHIN CAN RGYAL PO BZHI DANG PHYOGS SKYONG BCU DANG, GZA' CHEN PO BRGYAD KYI DKYIL 'KHOR DANG DBANG DANG DAM TSIG DANG GTZO BOR 
GYUR PA STON TO, ,SBYOR BA'I LAM MNGON PAR RTOGS PA DANG 'BREL BA'I RANG BZHIN LA GZHAN GYI DON BYED PA GTZO BOR 'GYUR BAS, KLU CHEN PO BRGYAD DANG 'JIGS BYED CHEN PO DANG, LHA CHEN PO'I DKYIL 'KHOR GTZO BOR GYUR PA BSTAN TO, ,DE DAG BYANG CHUB SEMS DPA' MOS PAS SPYOD PA'I SA LA GNAS 

@270A
*, ,PA ZHES BYA'O, ,DE YANG RTZA BA'I RGYUD LAS, DE NAS BRGYA BYIN DANG TSANGS PA LA SOGS PA'I LHA'I BU RNAMS DANG RGYAL PO BZHI DANG 'JIG RTEN SKYONG BA BRGYAD DANG, GNOD SBYIN GYI SDE DPON CHEN PO NYI SHU RTZA BRGYAD DANG, GNOD SBYIN GYI SDE DPON CHEN PO NOR BU BZANG PO DANG NOR 
BZANGS PO CHEN PO LA SOGS PA BYANG CHUB SEMS DPA'I SA LA RAB TU GNAS PA RNAMS DANG ZHES GSUNGS PA'I PHYIR RO, ,DE NAS YANG SA BCU DANG SANGS RGYAS KYI SA LA SKU GSUNG THUGS NYID DU 'BYUNG BAS 'CHI BDAG 'JOMS PA GSUNG DANG, BDE BA CHEN PO SKU DANG, KHRO BO THUGS KYI DKYIL 'KHOR 
TE GSUM GYIS BSHAD DO, ,DE LTAR NA RGYU 'BRAS KYI GO RIMS SU BSHAD NAS ZHES BYA BA YIN LA, GRANGS KYANG NGES PA 'DI TZAM GYIS BSTAN TO, ,DE LTAR 'JIG RTEN PA'I DKYIL 'KHOR DRUG BSHAD NAS, DA NI DE NAS ZHES BYA BA LA SOGS PAS 'CHIB BDAG 'JOMS PA'I DKYIL 'KHOR STON TE, 
DE NAS ZHES BYA BA NI SNGA MA BZHIN SBYOR BA DANG PO'I RJES THOGS LA'O, ,BCOM LDAN 'DAS PHYAG NA RDO RJE NYID KYIS 'KHOR GYI DKYIL 'KHOR GZIGS NAS ZHES BYA BA LA SOGS PA LA MTHU CHEN PO'I RIG BSHAD DU GSOL ZHES BYA BA SBYAR RO, ,DE YANG PHYAG NA RDO RJE NYID KYIS 'KHOR LA GZIGS TE 'DZUM 
PA DANG, 'KHOR G-YOS PA DANG, 'GUL BA DANG, 'BAR BA DANG, DGOD PA DANG, RTZE BA DANG RMAD KYI YA MTSAN SNANG BAR GYUR TO, ,DE LA LHA RNAMS DAM PAR GYUR NAS PHYAG 'TSAL TE 'DZUM PA MDZAD PA'I RGYU DRIS PA DANG, PHYAG NA RDO RJES GSAN NAS LHA RNAMS LA 'CHI BDAG 'JOMS BAR BYED PA'I RIG PA 
THOS SAM ZHES BKA' STZAL PA DANG, PHYAG 'TSAL ZHING MGU ZHING DANG BA'I DAD PA SKYES TE LEGS SO ZHES BYA BA SNGON DU 'GRO BAS TSE BSRING ZHING 'CHI BDAG ZHI BAR BYA BA DANG NGAN SONG GROL BAR BYA BA DANG, 'KHOR BA SPANGS TE BLA NA MED PA YANG DAG PAR RDZOGS PA'I BYANG CHUB THOB PAR BGYI BA'I SLAD DU RIG PA BSHAD 
DU GSOL ZHES BYA BA'I DON TO, ,SNGA MA NI TSE 'DI LA GNAS PA'I DON DU BSHAD PA KHO NA YIN LA, 'DI NI 'DI DANG PHYI MA GNYIS KA NAS THAMS CAD YIN PA'I PHYIR KHYAD PAR DE YOD DO, ,DE NAS BCOM LDAN 'DAS PHYAG NA RDO RJES LHA RNAMS KYIS GSOL BA'I TSIG GSAN NAS ZHES BYA BA NI SNGAR GSOL BA 

@270B
BTAB PA'I TSIG GSAN NAS SO, ,DE BZHIN GSHEGS PA THAMS CAD KYI SNYING PO RIG SNGAGS 'DI NYID SKU GSUNG THUGS RDO RJE LAS PHYUNG NGO ZHES BYA BA NI 'OG NAS 'BYUNG BA'I RIG SNGAGS 'DI NYIS SKU LAS 'OD ZER, GSUNG LAS SGRA, THUGS LAS NGES PA'I YE SHES PHYUNG NGO ZHES BYA BA'I DON 
TO; ,DE NYID AOm PU n+YE ZHES BYA BA LA SOGS PA'O, ,SNYING PO RIG PA'O ZHES BYA BA NI SNYING PO NI YE SHES LNGA'O, ,DE NYID NI RIG PA'O, ,DE STON PA'I SGRA LA YANG DE SKAD CES GDAGS SO, ,'DIS NI THAMS CAD KYI 'OD KYI DKYIL 'KHOR LA BRI BA'I RIG PA DANG BZLAS BRJOD DU BYA BA BSTAN TO, ,AOm 
DHI SV'A H'A, NYE BA'I SNYING PO'I RIG PA'O ZHES BYA BA NI MNGON SUM PA'I RGYU'I RDO RJE LTA BU'I TING NGE 'DZIN TO, ,DE'I SGRA YANG SNGA MA BZHIN NO, ,PHYAG NA RDO RJE'I SNYING PO'O, ,AOm BHRUm SV'A H'A SNYING PO'O, ,NYE BA'I SNYING PO RIG PA ZHES BYAS PA LA SNYING PO NI GZUGS KYI SKU'O, ,NYE BA'I SNYING PO NI RIG PA'O,, 
MNGON SUM PA'I RGYU YE SHES TE DE'I SGRA YANG SNGA MA BZHIN NO, ,GTZO BO NI RIG PA'O, ,AOm GRUm SV'A H'A SNYING PO YANG DAG PAR BSKUL BA'O ZHES BYA BA NI THUGS RJES THUGS YANG DAG PAR BSKUL BA'I RIG PA'O, ,DE'I SGRA YANG SNGA MA BZHIN TE, KHRO BO'I RIG PA'O, ,AOm TRAm SV'A H'A SNYING PO DAM BA'O ZHES 
BYA BA NI MNYAM PA NYID KYI YE SHES TE SGRAL YANG DE BZHIN NO, ,NAM MKHA'I SNYING PO'I RIG PA'O, ,AOm HRI SV'Am H'A, GSANG BA'I SNYING PO'O ZHES BYA BA NI SO SOR KUN DU RTOG PA'I YE SHES TE SPYAN RAS GZIGS KYI RIG PA'O, ,'DI DAG GIS NI DKYIL 'KHOR RGYAL PO MCHOG GI TING NGE 'DZIN BSTAN 
TO; ,SNGA MA BZHIN DU BSGOM PAR BYA'O ZHES BYA BA'I DON TO, ,LAS KYI RGYAL PO MCHOG GI TING NGE 'DZIN NI SNGA MA BZHIN DU SHES PAR BYA'O, ,DE NAS DE DAG GI DKYIL 'KHOR BSTAN TE ZHES BYA BA LA SOGS PAS SLOB DPON GYI LAS BSTAN TE SNGA MA BZHIN DU BSNYEN PA LA SOGS PA SNGON DU 'GRO BAS 
PHYI'I DKYIL 'KHOR BRIS TE, NANG GI DKYIL 'KHOR DU 'KHOR LO RTZIBS BZHI BA BRIS LA DBUL SU DE BZHIN GSHEGS PA TSE DANG TSOGS DANG GZI BRJID TSAD MED PA GZHAG PA BHR'Um ZHES BYA BAS SO, ,SPYAN SNGAR PHYAG NA RDO RJE STE HRI ZHES BYA BA'I SNYING POS GZHAG GO, ,BYANG PHYOGS SU KHRO BO STE KRUm 

@271A
*, ,ZHES BYA BA'I SNYING POS SO, ,LHO PHYOGS SU NAM MKHA' SNYING PO'I SNYING PO STE, TRAm ZHES BYA BA'I SNYING POS SO, ,NUB PHYOGS SU SPYAN RAS GZIGS TE HRI ZHES BYA BA'I SNYING POS SO, ,KUN GYI 'OD LA AOm PU n+YE ZHES BYA BA LA SOGS PA'I RIG PA BRI'O, ,DBANG BSKUR 
BA'I BUM PA LNGA DANG, MCHOD PA'I BUM PA BRGYAD DANG, TRAm ZHES BYA BA'I SNGAGS KYI BZLAS BRJOD BYAS TE GZHAG GO, ,BDUG PA LA SOGS PA'I MCHOD RDZAS KUN LA, KRUm ZHES BYA BA'I BZLAS PAS GZHAG, GZHAN YANG MCHOD PA'I LHA MO BRGYAD DANG SGO BA BZHI SNGA MA BZHIN DU BRI'O, ,DE NAS, 
DGONGS KA'I DUS LA BAB PA DANG, ,ZHES BYA BA NI DE NAS SNGAGS MKHAN BDAG NYID ZHUGS LA BDE BAR GSHEGS PA SRAS DANG 'BANGS SU BCAS PA'I 'KHOR GYIS BSKOR TE RIG PA DANG LHAN CIG SPYAN DRANG NGO, ,DE NAS BDAG NYID DBANG BSKUR TE, ,SKYIL KRUNG BCAS TE 'DUG LA STONG PHRAG BRGYAR 
BZLAS NA DE BZHIN GSHEGS PA'AM RDO RJE 'DZIN PA'AM, 'PHAGS PA SPYAN RAS GZIGS KYI DBANG PHYUG KYANG RUNG STE MNGON SUM DU MTHONG NAS 'DOD PA'I MTSAN MA SO SOR THOB PAR 'GYUR RO, ,CI STE MNYAM PAR MA BZHAG NA YID KYIS THAMS CAD NUS PAR 'GYUR RO, ,DE NAS RDO RJE 'DZIN MA'I 
PHYAG RGYA BCINGS NAS, AOm BADZRA DH'A RA, RATNA DH'A RA, PADMA DH'A RA, BI SHVA DH'A RA, TA TH'A GA TA SA MA YA MA TI KRA MA THA TA TH'A GA TA SA MA YA DH'A RA A'ATMA KO&amp;HAm ZHES BYA BA'I NGA RGYAL BSKYED LA ZHES BYA BA NI SNGAGS PA NYID ZHUGS LA LHAG CHAD ZHI BAR BYAS NAS TING NGE 'DZIN GSUM SNGON DU 'GRO BAS SGO PHYE STE, RGYAL 
BA SRAS DANG BCAS PA RIG PA DANG LHAN CIG SPYAN DRANG NGO, ,DE NAS LCAGS KYU LA SOGS PAS LAS BYA, PHYAG RGYA BZHIS RGYAS GDAB, DBANG BSKUR, BZLAS PA DANG, MCHOD PA DANG, GTOR MA DANG, SBYIN SREG DANG GNANG BA NONG PA'I BAR DU BYA'O, ,DE NAS SLOB MA 'JUG PA'I CHO GAS 
ZHUGS TE, BDAG NYID DBANG NYI SHU RTZA GCIG BSKUR NAS, SKYIL KRUNG BCAS NAS 'BUM BZLAS NA DE BZHIN GSHEGS PA LA SOGS PA DKYIL 'KHOR GYI GTZO BO MNGON SUM DU MTHONG NAS 'BRAS BU MCHOG THOB PO, ,BZLAS BRJOD MA BYAS KYANG YID KYIS LAS THAMS CAD BYED NUS BAR 

@271B
'GYUR RO, ,DE NAS RDO RJE 'DZIN MA'I PHYAG RGYA BCINGS NAS, RDO RJE 'DZIN GYI PHYAG RGYAS 'JUG PA YIN NO ZHES BYA BA'AM, RIN CHEN 'DZIN DANG, PADMA 'DZIN DANG, KHRO BO DANG DE BZHIN GSHEGS PA'I 'JUG PA NI NGA YIN ZHES NGA RGYAL BSKYED LA ZHES BYA BA'I DON TO, ,DE NAS SLOB MA RNAMS 
GZHUG PAR BYA'O ZHES BYA BA LA SOGS PAS SLOB MA GZHUG PA LA SOGS PA STON TE DE YANG RTZA BA'I RGYUD DU BSHAD PA BZHIN DU YE SHES DBAB PA'I MTHAR THUG PA BYAS LA 'DIR ME TOG DOR BAR BYA'O, ,AOm SARBA TA TH'A GA TA PRA T'I TZTSA HO SA MA YA STV'Am, DE NYID BRJOD LA MGO LA BCINGS GDONG 
G-YOGS DGROL, ,LHA NGO BSTAN 'JUG PA'I PHYAG RGYA SNYING GAR BSTAN, DBANG BSKUR BAR BYA STE SNGA MA BZHIN DU SHAR PHYOGS KYI SGOR BA ZHAG LA, AOm SARBA TA TH'A GA TA AA BHI shINYTZA BADZRA DH'A TU AA DZNY'A H'Um BHR'Um, ZHES BYA BA DANG GTZO BO'I BUM PAS DBANG BSKUR RO, ,AOm BADZRA BADZRA AABHI shINYTZA H'Um H'Um, ZHES 
BYAS PAS RDO RJE 'DZIN PA'I BUM PAS DBANG BSKUR RO, ,AOm RATNA AA BHI shINYTZA H'Um TRAm, ZHES BYA BAS NAM MKHA'I SNYING PO'I BUM PAS DBANG BSKUR RO, ,AOm PADMA AA BHE shINYTZA H'Um HR'I:, ZHES PAS SPYAN RAS GZIGS KYI BUM PAS DBANG BSKUR RO, ,DE NAS KARMA AA BHI shINYTZA H'Um KRUm ZHES BYA BA DANG 
KHRO BO'I BUM PAS DBANG BSKUR RO, ,DBANG LHAG MA NYI SHUS KYANG DBANG BSKUR BAR BYA STE, DE LA DAM TSIG NI 'DI YIN NO, ,DKON MCHOG GSUM DANG BYANG CHUB KYI SEMS DANG BLA MA MI SPANG NGO, ,SROG CHAGS MI GSAD MA BYIN PAR MI BLANG, BRDZUN DU SMRA BAR MI BYA, GZHAN GYI BUD MED LA 
MI SPYAD, ,BLA MA'I GRIB MA LA MI 'GOM, ,SLOB DPON DU YON TAN CAN MA YIN PA MI GZUNG, SLOB DPON GYI MTSAN NAS MI BRJOD, SNGAGS DANG PHYAG RGYA DANG LHA LA MI SMAD GAL TE GLEN PAS SMAD NA NAD KYIS THEBS NAS 'CHI BAR 'GYUR RO, ,SNYING PO DANG LHA'I GRIB MA DANG PHYAG RGYA DANG GOM 
BAS MI 'GOM, DKON MCHOG GSUM DANG BSTAN PA LA GNOD PA DANG BLA MA LA SMOD PA RNAMS NGAN SNGAGS KYIS GSAD PAR BYA'O, ,LOG PAR LTA BA DANG SDIG PA SPYOD PA DANG SEMS CAN LA GNOD PA DANG DAM TSIG LA SDANG BA RNAMS SNYING RJE CHEN POS NGAN SNGAGS KYIS GSAD PAR BYA'O, ,'JUNGS 

@272A
*, ,PA CAN GYI NOR BLANGS LA, ,PHONGS PA RNAMS LA SBYIN PAR BYA, ,BLA MA LA MCHOD PA BYA BA'I PHYIR DANG, DAM TSIG BSGRUB PA'I PHYIR DANG, DKYIL 'KHOR MCHOD PA'I PHYIR DANG, DAM TSIG CAN LA PHAN PA'I PHYIR DANG, RGYAL BA SRAS DANG BCAS PA LA MCHOD PA'I PHYIR 
DU 'JUNGS PA RNAMS KYI NOR DA BROG GO, ,SEMS CAN LA PHAN PAR 'DOD PAS BLA MA'I NOR DANG, SROG CHAGS KYI SROG BSRUNG BA'I PHYIR BRDZUN DU SMRA BAR BYA'O, ,SANGS RGYAS MNYES PAR BYA BA'I PHYIR DAM TSIG SRUNG BA DANG BSGRUB PA'I PHYIR GZHAN GYI BUD MED BSTEN PAR BYA'O, ,DE DAG KYANG 
JI LTA BU ZHE NA, RDO RJE SEMS DPA'I RNAL 'BYOR DANG LDAN PAS THAMS CAD SPYAD CING BSGRUBS NA 'GRUB PAR 'GYUR TE MNYES PAR MI 'GYUR NA, SNYING RJE CHEN PO DANG LDAN PA'I THABS KYIS SMOS KYANG CI DGOS ZHES BYA BA'I DON TO, ,DE NAS BKA'I DBANG BSKUR BAR BYA'O, ,DE NAS LAS KYI RDO RJE 
LAG TU BYIN LA LAS KYI DBANG BSKUR BAR BYA'O, ,DBANG BSKUR BA NI RTZA BA'I RGYUD DU BSTAN PA BZHIN DU SHES PAR BYA'O, ,DE NAS BLA MA LA LUS DANG NOR DANG DBYIG DANG 'BRU DANG STAN DANG BRAN DANG KHANG PA DANG RGYAL PO YIN NA RGYAL SRID DANG BU DANG BU MO DANG CHUNG MA DANG MA DANG SRING MO DANG TSA BO DANG, 
GZHAN YANG CI BZHED PA THAMS CAD RANG LA PHAN PA'I PHYIR BLA MA LA DBUL LO ZHES BYA BA'I DON TO, ,DE NAS BYANG CHUB BAR DU NI, ,ZHES BYA BA LA SOGS PAS DNGOS GRUB STON TE, 'DI NYID DU DBANG DANG DAM TSIG THOB PA DE NAS BYANG CHUB THOB PA'I BAR DU SANGS RGYAS NYID DANG, BYANG CHUB SEMS DPA' 
DANG 'JIG RTEN PA'I MTHU CHEN RNAMS SGRUB PAR 'DOD PAS SLOB DPON LA DNGOS GRUB RNAMS GSOL BA GDAB BO, ,DE NAS SLOB MA LA PHAN PA'I PHYIR SLOB DPON SER SNA MED CING SEMS DAD PA DANG LDAN PA'I SLOB MA LA DNGOS GRUB RNAMS SBYIN PAR BYA'O ZHES BYA BA SBYIN NO, ,JI LTA BU SBYIN ZHEN, CHOS 
RNAMS THAMS CAD DNGOS MED PAR, ,SEMS KYIS BSGOM PA BYAS NAS KYANG, ,AA LAS ZLA BA'I DKYIL 'KHOR BSAM, ,RANG GI SA BON DE DBUS SU, ,BSAMS NAS DAM TSIG PHYAG RGYA DAG ,BSAMS SHING DE BZHIN DE NYID DU, ,SGRUB PA YIS NI BSGYUR BAR BYA, ,LHA YI RNAL 'BYOR TSUL DU BSGYUR, 

@272B
DE NAS RANG GI SA BON DANG, ,PHYAG RGYAS PHYAG RGYA DE BYIN BRLAB, ,LAG 'OG GO RIMS JI BZHIN DU, ,SANGS RGYAS RNAMS KYIS DBANG BSKUR RO, ,DE NAS NGA RGYAL BSKYED NAS KYANG, ,ZHES BYA BA GSUNGS TE, CHOS RNAMS THAMS CAD CES BYA BA NI MTSAN NYID 'DZIN PAS NA CHOS 
TE DNGOS PO THAMS CAD DO, ,DNGOS PO MED PAR ZHES BYA BA NI RGYU DANG BRAL BAS ZHES BYA BA'I THA TSIG GO, ,RGYU DANG BRAL BA DE YANG RGYU YOD PA LAS SKYE'AM MED PA LAS SKYE'AM GNYI GA LAS SKYE ZHE NA, CI DANG POR YOD PA LAS MA YIN TE NGO BO NYID YONGS SU GRUB ZIN PA NI MA 'ONGS PA'I DUS GZHAN 
DU SKYE BA DON DU MI RIGS SO, ,GZHAN DU GAL TE YOD PA SKYE BAR 'GYUR BA NI SKYES ZIN PA'ANG SKYE BAR 'GYUR RO, ,MED PA LAS KYANG MI SKYE STE SHIN TU GZUGS MED PA'I RI BONG GI RVA LA SOGS PA DANG 'DRA ZHING SKYE BAR 'JUG PA DANG MI LDAN PA'I PHYIR RO, ,GZHAN DU 'DI DAG THAMS CAD MED 
PAR 'GYUR ZHING GANG GI PHYIR DNGOS PO'I PHYOGS GANG YANG RUNG BA 'GA' ZHIG LAS KYANG DNGOS PO THAMS CAD RTAG TU SKYE BAR THAL BAR 'GYUR BAS RGYU DANG 'BRAS BU NGES PA MED PAR 'GYUR RO, ,GAL TE SO SO'I NUS PA NGES PAR MI 'GYUR BAR DNGOS PO 'DI RNAMS KYI NUS PA SO SOR NGES PAR GYUR 
NA NI DNGOS PO DE RNAMS LAS CUNG ZAD CIG SKYE BAR 'GYUR BAS KHYAD PAR MED PAS KYANG THAMS CAD MED PA YIN NO ZHE NA, DE NI MI RIGS TE 'BRAS BU RNAMS DANG 'DRES PA'I GZUGS RNAMS RKYEN DU GYUR NA NI DE'I TSE DE RNAMS KYIS SO SOR NGES PA'I 'BRAS BU DANG 'BREL PAR 'GYUR BAS 'BRAS BU 
GANG ZHIG LA NGES PAR NUS PA YIN, DE LTA NA NUS PA NGES PA MED PA NYID DU GNAS PAR 'GYUR RO, ,DE BAS NA THAMS CAD LAS THAMS CAD SKYE BAR THAL BAR 'GYUR BAS BZLOG DKA' BAR 'GYUR BA DANG YOD PA DANG MED PA'I PHYOGS SU SMRAS PA'I NYES PA DANG 'DRES PAR 'GYUR RO, ,GNYI GA 
LAS KYANG MI SKYE STE GCIG LA NGO BO NYID GNYIS SU 'GYUR BA MED DE, GCIG PA NYID DANG GNYIS PA NYID NI PHAN TSUN 'GAL BA'I PHYIR DE YANG, YOD DANG MED PA'I DON LA YANG, ,RKYEN NI RUNG BA MA YIN TE, ,YOD NA RKYEN GYIS CI ZHIG BYA, ,MED NA GANG GI RKYEN DU 'GYUR, ,GANG TSE CHOS 

@273A
*, ,NI YOD PA NA, ,MED DANG YOD MIN MI SGRUB PA, ,JI LTAR SGRUB BYED RGYU ZHES BYA, ,DE LTAR YIN NA MI RIGS SO, ,RKYEN RNAMS SO SO 'DUS PA LAS, ,'BRAS BU DE NI MED PA NYID, ,RKYEN RNAMS LAS NI GANG MED PA, ,DE NI RKYEN GYIS JI LTAR SKYED, ,CI STE DE 
NI MED PAR YANG, ,RKYEN DE DAG LAS SKYE 'GYUR NA, ,RKYEN DAG LAS KYANG 'BRAS BU NI, ,CI YI PHYIR NA SKYE MI 'GYUR, ,ZHES BSHAD PA YIN NO, ,SEMS KYI BSGOM PA BYAS NAS KYANG, ,ZHES BYA BA NI SNGA MA BZHIN DU DON BSGOM ZHES BYA BA'I THA TSIG GO, ,SNGA MA LAS ZLA BA'I DKYIL 
'KHOR BSGOM ZHES BYA BA NI RANG GI SEMS NYID ZLA BA DANG PO DANG GNYIS PAR BSGOM PA'O, ,RANG GI SA BON DE DBUS SU, ,BSAMS SHING DAM TSIG PHYAG RGYA DAG ,CES BYA BA NI DBUS SU RANG GI SA BON LAS DAM TSIG GI PHYAG RGYA BSKYED PAR BYA BA'I DON TO, ,BSAM ZHING DE BZHIN DE NYID DU,, 
SGRUB PA POS NI BSGYUR BAR BYA, ,ZHES BYA BA NI SKU GSUNG THUGS DPAG TU MED PA 'DUS PA'O, ,LHA YI RNAL 'BYOR TSUL DU BSGYUR, ,ZHES BYA BA NI DE NYID LAS LHA'I SKU RDZOGS PA'O, ,DE NAS RANG GI SA BON DANG, ,PHYAG RGYA PHYAG RGYAS DE BYIN BRLAB, ,CES BYA BA NI BYIN GYIS BRLAB PA RANG GI 
SA BON, AOm SARBA BID BADZRA AADHI TIshthA DZNY'A NA SA MA YE H'Um ZHES BYA BA DANG PHYAG RGYA GNYIS BCINGS TE, SNYING GA LA SOGS PA'I GNAS BCO BRGYAD DU BYIN GYIS BRLAB PA'O, ,LHAG 'OG GO RIMS JI BZHIN DU, ,SANGS RGYAS RNAMS KYIS DBANG BSKUR RO, ,ZHES BYA BA NI SNYING GAR DKYIL 'KHOR GZHAN 
DU SPRUL TE ZHUGS NAS DE'I 'OG TU SANGS RGYAS LNGA'I DBU RGYAN NGANG, NGAR DPYANGS DANG, RDO RJE DANG, BDAG PO DANG, MING DANG, BRTUL ZHUGS SBYIN NO ZHES BYA BA'I DON TO, ,DE NAS NGA RGYAL BSKYED NAS KYANG, ,ZHES BYA BA NI DAM TSIG DANG CHOS DANG LAS DANG PHYAG RGYA CHEN PO LA SOGS PAS 
RGYAS BTAB NAS ZHES BYA BA'I DON TO, ,KYANG ZHES BYA BA NI MCHOD PA BSDU'O, ,'DI SKAD DU STON PA YIN TE, RIGS RNAMS KYI ZLOS PA POS KHRUS KYI CHO GA SNGON DU 'GRO BA LAS LHA LA SOGS PA MCHOD DE MI SNANG BAR GYUR BAR BYAS LA DANG PO CHOS THAMS CAD RGYU DANG 'BRAS BU'I SGO NAS STONG PA 

@273B
NYID DU BSGOM, AA LAS ZLA BA'I DKYIL 'KHOR DANG, YANG ZLA BA'I DKYIL 'KHOR DANG, SA BON LAS DAM TSIG GI PHYAG RGYA DANG DE BZHIN GSHEGS PA'I SKU DANG GSUNG DANG THUGS RDO RJER ZHUGS PA DANG GZUGS NYID RDZOGS PAR BYED PA DANG, RDO RJE'I PHYAG RGYA GNYIS BCINGS TE SNGAGS 
BRJOD LA BYIN GYIS BRLAB PA DANG, SNYING GAR SPRUL TE 'JUG PA DANG, DBANG RNAMS KYIS DBANG BSKUR BA DANG RGYAS GDAB PA DANG MCHOD PA YANG BYA'O ZHES BYA BA'I DON TO, ,MKHAS PA YIS NI BSGRUB BYAS NA, ,ZHES BYA BA NI BSNYEN PA DANG MTSAN THOG THAG TU BSGOMS NAS ZHES BYA BA'I DON TO,, 
'BRAS BU CIR 'GYUR ZHE NA, DE BZHIN GSHEGS KYANG 'GRUB 'GYUR NA, DNGOS GRUB GZHAN LTA CI ZHIG SMOS, ,ZHES BYA BA YIN NO, ,'DIS NI RTOG PA THAMS CAD KYI DAM TSIG SEMS DPA' BSKYED PA DANG DNGOS GRUB KYI CHO GA STON TO, ,DE NAS TSANGS PA LA SOGS PA LHA CHEN PO RNAMS 
KYIS ZHES BYA BA LA SOGS PAS DKYIL 'KHOR 'DIR GZHUG PA'I PHAN YON BSTAN TE GO SLA BAS MA BSHAD DO, ,DE NAS LHA DE DAG DE BZHIN GSHEGS PA LA SOGS PAS DBANG BSKUR BA DANG BZLAS BRJOD STON TE, BCOM LDAN 'DAS LA PHYAG 'TSAL NAS ZHUS PA'I DON TSE THUNG BA DANG, NGAN 
SONG DU SKYES PAR 'GYUR BA MA MCHIS NA JI LTAR BSGRUB CES ZHUS PA DANG, LHAN DU DKYIL 'KHOR DU CHUG CIG ,CHOS KYI YI GE ZLOS SU CHU GCIG ,DE TSE RING BAR 'GYUR, BSOD NAMS DANG LDAN PAR 'GYUR, NGAN SONG LAS GROL BAR 'GYUR ZHES BYA BA YIN NO, ,TSE 'DI LA GNAS PA'I 
DON BSHAD NAS, PHA ROL TU 'PHOS PA RNAMS KYI DON DU NGAN SONG DU SKYES ZIN PA RNAMS MING LA SOGS PA LA BKUG LA LAN BDUN DU DKYIL 'KHOR DU BCUG LA DBANG BSKUR NA NGAN SONG LAS RNAM PAR GROL BAR 'GYUR RO ZHES BYA BA DANG, SHI BA'I MING NAS SMOS TE SNGAR BSHAD PA'I RIG PA'I RGYUD 
NYID 'BUM PHRAG STONG GI BAR DU BZLAS BRJOD BYAS PA LA YANG KHA DOG DU KLOG PA'I TSUL GYIS BYAS NA, MTSAMS MED PA LNGA DANG LDAN PA YANG 'BYANG BAR 'GYUR NA SDIG PA CHUNG DU LTA SMOS KYANG CI DGOS ZHES PHAN YON GSUNGS PA YIN NO, ,LHA'I BU RNAMS ZHI BA'I ZHES BYA BA LA SOGS PA'I NGAN 

@274A
*, ,SONG DU SKYES ZIN PA RNAMS SBYANG BA STON TE ZHI BA'I HOM KHUNG THA MA KHRU GANG BAR MA KHRU DO MCHOG KHRU BZHI PA ZLUM PO NYID DU BYAS NAS MING DANG SNGAGS SPEL TE NYUNGS KAR GYIS BRGYA PHRAG STONG DU SBYIN SREG BYAS NA NGAN SONG LAS THAR BAR 'GYUR RO, ,DE'I SHA DANG RUS PA 
DANG SKRA DANG THAL BA DANG GZUGS BRNYAN LA SOGS PAS BRGYA PHRAG STONG DU SBYIN SREG BYAS NA YANG NGAN SONG LAS THAR BAR 'GYUR RO, ,THAB KHUNG LA SOGS PA LA CI ZHIG BRI ZHE NA, DE'I DBUS SU 'KHOR LO RTZIBS BRGYAD DANG 'OD ZER DKAR PO BRI, ,'KHOR YUG LA RDO RJE RTZE LNGA PA 'OD ZER 
DKAR PO BRI, DE'I PHYI ROL DU 'KHOR LO RTZIBS BZHI PA LA SHAR PHYOGS SU RDO RJE GZHAG ,BYANG DU RGYA GRAM, LHO PHYOGS SU RDO RJE RIN CHEN, NUB TU PADMA, SDIG PA GZHOM PA'I PHYIR PHYAG RGYA SNA TSOGS PA GZHAG PAR BYA STE MU RANG DKAR PO'I NANG DU PHYI RDO RJE RIGS KYI PHYAG RGYA BRI BA NI GZA' 
DANG SKAR MA DANG 'JIG RTEN SKYONG BA DANG BCAS PA BRI, GTZO BO GANG ZHIG TU GZHAG CE NA, RI MO 'AM LUGS MA YANG RUNG, SHAR PHYOGS KYI RTZIBS LA RDO RJE CAN DANG LHAN CIG GZHAG ,GZHAN YANG BYANG DU BUM PA DANG GTOR MA DANG LHA BSHOS RAB TU BKANG BA GZHAG ,MDOR NA THIG 
GTAB [?] NAS CHO GA BZHIN DU BRI BAR BYA, DE NAS DKAR PO'I GOS GON RNAL 'BYOR DANG LDAN PAS NGAN SONG GI RGYUD NA GNAS PA'I SEMS CAN DRANG ZHING SDIG BZHI BAR BYA BA'I PHYIR DANG DAG PA'I SEMS KYIS SBYIN SREG BYA'O, ,RDZAS CI ZHIG GIS BYA ZHE NA, MAR DANG 'O MA SBRANG RTZI DANG, CHAN 
DANG 'BRAS YOS DANG YUNGS KAR DANG DE'I RUS PA LA SOGS PA BSRES TE SBYIN SREG BYA'O, ,RUS PA LA SOGS PA MED NA MING NAS SMOS TE BYA'O, ,DE LTAR ZHI BA'I SBYIN SREG GIS BDE 'GROR SKYES NAS, RGYAS PA'I SBYIN SREG MKHAS PAS RGYAS PAR BYA DGOS TE ZHES BYA BA LA SOGS PA LA 
RNAL 'BYOR PAS KHRU DO PA DANG KHRU BZHI PA DANG, MCHOG LA KHRU BRGYAD PA BYAS NAS HO MA KHUNG KHRU BZHI PA MU RAN DANG LDAN PA DE'I DBUS SU PADMA DANG RIN PO CHE'I 'OD ZER SER PO DANG LDAN PAR BRI'O, ,DE'I KHOR YUG TU RIN PO CHE, MUR NA LA PADMA, PHYI ROL DU RTZIBS CHEN PO BZHI LA, SHAR DU RDO RJE, 

@274B
LHOR RIN PO CHE, NUB TU PADMA, BYANG DU SNA TSOGS RDO RJE, SHAR DU 'KHOR LO'I RTZIBS LA GTZO BO'I RI MO LA SOGS PA BRI'O, ,GRVA RNAMS SU LHA MO BRGYAD KYI PHYAG MTSAN, SGOR LCAGS KYU LA SOGS PA'I PHYAG MTSAN BRI BAR BYA'O, ,DE NAS GOS SER PO BGOS NAS MTHO RIS NA 
GNAS PA DRAN PAR BYED CING DE LA PHAN ZHING RGYAS PAR BYA BA'I PHYIR RGYAS PA'I LAS SNGA MA BZHIN DU BYAS NAS, DE'I TSE DANG DPAL DANG GZI BRJID DANG LONGS SPYOD 'PHEL BAR BYA BA'I PHYIR DE LTAR RGYAS BA'I LAS BYA'O, ,DE NAS DBANG DU BYA BA'I LAS BSHAD PA NI, DE NAS PHAN PHYIR NGES PAR 
YANG; ,DBANG DU BYA BA'I LAS BSHAD DO, ,ZHES BYA BA LA SOGS PA LA RGYAS PAR BYA BA NAS DBANG DU BYA BA'I LAS NI THAB KHUNG GZHU'I DBYIBS 'DRA BA DANG, THA MA KHRU GANG, BAR MA KHRU DO MCHOG KHRU BZHI PAR BYAS LA DE'I DBUS SU PADMA DMAR PO BRIS LA, LTE BA LA MDA' DANG 
GZHU BRI, 'KHOR YUG TU MDA' DANG GZHU BRI, SNGAGS SHES PAS MU RAN LA YANG MDA' DANG GZHU BRI, PHYI ROL LHAG MA RNAMS ZHI BA DANG RGYAS PA DANG 'DRA BAR BYA'O, ,DE NAS SEMS CAN DE DRAN PAR BYAS TE GOS DMAR PO GON LA PADMA'AM 'BRAS BU DMAR PO TSON GYIS SBRUS NAS MAR 
DANG GUR GUM DANG BSRES NAS, TZANDAN DMAR PO'I PHYE MA'I SBYIN SREG BYAS NA THAMS CAD DE'I DBANG DU 'GYUR RO ZHES BYA BA YIN NO, ,DE NAS MNGON SPYOD BSTAN PA NI, ,DE LA GDON RNAMS GZHOM PA'I PHYIR, ,MNGON SPYOD KYI LAS NI BRTZAM PAR BYA, DBANG DU GYUR PA DE LA 
GZHOM PA'I PHYIR MNGON SPYOD BRTZAM PAR BYA STE, THA MA PHYED DANG GSUM, BAR MA KHRU GSUM, MCHOG KHRU DGU PA, THAB KHUNG KHRU GSUM PA, DBUS SU RDO RJE RTZE DGU PA MU KHYUD LA RTZE GSUM PA DANG, RGYA GRAM DANG RDO RJE DANG DBYUG PA DANG, PHYOGS GCIG RTZE GSUM PA'I RDO RJE DANG, DGRA STA 
DANG RDO RJE RTZE GCIG PAS BSKOR, PHYI ROL DU LHA'I GNAS 'KHOR LO RTZIBS BZHI PA DANG L'A SKYE LA SOGS PA'I GNAS DANG, RDO RJE RIGS KYI GNAS SUM RIM DU BYA, BYA DANG GTOR MA DANG BUM PA DANG BSHOS CHA RNAM PA MANG PO DANG, CHANG DANG KHRAG GIS BKANG BA'I THOD PA GZHAG ,DE NAS LUS 

@275A
*, ,CAN GYI SDIG PA DANG BGEGS GZHOM PA'I PHYIR, GOS NAG PO BGOS SHING KHRO BO TSAD MAR BYAS LA 'JIG RTEN GSUM RGYAL DU BSKYED DE SNGA MA BZHIN DU SBYIN SREG BYAS NAS, DE NAS DE'I LUS LA SDIG PA BCOM NAS BGEGS DANG BRAL TE MTHO RIS LHA DANG MI'I 
NANG NA CI DGA' BAR SPYOD DO, ,DE NAS THAB KYI GO RIMS DANG PO ZHI BA DANG DE LAS RGYAS PA 'BYUNG BAS RGYAS PA DANG, DE NAS DBANG DU BYA BA DE NAS MNGON SPYOD KYI LAS YIN TE, GO RIMS 'DI DAG NYID KYIS NI, ,DE NAS GANG GI PHYIR BYAS PA, ,DE YI PHYIR YANG DE BZHIN 'GYUR, ,ZHES 
GSUNGS PA'I PHYIR RO, ,TSE 'DI NYID LA GNAS PA RNAMS KYI GO RIMS PHAN YON DANG BCAS PA, GZHAN DAG GI LAS RNAMS KYANG, SNGA MA BZHIN DU DE LTAR BYA, ,DES NI SEMS CAN RNAMS LA YANG, ,MYUR DU BDE SKYID 'GRUB PAR 'GYUR, ,ZHES GSUNGS PA YIN NO, ,DE NAS 
TSANGS PA LA SOGS PA'I LHA RNAMS DANG ZHES BYA BA LA SOGS PAS BRTAG PA'I RGYAL PO'I PHAN YON DANG, RGYUD GTAD PA BSTAN TE GO SLA BAS MA BSHAD DO, ,DE NAS BCOM LDAN 'DAS ZHES BYA BA LA SOGS PAS BDE BA CHEN PO'I DKYIL 'KHOR STON TE, DE NAS ZHES BYA BA SBYOR BA DANG 
PO'I RJES THOGS LA STE, 'DIR DANG PO'I SBYOR BA NI PHYAG NA RDO RJE NYID YIN PAR GZUNG NGO, ,BCOM LDAN 'DAS PHYAG NA RDO RJE RJE SNGAGS DANG PHYAG RGYA DANG SNYING PO THAMS CAD CES BYA BA NI GSUNG DANG THUGS DANG LAS DANG SKU THAMS CAD DO, ,STAN PAR BA BA'I PHYIR ZHES BYA BA NI 'OG NAS 'BYUNG 
BA'I DKYIL 'KHOR YOD PA LAS BSTAN PAR 'GYUR RO, ,NYID KYI SNYING PO 'DI BSHAD DO, ,ZHES BYA BA NI NYID KYI YE SHES NGES PAR BSTAN PA'I SGRAS GSUNGS PA'O, ,DE'I GNAS LA'ANG BYA BA STE DE NYID AOm BADZRA BHI H'Um, RDO RJE SEMS DPA'I'O, ,AOm A'A: H'Um KUN DU BZANG PO'I'O, , 
BADZRA H'Um PHAt PHYAG NA RDO RJE'I'O, ,AOm BADZRA KRO DHA BADZRA H'Um PHAt, RDO RJE BSNAMS PA'O, ,AOm BADZRA DHI SGRIB PA RNAM PAR BSAL BA'I'O, ,AOm BADZRA H'Um AA RGYA GRAM BSNAMS PA'O, ,'DI DAG GIS KYANG DKYIL 'KHOR RGYAL MCHOG SGOM PA POS SNGA MA BZHIN DU DKYIL 'KHOR LUS LA BRTAGS 

@275B
PA'I BAR BYAS NAS KHANG PA BRTZEGS PA DANG GDAN BSKYED LA KUN RIG GI DKYIL 'KHOR JI LTA BA BZHIN BSAMS LA, DBUS SU BDE BA CHEN PO'AM, RDO RJE SEMS DPA' BSAMS LA THABS DANG YE SHES RAB KYI MTSAN NYID LAS SNGAR BSHAD PA'I YE SHES LAS SKU, DE'I THUGS KAR ZLA BA LA YIG 'BRU 
RNAMS BKOD DE BSKYED CES BYA BA'I DON TO, ,DKYIL 'KHOR RGYAL PO MCHOG GI TING NGE 'DZIN TO, ,DE NAS BSDU ZHING BYIN GYIS BRLAB PA LA SOGS PA LAS RGYAL PO MCHOG CES PA'I TING NGE 'DZIN SNGA MA BZHIN SHES PAR BYA'O, ,DE NAS DE DAG GI DKYIL 'KHOR BSHAD DE ZHES BYA BA LA SOGS PAS 
SLOB DPON GYI LAS STON TO, ,SNGON LA BSNYEN PA BYAS PA DANG, SA LHAG PAR GNAS PA DAG, CHOG THAMS CAD SPYAD DE DE NAS DKYIL 'KHOR BSHAD PA NI, RTZA BA'I RGYUD LTAR DKYIL 'KHOR BRIS LA KUN RIG GI GNAS SU RDO RJE 'AM, RDO RJE SEMS DPA' 'AM, BDE BA CHEN PO GANG RUNG CIG BRI, DE'I 
SPYAN SNGAR PHYAG NA RDO RJE G-YAS PHYOGS SU RDO RJE BSDAMS PA, NUB PHYOGS SU RNAM PAR GSAL BA, BYANG PHYOGS SU RGYA GRAM BSNAMS PA, DE'I PHYI ROL GYI DKYIL 'KHOR DU, SHAR PHYOGS SU NGAN SONG SBYONG BA, LHOR RIN CHEN TOG ,NUB PHYOGS SU SH'AKYA'I DBANG PO, BYANG PHYOGS SU ME TOG 
CHER RGYAS, DE'I PHYI ROL 'KHOR LO'I RTZIBS RNAMS LA SEMS DPA' BCU DRUG PO GO RIMS BZHIN DU BRI, KHYAMS DANG GRVA'I CHAR BYAMS PA DANG, L'A SYE LA SOGS PA DANG, SGO GNYIS PA'I NANG DU DPE MED PA'I BYANG CHUB SEMS DPA' BRI, RIM PA GNYIS PA LA KUN DGA' BO LA SOGS PA'I NYAN THOS 
GSUM PA LA RANG SANGS RGYAS BRI'O, ,MU RAN DKAR PO'I NANG DU 'KHOR YUG LA RANG RANG GI BU DANG CHUNG MAS BSKOR BA'I TSANGS PA LA SOGS PA DANG, GZA' DANG SKAR MA'I LHA RNAMS DANG, RGYAL PO BZHI DANG, 'JIG RTEN SKYONG BA RNAMS BRI, DE'I PHYI ROL GYI MTSAMS KYI CHAR SHAR LHOR DMYAL BA, LHO 
NUB TU YI DAGS, NUB BYANG DU BYOL SONG, BYANG SHAR DU MI'I 'GRO BA BRI BAR BYA'O, ,SHAR LA SOGS PA'I PHYOGS BZHIR SHAR PHYOGS SU 'DOD CHAGS BYA, LHO PHYOGS SU ZHE SDANG SBRUL, NUB PHYOGS SU GTI MUG PHAG ,BYANG PHYOGS SU BUD MED KYI GZUGS BRI BAR BYA'O, ,NANG SGOR LCAGS KYU 

@276A
*, ,LA SOGS PA, PHYI ROL GYI SGOR 'JIG RTEN GSUM MTHAR BYED PA LA SOGS PA STOBS KYI DAM PA RNAMS BRI BAR BYA'O, ,DRI RNAM PA LNGA'I CHUS BKANG BA'I GSER GYI BUM PA DANG GTOR MA DANG LHA BSHOS DANG, ME TOG DBANG BDUG PA DANG GDUGS DANG RGYAL MTSAN DANG 'PHAN DANG 
BLA RE DANG RNGA MA DANG DRIL BU DANG, RDO RJE NOR BU DANG DO SHAL DANG NYI MA LA SOGS PAS BRGYAN ZHING GZHAG PAR BYA'O, ,'DOD PA'I YON TAN RNAMS KYI RANG BZHIN GZUGS SDUG PA LA SOGS PA LNGAS DKYIL GYI 'KHOR NYE 'KHOR KUN DU DGANG NGO, ,DE NAS SBYOR BA DANG PO LA SOGS PA SNGON DU 'GRO BAS SGO 
PHYE STE, SPYAN DRANGS LA LHA RNAMS MCHOD PA'I MTHAR THUG PA BYAS PA'I RJES THOGS LA GNANG BA NOD MNOS NAS BDAG NYID ZHUGS LA BDAG NYID DBANG BSKUR LA ZHES BYA BA YIN NO, ,SNGOM GNAS DAM TSIG LDAN PA ZHES BYA BA LA SOGS PAS SLOB MA GZHUG PA LA SOGS PA STON TO, ,SLOB MA SDOM 
PA LA GNAS SHING DAM TSIG LA GNAS PA BLA MA LA MOS PA STONG PA NYID LA MI 'JIGS PA, RIGS KYI SKYON DANG BRAL BA, SER SNA DANG BRAL BA, YON TAN DANG LDAN PA, GTONG BA DANG, TSUL KHRIMS DANG, MANG DU THOS PA DANG, TSAD MED PA BZHI DANG, RNAM PAR THAR PA'I SGO DANG YID DANG MTHUN PA'I 
SLOB MAS SNGA MA BZHIN DU GSOL BA BTAB BA LA SOGS PA SNGON DU 'GRO BAS SNGAGS 'DIS BYANG CHUB TU SEMS BSKYED DU BCUG STE, AOm BADZRA H'Um DZA, SNGAGS 'DIS GZUNG BAR BYA STE, AOm BADZRAS MA YA PRA BE SHA YA H'Um, SNGAGS 'DIS ME TOG DOR BAR BYA'O, ,AOm BADZRA P'A nI PRA TA'I TZTSA BADZRA SA TVA 
MA H'A SU KHA H'Um HA HO SA MA YA STVAm, RANG GI LHA'I SNGAGS DANG PHYAG RGYAS MGO LA BCING BAR BYA'O, ,DE NAS DAM TSIG SBYIN PAR BYA'O, ,AOm JI STE KHYOD KYIS SU YANG RUNG BA LA SMRAS NA, PHYAG NA RDO RJE'I RDO RJE 'BAR BAS KHYOD KYI MGO BO 'GAS PAR 'GYUR RO, ,'DIS DAM TSIG GI CHU BLUD DO, , 
AOm BADZRAS MA YA HRI TRAm H'Um AA, 'DIS GDONG G-YOGS DGROL LO, ,AOm BADZRA TZAKshU P'A SHES HAm, AOm TA DZNY'A NA BE TA LA NA TE, MA H'A MA MI H'Um, DE NAS SANGS RGYAS DANG BYANG CHUB SEMS DPA' THAMS CAD BSTAN LA RTZA BA'I RGYUD DU BSHAD PA BZHIN DU THAMS CAD BYAS LA, BCOM LDAN 'DAS KYI SPYAN SNGAR 

@276B
DBANG BSKUR BAR BYA'O, ,AOm BADZRA P'A nI SVA YA TI, AA NU RA GA TE AA BHI shINYTZA H'Um, ZHES PHYAG NA RDO RJE'I BUM PAS DBANG BSKUR, AOm BADZRA AA BHI shINYTZA SARBA AA BHI shE KA TE H'Um, RDO RJE SEMS DPA'I BUM PAS DBANG BSKUR, AOm BUDDHA DHARM'A BHI shiNYTZA SARBA BUDDHA BI shI KA TA AOm H'Um, KUN DU BZANG PO'I BUM PAS 
DBANG BSKUR, AOm RATN'A BHI shINYTZA SARBA RATN'A BHI shI KA TA AOm HRI, RDO RJE BSDAMS PA'I BUM BAS DBANG BSKUR, AOm PADM'A BHI shINYTZA SARBA PADM'A BHI shE KA TA HRI, RNA PA GSAL BA'I BUM PAS DBANG BSKUR, AOm KARM'A BHI shINYTZA SARBA KARM'A BHI shE KA TA AA, SNA TSOGS RDO RJE BSDAMS PA'I BUM PAS 
DBANG BSKUR, DBANG BSKUR BA LHAG MA NI RTZA BA'I RGYUD DU BSTAN PA BZHIN SHES PAR BYA'O, ,DE NAS LUS LA SOGS PA YON DU PHUL NAS BKA' NOD PAR BYA'O, ,DE'I SNGAGS AOm SARBA ZHES BYA BA LA SOGS PA'O, ,DE NAS LAS THAMS CAD BYED DU BCUG CING DNGOS GRUB THAMS 
CAD KYANG SBYIN NO ZHES BYA BA LA SOGS PAS DNGOS GRUB BSTAN TO, ,BDE BAS BDE BA BSKYED NAS NI, ,ZHES BYA BA NI BDE BA CHEN PO LHAG PA'I LHA THOB PAS BDE BA CHEN PO'I SKUR BSKYED NAS NI ZHES BYA BA YIN NO, ,DKYIL 'KHOR BZHI YI DBUS SU NI, ,KUN DU BZANG NGAM BDE CHEN PO,, 
BDAG NYID KYIS NI BSGOMS NAS KYANG, SNYING GAR H'Um ZHES BYA BA NAS, ,ZHES BYA BA NI PHYAG NA RDO RJE LA SOGS PA BZHI'I DBUS SU BDE BA CHEN PO SNGA MA BZHIN DU BSGOMS NAS SNYING GAR ZLA BA'I THOG TU H'Um ZHES BYA BA DANG PO'I BSNYEN PA LA MTSAN MA THOB KYI BAR DU BSAMS TE MTSAN THOG THAG 
BSAMS NAS ZHES BYA BA YIN NO, ,DE'I PHAN YON NI, RDO RJE SEMS DPA' DANG MNYAM 'GYUR, ,DPAL LDAN LAS RNAMS KUN BYED CING, ,KUN DU BZANG POR BDAG NYID 'GYUR, ,DE LTAR 'GYUR BAR THE TSOM MED, ,CES GSUNGS PA YIN NO, ,GZHAN YANG 'CHI BDAG 'JOMS 
BA'I SKABS SU BSHAD PA BZHIN DU LHA'I RNAL 'BYOR RDZOGS PAR BSKYED LA, H'Um LAS PHYAG NA RDO RJER BSGYUR LA SNYING GAR 'DI NYID KYI DKYIL 'KHOR BSGOMS TE BSNYEN PA DANG SGRUB PA BSGOMS NA PHYAG NA RDO RJE DANG 'DRA BAR 'GYUR RO ZHES BYA BA NI, H'Um LAS SANGS RGYAS GZUGS GYUR NA, ,PHYAG NA 

@277A
*, ,RDO RJE BDAG NYID 'GYUR, ,SNYING GAR 'KHOR LO RAB BSGOMS NA, ,PHYAG NA RDO RJE 'DRA BAR 'GYUR, ,ZHES GSUNGS PA'I DON YIN NO, ,GZHAN YANG, RDO RJE KHRO BOR MNYAM GZHAG STE, ,SNYING GA'I DBUS SU PHAt CES BYA, ,H'Um ZHES BYA BAS BSKOR BSAMS 
TE; ,KHRO BO STOBS CHEN NYID DU 'GYUR, ,ZHES BYA BA NI SNGA MA BZHIN DU BSAMS TE KHRO BOR BSGYUR LA RANG GI ZLA BA'I STENG DU PHAt CES BYA BA H'Um ZHES BYA BAS BSKOR BAR BSAMS TE BSNYEN PA DANG SGRUB PA BSGOMS NA KHRO BO STOBS PO CHE NYID DU 'GYUR RO ZHES BYA BA'I DON TO, ,RDO RJE BSDAMS PAR 
BDAG BSGYUR LA, ,SNYING GAR AOm ZHES BYA BA YIS, ,BSKOR BA'I H'Um DANG HRI ZLA BA, ,BSAMS NA RIN CHEN 'DRA BAR 'GYUR, ,ZHES BYA BA NI SNGA MA BZHIN RDO RJE RIN CHEN DU BSGYUR LA, H'Um HRI GNYIS ZLA BA'I DBUS SU BSAMS LA, AOm ZHES BYA BAS BSKOR BA SNYING GAR BSAMS LA BSNYEN PA DANG SGRUB 
PAS RDO RJE RIN CHEN DU 'GYUR RO ZHES BYA BA YIN NO, ,SNGA MA BZHIN DU RDO RJE CHOS SU BSGOMS LA SNYING GA'I DBUS SU TRAm ZHES BYA BA AOm AOm ZHES BYA BAS BSNYEN PA DANG SGRUB PA'I DUS SU ZLA BA LA BSGOMS PAS PHYAG NA PADMO DANG 'DRA BAR 'GYUR RO ZHES BYA BA'I DON TO, ,RDO RJE BSGOMS NAS SNYING GI NI,, 
DBUS SU HRA'I ZHES BYA BA LA, ,AOm ZHES BYA BAS BSKOR BSAMS NA, ,PHYAG NA PADMO MNYAM PAR 'GYUR, ,ZHES BYA BA YIN NO, ,GZHAN YANG SNGA MA BZHIN DU RDO RJE LAS SU BSKYED LA, AA LAS 'KHOR LO'I DBUS SU SNA TSOGS RDO RJE DBUS SU H'Um DANG LDAN PA AOm ZHES BYA BAS BSKOR BA BSNYEN PA 
MTSAN THOG THAG BZLAS NA RDO RJE LAS DANG MNYAM PAR 'GYUR RO ZHES BYA BA NI, 'KHOR LO RGYA GRAM H'Um LDAN PAS, ,AA: ZHES BYA BA BSKYED NAS KYANG, ,AOm ZHES BYA BAS BSKOR BSAMS NA, ,RDO RJE LAS DANG MNYAM PAR 'GYUR, ,ZHES GSUNGS PA YIN NO, ,RDO RJE LAS RNAMS BSHAD BYA STE, ,ZHES 
BYA BA LA SOGS PAS LAS BSHAD DE, DE NAS BSHAD PAR BYA'I LAS RNAMS NI, ZHI BA DANG RGYAS BA DANG DBANG DANG MNGON SPYOD KYI LAS RNAMS BZLAS PA DANG SBYIN SREG GI SGO NAS ZHI BA LA SOGS PA'I LAS RNAMS BYA BA YIN NO, ,ZHI BA'I RNAL 'BYOR PA RDO RJE SEMS DPA' BSGYUR LA ZHI BA'I LAS 

@277B
BRTZAM ZHING, DUS NGAN PAR BZLAS PA DANG SBYIN SREG BYED CING 'OD ZER SPRIN GYIS DE'I LUS LA 'OG NAS 'BYUNG BA'I BRDUNG BA'I SNGAGS BRJOD CING 'PHRO BAR GYUR PAR BSGOMS LA SHAR DU KHA BLTAS NAS GZHAN GYI NYES PA SEL BAR BYED LA SEMS CAN LA PHAN PAR DGA' BAS DE BZHIN GSHEGS PA'I 
RIGS LA MCHOD CING KUN DU BZANG PO'AM BDE BA CHEN PO BSAMS NAS NANG PAR RE RE SNGA MA BZHIN THAMS CAD BYAS PAS SDIG PA ZHI BAR 'GYUR ZHES BYA BAR GNAS SO, ,RGYAS PA NI 'OD ZER SER PO DANG LDAN PA'I RIN CHEN 'DZIN DU BSAMS LA, ZAS DKAR GSUM BZA' ZHING NYI MA'I GUNG LA RGYAS 
PA'I LAS SHIS TE, THAB KHUNG RIN CHEN LTA BUR BRKOS LA BZLAS PA DANG SBYIN SREG BYA BA NI, SNGAGS PAS SNGA MA BZHIN DU 'OD ZER SER POS LUS DGONG NGO ZHES PA'I DON TO, ,DBANG DU BYA BA NI LHA'I RNAL 'BYOR DANG LDAN PAS THAB KHUNG PADMO 'DRA BAR BYAS PA SPYAN RAS GZIGS SU BDAG BSGYUR LA 
NYI MA RGAS PA'I MTHAR DBANG DU BYA'O ZHES BYA BA'I DON TO, ,DE YANG LHA GANG DAG GI RNAL 'BYOR GYIS 'GRUB PAR BSTAN PA NI, 'DREN PA KUN TU BZANG POS NI ZHI BA'I LAS BYA'O, ,RDO RJE RIN CHEN GYI RNAL 'BYOR NI RGYAS GDAB PA DBANG BSKUR BA 'GRUB BO, ,RDO RJE DPAL GYI RNAL 'BYOR NI RNAM PAR RGYAL 
BA DANG LONGS SPYOD DANG, DBANG PHYUG DANG DPAL MNYAM PA MED PA 'GRUB BO, ,RDO RJE NYI MA NI GZI BRJID DANG MDOG SHIN TU 'BAR BA GTZO BOR 'GRUB BO, ,BZHAD PA NI DGA' MGU RANGS PA GTZO BOR 'GRUB BO, ,RDO RJE CHOS NI CHOS THAMS CAD BRTAGS NAS SANGS RGYAS LA SOGS PA THAMS CAD 
MNYES PAR BYED PA GTZO BOR 'GRUB BO, ,DBANG PHYUG CHEN PO LA SOGS PA'I RIGS RNON POS GCOD PA NYID DU 'GRUB BO, ,MA RUNGS PA RNAMS RTZAD NAS GCOD PA 'KHOR LOS GTZO BOR 'GRUB BO, ,MI SMRA BA SMRA BAR MDZAD CING MA RUNGS PA LKUGS PAS RDO RJE SMRA BA GTZO BOR 'GRUB BO, ,RDO RJE 
LAS KYI RNAL 'BYOR GYIS MCHOD PA DANG SEMS CAN GYI DON BYA BAR GTZO BOR 'GRUB BO, ,RDO RJE SRUNG BAS BSRUNG PA GTZO BOR 'GRUB BO, ,MA RUNGS PA THAMS CAD ZA BA RDO RJE GNOD SBYIN GYI GTZO BOR 'GRUB BO, ,RDO RJE KHU TSUR GYIS BCINGS NAS GTZO BOR 'GRUB BO, ,DE DAG GI LHA'I RNAL 

@278A
*, ,'BYOR GYIS ZHI BA DANG RGYAS PA DANG DBANG DANG, MNGON SPYOD RNAMS LA GCIG DANG BZHI DANG BZHIS GTZO BOR 'GRUB BO ZHES BYA BA YIN NO, ,GZHAN YANG DE DAG GI THUN MONG GI 'BRAS BU NI, BZLAS PA DANG SBYIN SREG GI LAS KYI DGOS PA THAMS CAD BSGRUB PAR 
BYA'O ZHES BYA BA YIN NO, ,ZHI BA LA 'OD ZER GSAL BAS BSGRUB PA'I DNGOS PO GANG BAR BSGOM ZHING, ZHI BA LHA'I RNAL 'BYOR DANG LDAN PA ZHI BA'I SEMS KYIS ZHI ZHES BYA'O, ,RANG GI LUS GSER BTZOM LTA BU DANG, NYI MA SHAR BA LTA BUR BSAMS LA RGYAS PA'I LAS BYA'O, ,'OD ZER 
SER POS DGANG BAR BYA'O, ,SPYAN RAS GZIGS KYI RNAL 'BYOR GYIS HRI DANG 'DRA BA'I 'OD ZER BTANG BAS BSGRUB PAR BYA BA'I SNYING LA KUN DU BSKOR NAS BYED CING BSAMS NA 'DOD PA THAMS CAD DBANG DU BYED DO ZHES BYA BA'I DON TO, ,DE LTAR LAS RNAMS BSHAD NAS DE NAS BCOM LDAN 'DAS 
PHYAG NA RDO RJE ZHES BYA BA LA SOGS PAS RTOG PA THAMS CAD KYI DKYIL 'KHOR DANG SBYIN SREG LA SOGS PA'I DUS SU RGYAS GDAB PA STON TE, DE NAS BCOM LDAN 'DAS PHYAG NA RDO RJE LA PHYAG 'TSAL NAS 'DI SKAD CES GSOL TO, ,BCOM LDAN 'DAS PHYAG NA RDO RJES SEMS CAN THAMS CAD LA PHAN 
PA'I PHYIR THE TSOM THAMS CAD GCOD PA NGAN SONG THAMS CAD BZLOG PA'I RTOG PA DAM PA 'DI BSHAD PA LEGS SO LEGS SO ZHES BYA BA NI DGA' NAS LAN GNYIS SU ZHUS PA'O, ,DE NAS PHYAG NA RDO RJES PHYAG RGYA'I LE'U 'DI BSHAD DO ZHES BYA BA NI BDE BAR BYED PAS NA PHYAG RGYA STE 'OG NAS 'BYUNG 
BA'O; ,LE'U ZHES BYA BA NI GOS DANG 'DRA BA STE CHO GA DANG RIM PA DANG RNAM PAR 'BYED PA DANG DUM BU ZHES BYA BA'I DON TO, ,'DI BSHAD DO ZHES PA NI GSUNGS PA'O, ,LAG PA GNYIS MDUN DU BZHAG LA AA LAS ZLA BA'I DKYIL 'KHOR DU BYIN GYIS BRLABS TE ZHES BYA BA NI LAG PA 
GNYIS MDUN DU BZHAG NAS AA LAS ZLA BA H'Um LAS RDO RJE BSKYED DE THIM PA'O, ,H'Um ZHES BYA BA DANG AA ZHES ZLA BA'I DKYIL 'KHOR GNYIS KYI BYIN GYIS BRLABS LA ZHES BYA BA NI H'Um A'A:ZHES BRJOD PAS SO, ,LAG PA GNYIS KYI THAL MO GNYIS KA LA AA LA SOGS PA'I YI GE BCU DRUG 

@278B
KUN DU GANG ZHING 'PHRO BAR BYA STE ZHES BYA BA NI ZLA BA LA G-YAS SKOR GYIS AA A'A LA SOGS PA BCU DRUG 'OD ZER DANG BCAS TE ZHES BYA BA'I DON TO, ,MTHE BONG GNYIS LA AOm ZHES BYA BA BZHAG NAS GUNG MO GNYIS LA H'Um ZHES BYA BA GZHAG ,MDZUB MO GNYIS LA H'Um ZHES BYA BA GZHAG ,SRIN LAG 
GNYIS LA HRI ZHES BYA BA GZHAG ,MTHE BONG LA AA ZHES BYA BA BZHAG STE DE LTAR YI GE RNAMS GZHAG PAR BYAS NAS DE BZHIN GSHEGS PA RNAMS YIN PAR MOS PA BSKYED DE ZHES BYA BA NI G-YAS PA LA AOm LAS RNAM PAR SNANG MDZAD, H'Um LA SOGS PA LA NI MI BSKYOD PA LA SOGS PA 
BSKYED, G-YON PHYOGS LA AOm LAS RDO RJE DBYINGS KYI DBANG PHYUG MA, H'Um LA SOGS PA LA RDO RJE SEMS DPA' LA SOGS PA BSKYED DE ZHES BYA BA'I DON TO, ,CHOS THAMS CAD GCIG LA GCIG 'DRES PA DANG GDAN RJES SU MTHUN PAR BYAS TE ZHES BYA BA NI BDE BAR GSHEGS PA YAB YUM 
RNAMS BADZRA AANYDZA LI ZHES BYA BAS RDO RJE THAL MO SBYAR BA DANG BDAG GIS KYANG DE'I DON BSGOM ZHES BYA BA'I DON TO, ,LAG PA GNYIS PADMA LTA BUR SBYAR BA BYAS NAS, AOm ZHES BYA BA GNYIS BRKYANG BA DANG AA ZHES BYA BA GNYIS BA KUG STE, DE BZHIN DU H'Um ZHES PA DANG, HRI ZHES BYA BA GNYIS 
GSHIBS TE BRKYANG BA 'DI NI BCOM LDAN 'DAS KYI RTZA BA'I PHYAG RGYA LAS THAMS CAD DANG LDAN PA'I DAM TSIG GI'O ZHES BYA BA NI MTHE BONG GNYIS BRKYANG MDZUB MO GNYIS DANG SRIN LAG GNYIS PADMA'I 'DAB MA 'DRA BAR BYA, GUNG MO GNYIS GSHIBS TE BRKYANG BA NI SDIG PA SBYANG BA LA SOGS 
PA LAS THAMS CAD LAS MI 'DA' BA'I PHYAG RGYA'O ZHES BYA BA'I DON TO, ,DE NYID RNON PO DANG LDAN PA DANG, DE LAS RAB TU 'KHOR LO DANG 'DRA BA DANG 'KHOR LO'I ZHES BYA BA NI RDO RJE THAL MO DE NYID RNON PO LTAR BYAS TE BSKOR NA 'KHOR LO'I PHYAG RGYAR 'GYUR RO, ,DE NYID LAS KHAR GZHAG 
PA NI SGRA STE 'DI NI PHYAG RGYA'I TSOGS SO ZHES BYA BA NI RDO RJE THAL MO DE NYID KHAR GZHAG PA SGRA'I STE PHYAG RGYA'I TSIG TU 'GYUR RO, ,DE NYID GNYIS SU BYAS NAS LAS KYI PHYAG RGYAR BYAS NAS LAS KYI'O ZHES BYA BA NI, RDO RJE THAL MO DE NYID GNYIS SU BYAS NAS RDO RJE KHU TSUR DU BYAS TE RANG RANG GI SNYING 

@279A
*, ,GAR SBYAR NA LAS SU 'GYUR RO, ,G-YON PA MGO THOD THOGS 'DRA DANG, ,G-YAS PA MDUNG RTZE GSUM PA ZHES BYA BA NI G-YON PA MGO THOD THOGS PA 'DRA BAR BYAS LA G-YAS PA MTHE BOS MTHE'U CHUNG MNAN TE, LHAG MA GSUM MDUNG RTZE GSUM PA LTAR BYAS 
PA NI MA MO DANG GSHIN RJE'I PHYAG RGYA'O, ,G-YON PA PADMA KHA 'DZUM DANG, ,G-YAS PA AOm ZHES BYA BA GZHAG ,CES BYA BA NI G-YON PA PADMA KHA 'DZUM PA LTA BU BYAS LA, G-YAS PA'I MTHO BONG KHA'I PHYOGS SU GZHAG PA NI TSANGS PA'I'O, ,G-YON PA 'KHOR LO DBYUG RTZE 
GSUM; ,ZHES BYA BA NI G-YON PA 'KHOR LO THOGS PA LTAR BYAS LA, G-YAS DBYUG TO RTZE GSUM LTAR BYAS PA NI DBANG PHYUG CHEN PO'I'O, ,AA DANG AOm NI RTZE SPRAD PA, ,LHAG MA GSUM NI RDO RJE CAN, ,ZHES BYA BA NI G-YAS PA'I MTHE'U CHUNG DANG MTHE BONG RTZE SPRAD NAS LHAG MA 
GSUM RDO RJER BYAS PA NI BRGYA BYIN GYI'O, ,H'Um DANG AOm GNYIS GZHUR BYAS LA, ,LHAG MA MDAR BYAS MDA' CAN GYI'O, ,ZHES BYA BA NI MDZUB MO DANG MTHE BONG GNYIS GZHUR BYAS LA SOR MO LHAG MA MDAR BYAS PA NI MDA' GZHU CAN GYI PHYAG RGYA'O, ,LAG PA G-YAS G-YON LA 
'KHOR LOR BYA, ,'DI NI NYI MA ZLA BA'I ZHAL, ,ZHES BYA BA NI, G-YON PA BGRAD PA ZLA BA YI, ,G-YAS PA BGRAD PA NYI MA'I'O, ,THAL MO DAM SBYAR SOR MO SPRO, ,GZA' LAG RTAG TU SE GOL GTOGS, ,ZHES BYA BA NI THAL MO SBYAR BA SOR MO 'KHROL BA LTAR BYED CING SE GOL GTOGS PA LTAR 
BYED PA NI GZA' LAG GO, ,DE NYID TSIG DBANG GSUNGS PA STE, ,MCHU LA TSIG 'BRU 'DRA BAR GZHAG ,CES BYA BA NI RDO RJE THAL MO NYID MCHU LAS TSIG DBYUNG BA 'DRA BAR GZHAG PA NI PHUR BU'O, ,PA BSANGS NI MNYAM NYID SBYAR, ,ZHES BYA BA NI THAL MO MNYAM NYID SBYAR BA PA SANGS DANG 
MIG DMAR GYI'O, ,SPEN PA DBYIG PA 'DZIN PAR BYA, ,ZHES BYA BA NI DBYUG PA 'DZIN PA LTAR BYED PA NI SPEN PA'I'O, ,BA LANG SNA NI CHU SRIN 'DRA, ,ZHES BYA BA NI MDZUB MO DANG MTHE BONG GNYIS GLANG PO CHE DANG CHU SRIN GYI SNA 'DRA BA SGRA GCAN GYI YIN PAR SHES PAR BYA'O ZHES BYA BA'I DON TO,, 

@279B
RGYU SKAR ME STAG 'PHRO BA 'DRA, ,DE NYID BSKOR NA GLOG PHRENG GI, ,BLA 'OG GZHAG PA SPRIN PHYAG RGYA, ,ZHES BYA BA NI ME STAG 'PHRO BA LTAR BYAS BA RGYU SKAR GYI'O, ,DE NYID BSKOR BA GLOG GI'O, ,THAL MO GNYIS BLA 'OG TU GZHAG PA SPRIN GYI'O, ,'DI DAG SNYING PO PHYAG RGYA STE, ,LAS KYI PHYAG RGYA YANG 
'DI DAG YIN NO ZHES BYA BA NI THUGS DAM TSIG SNYING PO'I PHYAG RGYA'O, ,'JIG RTEN PA'I LAS KYI PHYAG RGYA YANG 'DI DAG NYID DO, ,DE NYID LAS SRIN LAG SBAS PA NI PHYAG NA RDO RJE'I ZHES PA NI RDO RJE THAL MO DE NYID LAS MDZUB MO'I TSIGS BAR MA BCAG PA STE DBANG BSKUR BA RDO RJE RIN CHEN GYI PHYAG RGYA STE, 
DE NYID LAS H'Um ZHES BYA BAS TSIGS BAR MA BCAG PA NI DBANG BSKUR BA SBYIN PAR BYED PA STE, NAM MKHA'I SNYING PO'I PHYAG RGYA'O, ,DE NYID LAS H'Um ZHES BYA BA NI GSHIBS LA SRIN LAG PADMA 'DRA BAR BYAS PA 'DI PADMA 'BYUNG BA'I CHAGS PA'I PHYAG RGYA'O ZHES BYA BA NI MDZUB MO GNYIS GSHIBS SRIN LAG PADMA 
'DRA BAR BYA BA NI RNAM PAR GSAL BA'I PHYAG RGYA'O, ,MDZUB MO GNYIS DANG SRIN LAG GNYIS BSGRENG BA NI RDO RJE SEMS DPA' STE DE NYID LAS H'Um ZHES BYA BA DANG, ,HRI ZHES BYA BAS GSHIBS TE BSGRENG BA NI BCOM LDAN 'DAS RDO RJE SEMS DPA'I PHYAG RGYA'O, ,DE NYID LAS PADMA 'DRA BAR BYAS PA NI BDE BA CHEN PO'I 
PHYAG RGYA'O, ,DE NYID LAS 'OD ZER 'PHRO BA'I TSUL DU BYAS PA NI KUN DU BZANG PO'I PHYAG RGYA'O ZHES BYA BA NI RDO RJE THAL MO PADMA 'DRA BAR BYAS PA DANG, ,'OD ZER 'PHRO BA NI BDE BA CHEN PO DANG KUN DU BZANG PO'I PHYAG RGYA'O, ,DE NYID NANG DU BKUG NA NI, ,KHRO BO SNA TSOGS GZI CAN NO, ,ZHES BYA BA NI THAL 
MO NANG DU BKUG PA KHRO BO'I'O, ,DE NYID LAS SHIN TU BSDAMS PA NI RDO RJE BSDAMS PA'O, ,BRKYANG PA NI SRUNG BA'O, ,HRI ZHES BYA BA'I SA BON NI GNOD SBYIN GYI'O ZHES BYA BA SOR MO RNAMS BSDAMS PA RDO RJE DAM TSIG GI PHYAG RGYA'I RGYU DANG, BRKYANG NAS MGUL DU 'KHYUD PA SRUNG BA'I DANG, ,MDZUB 
MO MCHE BA GNOD SBYIN GYI PHYAG RGYA'O, ,H'Um ZHES BYA BA LCAGS KYUR BYAS PA NI BKUG PA'O, ,DE NYID MDAR BYAS PA NI 'DOD PA'O, ,AOm DANG H'Um GNYIS SBYAR BA DGYES PA'O ZHES BYA BA NI MDZUB MO GNYIS LCAGS KYUR BYAS PA RGYAL PO'I'O, ,MDZUB MO GNYIS MDAR BYAS PA CHAGS PA'I'O, ,MTHE BONG DANG 

@280A
*, ,MDZUB MO GNYIS SE GOL GTOGS PA NI LEGS PA'I'O, ,DE NYID DKYIL 'KHOR LTA BUR BYAS PA NI GZI BRJID KYI'O, ,DE NYID NOR BU 'DRA BAR BYAS PA NI RGYAL MTSAN GYI'O, ,BSKOR NA GZHAG PA STE DE NYID KHAR GZHAG NA DGYES SHING 'DZUM PAR MDZAD PA YA MTSAN NO ZHES BYA 
BA RDO RJE BSDAMS PA LAS 'OD ZER 'BAR BA LTAR BYAS PA GZI BRJID KYI'O, ,RDO RJE BSDAMS PA NYID THAL MOR BYAS PA NOR BU 'DRA BAR BYAS PA NI RGYAL MTSAN GYI'O, ,DE NYID BSKOR NAS KHA'I PHYOGS SU GZHAG PA NI BZHAD PA'I'O, ,THAL MO PADMO BKUG PA NI PADMO'I'O, ,AA ZHES BYA BA DANG AOm ZHES BYA BA 
GNYIS NANG DU BKUG PA NI RAL GRI'O, ,GCIG LA GCIG SBYAR BA NI 'KHOR LO'I'O, ,SNGA MA LAS AOm ZHES BYA BA GNYIS KHAR GZHAG PA NI 'BYUNG BA STE ZHES BYA BA THAL MO PADMO DANG MTHE'U CHUNG DANG MTHE BONG BKUG NAS LHAG MA RAL GRI DANG THAL MO SBYAR BA DANG, MTHE BONG GNYIS KHAR GZHAG 
PA NI GO RIMS BZHIN DU CHOS DANG RNON PO DANG, 'KHOR LO DANG SMRA BA'I PHYAG RGYA'O, ,MDOR NA PHYAG RGYA NI LAS KYI PHYAG RGYA SBYIN PAR BYED PA'O ZHES BYA BA NI YON TAN MDOR BSDU NA LAS THAMS CAD SBYIN PAR BYED PA'O ZHES BYA BA'O, ,DE NYID BSDUS MDUD SPRUL MGOR 'GYUR, ,ZHES BYA BA NI RDO RJE THAL MO DE 
NYID LAS MTSAMS GNYIS BSDUS LA SOR MO'I RTZE MO BSDUS NAS BTUD DE SPRUL MGO LTAR BYAS PA NI KLU DANG CHU LHA'I PHYAG RGYA'O, ,KUN DU GNOD SBYIN MCHE BA 'DRA, ,ZHES BYA BA NI MDZUB MO GNYIS MCHE BA 'DRA BAR BYAS PA NI GNOD SBYIN NO, ,SRIN PO YI NI KHRAG 'PHROG PA, ,ZHES BYA BA KHRAG 'THUNG PA 
LTAR BYED PA SRIN PO'I'O, ,LAG PA BSKOR BA RLUNG GI STE, ,DBYUG TO LDAN PA GNOD SBYIN NO, ,BUM PA GZHAG PA NOR GYI'O, ,ZHES BYA BA NI LAG PA BSKOR BA RLUNG LHA'I'O, ,DBYUG TO LTAR BYED PA NI GNOD SBYIN GYI'O, ,LAG PA GNYIS BUM PA LTAR BYED PA NI NOR LHA'I'O, ,MTHE BONG NE LE'I RNA 'DRAR BYA, ,MGO BO 
THOD PA NAG PO STE, ,BHRiDGI RI TI LAG BRKYANG PA, ,PI WANG G-YON THOGS DRI ZA'O, ,LAG GNYIS 'BAR BA ME 'BAR BA, ,GUNG MO DBYUG 'DRA GSHIN RJE YI, ,ZHES BYA BA NI RDO RJE THAL MO NYID MTHE BONG GNYIS RNA BA DANG 'DRA BAR BYA BA NI RNAM THOS BU'O, ,G-YON PA MGO THOD MKHAL MA'I PHYOGS SU 

@280B
'JOG PA NI NAG PO CHEN PO'I'O, ,THA MA BRKYANG BA NI BHRiDGI RI TI'I'O, ,G-YON PA PI WANG THOGS PA NI DRI ZA'I'O, ,LHAG MA GNYIS KYI SOR MO ME 'DRA BAR BYAS PA NI ME LHA'I'O, ,LAG PA GNYIS KYI GUNG MO DBYUG PA 'DRA BAR BYAS PA NI GSHIN RJE'O, ,RNAL 'BYOR KHRO DANG DBANG SBYIN PA, ,MTHE'U CHUNG RAL GRI 
MDZUB GZHAG CAN, ,ZHES BYA BA NI RDO RJE THAL MO LAS MTHE'U CHUNG GNYIS RAL GRI LTAR BYAS PA NI RNA BA LA GZHAG LA KHRO BO'I TSUL DU BYA BA DANG MDZUB MO GNYIS ZHAGS PA LTAR BYAS PA STE GZHAN LA DBANG DU BYED PA SBYIN PA DANG BCAS PA CHU LHA 'KHOR DANG BCAS PA'I PHYAG RGYA'O, ,RLUNG GI RGYAL MTSAN 
RANG GI GDONG, ,ZHES BYA BA NI LAG PA G-YAS PA'I MTHE BOS MDZUB MO MNAN, SOR MO LHAG MA GSUM PA BA DAN LTAR BYAS PA RANG GI GDONG DU 'PHYAR BA NI RLUNG LHA'I'O, ,DE LA SOGS PA'I PHYAG RGYA RNAMS, ,LAG LAS SKYES PAS SKYE BAR 'GYUR, ,ZHES BYA BA NI GONG DU BSHAD PA'I PHYAG RGYA DE LA SOGS 
PA PHYAG RGYA SNA TSOGS PA RNAMS RGYU LAG PA LAS SKYE ZHING BCING BAR 'GYUR RO ZHES BYA BA YIN NO, ,LHA RNAMS KYI THUN MONG DU, PADMA'I PHYAG RGYA BKRA SHIS TE, ,KLU RNAMS ZHES BYA AUTPALA, ,DE LTAR SO NI GNOD SBYIN RNAMS, ,SRIN PO RNAMS KYI MGO TSAL PA, ,BUD MED RNAMS KYI SOR BCU BSNOL, , 
GZA' RNAMS KYI NI DBYUG PA STE, ,AA RGA DBUL BA RGYU SKAR RNAMS, ,DE DAG KUN GYIS SEMS 'GRUB PO, ,ZHES BYA BA NI 'JIG RTEN PA'I LHA THAMS CAD KYI THUN MONG DU THAL MO PADMO'I PHYAG RGYA'O, ,KLU RNAMS KYI SOR MO AUTPALA LTAR BYAS PA'O, ,GNOD SBYIN THAMS CAD KYI SOR MO RNAMS SO LTAR BYAS 
PA'O, ,SRIN PO RNAMS KYI LAG PA G-YAS G-YON MGO PO'I TSAL BA LTAR BYAS PA'O, ,BUD MED THAMS CAD KYI SOR MO BCU BSNOL BA'O, ,GZA' THAMS CAD KYI LAG PA G-YAS G-YON DBYUG PA LTAR BYAS PA'O, ,AARGA DBUL BLTAR BYAS PA RGYU SKAR THAMS CAD KYI STE DE DAG NI SEMS BSKUL 
BA 'GRUB BO ZHES BYA BA'I DON TO, ,MGO BO THOD PA KHAR GZHAG PA, ,PHYAG RGYA 'DI NI PHRA MEN MA, ,MGO THOD LCE YI PHYAG RGYA NI, ,RDO RJE RNAL 'BYOR MA YIR BSHAD, ,DE DAG KUN GYI THUN MONG DU, ,PHYAG RGYA CHEN PO BSHAD PAR BYA, ,THAL MO BRKYANG BA BSHAD PA NI, ,YANG NA THAL MO PADMAR BYA,, 

@281A
*, ,ZHES BYA BA NI MGO BO'I THOD PA KHAR GZHAG PA LTAR BYAS PA NI PHRA MEN MA'I PHYAG RGYA'O, ,MDZUB MO DANG MTHE BONG GNYIS RTZE SPRAD DE SRIN LAG DANG MTHE'U CHUNG MIG 'BRAS SU BYAS PA GUNG MO LCER BRKYANG BA NI RDO RJE RNAL 'BYOR MA'I PHYAG RGYA'O, ,'JIG RTEN PA'I 
LHA THAMS CAD KYI THUN MONG DU THAL MO BRKYANG BA DANG YANG NA PADMOR BYAS PA'O, ,RDO RJE KHU TSUR BCINGS NAS NI, ,AA ZHES BYA BA LU GU RGYUD, ,H'Um ZHES BYA BA GNYIS BSGRENG LA, ,PHYAG NA RDO RJE'I PHYAG RGYA YIN, ,ZHES BYA BA NI RDO RJE KHU TSUR GNYIS BCINGS NAS MKHRIG MA BSNOL TE MTHE'U 
CHUNG LU GU RGYUD DU SBREL MDZUB MO BSGRENG BA NI, RDO RJE 'DZIN PA KHRO BO'O, ,RDO RJE BSDAMS PA BSDAMS NAS KYANG, ,H'Um DANG AA GNYIS GSHIBS TE BSGRENG, ,AOm ZHES BYA BA NGOS BCAR BA, ,PHYAG RGYA SNANG BAR BYED PAR DGONGS, ,ZHES BYA BA NI RDO RJE BSDAMS PA LAS MDZUB MO DANG 
MTHE CHUNG GNYIS GSHIBS TE BSGRENG, MTHE BONG NGOS LA BCAR BA NI 'JIG RTEN GSUM SNANG GI'O, ,DE LA AA ZHES BYA BA BCINGS, ,ZHES BYA BA NI MTHE CHUNG NANG DU BKUG PA NI 'JIG RTEN GSUM MTHAR BYED KYI'O, ,AOm ZHES BYA BA NANG DU BKUG ,AA ZHES BYA BA SNGON BZHIN SBYAR,, 
AOm DANG AA YANG 'DRA BAR BYA, ,ZHES BYA BA MTHE BONG GNYIS NANG DU GZHUG MTHE CHUNG GNYIS NI NANG DU SBYAR MTHE BONG DANG MTHE'U CHUNG GNYIS 'DRA BAR SBYAR BA NI MI G-YO MGON PO'I PHYAG RGYA'O, ,TRAm ZHES BYA BA GSHIBS NAS NI, ,AE DANG AOm GNYIS LU GU RGYUD, ,LHAG MA GSHIBS PA'I 
PHYAG RGYA 'DI, ,BDUD RTZI 'KHYIL PAR SHES PAR BYA, ,ZHES BYA BA NI GUNG MO GNYIS GSHIBS TE BSGRENG, MTHE'U CHUNG DANG MTHE BONG LU GU RGYUD DU SPREL, LHAG MA GSHIBS PA BDUD RTZI 'KHYIL PA'I'O, ,TRAm ZHES BYA BA GSHIBS NAS NI, ,H'Um ZHES BYA BA DE BZHIN NO, ,ZHES BYA 
BA GUNG MO DANG MDZUB MO GSHIBS PA NI BE CON SNGON PO'I'O, ,DE LTAR H'Um ZHES BYA BA GSHIBS, ,LHAG MA 'OD ZER 'BAR BAR BYA, ,RTA MGRIN PHYAG RGYA GANG YIN PA, ,DE YANG LAS RNAMS KUN LA GSUNGS, ,ZHES BYA BA NI MDZUB MO GNYIS GSHIBS TE LHAG MA 'OD ZER LTAR BYAS PA 

@281B
RTA MGRIN GYI PHYAG RGYA STE LAS DANG DNGOS GRUB THOB PAR 'GYUR RO ZHES BSHAD PA YIN NO, ,KHRO BO RNAMS KYI DAM TSIG GI PHYAG RGYA'O, ,SPYAN NI MIG DANG 'DRA BAR BSHAD, ,M'A MA K'I NI RDO RJER BSHAD, ,DKAR MO PADMA NYID DU BSHAD, ,AUTPALA NI SGROL MAR DGOD, ,CES BYA 
BA NI RDO RJE BSDAMS PA LA MDZUB MO DANG MTHE'U CHUNG MIG LTAR BYAS PA NI SANGS RGYAS SPYAN GYI'O, ,MDZUB MO RTZE GUG PA GUNG MOR SBYAR BA NI M'A MA K'I'O, ,GUNG MO DANG SRIN LAG PADMO 'DRA BAR BYAS PA NI GOS DKAR MO'O, ,MDZUB MO'I RTZE MO BKUG PAS GUNG MO LAS DKRIS TE, 
MTHE BONG NGOS LA BCAR BA NI SGROL MA'I AUTPALA'O, ,GANG PHYAG RGYA MA BSHAD PA THAMS CAD NI DE KHO NA NYID BSDUS PA LA SOGS PAR SHES PAR BYA'O, ,GZHAN YANG RTAG PA THAMS CAD KYI LHA BSKYED PA DANG MI MTHUN PA'I PHYOGS GZHOM PA DANG BRDUNG BA'I SNGAGS NI BADZRA SATVA H'Um, DZRA R'A DZA DZA 
ZHES BYA BA LA SOGS PA BCU DRUG RDO RJE SEMS DPA' LA SOGS PA'O, ,AOm BUDDHA LO TZ'A NA H'Um, SANGS RGYAS SPYAN GYI'O, ,BADZRA M'A MA K'I TR'Am, M'A MA K'I'O, ,BADZRA PAntA RE DE HI DE HI SIDDHA BO DHI LO KOTTA RI BHA SV'A H'A, GOS DKAR MO'I'O, ,AOm BADZRA T'A RE TU TT'A RE TU RE H'Um H'Um H'Um SVA SVA SVA SGROL MA'I'O,, 
SEMS DPA' BCU DRUG GI SNYING PO DANG SBYAR BA'I SHAm PA TA BCU DRUG ZHI BAR BRDUNG BA'O, ,DE BZHIN SBYAR BA GHUm BCU DRUG RGYAS PA'I BRDUNG BA'O, ,DE BZHIN DU HO SBYAR BA BCU DRUG DBANG GI BRDUNG BA'O, ,DE BZHIN KHA STAm SBYAR BA BCU DRUG MNGON SPYOD KYI BRDUNG BA'O, ,'DIR MA GSUNGS 
PA'I SNGAGS PA THAMS CAD YANG GZHAN DAG LAS SHES PAR BYA'O, ,CI'I PHYIR RGYUD PHYI MA'I BDE BA CHEN PO DANG, DE YANG GTZUG TOR DU GSANG SNGAGS DANG PHYAG RGYA'I KHYAD PAR GSUNGS SHE NA, DKYIL 'KHOR GYI LHA THAMS CAD DE GNYIS KYI NANG DU 'DUS PA'I PHYIR GSUNGS SO ZHES 
BYA BA'I DON TO, ,DE LTAR RGYUD PHYI MA BSHAD NAS DA NI RGYUD PHYI MA'I YANG PHYI MA BSHAD PA'I PHYIR 'JUG PAR BYA STE, DE YANG, DE NAS LHA RNAMS KUN MGU NAS, ,ZHES BYA BA LA SOGS PAS STON TO, ,'DIR NI KHRO BOR GSUNGS PA STON TE, DE YANG 'OG NAS KHRO BO'I SKUR 'GYUR BA'I 

@282A
*, ,PHYIR RO, ,DE NAS LHA RNAMS KUN MGU NAS, ,PHYAG NA RDO RJE PHYAG 'TSAL TE, ,KHRO BO'I DKYIL 'KHOR BSHAD PA'I PHYIR, ,GSOL BA 'DEBS PA NYID DU 'GYUR, ,ZHES BYA BA NI RTZA BA'I RGYUD DANG PHYI MA'I RGYUD BSHAD PAS LHA RNAMS MGU NAS PHYAG 'TSAL 
NAS KHROS PAS KHRO BO SPANGS PA'I PHYIR GSOL BA 'DE BAS PA NYID DU GYUR TO ZHES BYA BA'I DON TO, ,DE NAS BCOM LDAN 'DAS PHYAG NA RDO RJES RANG GI SKU BOR TE ZHES BYA BA NI ZHI BA'I SKUR BOR TE'O, ,RDO RJE SEMS DPA'I SKUR ZHUGS NAS, ,ZHES BYA BA NI KHRO BO SEMS DPA'I SKUR GYUR PA'O, 
'DIS NI SBYOR BA DANG PO'I TING NGE 'DZIN STON TO, ,GSANG SNGAGS KYI SGO'I SPYAD PA SPYOD PAR 'DOD PA RNAMS KYIS PHYAG NA RDO RJE'I SKUR BSKYED LA, 'OG NAS 'BYUNG BA'I GSANG SNGAGS KYIS KHRO BO'I SKUR BSGYUR RO ZHES BYA BA'I DON TO, ,RDO RJE GNYIS SU MED PA'I MNYAM PA ZHES BYA BAS 
NI SEMS DANG SEMS LAS BYUNG BA GNYIS SU MED PA THUGS RJE CHEN PO MTSUNGS PA'I KHRO BO'O, ,DE LA DMIGS PA'I TING NGE 'DZIN LA YANG DE SKAD CES BYA STE, DE'I SNYOMS PAR ZHUGS PA NI MNGON DU MDZAD PA'O, ,RDO RJE SEMS DPA' KHRO BO ZHES BYA BA NI KHRO BO SEMS DPA' NYID DO, ,ME'I 
RDO RJE NYI MA ZHES BYA BA NI KHRO BO LHAG MA RNAMS TE DBYER MI PHYED PA'I 'OD DAN LDAN PA'O, ,SNYING PO 'DI NYID KYI THUGS KA NAS BYUNG NGO ZHES BYA BA NI 'OG NAS 'BYUNG BA'I SNYING PO'O, ,DE NYID KYI NGES PA'I YE SHES LAS PHYUNG BA'O, ,DE NYID AOm BADZRA KRO DHA AA NA L'ARKA MA H'A BADZRA, BADZRA KRO DHA DRA BA DRA BA, 
BI DRA BA BI DRA BA, SARBA AA BA YA, N'A SHA YA N'A SHA YA, HA RA HA RA PHRA nAm H'Um PHAt, KHRO BO RDO RJE SEMS DPA'O, ,AOm TREE LO KYA KA RI H'Um PHAt, 'JIG RTEN GSUM SNANG GI'O, ,AOm TREE LO KYA DA MA KA H'Um PHAt, 'JIG RTEN GSUM 'DUL GYI'O, ,AOm TREE LO KYA N'A SHA H'Um PHAt, 'JIG RTEN GSUM 
'JIG GI'O, ,AOm TRI LO KYA HA NA TA KA H'Um PHAt, 'JIG RTEN GSUM MTHAR BYED KYI'O, ,AOm AA MRi TE H'Um PHAt, AOm BDUD RTZI 'KHYIL PA'I'O, ,AOm K'A LA DAndA H'Um PHAt, BE CON SNGON PO'I'O, AOm KA LA HA NI H'Um PHAt, MI G-YO MGON PO'I'O, ,AOm HA YA GR'i BA H'Um PHAt, RTA MGRIN 

@282B
KYI'O; ,AOm KA LA AANGKU SHA H'Um PHAt, LCAGS KYU'I'O, ,AOm KA LA P'A SHA H'Um PHAt, ZHAGS PA'I'O, ,AOm KA LA BAHDHA H'Um PHAt, LCAGS SGROG GI'O, ,AOm KA LA GTAntA H'Um PHAt, DRIL BU'I'O, ,AOm KA LA RAKshA SI H'Um PHAt, SRUNG MA'I'O, ,AOm KA LA DAndA H'Um PHAt, BE CON MI'I'O, ,AOm KA LA 
RA tI H'Um PHAt, DGA' MA'I'O, ,AOm KA LA YA KshA SI H'Um PHAt, GNOD SBYIN GYI'O, ,'DI DAG GIS NI DKYIL 'KHOR RGYAL PO MCHOG BSTAN TO, ,GSANG SNGAGS KYI SGO'I SPYAD PA SPYOD PA DKYIL 'KHOR RGYAL MCHOG SGOM PA RNAMS KYIS RDO RJE SEMS DPA'I THUG SU SNGAGS BKOD LA BSKYED 
DO ZHES BYA BA'I DON TO, ,TING NGE 'DZIN GSUM PA NI DE BZHIN DU SNGAR BSTAN PA LAS SHES PAR BYA'O, ,DE NAS DKYIL 'KHOR MI ZAD PA, ,ZHES BYA BA LA SOGS PAS SLOB DPON GYI LAS STON TE, BSNYEN PA DANG LHAG PAR GNAS PA'I CHO GA THAMS CAD SPYAD PA, DE NAS KHRO BO'I DKYIL 
'KHOR YANGS PA RTZIBS BCU GNYIS PA 'OD ZER 'BAR BAS DKRIGS SHING CHER 'BAR BAR SNGA MA LTAR PHYI'I DKYIL 'KHOR BRIS NAS LTE BA LA RDO RJE SEMS DPA' GZHAG PAR BYA'O, ,DBANG LDAN GYI PHYOGS NAS BRTZAMS TE, SHAR GYI RTZIBS GNYIS LA GSUM SNANG DANG GSUM 'DUL, LHO'I 
RTZIBS GNYIS LA GSUM 'JIG DANG GSUM MTHAR BYED, NUB KYI RTZIBS GNYIS LA BDUD RTZI 'KHYIL PA DANG BE CON SNGON PO, BYANG GI RTZIBS GNYIS LA MI G-YO MGON PO DANG RTA MGRIN, ME'I PHYOGS KYI RTZIBS SU SRUNG BA'O, ,SRIN PO'I PHYOGS KYI RTZIBS LA BE CON MA, RLUNG GI PHYOGS KYI 
RTZIBS LA DGA' BA MO, DBANG LDAN PHYOGS KYI RTZIBS LA GNOD SBYIN MO, ,KHRO BO BRGYAD 'JIG RTEN SKYONG BA BRGYAD MNAN PA ZHAL 'JIGS PA PHYAG BRGYA PHRAG DU MA MNGA' BA, SPRUL DANG THOD KYIS BRGYAN PA, STAG LPAGS SMAD DKRIS BYAS PA, RGYU MA THOGS BA SPRUL PA PHYAG DANG DBU MTHA' 
YAS PA 'BYUNG BA, DE DAG KYANG MGO THOD SHAS BKANG BA PHYAG NA THOGS PAR BRI, PHYI ROL NA SRIN MO BDUN CU LA SOGS PA GZHAG ,SGO BA RNAMS LCAGS KYU LA SOGS PA'I PHYAG MTSAN THOGS PAR BRI, DE NAS BDUD RTZIS GANG BA'I BUM PA BCU DRUG GZHAG BDUG PA DANG ME TOG DRI MAR ME KHA ZAS 

@283A
*, ,KYIS BKANG BA'I GTOR MA BSHAM, BZA' BA DANG BCA' BA'I BDUD RTZIS MGO THOD GANG BAR GYUR PA RNAMS GZHAG CES BYA BA YIN NO, ,DE NAS SLOB DPON BDAG NYID KYANG, ,MGU NAS MGO THOD PHYAG RGYAS GZHUG ,PHYAG RGYA DE DANG DE YIS NI, SHA 
RNAMS KUN GYI DAM TSIG GSOL, ,DE NAS 'DOD LDAN RNYED NAS NI, ,ZHES BYA BA LA DE LTAR DGONGS KA'I DUS MTSAMS LA BAB PA DANG, SLOB DPON GYIS MGO THOD KYI PHYAG RGYAS DKYIL 'KHOR DU ZHUGS TE CHAD PA DANG LHAG PA ZHI BAR BYA, DE NAS TING NGE 'DZIN GSUM SNGON DU 'GRO BAS SGO DBYE, 
BSDU NA NAM MKHA' LA MGO THOD KYI PHYAG RGYA DE DANG, RNAL 'BYOR DE'I SHA RNAMS KYI DAM TSIG GSOL LO, ,DE NAS 'DOD PA'I DNGOS GRUB RNYED NAS H'Um ZHES BYA BA'I SNGAGS BCAS PAS BSGRUB PAR BYA'O, ,DE NAS SNGAGS MKHAN SGOR SGO MA, ,DE NYID DRAN BYED BSNYEN PAR BYA, ,ZHES BYA BA NI 
LCAGS KYU LA SOGS PAS LAS BYA ZHING BGEGS BSKRAD BSRUNG, SGO BCAD PHYAG RGYA BZHIS RGYAS GDAB DBANG BSKUR ZHES BYA BA'I DON TO, ,DES NI NGES PAR DNGOS GRUB STER, ,YUD TZAM 'JIG RTEN DBANG DU 'GYUR, ,DKYIL 'KHOR DU NI TSOGS RNAMS DANG, ,RANG GI LHA YI TSOGS RNAMS 
LA; ,RGYUD LAS BYUNG BA'I DAM TSIG BRJOD, ,CES BYA BA NI DNGOS GRUB 'JIG RTEN DBANG DU 'GYUR BAR BYA BA'I PHYI DKYIL 'KHOR GYI LHA RANG GI TSOGS RTZA BA'I RGYUD LA 'BYUNG BA'O, ,BZLAS BRJOD KYI DAM TSIG THOG MA DANG THA MA MED PA DE SRID KYI BAR BAR BRJOD DO ZHES BYA BA'I DON TO, ,DE NAS 
MCHOD DE LANGS NAS KYANG, ,TSOGS CAN RDO RJE SEMS DPA' YI, ,TSUL DU GNAS NAS 'BYUNG BAR BYA, ,ZHES PA NI MCHOD PA DANG, GTOR MA DANG, SBYIN SREG DANG, GNANG BA NOD PA'I MTHAR THUG PA BYAS LA, TSOGS KYI BDAG NYID RDO RJE SEMS DPA' KHRO BO'I TSUL DU GNAS NAS 
'BYUNG BAR BYA'O ZHES BYA BA'I DON TO, ,DE NAS SLOB MA BSDUS NAS NI, ,ZHES BYA BA LA SOGS PAS SLOB MA GZHUG PA LA SOGS STON TE, SLOB MA RNAMS SNGA MA BZHIN DU CHO GA THAMS CAD BYAS TE LAG TU RIN PO CHE THOGS SU BCUG LA, AOm BADZRA KRO DHA ZHES BYA BA LA SOGS PA NAS, AOm BADZRA 

@283B
KRO DHA SA MA YA MA TI KRA MA H'Um PHAt CES BYA BAS DKYIL 'KHOR DU BCUG LA, RTZA BA'I RGYUD DU GSUNGS PA BZHIN DU CHO GA LHAG MA RJES SU SPYAD NAS, AOm BADZRA KRO DHA SA MA YA AA BHI shINYTZA H'Um PHAt AA ZHES BYA BA 'DIS KHRO BO'I BUM PAS DBANG BSKUR LA, DBANG BSKUR BA NYI SHU PO KUN RTZA BA'I RGYUD DU BSHAD 
PA BZHIN DU DBANG BSKUR BAR BYA'O ZHES BYA BA'I DON TO, ,DE NYID DU DBANG BSKUR BA THOB PA RNAMS LA DNGOS GRUB BSTAN PA'I PHYIR DE NAS DE DAG GI SGRUB PA BSHAD DE ZHES BYA BA LA SOGS PA YIN NO, ,DE DAG GI SGRUB PA BSHAD PA NI SNGAR BSHAD PA'I CHO GAS KHRO BO GANG YANG RUNG BAR BSKYED DE, SNYING 
GAR NYI MA'I DKYIL 'KHOR LA RANG GI YI GE LA KHRO BO DPAG TU MED PA BSGOMS NAS YI GE DANG KHRO BO GCIG TU BSRES TE BSGOM PA DANG, DANG PO BSNYEN PA DANG SGRUB PA BSGOMS NA NGES PAR GSOD PAR 'GYUR RO ZHES BYA BA NI, BDAG NYID KHRO BOR SNYOMS ZHUGS TE, ,DE NAS SNYING GAR NYI MA 
BSGOM, ,RANG GI CHOS KYI YI GE LAS, ,KHROS NAS YANG DANG YANG 'PHROS SHING, ,DE GNYIS GCIG TU BSGOM PAR BYA, ,DE NAS 'GRUB 'GYUR GZHAN DU MIN, ,ZHES GSUNGS SO, ,KHRO BO'I LAS GSOD PA KHO NA'AM ZHE NA, GZHAN YANG YIN PAR, KHRO BO'I RGYAL PO LAS DNGOS 
SU; ,GSOD PAR YIN PAR BSHAD MOD KYI, ,ZHI DANG DBANG DANG RGYAS PA RNAMS, ,'DI DAG BYED 'GYUR GDON MI ZA, ,ZHES BYA BA YIN TE KHRO BO THAMS CAD THUN MONG GI SGRUB PA BSTAN TO, ,RDO RJE SEMS DPA'I TING 'DZIN GNAS, ,KHRO BO DKYIL 'KHOR BSGOM BYAS NAS, ,SDUG 
PA'I SEMS CAN 'DZIN BYED CING, ,MDOR NA DUG RIMS GDON LA SOGS, ,DE BZHIN DE DAG THAMS CAD NI, ,THABS LA SOGS PAS 'JIGS BYED PA'I, ,KHROS NAS SNYING LAS 'BYUNG 'GYUR BAR, ,BSAD PA'I LAS LA BRTZAM PAR BYA, ,KHROS PAR GYUR NAS RGOD PA'I LAS, , 
SHA DANG KHRAG RNAMS 'JIB BYED CING, ,DE DAG 'TSO BA SREG PAR BYED, ,BSAMS NAS NGES PAR BRLAG PAR 'GYUR, ,ZHES BYA BA NI 'CHI BDAG 'JOMS PA'I DKYIL 'KHOR LAS BSHAD PA LTAR RANG GI LHA'I RNAL 'BYOR BYAS LA, KHRO BO RDO RJE SEMS DPAR BSKYED NAS RANG 

@284A
*, ,GI SNYING GAR KHRO BO'I DKYIL 'KHOR BSGOMS TE GDUG PA DANG RIMS LA SOGS PA THUGS RJE CHEN PO'I THABS KHRO BOS 'JOMS PAR BSAMS NAS, SNYING GA'I KHRO BO'I DKYIL 'KHOR LAS KHRO BO SPROS TE BZHAD PA'I ZHAL GYI SHA DANG KHRAG 'JIB CING, SROG DANG BRAL 
BAR BSNYEN PA DANG SGRUB PAR BSAMS NAS NGES PAR BRLAG PAR 'GYUR RO, ,GZHAN YANG KHRO BO 'JIG RTEN GSUM SNANG KHA DOG DKAR PO BSGOM ZHING, DE NAS BYUNG BA'I DKYIL 'KHOR GYIS KHYAB PAR BSAMS LA 'OD DE PHYUNG NAS RIMS LA SOGS PA RING DU DOR LA 'OD LAS H'Um BYUNG RDO RJER BSAM 
ZHING 'OD LAS H'Um LTA BU'I 'KHOR LOR GYUR PA GO CHAR BYA, 'OD ZER GYI CHUS SPYI BO NAS DBANG BSKUR, DE NAS MING NAS SMOS SHING BZLAS BRJOD DANG BSNYEN PA DANG BSGRUB PA TSUL BZHIN DU BSAMS NA 'GRUB PAR 'GYUR BA NI, KHRO BO 'JIG RTEN GSUM SNANG MDZAD, ,ZLA BA 'DRA BA'I DGE BSAMS 
SHING; ,'OD ZER PHYUNG BA MANG PO YIS, ,KHYAD PAR GYUR PAR RNAM BSAM LA, ,RIMS DANG GDON DANG DUG LA SOGS, ,'OD ZER DES NI PHYUNG NAS KYANG, ,DE YI NAD BGEGS GNOD PA SEMS, ,ZHI BYA'I PHYIR NI RING DU DOR, ,DE NAS H'Um GI TSOGS BZHAG LA, ,RDO RJE LTA BUR LUS 
BSAM ZHING, ,H'Um GI 'KHOR LOS GO CHAR BYA, ,'OD ZER CHU YIS DBANG BSKUR RO, ,DE NAS DE YI MING SMOS SHING, ,BZLAS PA'I TSUL GYIS BSAM PAR BYA, ,ZHES GSUNGS PA YIN NO, ,SBYIN SREG RNAM PA GSUM BSTAN PA NI DE NAS, KHUNG BU GSUM LAS RNAM GCIG NI, , 
ZHES BYA BA LA SOGS PAS DANG PO ZHI BA BSTAN TE, DE YANG ZHI BA DANG RGYAS PA DANG DBANG GSUM LAS, ZHI BA NI KHA DOG DKAR PO, THA MA NI KHRU GANG, BAR PA KHRU DO, MCHOG KHRU BZHI'O, ,RNAL 'BYOR PA NGES DANG POR SA RNAMS RAB SBYANGS TE, 'KHOR LO'I STENG NA ZLA BA'I DKYIL 
'KHOR DBUS SU RDO RJE RTZE LNGA PA CIG THAB KHUNG GI DBUS SU BRI, DE'I PHYI ROL GYI 'KHOR LO RTZIBS BCU GNYIS PA 'JIG RTEN GSUM SNANG LA SOGS PA'I PHYAG RGYA 'OD ZER DKAR POR 'PHROG 'DOD CHAGS LA SOGS PA'I RIGS BRGYA 'JOMS PA BYE BRAG TU PHYE BA BRI, RGYAL PO BZHI'I PHYAG MTSAN 

@284B
PHYOGS SKYONG RNAMS KYI PHYAG MTSAN PHYOGS PHYOGS SU BRI, LHA CHEN PO KHYAB 'JUG LA SOGS PA RNAMS KYI PHYAG MTSAN DKYIL 'KHOR LTA BUR BRI, DRI ZHIM PA'I CHUS BKANG BA'I MDOG DKAR PO'I RAS KYIS DKRIS PA'I BUM PA BRGYAD GZHAG, 'BRAS CHAN DANG ZHO DANG MAR DANG DKAR GSUM 
GYI GTOR MA DANG, LHA BSHOS DANG, BDUG PA DANG, MAR ME DANG ME TOG RNAMS KYANG GZHAG ,MCHOD PA BYA BA'I PHYIR BLA RE DANG, GDUGS DANG RGYAL MTSAN DANG RNGA MA LA SOGS PA GZHAG, NA MA RE RE GA PUR DANG BCAS PA'I DRI ZHIM PO TZANDAN LA SOGS PA'I BYUG PAS BYUGS 
KHA SHAR DU BLTAS TE SBYIN SREG BYA, DE BZHIN GSHEGS PA'I SKYIL KRUNG NGAM SEMS DPA'I SKYIL KRUNG GIS GDAN LA 'DUG ,GZHAN YANG GOS LA SOGS PA DKAR PO DANG, PHRENG BA DKAR POS BRGYAN, SREG PA'I RDZAS BSTAN PA NI MAR ME DAN SPRAD RTZI DANG, 'O MA DANG, NAS KYI THUG 
PA DANG, TIL MAR DANG, TIL NYID DANG, YUNGS KAR DANG, 'BRAS YOS DANG, 'BRAS CHAN DANG, NAS DAN GRO DANG, ME TOG DRI ZHIM PA RNAMS GA BUR DANG BSRES PA TZANDAN DKAR POS BSGOS PA GZHAG GO, ,YAM SHING DANG BUD SHING NI 'DAB MA BRGYAD PA ME TOG DANG 'BRAS 
BU YOD CING ZHO DANG LDAN PA'I YAM SHING LA KHUNG BU'I KHYAD PAR GYI SOR GYIS GZHAL ZHING, MCHOG SOR NYI SHU RTZA BZHI YAN CHAD, SOR BCU DRUG THAB KHUNG BAR MA LA, BCU GNYIS DANG BRGYAD THA MA LA, GZHAN YANG BUD SHING ZHO DANG LDAN PA LA DRI'I CHUS BSKUS TE, BUD SHING DE LA RGYUN GZHAG 
LA SOGS PA'I ME BCUG STE, DZVA LA DZVA LA H'Um ZHES PAS RLUNG YAB KYIS SBAR NAS, DRI'I CHUS BSANG GTOR BYAS TE, DE NAS ME LHA BSKYED PA NI KHA DOG DKAR PO PHYAG G-YAS GNYIS NA PADMA DANG NOR BU, PHYAG G-YON GNYIS NA RIL BA DANG DBYUG PA THOGS PA, PADMA DKAR PO'I GDAN 
GYI STENG DU DE LTA BU'I ME LHA BKUG NAS MCHOD YON DBUL BAR BYA'O, ,SBYIN SREG GI TSE NA KHYAD PAR MCHOD PA'I LHA KHA DOG DKAR PO 'GRO BA LA PHAN PA'I KHRO BO RDO RJE SEMS DPA' PADMA DKAR PO LA SHAR PHYOGS SU BSAMS TE, DE'I THOG TU SPYAN DRANGS NAS GZHAG PAR BYA'O, ,DE'I MDUN DU BSGRUB 

@285A
*, ,PAR BYA BA'I LUS BZHAG STE KHRO BO'I 'OD ZER GYIS NYES PA DRANGS NAS PHYI ROL DU DOR BAR BSAM MO, ,MCHOD PA'I DUS SU NANG PAR SNGA BAR KHRUS BYAS LUS DRIS BYUG ,'OD ZER BDUD RTZI LTA BUR BSAM ZHING SBYIN SREG BYA STE DAM TSIG DE NI 'DA' BAR MI BYA BA 
KHA NA'O, ,DE NAS MCHOD PA'I RIM PA NI, SHA CHEN LA SOGS PA'I BDUD RTZI LNGA DANG POR ME LHA LA PHUL, DE NAS SHAR PHYOGS NA BZHUGS PA'I KHRO BO DE'I THUGS KAR SPYAN DRANGS LA DBUL, DE YANG BSREG BYA GSUM DU DBUL BAR BYA'O, ,DE NAS DE'I LUS SU SANGS RGYAS DKON MCHOG 
GSUM SPYAN DRANGS LA, DKON MCHOG GSUM DU DMIGS LA YANG LAN GSUM DU DBUL, GSHEGS SU GSOL TE YANG ME LHA LA DBUL, DE NAS DKYIL 'KHOR GYI LHA RNAMS SPYAN DRANGS TE RDO RJE SEMS DPA' LA DBUL, DE NAS DKYIL 'KHOR GYI LHA RE RE LA DBUL, DE NAS BGEGS 
LA SOGS PA THAMS CAD LA DBUL, YANG GSHEGS SU GSOL TE RANG GI LHAG PA'I LHA LA DBUL, DE NAS DANG POR KHRO BO'I SNGAGS KYIS BTAB NAS SBYIN SREG BYAS TE RDZAS THAMS CAD GCIG TU BSRES NAS BDUD RTZI 'KHYIL PA'I SNGAGS KYIS BTAB STE, SBYIN SREG KUN BYAS PA'I 'OG TU 
BRGYA STONG NGAM BRGYA RTZA BRGYAD DAM KHRO BO SPYAN DRANGS PA LA PHUL LA 'OD ZER 'BYUNG BAS BSGRUB PAR BYA BA DBANG BSKUR ZHING, HAm GI GO CHAS BSRUNG, MJUG TU LHA THAMS CAD LA MCHOD PA BRGYAD LA SOGS PAS MCHOD NAS, RDO RJE SEMS DPA'I PHYAG RGYA GYEN DU BKROL TE, AOm BADZRA MU: ZHES BYA BAS 
GSHEGS SU GSOL LO, ,'DIS NI ZHI BA'I LAS 'GRUB PA LA THE TSOM MED DO, ,CI STE SDIG PA CAN NAM TING NGE 'DZIN DANG MI LDAN NAS DNGOS GRUB MI THOB NA, DANG PO STONG PA NYID DU BSGOMS LA, DE NAS SNGA MA BZHIN DU THAMS CAD BYAS NAS GDON MI ZA BAR DNGOS GRUB TU 'GYUR TE, ZHI 
BA'I LAS 'DI TZAM GYIS MTHAR THUG GO ZHES BYA BA'I DON TO, ,DE NAS RGYAS PA BSTAN PA NI, 'BRAS BUR LDAN NA MA NAGS TSAL LAM, ,ZHES BYA BA LA SOGS PA YIN TE, 'BRAS BUR LDAN PA'AM NAGS TSAL LAM GNAS SAM RGYAL PO DANG RJE'U RIGS KYI KHYIM DU RGYAS PA LA DGA' BA'I SEMS 

@285B
KYIS BYA STE, THAB KHUNG CHUNG DU KHRU DO, ,BAR MA KHRU BZHI PA, MCHOG KHRU BRGYAD PA GANG YANG RUNG BA CIG TU BYAS PA'I LAS BYA BA YIN NO, ,GZHAN YANG STEGS BU DAN PHYAG RGYA BSTAN PA NI THAB KHUNG LAS STEGS BU DPAG PAS SHES PAR BYA STE, THAB KHUNG KHRU DO LA STEGS BU KHRU BRGYAD, THAB KHUNG KHRU BZHI 
LA STEGS BU KHRU BCU GNYIS, THAB KHUNG KHRU BRGYAD LA STEGS BU KHRU BCU DRUG GA MA NYI SHU RTZA BZHIR BYA'O, ,THAB KHUNG KHRU DO LA MU KHYUD SOR BRGYAD, THAB KHUNG KHRU BZHI LA MU KHYUD SOR BCU DRUG, THAB KHANG KHRU BRGYAD LA MU KHYAD SOR SUM CU RTZA GNYIS SU BYA BA YIN NO, ,DE'I PHYI ROL DU PADMA SNA TSOGS PAS 
BRGYAN PAR BYA BA YIN NO, ,DE'I DBUS SU RIN PO CHE DANG PADMA SNA TSOGS GZHAG PAR BYA'O, ,DE'I DBUS SU THAB BRKO BA NI ZABS SU RGYA'I PHYED KYI TSAD GRU BZHI PA'AM, KHRU BRGYAD GANG YANG RUNG BAR BYA'O, ,'JIM PA SER POS BSKUS SHING GUR KUM LA SOGS PAS BYUGS NAS TSON SER 
POS BSKUS TE GSER 'OD DANG 'DRA BAR BSAM ZHING BYA'O, ,DE NAS TSON DMAR SER GYIS RIN PO CHE DANG, PADMA LA SOGS PA PHYAG RGYA'I DKYIL 'KHOR 'KHOR YUG NYID DU GNAS PA BRI BAR BYA STE, NANG GI DKYIL 'KHOR DANG PHYI'I DKYIL 'KHOR RIM PA GNYIS SAM, THAB KHUNG DANG MU KHYUD DANG NANG 
GI DKYIL 'KHOR DANG PHYI'I DKYIL 'KHOR TE BZHI'AM NANG GI 'KHOR YUG DANG MU KHYUD DANG 'KHOR LO DANG LHA'I GNAS DAN MU RAN DKAR PO'I NANG DAN PHYI ROL DANG 'GRO RIS KYI GNAS DAN, YANG NA RIM PA BRGYAD DANG LDAN PAR BRI'O, ,SGO BA NYID KYANG PHYAG RGYA'I GZUGS SU BRI'O, ,BUM PA KHA DOG SER PO 
DRI CHUS BKANG BA BRGYAD DAM, BCU GNYIS SAM, BCU DRUG GAM, SUM CU RTZA GNYIS TE BKRA SHIS PA'I DAR SER POS DKRI, KHA RGYAN YAL GA DANG ME TOG CAN DRI ZHIM PO'I ME TOG DANG BDUG PA DANG PHRENG BA DANG MAR ME DANG RGYAN RNAMS DAN RGYAL MTSAN DAN 'PHAN DAG BLA RE DANG GDUGS RNAMS SER SO BRGYAN 
PA GZHAG PAR BYA'O, ,LHA'I RNAL 'BYOR BSTAN PA NI BDAG NYID GOS DANG RGYAN DANG ME TOG LA SOGS PA SER POS BRGYAN, BYANG PHYOGS SU KHA BLTAS TE 'DUG NAS KHRO BO RDO RJE SEMS DPA'I RNAL 'BYOR BYED CING ZHES BYA BA YIN NO, ,GZHAN YANG DE NYID KYI TSE NA MCHOD PA'I LHA BYANG PHYOGS SU NAM MKHA' 

@286A
*, ,LA LHA'I BU YID BZHIN GYI NOR BU'I RGYAL MTSAN MDOG SER PO 'DRA BA DANG, LHA'I BU DANG NYI MA DANG ZLA BA DANG KU BE RA DANG NOR SBYIN DANG, DZAMBHA LA KUN KYANG 'OD ZER GSER LTA BU 'BEBS SHING YID KYI DGOS PA SKONG BAR MDZAD PA 'OD ZER CHU YIS DBANG BSKUR BAR 
BSAM MO, DE NAS DBANG THOB NAS LUS RGYAS PAR 'GYUR RO, ,YANG RGYAS PAR BYA BA'I PHYIR DE'I MING DANG GUNG GUNG ZHES BYA BA RTZA BRGYAD DANG STONG PHRAG BRGYA RTZA BRGYAD DU BZLAS PA BYA'O, ,DE NAS SBYIN SREG BYA BA NI BYANG PHYOGS SU SENG GE'I STAN GYI THOG NA RIN PO CHE'I KHRI, YANG NA PADMA DANG NYI MA 
DANG ZLA BA'I GDAN KHRI'I STENG NA RDO RJE RIN CHEN DANG, RDO RJE GZI BRJID DANG, RDO RJE DPAL DANG, RDO RJE BZHAD PA DANG BZHI RGYAN KUN GYIS BRGYAN PA, PHYAG RGYA MCHOG SBYIN MDZAD PA RIN PO CHE'I CHAR DANG 'OD ZER GYI PHRENG BAS BSGRUB PAR BYA BA LA KHYAB PAR BSAM MO, ,DUNG DANG CANG TE'U DANG PI WANG DANG, 
SIL SNYAN DANG GLU DANG GAR GYIS DE RNAMS MCHOD PAR BYA STE, DE'I 'OG TU SBYIN SREG GI LAS BRTZAM MO, YAM SHING DANG BUNG SHING BSTAN PA NI, KHUNG BU'I KHYAD PAR LAS YAM SHING DANG BUD SHING DBYE STE MDZUB GANG BA DANG KHRU GANG BA NI CHUNG DU YIN NO, ,BAR MA NI KHRU DO, KHRU BZHI PA NI 
MCHOG GO, ,ME TOG DANG 'BRAS BUR BCAS PA RTZE MO SBRANG RTZIS BYUG PA YIN NO, ,BSREG PAR BYA BA'I RDZAS 'BRU DANG ME TOG DANG 'BRAS BU SER PO DANG, MAR DANG SBRANG RTZIR BSRES NAS DPAL GYI 'BRAS BU LTA BUR BYAS PA YIN NO, ,MCHOD PA'I RIM PA BSTAN PA'I PHYIR, ME LHA KHA DOG SER 
PO PHYAG BZHI PA, PHYAG MTSAN SNGAR ZHIB PAR BSHAD PA BZHIN PADMO'I GDAN LA ZHUGS PA RGYAN SNA TSOGS KYIS BRGYAN PA SPYAN DRANGS TE BSREG BYA DBUL, DE NAS DE NYID 'BAR BAR BZHUGS PA'I LUS SU KHRO BO'I RGYAL PO BCUG NAS, SNGON BZHIN DU BSGRUB PAR BYA BA DRAN PAR BYED CING SBYIN SREG 
DBUL PA NI 'BUM MA MA NYIS 'BUM GYIS NGES PAR DNGOS GRUB 'GRUB BO, ,'BUM PHRAG BRGYAS NI RGYAL SRID LA DBANG BA'I LONGS SPYOD PHUN SUM TSOGS PA 'GRUB BO, ,DE NAS MJUG TU 'OD ZER GYIS DBANG BSKUR ZHING BSRUNGS NA RGYAS PAR 'GYUR TE, RDO RJE 'DZIN PA'I BKA' BZHIN NO ZHES 

@286B
BYA BA YIN LA, 'DI TZAM GYIS NI RGYAS PA'I LAS MTHAR THUG GO ZHES BYA BA'I DON TO, ,DBANG NI CHAGS BA'I SEMS KYIS KYANG, ,ZHES BYA BA LA SOGS PAS DBANG GI LAS STON TE, DBANG NI CHAGS PA'I SEMS DANG TING NGE 'DZIN GYIS BYA BA STE, CHAGS PA RDO RJE CAN DANG, RDO RJE 
CHAGS PA DE LAS BYUNG ZHING KHAMS GSUM CHAGS PAR BYED PA'I PHYIR RO, ,PADMA'I SEMS DPA' RTAG TU CHAGS PA DE BAS NA DBANG DU BYA BA'I LAS GRUB PAR BSHAD PA YIN NO ZHES BYA BA'I DON TO, ,GNAS JI LTA BU ZHIG TU BYA ZHE NA, CHAGS DANG MTHUN PA'I SA PHYOGS SAM, ,CHAGS 
PAR BYED PA'I KHYIM DU SHES, ,BCO BLAG MKHAN NAM ZLA MTSAN CAN DAG GI ,KHYIM DU CHAGS PA'I LAS RNAMS BYA BA YIN, ,RDO RJE CHAGS PA'I GNAS KYANG RUNG, ,PHYAG NA PADMO'I GNAS NYID DU, ,RTAG TU RDO RJE SEMS DPA'I GNAS, ,BDE CHEN GYI NI GNAS CHEN DANG, ,PADMA AUTPALA 
RDZING BU DANG, ,BANDU KA YI ME TOG GNAS, ,ME TOG 'BRAS BU DMAR TSAL NI, ,YID 'ONG SEMS NI CHAGS BYED PA, ,DER NI ZHES BYA BA YIN NO, ,STEGS BU DANG THAB KHUNG BSTAN PA NI STEGS BU KHRU BRGYAD CES BYA BA LA SOGS PA STE, STEGS BU KHRU BRGYAD DAM BCU DRUG PA RNAMS 
BYAS, DE'I DBUS SU HOM KHUNG BYA BA NI GO RIMS BZHIN DU KHRU DO DANG, KHRU BZHI PAR BYA'O, ,DBYIBS NI GZHU DANG 'DRA BA DANG, PADMA 'DRA BA DANG, RDO RJE 'DRA BA DANG, MDA' 'DRA BA DANG, ZLA BA KHAM PA 'DRA BA DANG, PADMA'I 'DAB MA 'DRA BAR BYAS LA ZHENG DU MCHU'I PHYED KYI 
TSANG ZHING GI PHYED KYI TSAD ZABS SU BRKO, MU KHYUD SOR BZHI PA DANG SOR BRGYAD PA DANG, BCU GNYIS PA DANG, THA MA DANG, BAR MA DANG, MCHOG GI KHYAD PAR LAGS SO, ,YAM SHING DANG BUD SHING NI SO SOR NGES PAR BYA BZHI BA'I SKABS SU GSUNGS PA LTAR BYAS LA, SHIN 
TU DMAR BA'I TZANDAN DANG, BTZAG DANG, RGYA SKYEGS DANG, LE BRGAN RTZI DANG, GUR KUM DANG BCAS PAS BUD SHING DANG YAM SHING LA BSKU'O, ,GZHAN YANG RDZAS BSTAN PA NI, YUNGS 'BRU DMAR PO DANG, BTZAG DANG, MTSAL DANG, ZANGS KYI PHYE MA DANG, YUNGS KAR 

@287A
*, ,DANG SKE TZE DANG, LAN TSVA DANG TIL DANG ZHIM THIG LE'I 'BRU DANG, LA PHUG DANG NYUNGS RDOG DANG, KHRAG DANG RDUL CHEN PO DANG BCAS PA KUN BSRES PAR BYA BA'I PHYIR BSDUS NAS BTZAG LA SOGS PAS BSKUS NAS, KHRO BO'I SNGAGS KYI BYIN GYIS BRLABS LA, BA 
DANG RA LAS BZHOS PA'I BSRUBS MA THAG PA'I MAR SAR DANG, MAR DANG TIL MAR RNAMS GA BUR LA SOGS PAS BSKUS NAS BDUD RTZI 'KHYIL BA'I SNGAGS KYIS BTAB STE GZHAG GO, ,DE NAS HOM KHUNG DMAR POR BSAMS NAS SPOS DMAR PO LA SOGS PAS BYUG CING BSKU BAR BYA'O, ,GZHAN 
YANG THAB KHUNG DANG PHYAG RGYA BSTAN PA NI, GUR KUM GYIS BSRES PA'I TSON GYIS HOM KHUNG GI NANG DU PADMA BRI, DE'I LTE BA LA MDA' DANG GZHU BRI, DE'I DBUS SU RDO RJE BRI, NANG GI 'KHOR YUG TU PADMA BRI, MU KHYUD LA MDA' DANG GZHU BRI, DE'I PHYI ROL GYI 'KHOR YUG LA PADMA NYID MDA' DANG BCAS PA BRI, DE'I PHYI ROL 'KHOR LO'I RTZIBS 
LA DBANG LDAN GYI PHYOGS NAS BRTZAMS TE RDO RJE DANG LCAGS KYU DANG MNGA' GZHU DANG GSUM SHAR GYI RTZIBS LA, LHO PHYOGS KYI RTZIBS LA RIN CHEN DANG RGYAL MTSAN DANG, NYI MA'I DKYIL 'KHOR BRI, NUB PHYOGS KYI RTZIBS LA PADMA DANG, RAL GRI DANG, 'KHOR LO BRI, ,BYANG PHYOGS KYI RTZIBS LA SNA TSOGS RDO RJE DANG 
MCHE BA DANG, GO CHA'I MCHOG RNAMS BRI'O, ,GRVA RNAMS SU SPOS LA SOGS PA PHYAG RGYA'I GZUGS BRI, DE NAS ME TOG LA SOGS THAMS CAD KYIS SNGA MA BZHIN DU MCHOD DO, ,GOS DANG PHRENG BA DMAR PO DANG DMAR PO'I DRIS BSKUS NAS DMAR THAG MA CHAD BAR DU LAS BRTZAMS TE BYA 
BA YIN NO, ,KHYAD PAR DBANG LA BYIN GYIS BRLABS, PADMA DMAR PO'I GDAN LA BZHUGS PA, RAB CHAGS PHYAG NA PADMA BSNAMS, ,G-YON DU RDO RJE CHAGS PA LA, ,G-YAS SU BDE BA CHEN PO STE, ,BSAMS NAS DE YI DBUS SU NI, ,CHU SRIN RGYAL MTSAN 'DZIN PA GZHAG 
RDO RJE GZHU DANG G-YON 'GYING MA, ,ME TOG DMAR BRGYAN RAB DGYES MA, ,ZHES BYA BA LA NUB KYI PADMA'I CHA LA RAB CHAGS PHYAG NA PADMA BSNAMS PA'I SPYAN RAS GZIGS BRI, G-YON DU RDO RJE CHAGS PA, G-YAS PAR BDE BA CHEN PO YID KYIS BRI ZHING BSAMS NAS, LTE BA LA 

@287B
CHU SRIN GYI RGYAL MTSAN MA DANG, LHA MO RDO RJE GLU DANG, LHA MO RDO RJE G-YON 'GYING MA DANG RAB DGYES MA DANG BCAS PA BSAM MO ZHES BYA BA'I DON TO, ,DRI LA SOGS PAS RAB MCHOD DE, ,ZHES BYA BA LA SNGA MA BZHIN DU GLU DANG ROL MOS MCHOD NAS, BADZRA SATVA H'Um HO H'Um ZHES BYA BA ZLOS 
SHING DBANG DU BYAS PA'I PHYIR BRJOD PAR BYA'O, ,MCHOD PA'I RIM PA BSTAN PA'I PHYIR, ,MDA' DANG GZHU THOGS DE BZHIN DU, ,ZHES BYA BA LA SOGS PA YIN TE, 'DIR ME LHA PHYAG GNYIS NA MDA' GZHU THOGS PA PHYAG GNYIS NA PADMA DMAR PO DANG DBYUG PA THOGS PA, DE LTA BU'I ME LHA BCUG 
NAS DANG POR MCHOD DE, DE'I LUS SU KHRO BO'I RGYAL PO BCUG STE MCHOD, 'OD ZER DMAR PO BYUNG NAS DE LAS LCAGS KYU DANG ZHAGS PAS BSGRUB PAR BYA BA BKUG CING BCINGS LA SPYI BO ZHABS DRUNG DU BZHAG PAR BSAM, DE LTAR BSAMS NA LHA YANG DBANG DU 'GYUR NA MI DANG MI MIN LTA SMOS 
KYANG CI DGOS, LAS ZIN PAR GYUR PA DANG CHAGS PA'I SEMS SU BCAS NAS SPYI BO NAS 'OD ZER GYIS DBANG BSKUR ZHING HAm GI GO CHAS BSRUNG BAR BYA BA STE, RDO RJE CHOS KYI RNAL 'BYOR GYIS LHA RNAMS MCHOD DE, DAM TSIG PHYAG RGYA GYEN DU BKROL LA GSHEGS SU GSOL LA RDO RJE SRUNG BAS BSRUNGS 
TE; RDO RJE 'DOD PA HAm ZHES BYA BA BZLAS NAS LANGS LA CI BDER GNAS PAR BYA'O, ,'DI TZAM GYIS NI DBANG GI LAS MTHAR THUG GO ZHES BYA BA'I DON TO, ,RTOG PA THAMS CAD KYI DKYIL 'KHOR RNAMS LA YANG THOG MAR MCHOD PA RNAMS KYIS MCHOD DE BSTOD NAS, PHYAG RGYA BKROL 
TE GSHEGS SU GSOL BA NI, DE NAS ZHES BYA BA LA SOGS PAS STON PAS, DE NAS BRGYA BYIN LA SOGS LHAS, ,YANG DANG YANG DU PHYAG 'TSAL TE, ,RIN CHEN GDUGS LA SOGS MCHOG GI, ,MCHOD PA SNA TSOGS BYAS NAS KYANG, ,PHYAG NA RDO RJE RGYAL DBANG LA, ,DGA' 
BA'I SEMS KYIS STOD PAR BYED, ,CES BYA BA LA, DE NAS ZHES BYA BA NI BAR MA CHAD PA STE, KHRO BO RDO RJE 'DZIN PAS RGYUD PHYI MA'I PHYI MA DBANG GI LAS LA THUG GI BAR BSHAD PA'I RJES THOGS LA'O, ,BRGYA BYIN LA SOGS LHA ZHES BYA BA NI, BRGYA BYIN DANG TSANGS PA LA SOGS 

@288A
*, ,PA DKYIL 'KHOR DU BKOD PA'I LHA RNAMS KYIS ZHES BYA BA YIN NO, ,YANG DANG YANG DU PHYAG BYAS SHING RIN PO CHE'I GDUGS LA SOGS PAS MCHOD PA NI MCHOD PAR BYAS PA'O, ,DE YANG GSANG SNGAGS KYI SPYAD PA SPYOD PAR 'DOD PA RNAMS KYIS DKYIL 'KHOR GYI BYA 
BA LA SOGS PA RDZOGS NAS MCHOD PA SNGON DU 'GRO BAS BSTOD DO ZHES BYA BA'I DON TO, ,PHYAG NA RDO RJE RGYAL DBANG LA, ,ZHES BYA BA NI DKYIL 'KHOR DGU'I BDAG PO'I RDO RJE 'DZIN PA ZHI BA DANG KHRO BO LA ZHES STON TO, ,DGA' BA'I SEMS KYIS STOD PAR BYED, ,CES BYA BA NI YID BDE BA'I 
SEMS KYIS 'OG NAS 'BYUNG BA RNAMS BRJOD DO ZHES BYA BA'I DON TO, ,DE YANG GSANG SNGAGS KYI SGO'I SPYAD PA SPYOD PAR 'DOD PA RNAMS KYIS DKYIL 'KHOR DGU'I SKABS SU 'DIS BSTOD DO ZHES STON TO, ,BSTOD PA'I RANG GI NGO BO STON PA NI, SANGS RGYAS ZHES BYA BA LA SOGS PA'O, , 
SANGS RGYAS KUN PAS SNGAR SANGS RGYAS, ,ZHES BYA BA NI BYANG CHUB TU SEMS BSKYED PA'I SGO NAS SO, ,MI SHES DRI MA KUN BCOM PA, ,ZHES BYA BA NI 'DRES PA'I MA RIG PA SPANGS PA'I SGO NAS SO, ,RDO RJE RDO RJE 'DZIN RGYAL PO, ,ZHES BYA BA NI BYANG CHUB KYI SEMS DANG RDO RJE RTZE LNGA 'DZIN 
PA'I SGO NAS SO, ,RDO RJE RDO RJE RDO RJE 'DZIN, ,ZHES BYA BA NI SKU GSUM GYI RDO RJE 'DZIN PA'I SGO NAS SO, ,RDO RJE SKU STE SKU CHE BA, ,ZHES BYA BA NI SKU PHYAG RGYA CHEN PO'I SGO NAS SO, ,PHYAG NA RDO RJE PHYAG 'TSAL BSTOD, ,CES BYA BA NI DKYIL 'KHOR GYI BDAG PO'I SGO NAS SO, ,RDO RJE 
YAN LAG RDO RJE MCHOG ,CES BYA BA NI DKYIL 'KHOR GYI LHA THAMS CAD DU SNANG BA'I SGO NAS SO, ,RDO RJE 'BAR BA CHER 'BAR BA, ,ZHES BYA BA NI MTSAN MA'I RNAM PAR RTOG PA SREG PA'I TSUL GYIS SO, ,RDO RJE SHUGS TE SHUGS CHE BA, ,ZHES BYA BA NI THUGS RJE CHEN PO'I SHUGS 
KYI SGO NAS SO, ,RDO RJE MTSON CHA MTSON RNON PO, ,ZHES BYA BA NI THOS PA DANG BSAMS PA DANG BSGOMS PA'I SHES RAB KYI SGO NAS SO, ,PHYAG NA RDO RJE PHYAG CHEN PO, ,ZHES BYA BA NI TING NGE 'DZIN GYI PHYAG RGYA'I SGO NAS SO, ,RDO RJE MDA' STE RAB 'BIGS PA, ,ZHES BYA BA 

@288B
NI CHOS KYI SGO 'DOD PA'I SGO NAS SO, ,RDO RJE RNON PO RNO BA CHE, ,ZHES BYA BA NI ZAG PA MED PA'I SHES RAB KYI SGO NAS SO, ,CHE BA CHEN PO RGYA MTSO CHE, ,ZHES BYA BA NI CHOS KYI DBYINGS KYI TSUL GYIS SO, ,RDO RJE PADMA BYANG CHUB CHE, ,ZHES BYA BA NI 'KHOR BA'I NYES SKYON DANG BRAL 
BA'I TSUL GYIS SO, ,SANGS RGYAS BYANG CHUB RANG BYUNG BA, ,ZHES BYA BA NI THEG PA CHEN PO KHO NAR NGES PA'I TSUL GYIS SO, ,RDO RJE RGYA CHEN RGYA CHEN TE, ,ZHES BYA BA NI DON DAM PA'I TSUL GYIS SO, ,RDO RJE SGYU MA RNAM SBYONG BA, ,ZHES BYA BA NI KUN RDZOB KYI TSUL GYIS SO, ,RDO 
RJE RGYU STE GNOD SBYIN CHE, ,ZHES BYA BA NI NYON MONGS PA ZAD PAR BYED PA'I RGYU'I TSUL GYIS SO, ,RDO RJE PADMA RNAM SBYONG BA, ,ZHES BYA BA NI GZHAN GYI NYES PA DAG PAR BYED PA'I TSUL GYIS SO, ,RDO RJE KHRO BO DRAG PO CHE, ,ZHES PA NI KHRO BO'I DKYIL 'KHOR DU SNANG BA'I TSUL GYIS SO, , 
RDO RJE DGRA SDANG 'JOMS PA'I GTZO, ,ZHES BYA BA NI H'Um MDZAD DU SNANG BA'I TSUL GYIS SO, ,RDO RJE 'JIGS PA SRUNG BA CHE, ,ZHES BYA BA NI RDO RJE SRUNG BA'I RANG BZHIN GYIS SO, ,RDO RJE LCAGS KYU DON YOD BYED, ,CES BYA BA NI RGYAL PO'I RANG BZHIN GYIS SO, ,RDO RJE RO LANGS 
RO LANGS CHE, ,ZHES BYA BA NI MA H'A DE BAR SPRUL PA'I TSUL GYIS SO, ,RDO RJE SRIN PO ZA BA PO, ,ZHES PA SRIN POR SNANG BA'I TSUL GYI SGO NAS SO, ,RDO RJE GNOD SBYIN GNOD SBYIN CHE, ,ZHES BYA BA GNOD SBYIN DU SPRUL PA'I SGO NAS SO, ,RDO RJE GDON TE GDON GYI MCHOG ,CES PA 
NI GDON DU SPRUL PA'I SGO NAS SO, ,'JIGS BYED DAG BYED DRAG PO CHE, ,ZHES BYA BA NI DRI MA 'KHRU BA ZAG PA MED PA'I SGO NAS SO, ,RDO RJE 'JIGS BYED RNGAM BYED PA, ,ZHES PA NI PHYI ROL MU STEGS 'JOMS PA'I SGO NAS SO, ,BSGRUB DKA' BSGRUB PA LEGS PA STE, , 
ZHES PA NI DGA' BA SPYOD PA'I SGO NAS SO, ,RDO RJE LEGS PA DGYES MDZAD PA, ,ZHES PA NI RDO RJE LEGS PA'I RANG BZHIN GYIS SO, ,RDO RJE DGA' BA DGA' BA CHE, ,ZHES PA NI ZAG PA MED PA'I DGA' BA'I RANG BZHIN GYIS SO, ,RDO RJE DGA' BA'I CHE, ,ZHES PA NI ZAG PA MED PA'I DGA' BA'I RANG BZHIN GYIS SO, ,DGA' BA'I RDO RJE DBANG BYED PA, ,ZHES 

@289A
*, ,BYA BA NI BYAS PA'I DNGOS PO BZHI'I RANG BZHIN GYIS SO, ,'OD SDUG PAS NI SDUG PA CHE, ,ZHES PA NI GZI BRJID RANG BZHIN GYIS SO, ,NAM MKHA' DANG NI MNYAM PA'O, ,ZHES PA SPRUL PA'I RANG BZHIN GYIS SO, ,RE BA THAMS CAD RDZOGS MDZAD 
PA; ,ZHES PA NI BYAMS PA'I RANG BZHIN GYIS SO, ,RDO RJE DBANG BSKUR RIN CHEN MCHOG ,RDO RJE RGYAL MTSAN YON TAN GTZO, ,ZHES PA RIN CHEN DANG, RGYAL MTSAN GYI RANG BZHIN GYIS SO, ,RDO RJE YE SHES YE SHES CHE, ,ZHES PA NI YE SHES LNGA'I SGO NAS SO, ,RIG PA 
BYE BA TSOGS KYI MCHOG ,CES BYA BA LHA MO RNAMS KYI BDAG POR SNANG BA'I SGO NAS SO, ,HA LA HA LA NAG PO CHE, ,ZHES PA NI KLU CHEN PO'I DKYIL 'KHOR DU SNANG BA'I SGO NAS SO, ,DGRA CHE ZHING NI 'JOMS PA CAN, ,ZHES PA NI 'JIGS BYED CHEN PO'I DKYIL 'KHOR DU SNANG BA'I SGO NAS SO, , 
RDO RJE 'DOD PA 'DOD PA CHE, ,ZHES PA NI RDO RJE CHOS SU SNANG BA'I SGO NAS SO, ,RNYOG MA DUS NGAN RNAM 'JOMS PA, ,ZHES PA NI 'CHI BDAG 'JOMS PA'I DKYIL 'KHOR DU SNANG BA'I SGO NAS SO, ,SKAD CIG G-YO BA'I THE TSOM GCOD, ,CES PA NI 'JIG RTEN PA'I CHOS THAMS CAD KYI THE TSOM 
GCOD PA'I SGO NAS SO, ,GLOG BZHIN ZHAL GYI LJAGS LAS 'PHRO, ,ZHES PA NI CHOS MYUR DU GSUNGS PA'I SGO NAS SO, ,RDO RJE ME STE MA RUNGS 'DUL, ,ZHES PA NI ME LTAR 'BAR BA'I SGO NAS SO, ,DRAG PO RAB SNANG SNANG MDZAD PA, ,ZHES PA NI 'DOD PA'I RGYAL PO'I SGO 
GNAS SO, ,NYI MA STONG GIS GDUNGS PA'I ZHAL, ,ZHES PA NI GZI BRJID CHEN PO'I SGO NAS SO, ,SPYAN DMAR 'JIGS PAR MDZAD PA PO, ,KHRO BO DU MA'I 'OD 'PHRO ZHING, ,PHYAG RNAMS DU MA MTSON CHA BRGYA, ,DU MA'I ZHAL TE SKU YANG STONG, ,'KHYIL CING BRGYAN 
YANG 'KHYIL PA LA, ,ZHES PA NI KHRO BO'I DKYIL 'KHOR DU SNANG BA'I SGO NAS SO, ,SEMS KYI CHOS PAS SKU MI MNGA', ,RNAM PAR RTOG PA MA LUS SPANGS, ,ZHES PA NI CHOS KYI SKU'O, ,MA RIG 'JOMS PA'I TSANGS PA STE, ,'DOD CHAGS ZHE SDANG SRID MTHAR 

@289B
MDZAD, ,CES PA NYON MONGS PA GSUM SPONG BA'I SGO NAS SO, ,SGYU MA KHYAB 'JUG RDO RJE CAN, ,RTZE GSUM RTZE GSUM 'CHANG 'PHROG MA, ,ZHES PA MA H'A DE BA DANG KHYAB 'JUG DANG BRGYA BYIN CHUNG MA DANG BCAS PAR SNANG BA'I SGO NAS SO, ,'DOD CHAGS ZHE SDANG GTI MUG CHE, , 
ZHES PA KUN RIG LA SOGS PA 'DOD CHAGS KYIS 'DUL BA LA SOGS PA'I SGO NAS SO, ,SRID DANG SRID MIN RNAM SBYONG BA, ,ZHES MOS PA RAB 'BRING RNAM PA GSUM LA SNANG BA'I SGO NAS SO, ,ZHI ZHING DUL LA DGA' BA CHE, ,SANGS RGYAS SANGS RGYAS RAB RTOGS PA, , 
SANGS RGYAS BDAG NYID SANGS RGYAS SKU, ,ZHES PA NI SANGS RGYAS KYI CHOS THAMS CAD BSDUS PA'I SGO NAS SO, ,RDO RJE RAB SKYES RDO RJE SEMS, ,KUN DU BZANG PO CHER BZANG BA, ,ZHES PA RDO RJE SEMS DPA' DANG KUN DU BZANG PO'I SGO NAS SO, ,MTSAN RNAMS DAM PAS 
RNAM BRGYAN PA, ,ZHES PA NI MTSAN BZANG PO SUM CU RTZA GNYIS KYIS BRGYAN PA'I SGRO NAS SO, ,KHAMS GSUM BDAG NYID KHYAB PA PO, ,ZHES PA KHAMS GSUM DU SNANG BA'I TSUL GYIS SO, ,THAMS CAD RDO RJE BDAG NYID GTZANG, ,ZHES PA 'JIG RTEN DANG 'JIG RTEN LAS 
'DAS PA THAMS CAD DANG, RDO RJE 'CHANG CHEN PO NYID SNANG BA'I SGO NAS SO, ,DE LTAR BSTOD PA BSTAN NAS PHAN YON NI GANG GIS ZHES BYA BA LA SOGS PAS STON TE SKYES PA DANG BUD MED GANG GIS SO, ,'DI BRIS ZHES BYA BA NI RAS LA SOGS PA LA BRIS PA'O, ,KLOG 'GYUR TAM 
ZHES PA KLOG PA DANG KHA DON BYED PA'O, ,RTAG TU DE DAG 'CHANG BYED DAM, ,ZHES PA NI BSAM PA DANG SGOM PA'I TSUL GYIS SO, ,DRAN NAS NYAN PAR BYED KYANG RUNG, ,ZHES PA NI DRAN PA SNGON DU 'GRO BAS NYAN PA'O, ,KYANG ZHES BYA BA NI RGYAL MTSAN GYI RTZE MO LA 'DOGS PA DANG, 
MCHOD PA LA SOGS PA YANG BSDU STE DE LTA BU DAG KYANG NGO, ,DGOS PA NI CI ZHIG YOD CE NA, PHYAG NA RDO RJE 'DRA BAR 'GYUR, ,ZHES GSUNGS TE RDO RJE 'DZIN PA CHEN POR 'GYUR ZHES BYA BA'I THA TSIG GO ,BCOM LDAN 'DAS KYIS ZHES BYA BA LA SOGS PAS DGA' BA DANG RJES SU YI RANG BA 

@290A
*, ,STON TO, ,DE YANG GSANG SNGAGS KYI SGO'I SPYAD PA SPYOD PAR 'DOD PA RNAMS KYIS DGE BA'I RTZA BA BSNGO ZHING RJES SU YI RANG STE, SPRUL PA'I TSOGS LUS LA BSDUS LA SPRUL PA BYA BA NAS CI BDER GNAS SO ZHES BYA BA'I DON TO, ,BCOM LDAN 'DAS KYIS ZHES 
BYA BA NI SH'AKYA THUB PA DANG, DES BYIN GYIS BRLABS PA'I PHYAG NA RDO RJE DANG, RDO RJE 'DZIN PA KHRO BO RNAMS KYIS ZHES BYA BA'I DON TO, ,DE SKAD CES BKA' STZAL PA DANG ZHES PA NI RTZA BA'I RGYUD DANG, RGYUD BYI MA DANG, PHYI MA'I PHYI MA'O, ,BRGYA BYIN DANG TSANGS PA LA SOGS PA LHA'I 'KHOR 
RNAMS DANG, LHA DANG MI DANG LHA MA YIN DANG DRI ZA DANG GNOD SBYIN DANG SRIN PO LA SOGS PA ZHES BYA BA NI MING ZHES BYA BA YANG SHAS CHE BA STE, RDZU 'PHRUL LA BRTEN PA'O, ,BCOM LDAN 'DAS KYIS GSUNGS PA LA MNGON PAR DGA' STE RJES SU YI RANG NGO ZHES BYA BA 'BRAS BU THOB PAS MNGON 
PAR DGA' STE, RGYUD SPRUL PAS BSHAD PA LA RJES SU YI RANG BA'O, ,NGAN SONG THAMS CAD YONGS SU SBYONG BA'I GZI BRJID KYI RGYAL PO'I BRTAG PA ZHES BYA BA SNGAR BSHAD PA BZHIN NO, ,PHYOGS GCIG PA ZHES BYA BA DE KHO NA NYID BSDUS PA DANG, DPAL MCHOG DANG PO 
DANG; RDO RJE RTZE MO LA SOGS PA LAS LE'U 'DI PHYOGS GCIG TU BYAS SHENG DUM BUR BKOL BA LAS 'DIR 'DUS PAR BSTAN ZHES BYA BA'I THA TSIG GO ,NGAN SONG RNAM PAR SBYONG BYED PA'I, ,GZI BRJID RGYAL PO SNANG BRTZAMS PAS, ,DGE BA BDAG GIS CI BSAGS 
PA, ,'GRO KUN NGAN SONG RNAMS SBYANGS TE, ,RDO RJE 'DZIN PA NYID GYUR CIG ,NGAN SONG THAMS CAD YONGS SU SBYONG BA'I GZI BRJID KYI RGYAL PO BRTAG PA SNANG BA'I RKYAN ZHES BYA BA RDZOGS SO,, ,,RGYA GAR GYI MKHAN PO SU BIDYA KA RA 
BARMA DANG, ZHU CHEN GYI LO TZ'A BA DGE SLONG DBANG PHYUG RGYAL MTSAN GYIS BSGYUR CING ZHUS TE GTAN LA PHAB PA'O,, ,, 

