@324A
`, ,SLOB DPON K'A MA LA SH'I LA'I SMON LAM MU GNYIS MA BZHUGS, 
*, ,DKON MCHOG GSUM LA PHYAG 'TSAL LO, ,BDAG LA BRTEN NAS SEMS BSKYED PA'I, ,DRI MA MED PA'I SBYIN PA LA, ,BRTEN NAS YON BDAG NYID GROL TE, ,DE LA YON BDAG MI RE ZHING, ,'JIG RTEN RE BA ZHI BAR SHOG ,SGO GSUM DRI MA MED PA YI, ,TSUL KHRIMS 
RGYAN DANG LDAN PAR SHOG ,SBYIN PA 'DI YI BYIN BRLABS KYIS, ,RTAG TU LONGS SPYOD LDAN PAR SHOG ,LONGS SPYOD DE LA MA CHAGS SHING, ,SEMS CAN KUN LA SNYING RJE BAS, ,STONG PA'I SEMS DANG LDAN PAR SHOG ,SBYIN PA 'DI YI BYIN RLABS KYIS, ,DUS 'DIR BAR DU GCOD 

@324B
PA YI; ,BGEGS RNAMS MA LUS ZHI GYUR NAS, ,RKYEN RNAMS MA LUS BZLOG PA SHOG ,BSRUNG BAR GYUR PA'I LHA RNAMS KYIS, ,G-YEL BA MED PAR BSRUNG BAR SHOG ,YID CHES RTEN DE 'PHEL BAR SHOG ,'DI DANG PHYI MA GNYIS KAR YANG, ,MI RNAMS KUN GYIS BKUR 
BAR SHOG ,SHIN TU PHRA BAR GYUR BA YI, ,SBYIN PA SHIN TU CHUNG GYUR KYANG, ,SEMS KYIS THONGS PA'I SBYIN PA 'DI, ,DPAG TU MED PA 'PHEL GYUR TE, ,BYANG CHUB THOB PA'I RTEN DU SHOG ,BLA MED BYANG CHUB THOB GYUR NAS, ,'GRO BA 'DREN PA'I DBANG DU SHOG, ,, 
DKON MCHOG GSUM LA PHYAG 'TSAL LO, ,BDAG KYANG DE LA MA CHAGS SHING, ,KHE DANG RNYED PA BKUR STI DANG, ,'JIG RTEN SNYAN GRAGS ZHI BAR SHOG ,CHAGS PA MED PA RNGAM SEMS KYIS, ,GZHAN LA RE BA MED PAR SHOG ,PHYOGS 'DZIN NGO BSRUNG MED PAR SHOG ,BDAG GI 
DGE BA MTHAR PHYIN NAS, ,DRI MA MED PA'I DGE BA YIS, ,GZHAN GYIS BSOD NAMS 'PHEL NUS SHOG ,DRI MA MED PAS KUN DAG SHOG ,BRJOD PA'I STOBS KYIS KUN BRAL SHOG ,BDAG GZHAN DGE BA MA CHAD PA'I, ,BAR CHAD MED PA'I BRTZON 'GRUS KYIS, ,BYANG CHUB 
'BRAS BU THOB NAS KYANG, ,NGAN 'GRO DE LA DGOD PA DANG, ,THEG PA CHUNG NGUR SEMS BSKYED NAS, ,THEG CHEN SA LA 'GOD NUS SHOG ,SLOB DPON K'A MA LA SH'I LA'I SMON LAM MU GNYIS MA ZHES BYA BA RDZOGS SO,, 