@1B
#, ,RGYA GAR SKAD DU, N'A MA SANGGA'I TI A'A K'A SHA BI MA LA N'A MA, BOD SKAD DU, MTSAN YANG DAG PAR BRJOD PA'I DKYIL 'KHOR CHO GA NAM MKHA' DRI MED CES BYA BA, 'JAM DPAL [DD] 
GZHON NUR GYUR PA LA PHYAG 'TSAL LO, ,DUS GSUM BDE GSHEGS SHES RAB NGO BO CAN, ,MA RIG MUN NANG SEMS CAN NYAM THAG LA, ,YE SHES NYI ZER SBYIN MDZAD THUGS RJE'I BDAG ,'JAM 
DPAL DE LA BTUD DE PHYAG 'TSAL NAS, ,SGYU 'PHRUL RGYA CHEN NAM MKHA' LTA BU NAS, ,DBUGS DBYUNG DRUG BSDUS ZAB PA YANG DAG NI, ,DKYIL 'KHOR CHO GA DGE BA 'DI PHYOGS TZAM, ,BSDUS 
LA MOS PA'I DON DU BSHAD PAR BYA, ,DE LA 'DIR RDO RJE SLOB DPON SDOM PA DANG LDAN ZHING DBANG THOB PA GZHAN LA PHAN PA'I BLO CAN ZHIG GIS, NYON MONGS PA RAGS PA'I GANG ZAG LA MA SMIN PA SMIN PAR 
BYA BA'AM, SEMS CAN THAMS CAD BDE BA LA DGOD PAR BYA BA'I PHYIR, SANGS RGYAS THAMS CAD MNYES PAR BYA STE, GZA' DANG NYI MA DANG SKAR MA BZANG PO LA, MKHO BA'I YO BYAD CI 'BYOR PA 

@2A
*, ,BA SOGS LA, NAGS TSAL LAM, RI BO 'AM, CHU KLUNG NGAM, TSANG TSING LA SOGS PA NYAMS DGA' BA'I GNAS SU GNAS PAR BYAS LA STAN BDE BA LA 'DUG STE, RANG GI SGO DAG PAR BYAS NAS MOS PA'I 
SLOB MA MA RUNGS PA 'DUL BA'I RGYAL POR GNAS PAR BYA STE, H'Um GI MTSAN MA LAS BYUNG BA'I KHRO BO GSHIN RJE GSHED DU SKAD CIG GIS BDAG NYID GYUR TE, SKU MDOG MTHING NAG HA LA PA, ZHAL BRGYA LJAGS 'DRIL ZHING HA HA 
HI HI'I GAD RGYANGS PHYOGS BCUR SGROGS PA, SPYAN MIG DMAR PO RDO RJE'I MIG CAN, LAG PA BRGYA PO KUN BSKYOD MTSON CHA SNA TSOGS BSNAMS PA, GOM PA'I STABS KYIS GDUG PA MNAN PA, THOD PA DANG SBRUL DANG STAG 
LPAGS KYIS BRGYAN PA, ZHING CHEN DANG GLANG CHEN GYI KO RLON GYON PA, GSHIN RJE GSHED PO BGEGS THAMS CAD KYI RGYAL POR BSKYED LA, MIG TU MA DANG KA BKOD DE, NYI MA DANG ZLA BA'I DKYIL GYI RDO RJE SNGON PO MIG 'BRAS SU 
BSAMS LA, KHRO BO'I SDANG MIG G-YON NAS BSKOR BAS BGEGS THAMS CAD SKRAG PAR BYA'O, ,G-YAS NAS BSKOR BAS RDO RJE'I RA BA'O, ,'OG TU BLTAS PAS RDO RJE'I SA GZHI'O, ,STENG DU BLTAS PAS RDO RJE'I GUR DU BYA'O, , 

@2B
DE'I RJES LA GNAS DER PHYAG DAR DANG SKYONG NUL BYA ZHING, AA KA RU NA GA POS KYANG PHYOGS BCUR BDUGS LA SA GZHI TZANDAN LA SOGS PA'I DRIS BYUGS TE, DE'I DBUS SU MAndALA KHRU GANG PA GSUM BYA STE, SA DE LA RIN PO CHE BDAR ZHING 'THAS PAR BYAS LA, RDO RGYUS KYIS DKAR POR BYA ZHING 'O MA DANG TZANDAN DANG 
GUR GUM LA SOGS PA SROG CHAGS LA GNOD PA MA BYAS PA LAS BYUNG BA'I DRIS BYUGS LA, YI GE SV'A LAS BYUNG BA'I RIN PO CHE BKRAM PA NI, BLA MA'I MAndALA RI RAB GLING BZHIS BRGYAN PA BKOD LA, RANG NYID DKON MCHOG GSUM LA RIN PO CHE SNA BDUN GYI ME TOG GI TSOM BU DGOD PA DANG, YI DAM LHA'I MAndALA GYI 
DKYIL 'KHOR LHA GRANGS DANG MNYAM PA'I ME TOG GI TSOM BU BKOD LA, RANG NYID YI DAM LHA'I NGA RGYAL GYI SNYING GA NAS SA BON GYI 'OD ZER GYIS GTZUG TOR 'KHOR LOS SGYUR BA BKUG LA MAndALA LA BCUG STE, BZHUGS PA'I RTEN DANG, MKHO BA'I YON DU BYIN GYIS BRLAB PO, ,DE'I RJES LA MCHOD PA LNGA DANG, 
YAN LAG GI MCHOD PA G-YAS DANG G-YON DU BKRAM LA, GTZANG ZHING DAG PAR BSHAMS TE, TSUL BZHIN DU BYIN GYIS BRLABS LA GZHAG PAR BYA'O, ,DE NAS TSOGS BSAGS PA'I YUL DKYIL 'KHOR GYI 'KHOR LO MDUN DU MNGON PAR SPRUL TE MAndALA PHUL LA MCHOD PAR BYA'O, ,'JAM DPAL RDO RJE LA 
SOGS PA, ,RGYAL BA SRAS DANG BCAS PA LA, ,LUS DANG NGAG YID GUS LDAN NAS, ,KUN NAS BTUD DE PHYAG 'TSAL LO, ,SANGS RGYAS ZHING DU GANG BSNGAGS DANG, ,'JIG RTEN DAG PA MCHOG GYUR PA, ,RIN CHEN ME TOG BDUG SPOS SOGS, ,KUN NAS SPRUL TE MCHOD PAR BGYI, ,BDAG GIS SNGON CHAD 
BYAS PA'I SDIG ,KUN NAS BSAGS PAR GANG GYUR LA, ,RANG BZHIN MED DANG YOD TSUL GYIS, ,RGYAL BA KUN GYI SPYAN SNGAR BSHAGS, ,'GRO BA GANG GIS BSOD NAMS GANG, ,DMAN PA'I DGE BA THAMS CAD LA, ,DE BZHIN MTHUN PA'I LHAG SEMS KYIS, ,DAD PAS RJES SU YI RANG NGO, ,BDE GSHEGS 
BYANG CHUB MCHOG BSKYED NAS, ,'GRO BA THUGS RJES GDUL SLAD DU, ,CHOS KYI 'KHOR LO BSKOR BA LA, ,TSANGS PA BZHIN DU GSOL BA 'DEBS, ,YONGS SU MYA NGAN 'DA' BZHED LA, ,'GRO KUN YUN DU BDE BA'I PHYIR, ,JI SRID 'TSO BA DE SRID DU, ,MYA NGAN MI 'DA' BZHUGS SU GSOL, ,JI SRID 

@3A
*, ,'KHOR BA GNAS PAR DU, ,BDAG GI DGE BA DE BZHIN DU, ,KUN NAS ZAD PAR MA GYUR PAR, ,SEMS CAN YONGS SU SMIN PAR SHOG ,DKON MCHOG GSUM LA SKYABS SU MCHI, ,SANGS RGYAS BYANG CHUB YID KYIS GZUNG, ,BYANG CHUB SEMS NI BSKYED PAR BGYI, ,'GRO LA PHAN PHYIR SANGS 
RGYAS SHOG ,JI LTAR DUS GSUM MGON PO RNAMS, ,BYANG CHUB TU NI NGES MDZAD PA'I, ,BYANG CHUB SEMS NI BLA NA MED, ,DAM PA BDAG GIS BSKYED PAR BGYI, ,SANGS RGYAS RNAL 'BYOR SDOM PA LA, ,SDOM PA YI NI TSUL KHRIMS DANG, ,DGE BA'I CHOS NI SDUD PA DANG, ,SEMS CAN DON BYED TSUL KHRIMS GSUM, , 
BDAG GIS BRTAN POR GZUNG BAR BGYI, ,SANGS RGYAS RNAL 'BYOR SDOM PA LA, ,SANGS RGYAS CHOS DANG DGE 'DUN LA, ,BLA NA MED PA'I DKON MCHOG GSUM, ,DENG NAS BRTZAMS TE GZUNG BAR BGYI, ,RDO RJE RIGS MCHOG CHEN PO LA, ,RDO RJE DRIL BU PHYAG RGYA DANG, ,RDO RJE SLOB DPON DAM PA DAG ,YANG DAG 
NYID DU GZUNG BAR BGYI, ,RIN CHEN RIGS MCHOG CHEN PO YI, ,DAM TSIG YID DU 'ONG BA LA, ,NYIN RE BZHIN DU DUS DRUG TU, ,SBYIN PA RNAMS NI RAB TU SBYIN, ,PADMA'I RIGS MCHOG CHEN PO LA, ,SANGS RGYAS ZHAL NAS GSUNGS PA LA, ,PHYI NANG GSANG BA'I THEG PA GSUM, ,DAM PA'I CHOS KYANG CI NUS GZUNG, , 
LAS KYI RIGS MCHOG CHEN PO LA, ,MCHOD PA'I LAS RNAMS BYA BA DANG, ,SDOM PA RGYA MTSO MA LUS PA, ,SHIN TU DAM PA BDAG GIS GZUNG, ,DE LTAR SDOM PA MA LUS PA, ,DAM PA BDAG GIS GZUNG BGYIS NAS, ,BYANG CHUB MCHOG SEMS BSKYED BGYIS NAS, ,SEMS CAN MA RIG LDONGS PA RNAMS, ,BDAG 
GIS YANG DAG DGE LA GZUNG, ,SEMS CAN NYON MONGS BCINGS PA YI, ,MA GROL BA RNAMS GROL BAR BGYI, ,SEMS CAN 'KHOR BA'I RGYA MTSO LAS, ,MA BSGRAL BA RNAMS BSGRAL BAR BGYI, ,SDUG BSNGAL CHEN PO'I NANG SEMS CAN, ,DBUGS MA PHYUNG BA DBUGS DBYUNG ZHING, ,'KHOR BA DAG NA GNAS 
PA YI, ,SEMS CAN MYA NGAN 'DAS LA DGOD, ,DUS 'DI NAS NI BZUNG NAS SU, ,BYANG CHUB SNYING PO MCHIS KYI BAR, ,'JAM MGON 'BANGS SU BDAG 'BUL LAGS, ,THUGS RJES YONGS SU GZUNG BAR MDZOD, ,DUS 'DI NAS NI BZUNG NAS SU, ,BDER GSHEGS KHYED KYI BKA' BZHIN DU, ,SEMS 

@3B
CAN DON DU BSGRUB LAGS KYIS, ,BYIN GYIS BRLAB PAR MDZAD DU GSOL, ,DE LTAR BSOD NAMS KYI TSOGS BSAGS PAS, ,BYAMS PA CHEN PO DANG, SNYING RJE DANG DGA' BA DANG, BTANG SNYOMS TSAD MED PA BZHI RJES SU DRAN NAS, SEMS BSKYED CING SDOM PA BZUNG NAS, DA NI YE SHES KYI TSOGS YONGS SU 
DAG PA'I TING NGE 'DZIN BSGOM PA STONG PA NYID LA BLO GTAD LA, DE SGRUB PAR BYED PA'I TSIG 'DI BRJOD DE SGRA'I DON LA MOS PAR BYA'O, ,RNAM PAR MI RTOG DBYINGS MI ZAD, ,YANG DAG BDAG MED DE BZHIN NYID, ,YANG DAG MTHA' LA YI GE MED, ,CHOS DBYINGS DAM PA ZAD MI SHES, ,AOm MA H'A SH'U N+YA T'A DZNY'A NA BADZRA 
SVA BH'A BA A'ATMA KO&amp;HAm, ZHES BRJOD PAS PHYI NANG GIS BSDUS PA'I CHOS THAMS CAD STONG ZHING BDAG MED PAR GYUR TE, YE SHES KYIS SBYANGS NAS, CHOS THAMS CAD NAM MKHA'I DKYIL LTA BUR RANG GI SEMS KYI SNANG BA SHAR BA LAS A'A LI DANG, K'A LI'I PHRENG BA BSAMS LA, A'A LI LAS NI PADMA DKAR PO'I STENG, K'A LI LAS 
CHOS KYI 'BYUNG GNAS NAM MKHA' MTHA' DANG MNYAM PA, DE'I THA MA 'OD ZER GYI PHRENG BA LNGAS BSKOR BA'I NANG DU 'OD ZER GYI PHRENG BA LNGA 'PHROS SHING 'DUS PA LAS, 'OD LJANG GU LAS RLUNG GI DKYIL 'KHOR RDO RJE RGYA GRAM GYIS MTSAN PA, 'OD DMAR PO LAS ME'I DKYIL 'KHOR PADMA DMAR PO SA MTSAN PA, 'OD DKAR PO 
LAS CHU'I DKYIL 'KHOR RIN PO CHES MTSAN PA, 'OD SER PO LAS GSER GYI SA GZHI 'KHOR LOS MTSAN PA, 'OD SNGON PO LAS RI RAB RDO RJES MTSAN PA, DE YANG SHAR SHEL, LHO BEE d'URYA, NUB PADMA R'A GA ,BYANG GSER RDO RJES MTSAN PA'O, ,DE'I STENG DU 'OD ZER GYI PHRENG BA LNGA KA RIL GYIS 'DUS PA LAS, LHA'I 
GZHAL YAS KHANG GRU BZHI PA LA SGO BZHI PA SGO KHYUD RIN PO CHE'I PA TRAS MDZES PAR BRGYAN PA, PHYI ROL NA MU TIG GI ZA RA TSAGS DANG DRIL BU G-YER KHA GRVA BZHI NAS 'PHYANG BA, RIN PO CHE SNA TSOGS KYI CHUN 'PHYANG KYANG RTA BABS KYI KA BA LA 'PHYANG BA, RTA BABS KYANG TVA RA nA LA SOGS PAS BRGYAN CING, RI DAGS 
DANG CHOS KYI 'KHOR LO DANG, 'PHAN DANG RGYAL MTSAN DANG, GDUGS DANG RIN PO CHE 'OD DU 'BAR BA'I TOG GIS MDZES PAR BYAS TE, GZHAL YAS KHANG GI NANG DU SENG GE DANG GLANG PO CHE DANG, RTA MCHOG DANG, RMA BYA DANG, NAM MKHA' LDING GI STENG DU PADMA DANG ZLA BA DANG, NYI MA'I GDAN MDZES PAR BKRAM PA 

@4A
*, ,DANG; 'KHOR RNAMS KYANG GO RIMS SU PADMA DANG, ZLA BA'I GDAN BKRAM PAR BSAMS LA, DKYIL 'KHOR GYI DBUS KYI GDAN THOG TU RANG GI SEMS KYI CHO 'PHRUL LAS A'A LI K'A LI'I PHRENG BA BYUNG BA LAS, DE'I SPRO BSDU'I BYIN RLABS LAS ZLA BA DANG NYI MA LA DE DANG DES MTSAN PAR GYUR, DE'I NANG DU 
AA LAS BYUNG BA'I RDO RJE DKAR PO AAS MTSAN PAR GYUR, DE RNAMS SPRO ZHING BSDUS NAS 'OD 'BAR BA LAS, BCOM LDAN 'DAS RNAM PAR SNANG MDZAD CHEN PO ZHAL BZHI PA ZHAL DANG PO SHAR DU GZIGS PA, GNYIS PA LHO, GSUM PA NUB, BZHI PA BYANG NGO, ,PHYOGS BZHI KA NA PHYAG GNYIS GNYIS PA, BYANG CHUB 
MCHOG GI PHYAG RGYA'I STENG NA RDO RJE DKAR PO RTZE LNGA PA SKYES PA, RGYAN THAMS CAD KYIS BRGYAN PA, DE'I THUGS KAR YI GE DH'I: LAS, DANG PO'I SANGS RGYAS ZHAL LNGA PA, PHYAG BRGYAD PA, G-YAS BZHIN SHES RAB KYI RAL GRI ,G-YON BZHIN SHES RAB KYI PHA ROL TU PHYIN PA'I PO TI YOD PA, ZHAL BZHI PHYOGS DANG 
MTHUN PA, DBUS DMAR SER RO, ,DE'I THUGS KAR SHES RAB KYI 'KHOR LO RTZIBS DRUG PA LA, GSANG SNGAGS RGYAL PO DRUG GIS MTSAN PA, DE'I DKYIL DU 'JAM DPAL YE SHES SEMS DPA' ZHAL DRUG PHYAG GNYIS PA, G-YAS RAL GRI G-YON PO TI 'DZIN PA, DE'I STENG DU ZLA BA DANG, AA BSGOM 
PAR BYA'O, ,DE LTAR NA DE NI SBYOR BA DANG PO'I TING NGE 'DZIN TO, ,DE NAS DKYIL 'KHOR GYI 'KHOR LO DRUG BSKYED PAR 'DOD PAS, DE BZHIN GSHEGS PA THAMS CAD SGRUB PAR BYED PA'I SNGAGS KYI PHRENG BA 'DI AA LAS SPRO BAR BYA'O, ,AA A'A AI A'I AU A'U AE AEE AO AOO AO AA: STHI TO HRAm DI DZANY'A NA M'URTI RA HAm, 
BUDDHO BUDDH' N'Am, TRYA DHVA BART'I N'Am, AOm BADZRA T'I KAthnA YA TE NA MA: AOm DU: KHATZTSE DA YA TE NA MA: AOm PRDZNY'A DZNY'A NA R'URTA YE YA TE NA MA:, AOm DZNY'A NA K'A Y'A YA TE NA MA: AOM W'A G'I SHVA R'A YA TE NA MA:, AOm AA RA PA TSA N'A YA TE NA MA:, AOm SARBA DHA RMMA AA BH'A BA, SVA BH'A WA BI SHUDDHA, TZAKshU BADZRA AA A'A AAm AA: PRA KRi GI, PA RI SHUDDH, SARBA DHA RMM'A 
YA DU TA, SARBA TA TH'A GA TA, DZNY'A NA K'A YA, MANYDZU SHR'I, PA RI SHUDDHI T'A, MU P'A D'A YE TA, AOm AA A'A:, SARBA TA TH'A GA T'A HRiD YA, HA RA HA RA, AOm H'Um HR'I: BHA GA W'AN DZNY'A NA M'U RTTI, W'A G'I SHVA RA, MA H'A B'A TZA, SARBA DHA RMA GA GA NA, AA MA LA SU PA RI SHUDDH, DHA RMMA DH'A TU DZNY'A NA GARBHA A'A: ZHES BRJOD PAS YI GE'I PHRENG 

@4B
BA DE RNAMS 'OD ZER DANG BCAS NAS DKYIL 'KHOR GYI SGO BZHI NAS PHAR 'PHROS PAS, RAB TU DGA' BA LA SOGS PA'I ZHING KHAMS SU SANGS RGYAS MCHOD NAS, SLAR 'OD ZER DU 'DUS TE DKYIL 'KHOR GYI SGO NAS TSUR 'DUS PA LAS, GDAN RNAMS KYIS SENG DU YI GE AA 'BA' ZHIG TU GYUR PA DE GNAS PA LAS, DE 
RNAMS LAS BYUNG BA'I SANGS RGYAS 'DI LTA STE, SHAR PHYOGS KYI GLING GI NYI MA LAS SANGS RGYAS MI BSKYOD PA SNGON PO ZHAL GCIG PHYAG GNYIS PA, SA GNON GYIS RDO RJE RTZE LNGA PA 'DZIN PA RGYAN THAMS CAD KYIS BRGYAN PA'O, ,MDUN DU RDO RJE SEMS DPA' DKAR PO G-YAS RDO RJE THUGS KAR BSTOD PA, G-YON DRIL 
BU DKU LA GTAD PA'O, ,G-YAS NGOS SU RDO RJE RGYAL PO MDOG SER PO THO BA THOGS PA'O, ,RGYAB TU RDO RJE CHAGS PA DMAR PO MDA' 'GENGS PA'O, ,G-YON DU RDO RJE LEGS PA LJANG GU RDO RJE 'DZIN PA, SE GOL GYIS LEGS PA STER BA'O, ,LHO PHYOGS KYI GLING GI NYI MA LA, SANGS RGYAS RIN CHEN 'BYUNG LDAN 
SER PO ZHAL GCIG PHYAG GNYIS PA, MCHOG SPYIN RIN PO CHE BSNAMS PA, RGYAN THAMS CAD KYIS BRGYAN PA'O, ,MDUN DU RDO RJE RIN CHEN SER PO G-YAS RIN PO CHE RDO RJE DPRAL BAR BSTOD PA G-YON DRIL BU DKUR BSTEN PA'O, ,G-YAS SU RDO RJE NYI MA SNGON PO NYI MA 'DZIN PA'O, ,RGYAB TU RDO RJE DBANG PO DMAR 
PO RGYAL MTSAN BSNAMS PA'O, ,G-YON DU RDO RJE BZHAD PA DKAR PO SO SHING GI PHRENG BA THOGS PA'O, ,NUB PHYOGS KYI GLING GI NYI MA LA SANGS RGYAS SNANG BA MTHA' YAS DMAR PO ZHAL GCIG PHYAG GNYIS PA, MNYAM GZHAG GI THOG NA PADMA DMAR PO 'DZIN PA RGYAN THAMS CAD KYIS BRGYAN PA'O, ,MDUN DU 
RDO RJE CHOS DMAR PO PADMA'I SDONG BU SNYING GAR KHA BYE BA 'DZIN PA'O, ,G-YAS SU RDO RJE RNON PO SNGON PO RAL GRI THOGS PA'O, ,RGYAB TU RDO RJE RGYU SER PO 'KHOR LO CAN NO, ,G-YON DU RDO RJE SMRA BA SNGON PO LCE THOGS PA'O, ,BYANG PHYOGS KYI GLING GI NI MA LA SANGS RGYAS DON YOD GRUB PA LJANG GU ZHAL GCIG PHYAG GNYIS PA 
SKYABS SBYIN MDZAD CING RGYA GRAM CAN RGYAN THAMS CAD KYIS BRGYAN PA'O, ,MDUN DU RDO RJE LAS LJANG GU SNA TSOGS RDO RJE DANG DRIL BU THOGS PA'O, ,G-YAS SU RDO RJE SRUNG BA SER PO RDO RJE'I KHRAB THOGS PA'O, ,RGYAB TU RDO RJE GNOD SBYIN NAG PO MCHE BA THOGS PA'O, ,G-YON DU RDO RJE KHU TSUL SER PO RDO RJE THOGS 

@5A
*, ,PA'O, ,DE NAS GTZO BO'I DKYIL 'KHOR GYI MTSAMS BZHI NAS RDO RJE SEMS DPA' DANG, RIN CHEN SEMS DPA' DANG, PADMA SEMS DPA' DANG, LAS KYI SEMS DPA' DANG, RIGS BZHI'I SEMS DPA' BSGOM MO, ,DE'I PHYI ROL MTSAMS BZHIN SGEG MO DKAR MO RDO RJE NYI MA 'DZIN 
PA DANG, PHRENG BA MA SER MO RIN PO CHE'I PHRENG BA 'DZIN PA DANG, GLU MA SNGON PO PI BANG 'DZIN PA DANG, GAR MA LJANG GU RDO RJE RTZE GSUM 'DZIN PA DANG, DE RNAMS SHAR LHO NAS BRTZAMS TE BSGOM MO, ,GRU CHAD BZHI LA SPOS ME MA DKAR MO SPOS PHOR THOGS PA DANG, ME TOG MTHING GA ME TOG 'DZIN PA DANG, 
MAR ME MA DMAR MO MAR ME THOGS PA DANG, DRI CHAB MA LJANG GU DRI'I LDE GU THOGS PA DANG, DE RNAMS KYANG SHAR LHO MTSAMS NAS RIM BZHIN NO, ,DE'I PHYI ROL GYI KHYAMS RNAMS SU BYAMS PA DANG, MTHONG BA DON YOD DANG, NGAN SONG KUN 'DREN DANG, MYA NGAN KUN 'JOMS RNAMS MDOG DKAR 
PO RDO RJE THOGS PA RNAMS NI SHAR DU'O, ,SPOS KYI BLO GROS DANG, DPA' BAR 'GRO BA DANG, NAM MKHA' MDZOD DANG, YE SHES TOG DANG, DE RNAMS MDOG SER PO RIN PO CHE'I SNYE MA THOGS PA RNAMS NI LHO RU'O, ,'OD DPAG MED DANG ZLA BA'I 'OD DANG, BZANG SKYONG DANG, DRA BA CAN GYI 'OD RNAMS MDOG 
DMAR PO PADMA'I SDONG BU THOGS PA RNAMS NI NUB TU'O, ,RDO RJE SNYING PO DANG BLO GROS MI ZAD PA DANG, SPOBS PA BRTZEGS PA DANG, KUN DU BZANG PO RNAMS MDOG LJANG GU RGYA GRAM THOGS PA RNAMS NI BYANG DU'O, ,BYANG CHUB SEMS DPA'I DE RNAMS KYANG ZHAL GCIG PHYAG GNYIS PA RGYAN THAMS CAD KYIS BRGYAN 
PA'O, ,SHAR GYI SGOR NI RDO RJE LCAGS KYU SNGON PO LCAGS KYU THOGS PA'O, ,LHO'I SGOR NI RDO RJE ZHAGS PA SER PO ZHAGS PA THOGS PA'O, ,NUB KYI SGOR NI RDO RJE LCAGS SGROG DMAR PO LCAGS SGROG THOGS PA'O, ,BYANG GI SGOR NI RDO RJE 'BEBS PA LJANG NAG DRIL BU THOGS PA'O, ,SGO BA DE RNAMS 
KYANG CUNG ZAD KHRO BA, ZHAL MCHE BA LHAG GE BRGYAN THAMS CAD KYIS BRGYAN PA'O, ,DE LTAR DKYIL 'KHOR DRUG PA KUN DU BSGOMS PA LA MCHOD PA'I LHA MO DANG BSKAL BZANG CHA MTHUN PA'I 'KHOR LA DBUS KYI RNAM SNANG CHEN PO'I DKYIL 'KHOR LA RNAM SNANG DANG BYANG CHUB SEMS DPA' RDO RJE ZHES PA 

@5B
GNAS PA'I TSUL LO, ,DE LTAR DKYIL 'KHOR BSKYED LA YE SHES KYI DKYIL 'KHOR GYI LHA TSOGS PAR SNANG LA BSDUS PA SPYAN DRANG BAR BYA STE, AOm AA A'A: SARBA TA TH'A GA T'A HRi DA YA, HA RA HA RA, AOm H'Um HR'I: BHA GA W'A NA DZNYA NA M'URTTI B'A G'I SHVA RA, MA H'A P'A TZA SARBA DHA RMMA GA GA NA AA MA LA SU PA RI SHUDDHA, DHA RMMA DH'A TU DZNY'A NA 
GARBHA A'A: MAndA LA, BADZRA SA MA YA DZA:, ZHES LAN GSUM BRJOD CING, SNGAGS MJUG BADZRA DRi SHYA ZHES BYA BAS YE SHES KYI DKYIL 'KHOR LEGS PAR BLTA BAR BYA'O, ,DE'I RJES LA PHYAG BTZAL TE, SGEG MO LA SOGS PA BRGYAD KYIS MCHOD DE, YID KYIS SGO PHYE LA DZA: H'Um BAm HO: ZHES BRJOD CING SGO 
BZHI NAS TSUR SPYAN DRANGS LA BGEGS BSKRAD CING YID KYIS SGO BCAD LA, RDO RJE'I GO CHAS BSRUNG LA LHA SO SO LA BSTIMS TE DBANG BSKUR BA THOB PAR BYA BA'I PHYIR, ,RIGS KYI YUM BZHI NAM MKHA' LA BSDU BAR BYA'O, ,YE SHES KYI BDUD RTZIS DBANG BSKUR TE DBANG RTAGS SPYI BOR MTSAN PA BSGOM 
PAR BYA'O, ,DE NAS PHYAG RGYAS BZHIS RGYAS GDAB PA NI SHAR DU BRTAN PAR BSGOMS LA BDAG NYID LUS GNYIS KYI TSUL DU BZUNG STE, LHA SNAM LA GNAS TE RDZAS MCHOD PA LNGA PHUL LA SGEG MO LA SOGS PA BRGYAD KYIS MCHOD DE, RDO RJE SEMS DPA' BSDUS PA NA, RDO RJE RIN CHEN BLA NA MED, , 
RDO RJE CHOS KYI GLU BLANGS PA, ,RDO RJE LAS KUN MDZAD PA'O, ,AOm BADZRA SATVA SU SAm GRA HA ZHES BYA BA LA SOGS PA'I SNGAGS DANG GAR DANG GLU DANG BCAS PAS DBUL LO, ,BYANG CHUB YAN LAG ME TOG SPOS, ,MAR ME SNAG BA BYUG PA DRI, ,BDE BAR GSHEGS PA RNAMS LA DBUL, ,CI BDE BAR NI BZHES SU 
GSOL, ,AOm BADZRA DH'U PE DHU, AOm BADZRA PUshPE PU, AOm BADZRA A'A LO KE A'A: AOm BADZRA GANDHE GAN ZHES PAS MCHOD DO, ,GZHAN YANG GSANG BA'I YUM BZHIS MCHOD DE, MCHOD PA CHEN PO 'DOD CHAGS CHE, ,SEMS CAN THAMS CAD DGA' BAR BYED, ,MCHOD PA CHEN PO ZHE SDANG CHE, ,NYON MONGS 
KUN GYI DGRA CHE BA, ,MCHOD PA CHEN PO KHRO BA CHE, ,KHRO BA CHEN PO DGRA CHE BA, ,MCHOD PA CHEN PO CHAGS PA CHE, ,CHAGS PA THAMS CAD SEL BAR BYED, ,'DOD PA CHEN PO BDE BA CHE, ,DGA' BA CHEN PO MGU BA CHE, ,SATVA BADZRA H'Um, RATNA BADZRA H'Um, SHA RMMA BADZRA H'Um, KARMA BADZRA H'Um, ZHES MCHOD 

@6A
*, ,LA BSTOD DE, MCHOG SBYIN RDO RJE MCHOG KHYOD 'DUD, ,CES PA NAS, YE SHES SKU NYID KHYOD LA 'DUD, ,CES PA'I BAR GYIS BSTOD PA'I RGYAL PO DES BSTOD LA, ,SHES RAB KYI 'KHOR LO LA SEMS GTAD PA'I YID KYIS GSANG SNGAGS RGYAL PO 'DI DRUG BZLAS PAR BYA'O, 
AOm BADZRA T'I KAshnA DU: KHATZTSE DA PRADZNY'A DZANY'A NA M'U RTTA YE, DZNY'A NA K'A YA, W'A G'I SHVA RA AA RA PA TZA NA YA TE NA MA: ZHES BZLAS PAR BYA'O, ,DE LTAR LHA BSKYED CING GSOL BA BTAB LA GNAS PA DE DKYIL 'KHOR RGYAL BA MCHOG CES BYA BA'I TING NGE 'DZIN TO, ,DA NI DE BZHIN GSHEGS PA THAMS CAD KYI MTSAN 
YANG DAG PAR BRJOD PA GDON PAR BYA STE, DKYIL 'KHOR GYI LHA LA BSTOD LA 'GRO BA'I DON DU PHRIN LAS LA SBYAR TE, DKYIL 'KHOR CHEN PO DRUG 'JIG RTEN DU SPRO STE PHYOGS BCUR SPRUL PA SNA TSOGS BSKYED NAS NYON MONGS PA DRUG SBYANGS 'GRO BA DRUG DBUGS PHYUNG DKYIL 'KHOR DRUG GIS 'GRO 
BA'I DON MDZAD NAS SLAR SNGA MA NYID LA BSDU ZHING SPROS NAS 'GRO BA'I DON BYA'O, ,DE TZAM GYIS NI LAS RGYAL PO MCHOG CES BYA BA'I TING NGE 'DZIN TO, ,DE LTA BU'I CHO GA RDZOGS NAS MCHOD CING BSTOD DE LHAG PA DANG MA TSANG BA BSHAGS NAS DAM TSIG GI 'KHOR LO BSDU ZHING CHOS THAMS CAD STONG 
PA NYID DU RGYAS GDAB CING BDE BA'I SPYOD PA BYA'O, ,DE LTA BU'I SBYOR BAS MTSAN MA BRTAN PO BYUNG BA DE SRID KYI BAR DU BYA STE, DE YANG SEMS RTZE GCIG TU BSGOM ZHING ZLOS PA DE LA NI DUS GSUM GYI SANGS RGYAS DANG BYANG CHUB SEMS DPA' THAMS CAD 'DUS TE GSHEGS NAS CHOS KYI SGO THAMS CAD STON 
PAR MDZAD DE SKU YANG STON TO ZHES GSUNGS PAS, ZHAL MTHONG BA'AM RMI LAM DU LUNG BSTAN PA LA SOGS PA MA BYUNG GI BAR DU BDE BAR GSHEGS PA RNAMS BSNYEN PA NI CHO GA'O, ,DE LTAR BSNYEN PA'I SGO NAS DKYIL 'KHOR GYI LHA LA GNANG BA THOB NAS GZHAN GYI DON DU DKYIL 
'KHOR CHEN PA'I CHO GA BYED PAR 'DOD PAS, RI DANG CHU KLUNG DANG NAGS TSAL LA SOGS PA'I GNAS SU SLOB DPON LA SLOB MAS DKYIL 'KHOR 'DRI BA'I DON DU GSOL BA GDAB PAR BYA'O, ,DE NAS DKYIL 'KHOR BYA BA'I GO SKABS PHYE STE, DANG PO SA'I CHO GAR YANG DE BZHIN DU MNYAM PA YIN 

@6B
NA DBUS MTHO BYANG SHAR GZHOL TE DMA' BA, SA GZHI 'JAM PA NYAMS DGA' BA'I GNAS SU NGAM GROG DANG BYA SKYIBS DANG, BONG BA LA SOGS PA MED PA 'JAM ZHING LHUN STUG PA DER DKYIL 'KHOR BRTZIG PA 'AM BRI BA'I DON DU SA'I BDAG PO LA GNANG BA THOB PAR BYAS LA, SA'I LHA MO 
LA GTOR MA PHUL LA, DNGOS GRUB RAB 'BRING THOB PAS BRKOS NAS LTAS BRTAGS LA MI SHIS PA YIN NA BAR CHAD BYUNG BAS DOR BAR BYA'O, ,SHIS PA YIN NA DE'I PHYOGS THAMS CAD BYI DOR BYA STE SPOS CHUS CHAG CHAG BTAB LA SHIN TU BA LANG GI LCI BAS BYUGS LA 'THAS PAR BCAGS 
TE MNYAM PAR ME LONG GI NGOS LTAR BYAS LA RDO RJE RTZE LNGA PA'I PHYAG RGYAS SA LA GTUGS TE, AOm BADZRA ME DI N'I BADZR'I BHA BA MA H'A BADZRA H'Um, ZHES PAS RDO RJE'I SA GZHIR BYIN GYIS BRLAB PO, ,DE'I PHYOGS KUN KYANG AA GA RU NAG PO GTUL ZHING DU BAS BDUG GO, ,DE LTAR NA LHAG PAR GNAS 
PA'I YAN LAG SA'I CHO GA BSTAN TO, ,DE NAS DKYIL 'KHOR BRTZIGS LA, BSRUNG BA'I 'KHOR LO SNGON DU 'GRO BAS TSOGS BSAGS LA, TING NGE 'DZIN GYIS RNAM PAR BSGOMS TE, MCHOD PA RGYAS PAR PHUL NAS BZLAS PA BYA STE, MCHOD PA'AM BSTOD PA'I RGYAL POS BSTOD LA, 
DE NAS MDUN DU MAndALA BYA STE, ME TOG BKRAM NAS SA'I LHA MO LA MCHOD YON SNGON DU 'GRO BA'I MCHOD PA BSHAMS TE GTOR MA YANG BSHAMS DAM TSIG GI PHYAG RGYA BSTAN TE, 'DI SKAD BSGO'O, ,SKYOB PA SANGS RGYAS THAMS CAD KYI, SPYOD PA'I TSUL DANG KHYAD PAR GYI, ,SA DANG PHA ROL 
PHYIN PA LA, ,LHA MO KHYOD NI DPANG DU GYUR, ,JI LTAR SH'AKYA SENG GE YIS, ,BDUD KYI SDE RNAMS BCOM PA LTAR, ,DE BZHIN BDAG GIS BDUD KYI SDE, ,PHAM PAR BYAS TE DKYIL 'KHOR 'DRI, ZHES BRJOD DE, MCHOD YON SNGON DU 'GRO BA'I MCHOD PA LNGA DANG GTOR MA PHUL LA YE SHES PA 
GSHEGS SU GSOL LO, ,DE NAS SGRUB PA'I GROGS POS BSTOD PA'I RGYAL POS BSTOD LA, SLOB DPON GYIS PHUR BU BCU GSHIN RJE GSHED DU BSKYED LA, DAR GYI COD PAN GYIS DBANG BSKUR LA AOm BADZRA K'I LI K'I LA H'Um PHAt CES GZI BRJID BSKYED LA GZHAG GO, ,DE'I RJES LA DKYIL 'KHOR GYI 

@7A
*, ,LHA RNAMS RANG GI SNYING GAR BCUG LA LANGS TE, RDO RJE GSOR SHING DRIL BU DKROL LA 'DI SKAD CES BSGO'O, ,H'Um YE SHES ZHI BA'I NGANG LAS MA G-YOS KYANG, ,SKU YI CHA BYAD ZA BYED RNGAM PA'I STABS, ,GSUNG GI NGA RO 'BRUG STONG LDIR BA YIS, ,KHAMS GSUM DBANG DU 
SDUD LA PHYAG 'TSAL LO, ,H'Um BSKAL BA'I ME LTAR 'BAR BA'I DKYIL 'KHOR NAS, ,KHRO BO'I RGYAL PO BRKYANG BSKUM TSUL DU BZHUGS, ,NYI ZLA 'BAR BA'I SPYAN GYI SDANG MIG GIS, ,BGEGS KUN SREG PAR MDZAD LA PHYAG 'TSAL BSTOD, ,H'Um RANG BZHIN RNAM DAG DBYINGS LAS THUGS RJE 
CHEN POR SPRUL, ,SKYE MED NGANG LAS 'JIGS BYED CHEN PO'I SKUR BSTAN TE, ,GDUG PA 'DUL PHYIR THUGS DAM MI 'GYUR ZHING, KHRO RGYAL GSHIN RJE GSHED LA PHYAG 'TSAL BSTOD, ,H'Um DKYIL 'KHOR CHEN PO'I SA GZHI LA GNAS PA'I, ,LHA LA SOGS PA'I BGEGS TSOGS KUN NYON 
CIG ,GNAS 'DIR BDE GSHEGS DKYIL 'KHOR PHO BRANG BRI, ,BGEGS KYI RIGS TSOGS GANG YIN BYER BAR GYIS, ,GAL TE NGA YIS BSGO BA LAS 'DAS NAS, YE SHES CAN GYI RDO RJE 'BAR BAS, ,MGO BO TSAL PA BRGYAR NI 'GAS 'GYUR ZHING, ,RNAM PAR 'JIG PAR 
'GYUR BAR GDON MI ZA, ,HE SA PHYOGS BGEGS GNAS CHE GE MO 'DI RU, ,BDAG RDO RJE SLOB DPON CHE GE MO ZHES BYA BAS, SLOB MA CHE GE MO ZHES BYA BA RDZOGS PA'I BYANG CHUB THOB PAR BYA BA'I PHYIR DANG, SEMS CAN THAMS CAD BDE BA LA DGOD PAR BYA BA'I PHYIR NAM MKHA' DRI MA 
MED PA'I DKYIL 'KHOR CHEN PO'I RIGS THAMS CAD BSDUS PA ZHIG BDAG GIS BRI BAS, DUS DE RING BGEGS KYI TSOGS SU GYUR PA LHA'I GDON DANG KLU'I GDON DANG, LHA MA YIN GYI GDON DANG, GNOD SBYIN DANG, NAM MKHA' LDING RGAN PO DANG RGAN MO LA SOGS PA THAMS CAD 
DENGS SHIG ,BYER SHIG SONG SHIG ,GANG MI 'GRO BA DE NI RDO RJE YE SHES RAB TU 'BAR BA 'DIS, MGO BO TSAL PA BRGYAR 'GAS PAR GYUR TA RE, RDO RJE H'Um STE H'Um H'Um H'Um ZHES PA DANG, HR'I: shtR'I: ,BI KRi T'A NA NA SARBA BI GHN'A AUTZTSA t'A YA H'Um PHAt CES BGEGS BSKRAD DO, ,SPYAN MIG BSKAL 

@7B
PA'I ME LTAR 'BAR BA'I 'OD ZER GYIS KYANG BSREG PAR BYA'O, ,KHRO BO'I STANGS STABS GOM PA'I STABS KYIS GAR BYED PAS KYANG BGEGS BSKRAD PAR BYA'O, ,DE BZHIN DU RDO RJE 'GROS KYIS DKYIL 'KHOR GYI MTHA' MA LAN GSUM BSKOR BAR BYA'O, ,DE NAS RDO RJE'I SA GZHI DANG, RA BA DANG 
GUR DANG, DRA BA RNAMS BYAS LA PHUR BUS BTAB LA GZHAG GO, ,DE NAS TZANDAN DANG BA'I RNAM LNGAS DKYIL 'KHOR BYUGS LA, LHA RNAMS KYI RTEN DRI'I THIG LE DANG, ME TOG GI CHOM BU RNAMS BKOD LA, ,RNAM SNANG GI NGA RGYAL DANG LDAN PA'I SNYING GNAS DKYIL 'KHOR BTON LA MDUN 
DU DGOD PAR BYA'O, ,DE RNAMS LA YE SHES SEMS DPA' SPYAN DRANGS LA MCHOD PA DANG, SGEG MO LA SOGS PA BRGYAD KYIS MCHOD LA GZHUG PAR BYA'O, ,DE NAS DBANG BSKUR BA'I PHYIR LHA MO BZHIS BSDUS LA DBANG BSKUR TE, RGYAS BTAB LA MCHOD PA BYAS TE, BSGOM BZLAS BRTZAM MO,, 
DE LTAR RDZOGS PA DANG MCHOD PA DANG BSTOD PA RGYAS PAR BYAS LA, SNYAN GSAN DBAB PA NI, RNAM PAR SNANG MDZAD BCOM LDAN 'DAS, RIG SNGAGS RGYAL LA PHYAG 'TSAL LO, ,SLOB MA RNAMS LA BRTZE BA DANG, ,KHYED RNAMS LA YANG MCHOD PA'I PHYIR, ,RDO RJE CAN DAG 'DI ZHES PAS, 
NANG PAR DKYIL 'KHOR BZANG PO'I MTSAN, ,'DI ZHES BYA BA BRI LAGS NA, ,RJES SU BRTZE BAS NYER DGONGS NAS, ,KUN GYIS BYIN GYIS BRLAB TU GSOL, ,LHA LHAG PAR GNAS PA'O, ,DE NAS BUM PA BZANG PO NAG NOG MED PA'I TSUL DANG MTHUN PA LHA GRANGS DANG MNYAM PA'AM, 
YANG NA BUM PA BDUN GU GUL GYIS BDUG CING, BGEGS BSKRAD CING BSANGS TE, DRI'I THIG LE DANG MTSAN MA BKOD LA, ,RIN PO CHE LNGA DANG, SMAN LNGA DANG, 'BRU LNGA DANG, SNYING PO LNGA DANG, SPOS LNGA DANG, BA DMAR SER GYI 'O MA DANG, SROG CHAGS MED PA'I CHUS 
BKANG LA, RAS KHA TSAR MA NYAMS PAS MGUL BCINGS TE, 'BRAS BU CAN GYI SHING GIS KHA BRGYAN LA BZHAG STE, NANG DU LHA THAMS CAD BSKYED PA DANG, LAS THAMS CAD PAR GSHIN RJE GSHED PO BSKYED CING YE SHES SEMS DPA' SPYAN DRANGS LA, MCHOD 

@8A
*, ,CING DBANG BSKUR LA PHRENG SNGAGS DANG, GSANG SNGAGS RGYAL PO DRUG BZLAS LA GZHAG GO, ,BUM PA LHAG PAR GNAS PA'O, ,DE NAS SGRUB PA PO'I G-YAS NGOS SU GZHUNG DANG MTHUN PA'I THAB KHUNG BYAS LA, LAS DANG MTHUN 
PA'I SHING DANG RDZAS BSAGS TE, ME LHA SNGON DU MCHOD LA DE'I SNYING GAR DKYIL 'KHOR GYI LHA RNAMS SPYAN DRANGS MCHOD RDZAS PHUL LA THUN MONG DU MCHOD NAS, DKYIL 'KHOR GYI LHA RNAMS SNGAR GYI GNAS SU GSHEGS TE, BRTAN PAR BYAS LA, SNGAR ME LHA LA RDZAS LHAG MAS 
MCHOD LA, 'DOD PA'I DON GSOL BA BTAB NAS ME LHA GSHEGS SU GSOL BAR BYA'O, ,DE NAS CI 'BYOR BA'I GTOR MAS CHOS SKYONG RNAMS LA TSIM PAR BYAS LA, 'DOD PA'I DON LA PHRIN LAS BCOL LA SLAR GNAS SU BTANG NGO, ,GTOR MA DANG SBYIN SREG LHAG PAR GNAS PA'O, , 
DE NAS SNOD DU RUNG BA'I SLOB MAS MAndALA BYAS LA, ME TOG BKRAM NAS ME TOG GIS SNYIM PA BKANG NAS, SLOB DPON LA GSOL BA GDAB PAR BYA STE, DGA' CHEN KHYOD BDAG STON PA BAS, ,SLOB DPON KHYOD NI DGONGS SU GSOL, ,BYANG CHUB CHEN PO'I TSUL BSTAN PA, ,MGON PO 
CHEN PO BDAG 'TSAL LO, ,DAM TSIG DE NI STZAL DU GSOL, ,BYANG CHUB SEMS KYANG BDAG LA STZOL, ,SANGS RGYAS CHOS DANG DGE 'DUN TE, ,SKYABS GSUM DAG KYANG BDAG LA STZOL, ,THAR PA CHEN PO'I GRONG KHYER DU, ,MGON PO BDAG NI 'JUG PAR 'TSAL, ,ZHES BRJOD 
DO; ;SLOB DPON GYIS DE LA 'DI SKAD CES BSGO STE, 'DAS PA'I SANGS RGYAS THAMS CAD DANG, ,DE BZHIN GANG DU MA BYON DANG, ,DA LTAR BZHUGS PA'I BDE GSHEGS RNAMS, ,DE DAG KUN GYIS GSANG SNGAGS KYI, ,CHO GA BZANG PO 'DI MKHYEN NAS, ,DPA' BO BYANG CHUB SHING 
DRUNG DU, ,THAMS CAD MKHYEN PA TSAD MED NYID, ,GSANG SNGAGS SPYOD PA BLA MED DE, ,SKYOB PA RNAM PAR SNANG MDZAD KYIS, ,BDUD SDE SHIN TU MI BZAD PA, ,DPUNG CHEN DAG KYANG DE YIS BCOM, ,DE BAS KUN MKHYEN THOB BYA'I PHYIR, ,BU YIS BLO GROS 'DI GYIS SHIG , 

@8B
CES BRJOD DO, ,DE NAS PHYAG 'TSAL BA DANG, SDIG PA BSHAGS PA KUN BYA BA DANG, SEMS BSKYED CING SDOM PA SRUNG DU BCUG LA, YI DAM GANG 'DOD LHAR BSKYED BYIN GYIS BRLABS TE MCHOD PA LNGAS MCHOD LA, ,SO SHING DOR BA DANG, SRUNG SKUD BCING BA DANG, BYAMS PA'I GO 
CHA BSKON LA, ,DBU'I GTZUG TOR BSKYED DE, RMI LAM BRTAG PA'I PHYIR KU SHA BYIN LA, ,ZAB CING RGYA CHE BA'I CHOS BSHAD LA, ,SLOB DPON GYI LAS RNAMS RDZOGS PAR BYA'O, ,SLOB MA LHAG PAR GNAS PA'O, ,DE NAS DKYIL 'KHOR BSDUS TE, ,GO BSKON LA BSRUNGS TE CI BDER GNAS 
PAR BYA'O, ,DE NAS NANG PAR NYI MA 'CHAR KHAR RDUL TSON GYI DKYIL 'KHOR BYED PAR 'DOD PAS, BA'I RNAM LNGAS DKYIL 'KHOR BYUGS TE, TZANDAN GYI LDE GU DRI DANG LDAN PAR BYAS LA, ,THIG SKUD SAR PA NYIS 'GYUR TSAD SGO'I NYI SHU CHA KHA DOG LNGA PA RIN PO CHE'I SNOD DU BCUG LA, BYIN GYIS 
BRLABS LA MCHOD LA, SNA SLOB MA'I LAG TU GTAD LA BSGRIL NAS, 'JIG RTEN KHAMS 'DI MA LUS PA'I, ,SANGS RGYAS LA SOGS 'GRO MGON GYI, ,KHYED KYI DUS NI 'DI LAGS KYIS, ,BCOM LDAN RDO RJE'I THIG GDAB GSOL, ,ZHES BRJOD LA, ,BDAG DANG SLOB MA 
G-YAS NAS BSKOR BAS THIG GDAB PAR BYA'O, ,TSANGS THIG DANG PO SHAR NAS NUB TU GDAB ,GNYIS PA BYANG NAS LHO RU GDAB ,SLOB DPON ME LHAR GNAS SLOB MA DBANG LDAN DU GNAS TE, SHAR GYI THIG DANG DE BZHIN DU LOG GSUM DU GDAB, DE RJES TSANG THIG DANG ZUR THIG DANG 
THIG CHEN DANG, THIG PHRAN GYI BYE BRAG MAN NGAG JI LTA BZHIN DU DKYIL 'KHOR GYI GLING NGAM LNGAR THIG GDAM BO, ,DE YANG STENG DU YE SHES KYI THIG DANG, 'OG TU DAM TSIG GI THIG STE, SA THIG RLAN GYIS SPANGS LA TSUL JI LTA BA BZHIN DU MKHAS PAS DPYAD LA GDAB PAR BYA'O, , 
DE'I RJES LA GSER LAS BYAS PA'I RIN PO CHE LNGA'I PHYE MA JI LTAR BYIN GYIS BRLABS LA, MCHOD PA PHUL LA BSTIMS TE, TSON DGYE BA NI DKAR PO CHOS KYI DBYINGS KYI YE SHES TE, SNGON PO ME LONG LTA BU'I YE SHES NYID, ,SER PO SO SOR RTOG PA'I YE SHES LA, ,DMAR PO MNYAM PA 

@9A
*, ,NYID KYI YE SHES NYID, ,LJANG GU BYA BA GRUB PA'I YE SHES SO, ,YE SHES LNGA LDAN DKYIL 'KHOR 'GRUB, ,CES BRJOD LA, ,SNGON LA SLOB DPON GYIS BYANG SHAR MTSAMS KYI RTZIG PA BRTZIGS LA, PHYI NAS SLOB MAS BSKOR PHYOGS MA LOG PA'I CI BDE BAR TSON DGYE BAR 
BYA'O, ,DE LA DANG PO GTZO BO'I GNAS RNAMS NI, ,NYI MA'I 'OD LA ZLA BAS BRGYAN PA'O, ,GZHAN DAG NI PHYOGS KYI KHA DOG GO, ,'DOD YON PADMA R'A GA'I SA GZHI, RIN CHEN PHA GU GSER LAS BYAS PA, RIN PO CHE'I PHRENG BA SKYE BA LA, DRA BA DRA PHYED NAM MKHA'I MDOG CAN MU TIG GI HA RA 'PHYANG BA, 
DE'I PHYI ROL DU NAM MKHA'I MDOG LA KA BA DANG RTA BABS DANG RI DGAS DANG, CHOS KYI 'KHOR LO DANG, GDUGS DANG, RGYAN RNAMS CI MDZES PAR BRI BAR BYA'O, ,DE DAG GI RGYAB TU RDO RJE DANG, ME 'OD KYI PHRENG BA BRI BAR BYA'O, ,DKYIL 'KHOR LNGA'I BAR BAR NI, ,GSER GYI SA GZHI LA RIN PO 
CHE GCAL DU BKRAM PAR BYA'O, ,DE'I PHYI ROL GRU BZHIR BYAS LA GRVA BZHI LA DPAG BSAM GYI SHING DANG, BUM PA BZANG PO MDZES PA BRI BAR BYA'O, ,DE LTAR DKYIL 'KHOR LEGS PAR BRIS ZIN NAS, LHAG PAR DANG CHAD PA BSKANG BA'I PHYIR DRIL BU DKROL ZHING YI GE BRGYA PA BZLAS LA, 
THA MA LAN GSUM BSKOR BAR BYA'O, ,DE NAS DPAL DANG 'BYOR BA PHUN SUM TSOGS PAR BYAS LA MCHOD PA'I BYE BRAG ME TOG GI SNOD DANG, SPOS PHOR DANG DRI'I SNOD DANG MAR ME'I PHRENG BA DANG, ZHAL ZAS KYI SNOD STONG NGAM BRGYA'AM BCU LA SOGS PA CI 'BYOR BAR DANG, NA BZA' DANG, 
GDUGS DANG RGYAL MTSAN LA SOGS PA CI 'BYOR BA BSAGS NAS, SLOB DPON DKYIL 'KHOR GYI SHAR DU STAN BDE BA LA GNAS TE, COD PAN LA SOGS PA'I RGYAN THAMS CAD BSAGS TE, MCHOD PA BYIN GYIS BRLABS NAS, DE BZHIN GSHEGS PA'I SKU'I PHRENG BA'I SNGAGS KYIS 
LHAG PAR GNAS PA'I DKYIL 'KHOR SNYING GNAS SPRUL NAS, RDUL TSON GYI DKYIL 'KHOR DANG BSRES NAS TSOGS PAS BSAGS PA SNGON DU 'GRO BA SRUNG BA'I 'KHOR LO'I SKABS SU PHUR BA DANG, MDA' DANG RAL GRI LA SOGS PA'I RA BAS BSKOR TE, SNGON DU GSUNGS PA'I TSAL DU RGYAS 

@9B
PAR BSGOMS NAS MCHOD DE, BUM PA YANG BKOD LA DBANG BSKUR ZHING RGYAS BTAB LA, RDZAS KYI MCHOD PA LNGA DANG, PHYI NANG GI MCHOD PA LNGA DANG, GSANG BA'I YUM BZHIS KYANG LEGS PAR MCHOD LA, GZHAN YANG BSAM GYIS MI KHYAB PA'I ROL MO'I BYE BRAG THAMS CAD KYANG DBUL 
BAR BYA STE, DBUGS 'BYIN CHEN PO DGA' STON CHE, DGA' CHEN ROL MO CHEN PO STE, ,BKUR STI RIM GRO PHUN SUM TSOGS, ,MCHOG TU DGA' BA GRAGS PA'I DPAL, ,BDE BAR GSHEGS PA RNAMS LA DBUL, CI BDE BAR NI BZHES SU GSOL, ,DE BZHIN GSHEGS PA'I SKU'I PHRENG 
SNGAGS DANG, AOm DANG H'Um BZLAS PA'AM, LHA RE RE ZHING RE RE DBUL BAR BYA'O, ,BSAM GTAN CHEN PO'I TING 'DZIN GNAS, ,SHES RAB CHEN PO'I LUS 'CHANG BA, ,STOBS PO CHE LA THABS CHE BA, ,SMON LAM YE SHES RGA MTSO 'DI, ,BDE BAR GSHEGS PA RNAMS LA DBUL, ,BDUG 
PA'I SNOD DU MA DANG, ME TOG GI SNOD DU MA DANG, BYUG PA'I SNOD DU MA DANG, MAR ME'I PHRENG BA BSAM GYIS MI KHYAB PAS SO SO'I SNGAGS DANG, GAR DANG BCAS PAS DBUL LO, ,YID BZHIN NOR BU CHEN PO DANG, ,KHYAB BDAG RIN CHEN KUN GYI BDAG ,DPAG BSAM SHING CHEN RGYAS PA 
DANG, BUM PA BZANG PO CHE BA'I MCHOG ,BDE BAR GSHEGS PA RNAMS LA DBUL, ,CI BDE BAR NI BZHES SU GSOL, ,AOm DANG H'Um BZLAS TE, SO SO'I MING SPEL TE, AOm RATNA YE H'Um SV'A H'A, ZHES BYA BA LA SOGS PAS RIN PO CHE DANG NOR BU'I BYE BRAG MANG PO DANG, DPAG BSAM GYI 
SHING LA SOGS PA MANG PO DANG, BUM PA BZANG PO 'BRAS BU CAN GYI SHING GIS BRGYAN PA LA SOGS PA RIN PO CHE'I BYE BRAG THAMS CAD KYANG LHA RE RE ZHING DBUL LO, ,SMAN RNAMS MA LUS LJON PA'I SHING, ,NAD DO COG GI DGRA CHE BA, ,'GRO BA'I SDUG BSNGAL GZIGS PA YI,, 
ZUG RNGU 'BYIN PA BLA NA MED, ,BDE BAR GSHEGS PA RNAMS LA DBUL, ,'GRO BA'I DON DU BZHES SU GSOL, ,AOm H'Um ZHES ZLOS SHING 'BRAS BU GSUM DANG, TZANDAN DANG, GUR GUM DANG, GA PUR DANG, DZ'A TI LA SOGS PA SROG CHAGS LAS MA BYUNG BA'I SMAN JI SNYED YOD PA DE 

@10A
*, ,RNAMS LHA RE RE ZHING SO SO'I MING DANG SPEL LA DBUL BAR BYA'O, ,PHYOGS BCU NAM MKHA' MTHAR THUG PA'I, ,CHOS KYI RGYAL MTSAN BTZUGS PA DANG, ,KHYAB BDAG CHEN PO RIN CHEN GDUGS, ,SANGS RGYAS KUN GYI GZI BRJID 'DI, ,BDE BAR GSHEGS PA RNAMS LA 
DBUL, ,'GRO BA'I DON DU BZHES SU GSOL, ,ZHES BRJOD CING, RGYAL MTSAN DANG BA DAN DANG, 'PHAN DANG GDUGS LA SOGS PA RAS SAM 'PHAN GYI LNGA LDI BSAM GYIS MI KHYAB PA LHA RE RE ZHING DBUL LO, ,LAG PA BRGYA PO KUN BSKYOD CING, ,GOM PA'I STABS KYIS GAR BYED PA, ,DPAL LDAN LAG PA 
BRGYAS GANG LA, ,NAM MKHA' KHYAB PAR GAR BYED PA, ,BDE BAR GSHEGS PA RNAMS LA DBUL, ,'GRO BA'I DON DU BZHES SU GSOL, ,ZHES BRJOD CING GAR GYI RNAM PA GLOG LTAR BSGYUR CING GZUGS BRGYA STONG DU MA SNYED DU SPRUL LA, ,GAR BYED CING DKYIL 'KHOR LA DBUL LO, ,DE'I RJES LA SBYIN SREG GI 
CHO GAS MCHOD CING, MCHOD PAS KYANG LHA TSOGS MNYES PAR BYA BAR GSUNGS SO, ,DE NAS DKYIL 'KHOR LA GNANG BA THOB PA'I SLOB DPON GYIS SLOB MA DKYIL 'KHOR DU GZHUG PAR BYA STE, SNGAR SDOD BLANGS PA'I SLOB MA DES SLOB DPON LA GSOL BA BTAB NAS DE NAS SLOB MA DE LA BGEGS 
BSKRAD NAS, AA GA RU NAG POS BDUG LA, AOm BADZRA RAKAshA H'Um, ZHES PA'I DON BZLAS PA'I STOD G-YOGS DANG, AOm BADZRA LA KAshA H'Um ZHES BZLAS PAS GDONG PA BKAB LA, SGO BZHI'I PHYOGS NAS RIGS LNGA LA PHYAG 'TSAL DU GZHUG GO, ,DE'I RJES LA LAG NA ME TOG THOGS PA'I SLOB MAS PHYAG 'TSAL 
BA SNGON DU 'GRO BAS RGYUN BSHAGS BYA'O, ,DE NAS SLOB DPON LA GSOL BA 'DI SKAD GDAB PAR BYA'O, ,SANGS RGYAS KUN GYI RANG BZHIN SKU, ,SLOB DPON LA NI BDAG PHYAG 'TSAL, ,BDE BAR GSHEGS PA'I GRONG KHYER MCHOG, 'JAM DPAL DKYIL 'KHOR 'DI RU NI, ,SLOB DPON BDAG NI 'JUG PAR 
'TSAL, ,ZHES BRJOD PAR BYA'O, ,SLOB DPON GYIS 'DI SKAD CES BYA'O, ,BDE BAR GSHEGS PA THAMS CAD KYI, ,GSANG BA CHEN PO'I RIGS DAG PAS, ,GANG BA YONGS SU 'DZIN PA NI, ,BDAG NYID CHEN PO KHYOD 'DOD DAM, ,DES KYANG 'TSAL LO ZHES BRJOD PAR BYA'O, ,DE LA SLOB DPON 

@10B
GYIS RIGS LNGA'I SDOM PA RI'I DBANG LNGA'I RTEN DU RUNG BAR BYA BA'I PHYIR PHOG LA, ,GZHAN YAG MI DGE BA BCU DANG, NYE BA'I LAS KYANG SPANG BA'I SDOM PA SBYIN NO, ,DES KYANG SLOB DPON GYIS BSDOM PA GSUNGS PA LTAR, KHO BO YANG BSRUNG ZHING SDOM PAR BGYID DO ZHES KHAS BLANGS LA, DE DANG 
MTHUN PAR SNGAR GSUNGS PA LTAR KHAS BLANGS BAR BYA'O, ,DE NAS DBANG BSKUR BA'I GSOL BA SLOB MAS GDAB PA NI, ,RDO RJE SLOB DPON BLO GROS CHE, ,SANGS RGYAS RNAMS NI BDAG LA DGONGS, ,BDAG MING 'DI ZHES BYA BAS NI, ,SLOB DPON DPANG DU GNAS PA LA, ,SANGS RGYAS ROL MO LAS BYUNG BA, ,MI 
LDOG 'KHOR LO SBYIN PAR LDAN, ,THAR PA CHEN PO'I GRONG KHYER MCHOG ,DKYIL 'KHOR CHEN POR ZHUGS NAS KYANG, ,SANGS RGYAS KUN GYIS DBANG BSKUR TE, ,SKAL BA CHEN PO BDAG LA STZOL, ,MTSAN RNAMS KUN GYIS RGYAS GDAB CING, ,DPE BYAD RNAMS DANG YANG DAG LDAN, ,SANGS RGYAS SKU NI YID 'ONG 
BA, ,SLOB DPON CHEN PO BDAG LA STZOL, ,ZHES GSOL BA GDAB BO, ,SLOB DPON GYIS KYANG DKYIL 'KHOR GYI LHA LA GSOL BA GDAB PA NI, ,CHE GE ZHES BYA 'DI NYID NI, ,BYANG CHUB SEMS NI YONGS 'DZIN CING, ,DAM TSIG SDOM DANG GSANG BA YI, ,DKYIL 'KHOR 'DIR YANG 'JUG PAR 
'TSAL, ,ZHES BRJOD DO, ,DE NAS LHA LA GNANG BA THOB PA DANG, SNYING GAR RDO RJE BZHAG LA, AOm SARBA YO GA BO DHI CI TTA AUTP'A DA Y'A MI, SU RA TA SA MA YA STV'Am BADZRA SIDDHI YA TH'A SU KHAm ZHES SNYING GAR ZLA BA RDO RJE BSAMS LA, LAG PA NAS KHRID DE, DZA: H'Um BAm HO: ZHES BYA BAS SGO BZHI NAS GZUG GO, ,DE NAS 
SHAR GYI SGOR PHYOGS PAR BZHAG LA, RDO RJE SLOB DPON GYIS 'DI SKAD CES BRJOD PAR BYA'O, ,DENG KHYOD DE BZHIN GSHEGS PA THAMS CAD KYI RIGS SU ZHUGS KYIS, ,NGAS KHYOD LA YE SHES GANG YI GYIS DE BZHIN GSHEGS PA THAMS CAD DU YANG 'GRUB PA THOB NA DNGOS GRUB GZHAN LTA SMOS KYANG CI DGOS 
DE LTA BU'I YE SHES BSKYED PAR BYA YIS, ,KHYOD KYIS DKYIL 'KHOR CHEN PO MA MTHONG BA RNAMS LA SMRA BAR MA BYED CIG ,DAM TSIG NYAMS PAR GYUR TE RE ZHES BRJOD DE, DE NAS SLOB MA'I SNYING GAR RDO RJE BZHAG LA, RDO RJE SEMS DPA' DENG KHYOD KYIS, SNYING LA YANG DAG GZHUG PAR MDZAD, , 

@11A
*, ,GAL TE TSUL 'DI SMRAS NA NI, ,DE MA THAG TU DRAL TE GSHEGS, ,AOm BADZROD KA thA H'Um, 'DI DE KHYOD KYI DMYAL BA'I CHU, ,DAM TSIG 'DAS NA SREG PAR BYED, ,DAM TSIG BSRUNGS NA DNGOS GRUB NI, ,RDO RJE BDUD RTZI'I CHU 'DIS 'GRUB, ,AOm AA MRi TA H'Um BADZRA AA GATTA HRI THA H'Um, DE NAS SLOB DPON GYIS 
DAM TSIG BSGRAGS TE, ,DENG NAS BRTZAMS TE KHYOD KYI RDO RJE SLOB DPON NGA YIN GYI, NGAS 'DI BYOS SHIG CES BSGO BYA GANG YIN PA DE BYA DGOS SO, ,KHYOD KYIS NGA LA BRNYAS PAR MA BYED CIG ,MI BDE BA MA SPANGS PAR KHYOD DUS BYAS NAS DMYAL BAR GYUR TA RE, DE NAS YE SHES SEMS DPA' DBAB PAR BYA 
STE, 'DI SKAD BRJOD DU GZHUG GO, ,DE BZHIN GSHEGS PA THAMS CAD KYIS BYIN GYIS RLOBS LA, 'JAM DPAL YE SHES SEMS DPA' BDAG LA DBAB PAR GYUR CIG CES SMROS SHIG PA'O, ,RDO RJE DRIS BSGOS PA SNYING GAR BZHAG LA, ,'DI DE RDO RJE'I DAM TSIG STE, 'JAM DPAL RDO RJE YIN PAR GRAGS, , 
RDO RJE YE SHES BLA MED NI, ,DENG 'DIR KHYOD LA 'BAB PAR SHOG ,AOm MANYDZU SHR'I BADZRA A'A BE SHA YA AA AA AA AA ZHES NYI SHU RTZA GCIG BRJOD DO, ,RDO RJE DMAR PO MTSON GANG PA CHAR LTAR DU 'BEBS PAR BSAM MO, ,GAL TE 'BAB PAR MA GYUR NA SDIG PA BYANG BA'I CHO GAS DBAB PAR BYA'O, ,DE NAS BAB PA DANG YI GE BRGYA 
PAS BRTAN PAR BYA'O, ,DE NAS ME TOG GI PHRENG BA DOR TE, PRA T'I TZTSA BADZRA HO ZHES PAS DKYIL 'KHOR LA GTOR LA GANG DU BABS PA'I LHA DE YI DAM DU DBOG GO, ,AOm PRA TI GRi HnA TVAm AI MAm SATVA MA H'A BA LE ZHES BYA BAS PHRENG BA DE MGO LA BCING BAR BYA'O, ,DE NAS GDONG G-YOGS BKROL TE MIG LCAGS KYU'I PHYAG RGYAS DBYE 
ZHING SNGAGS 'DI BRJOD DO, ,AOm 'JAM DPAL RDO RJE DENG KHYOD KYIS, ,MIG 'BYED PAR NI BRTZON PAR MDZAD, ,MIG NI THAMS CAD 'BYED MDZAD DE, ,RDO RJE'I MIG NI BLA NA MED, ,DE RING NYID DU 'BYED PAR SHOG ,HE BADZRA PA SHYA H'Um ZHES BRJOD LA, ,MIG G-YOGS KYANG DGROL TE 'DI SKAD BRJOD DO, ,LEGS PAR LTOS SHIG 
SEMS DPA' CHE, ,THAR PA CHEN PO'I DKYIL 'KHOR DU, ,ME TOG GANG LA PHOG PA NI, ,'DI DE KHYOD KYI RIGS KYI LHA, ,RANG GI LHA RU SHES PAR GYIS, ,ZHES BRJOD LA RDO RJE LCAGS KYU NAS BRTZAMS TE, BCOM LDAN 'DAS RNAM PAR SNANG MDZAD CHEN PO'I BAR DU DKYIL 'KHOR DRUG BSTAN PAR BYA'O, ,DE NAS 

@11B
DKYIL 'KHOR GYI SHAR NGOS SU MAndALA LA PADMA 'DAB BRGYAD BRIS LA, YI DAM LHA'I GZUGS SU BSAMS LA DBANG BSKUR BAR BYA STE, DE YANG DANG POR RE ZHIG CHU'I DBANG BSKUR BAR BYA STE, JI LTAR BLTAMS PA TZAM GYIS NI, ,LHA RNAMS KYIS NI KHRUS GSOL LTAR, ,DE BZHIN BDAG GIS LHA YI CHU, ,DAG PA 
YIS NI SKU KHRUS GSOL, ,AOm SARBA TA TH'A GA TA BADZRA AA BHI shE KA TA SA MA YA SHRI YE H'Um, DPAL LDAN RDO RJE THUGS 'CHANG BA, ,RDO RJE MI PHYED GSUM BSGOMS NAS, ,DENG BDAG BYIN GYIS BRLABS NAS SU, ,RDO RJE THUGS KYIS MDZAD DU GSOL, ,AOm SARBA TA TH'A GA TA TZI TTA BADZRA SVA BH'A BA A'ATMA KO&amp;HAm, RNAM SHES 
PHUNG PO RNAM DAG PA'I, ,ME LONG LTA BU'I YE SHES KYI, ,ZHE SDANG CHEN PO MI BSKYOD PA'I, ,DPAL LDAN CHU YIS DBANG BSKUR RO, ,AOm SARBA TA TH'A GA TA BADZRA AA BHI shINYTZA H'Um, DE NAS COD PAN GYI DBANG BSKUR TE, ,PHAL BA'I SA NI GZHOM PA DANG, ,YON TAN GZI BRJID BSKYED PA'I PHYIR, ,NGA RGYAL RIN 
CHEN 'BYUNG LDAN GYI, ,COD PAN GYIS NI DBANG BSKUR RO, ,AOm SARBA TA TH'A GA TA MU KU tA AA BHI shINYTZA H'Um, ZHES BRJOD PA DANG, DPAL LDAN RIN CHEN COD PAN DBANG, ,RDO RJE MI PHYED GSUM BSGOMS NAS, ,DENG BDAG BYIN GYIS BRLABS NAS SU, ,RDO RJE RIN CHEN MDZAD DU GSOL, ,AOm SARBA TA TH'A GA TA RATNA SVA BH'A BA A'ATMA 
KO&amp;HAm, ,TSOR BA'I PHUNG PO RNAM DAG PA'I, ,MNYAM PA NYID KYI YE SHES KYI, ,NGA RGYAL RIN CHEN 'BYUNG LDAN GYI, ,COD PAN GYIS NI DBANG BSKUR RO, ,DE NAS RDO RJE'I DBANG BSKUR TE, ,SANGS RGYAS KUN GYI RDO RJE'I DBANG, ,DE RING KHYOD LA BSKUR BAR BYA, ,SANGS RGYAS KUN GYIS RAB GRUB PHYI, ,RDO RJE 'DI NI KHYOD KYIS 
LONG; ;AOm SARBA TA TH'A GA TA BADZRA AA BHI shINYTZ'A MI TI shthA BADZRA SA MA YA STAm, ,CHOS KYI GSUNG RAB DPAL DANG LDAN, ,RDO RJE MI PHYED GSUM BSGOMS NAS, ,DENG BDAG BYIN GYIS BRLABS NAS SU, ,RDO RJE GSUNG DU MDZAD DU GSOL, ,AOm SARBA TA TH'A GA TA B'A KA BADZRA SVA BH'A BA A'ATMA KO&amp;HAm, 'DU SHES PHUNG PO RNAM DAG PA'I, , 
SO SOR RTOG PA'I YE SHES KYI, ,'DOD CHAGS SNANG BA MTHA' YAS KYI, ,RDO RJE YIS NI DBANG BSKUR RO, ,DE NAS DRIL BU'I DBANG BSKUR TE, ,'DI DE SANGS RGYAS THAMS CAD KYI, ,SHES RAB DBYANGS KYI RJES 'GROR BSHAD, ,KHYOD KYIS KYANG NI RTAG TU BCANG, ,RGYAL BA RGYA MTSO'I MCHOG TU BSHAD, ,AOm SARBA TA 

@12A
*, ,TH'A GA TA AA DHI BA TI STVAm AA BHI shI NYTZA MI TIshthA SA MA YA STVAm, DPAL LDAN RDO RJE DRIL BU 'CHANG, ,RDO RJE MI PHYED GSUM BSGOMS NAS, ,DENG BDAG BYIN GYIS BRLABS NAS SU, ,RDO RJE LAS SU MDZAD DU GSOL, ,AOm SARBA TA TH'A GA TA AA MO GHA BADZRA SVA BH'A BA A'ATMA KO&amp;HAm, 'DU BYED PHUNG PO RNAM DAG 
BA'I; ;BYA BA NAN TAN YE SHES KYI, ,PHRAG DOG DON YOD GRUB PA YI, ,DRIL BU YIS NI DBANG BSKUR RO, ,DE NAS MING GI DBANG BSKUR TE, ,SRID PA'I BDE BA SHIN TU CHUNG, ,SDUG BSNGAL CHEN PO BSAL BA'I PHYIR, ,SHIN TU BDE BA DAM PA'I THABS, ,RNAM PAR SNANG MDZAD RTAG TU BSKYED, ,AOm SARBA TA TH'A 
GA TA AA BHI shINYTZ'A MI CHE GE MO N'A MA AA BHI shE KA TA H'Um, DPAL LDAN RDO RJE SKU 'CHANG BA, ,RDO RJE MI PHYED GSUM BSGOMS NAS, ,DENG BDAG BYIN GYIS BRLABS NAS NI, ,RDO RJE SKU NI MDZAD DU GSOL, ,AOm SARBA TA TH'A GA TA K'A YA BADZRA SVA BH'A BA A'ATMA KO&amp;HAm, GZUGS KYI PHUNG PO RNAM DAG PA'I, ,CHOS KYI DBYINGS KYI 
YE SHES KYI, ,GTI MUG RNAM PAR SNANG MDZAD KYI, ,DPAL LDAN MI BSKYOD DBANG BSKUR RO, ,DE DANG LDAN NA DE LNGA NI RIG PA'I DBANG LNGA STE, PHUNG PO LNGA DAG NAS NYON MONGS PA LNGA SPANGS NAS, ,YE SHES LNGA DANG LDAN TE, MA RIG PA RIG PAS NA RIG PA'I DBANG LNGA ZHES BYA'O, ,DE NAS BRTUL ZHUGS KYI DBANG ZHES BYA BA NI, , 
'DI DE SANGS RGYAS THAMS CAD KYI, ,'JAM DBYANGS RDO RJE'I LAG NA 'DUG ,KHYOD KYIS KYANG NI RTAG TU BCANG, ,'JAM DPAL RDO RJE'I BRTUL ZHUGS BRTAN, ,AOm SARBA TA TH'A GA TA MANYDZU SHR'I TZITTA BADZRA SA MA YA TI shthA AA BHI shE KA TA YA MI H'Um HA HA HA HI HI HI, DE NAS PHRENG BA SBYIN TE, SANGS RGYAS KUN GYI MI PHYED PA'I, ,GSANG SNGAGS 
BLA NA MED PA YI, ,SNYING PO YID BZHIN NOR BU 'DI, ,SKYOB PA SNGAGS KYIS DBANG BSKUR RO, ,DE NAS PHYIR MI LDOG PA'I DBANG BSKUR BAR BYA BA'I PHYIR, ,YON BDAG GIS YON GYI MCHOG PHUL LA GSOL BA BTAB LA, BYANG CHUB RDO RJE SANGS RGYAS LA, ,JI LTAR MCHOD STZOL BGYIS PA LTAR, ,BDAG KYANG BSRUNG BA'I DON GYI 
PHYIR; ;NAM MKHA'I RDO RJE BDAG LA STZOL, ,DE BZHIN GSHEGS PA'I DBANG BSKUR BA, ,'GRO BA BSKYAB PA'I GZI BRJID CAN, ,JI LTAR YON TAN 'BYUNG GNAS STZOL, ,SLOB DPON CHEN PO MI LDOG PA'I, ,DBANG BSKUR BA NI BDAG LA STZOL, ,SEMS CAN KUN GYI DON GYI PHYIR, ,BDAG NI RTAG TU SLOB DPON GYUR, , 

@12B
SLOB DPON CHEN PO BDAG LA STZOL, ,DE LTAR GSOL BA BTAB RJES LA SDOM PA SBYIN TE, ,JI BZHIN DON LDAN DAM TSIG NI, ,RTZA BA YAN LAG BCAS PA KUN, ,PHAS PHAM PAR NI RAB TU GRAGS, ,SPANGS ZHING DOR BAR MI BYA STE, ,RTZA BA'I LTUNG BAR SHES PAR BYA, ,SROG GCOD RKU DANG 'PHROG PA DANG, ,BRDZUN 
DANG CHANG NI CUNG ZAD SPANG, ,MI DGE BA NI BCU PO DAG ,KHYOD KYIS NAM YANG MA SPYOD CIG ,THEG PA DMAN LA MOS PA DANG, ,SEMS CAN 'KHOR BA MI SPANG ZHING, ,MYA NGAN 'DAS LA MA CHAGS SHING, ,LHA DANG LHA MIN BRNYAS MI BYA, ,DE BZHIN GSHEGS PA'I PHYAG RGYA RNAMS, ,'GOM PAR BYA BA MA YIN TE, ,DAM 
TSIG 'DI DAG NYAMS PA NA, ,RDO RJE DMYAL BAR 'TSED PAR 'GYUR, ,DE BAS DAM TSIG BSRUNG BAR GYIS, ,DES KYANG SLOB DPON GYI BKA' BZHIN BGYID PAR 'TSAL LO ZHES KHAS BLANGS SO, ,DE NAS SLOB MA DAM PA DE'I LUS LA LHA BKOD LA, RNAM RGYAL BUM PA THOGS TE, KHAMS GSUM KUN GYIS PHYAG 
BYAS PA; ,GSANG BA GSUM GYI GNAS LAS BYUNG, ,DBANG BSKUR BA NI RDO RJE CHE, ,SANGS RGYAS KUN GYIS DBANG BSKUR RO, ,AOm SARBA TA TH'A GA TA AA PA YA, ,PA RA TI GA AA BHI shE KA SA MA YA SHRI YE H'Um, DE NAS GSER LA SOGS PA LAS BYAS PA'I MIG THUR THOGS LA, JI LTAR MIG MKHAN RGYAL PO YIS, ,'JIG RTEN 
LING TOG BSAL BA LTAR, ,BU KHYOD KYIS NI MI SHES PA'I, ,RAB RIB RGYAL BA RNAMS KYIS BSAL, ,AOm BADZRA NEE TRA AA PA HA RA PA tA LAm HRI ZHES NYON MONGS PA SPONG BA'I DBANG NGO, ,DE NAS ME LONG BSTAN LA, CHOS RNAMS GZUGS BRNYAN LTA BU STE, ,DAG CING GSAL LA RNYOG PA MED, ,GZUNG DU MED CING BRJOD DU MED, 
RGYU DANG LAS LAS KUN DU 'BYUNG, ,NGO BO MED CING GNAS MED PAR, ,DE LTAR CHOS 'DI SHES NAS SU, ,SEMS CAN DON NI MNYAM MED BYOS, ,'ON KYANG SANGS RGYAS SRAS SU SKYE, ,YE SHES KYI DBANG NGO, ,DE NAS MDA' GZHU BLANGS LA MI'I DRUNG DU 'PHEN BCUG LA, ,THABS DANG SHES RAB GNYIS MED DE, ,BSKAL 
PA'I CHO 'PHRUL CIR YANG STON, ,BDUD GYI RIGS RNAMS PHAM BYED PA'I, ,YE SHES KYI NI MDA' 'PHONGS SHIG ,HO ZHES MDA' 'JIG RTEN GYI KHAMS DRUG TU 'PHEN DU GZHUG GO, ,SKU'I DBANG NGO, ,DE NAS DRIL BU BLANGS LA DKROL TE, CHOS RNAMS NAM MKHA'I MTSAN NYID DE, ,NAM MKHA' LA YANG MTSAN NYID 

@13A
*, ,MED, ,MKHA' DANG MNYAM PAR SBYOR BA YIS, ,SKU MCHOG MNYAM PA NYID DU GSAL, ,A'A: ZHES GSUNG GI DBANG NGO, ,ME LONG BLANGS LA, 'JAM DBYANGS RDO RJE ME LONG BZHIN, ,DAG CING GSAL LA RNYOG PA MED, ,SANGS RGYAS KUN BDAG RANG BZHIN NI, ,BU KHYOD KYI NI SNYING LA ZHUGS, , 
MANYDZU SHR'I TZITTA AA, THUGS KYI DBANG NGO, ,DE NAS RKANG PA'I BAR DU CHOS KYI 'KHOR LO GZHAG LAG PAR DUNG DANG LCE LA PO TI GTAD, MGO LA GDUGS GTAD DE, ,DENG NAS BRTZAMS TE SEMS BSKYED PA, ,TZAM GYIS CHOS KYI 'KHOR LO BSKOR, ,DE RING PHAN CHAD 'JIG RTEN LA, ,CHOS KYI 'KHOR LO RAB TU BSKOR, , 
CHOS KYI DUNG NI BLA MED PAS, ,KUN DU MA LUS GANG BAR GYIS, ,SOM NYI YID GNYIS MI BYA ZHING, ,DOGS PA MED PA'I SEMS KYIS SU, ,GSANG SNGAGS SPYOD PA'I TSUL GYI MCHOG ,'JIG RTEN 'DI LA RAB TU SGROGS, ,DE LTAR BYAS NA SANGS RGYAS LA, ,PHAN 'DOGS DRIN DU GZO ZHES BYA, ,RDO RJE 'DZIN PA DE KUN 
KYANG; ;KUN TU KHYOD LA SRUNG BAR BYED, ,CES BRJOD DO, ,YANG, 'JIG RTEN KUN LA THAMS CAD DU, ,SEMS CAN KUN LA PHAN PA'I PHYIR, ,JI LTAR SNA TSOGS 'DUL 'GYUR BA'I, ,CHOS KYI 'KHOR LO RAB TU BSKOR, ,ZHES BRJOD DO, ,DE NAS THAMS CAD GZENGS BSTOD DE, ,KUN BDAG SANGS RGYAS SGOM PA PO, , 
RDO RJE'I MING DBANG BSKUR BAS KYANG, ,DE BZHIN GSHEGS PAR LUNG BSTAN NYID, ,AOm 'DI DE NGAS KHYOD LUNG BSTAN YIN, ,'JAM DPAL RDO RJE DE BZHIN GSHEGS, ,SRID PA KUN DU BSGRUB PA'I PHYIR, ,SRID PA'I NGAN 'GRO RNAMS LAS BTON, ,KYE DE BZHIN GSHEGS PA CHE GE MO ZHES BYA BA, ,SIDDHI SA MA YA STVAm 
BHUR BHU BA SVA: DE NAS GNANG BA SBYIN PA, ,NGO BO NYID KYIS SEMS CAN RNAMS, ,JI LTA JI LTAR 'DUL 'GYUR BA, ,DE LTA DE LTAR CHAGS LA SOGS, ,GTZANG MAS SEMS CAN DON BYA'O, ,DE NAS DBUGS DBYUNG BA, ,GSANG BA MCHOG GI DKYIL 'KHOR 'DIR, ,DE RING PHAN CHAD KHYED ZHUGS KYIS, , 
SDIG PA KUN LAS NGES GROL BAR, ,KHYED RNAMS DENG NI LEGS PAR GNAS, ,BDE CHEN THOB PA 'DI LAS NI, ,SLAR KHYOD 'CHI BA YOD MIN TE, ,MI TSUGS PA DANG MI SMOD PA, ,CIS KYANG MI 'JIGS DGA' BAR GYIS, ,SRID PA SHIN TU DAG PA'I PHYIR, ,SRID PA'I SDUG BSNGAL LAS KHYOD 'DAS, , 

@13B
KHYED RNAMS KYIS NI SANGS RGYAS NYID, ,DE NYID THE TSOM MED PAR 'THOB, ,DE NAS BDAG NYID THAR BSAMS LA, ,CHOS GOS BZUNG STE, ,AOm 'DI LTAR NGA YIS LUNG BSTAN PAR, ,MGRIN GCIG TU NI RDZOGS PA'I PHYIR, ,BYANG CHUB TU NI LUNG BSTAN MDZAD, ,SANGS RGYAS RDO RJE 'DZIN BCAS PAS, , 
KUN GYIS DENG KHYOD DBANG BSKUR BAS, ,KHAMS GSUM GYI NI RGYAL PO CHE, ,RGYAL BA'I BDAG PO STON PA YIN, ,DENG NI BDUD LAS RNAM RGYAL TE, ,GRONG KHYER MCHOG TU RAB TU ZHUGS, ,KHYED RNAMS KYIS NI SANGS RGYAS NYID, ,DENG NYID THE TSOM MED PAR 'THOB, ,DE LTAR GZENGS BSTOD PA DANG, ,DBUGS 
DBYUNG BA DANG, LUNG BSTAN PA'O, ,DE NAS SLOB MA DE LA MCHOD PA LNGA DANG, SGEG MO LA SOGS PA BRGYAD KYIS YANG DAG PAR MCHOD DE, ,KHYED RNAMS KYIS KYANG DUS GSUM BDE BAR GSHEGS PA RNAMS YANG DAG PAR MCHOD CIG PAR BKA' BSGO'O, ,DE NAS DE RNAMS KYIS YO BYAD KYIS DKYIL 
'KHOR GYI LHA MCHOD LA, ,LHAG MAS DER TSOGS TSIM PAR BYAS LA DKYIL 'KHOR GYI LHA LA BSTOD DE, ,SGEG MO LA SOGS PAS MCHOD LA BSTOD DE, ,DE NAS SLOB DPON LA YON GYIS MNYES PAR BYAS LA, ,'DOD PA'I DON GSOL BA GDAB PO, ,DGE BA'I RTZA BA BSNGO STE, ,DKYIL 'KHOR LA BSKOR BA BYAS LA LHA 
GSHEGS SU GSOL TE, ,DAM TSIG BSDUS LA CI BDE BA'I SPYOD LAM BYA'O, ,SLOB MA RNAMS KYI DON GYI PHYIR, ,DKYIL 'KHOR CHO GA BYAS PA LA, ,DGE BA BSAGS PA GANG GYUR BA, ,THAMS CAD RDZOGS PA'I BYANG CHUB THOB, ,'PHAGS PA 'JAM DPAL GYI MTSAN YANG DAG PAR BRJOD PA'I DKYIL 'KHOR GYI CHO GA 
NAM MKHA' DRI MA MED PA ZHES BYA BA, 'JAM DPAL BSHES GNYEN GYI ZHAL SNGA NAS MDZAD PA RDZOGS SO,, ,,RGYA GAR GYI MKHAN PO SU BADZRA BA DANG, BOD KYI LO TZ'A BA CHOS KYI SHES RAB KYIS BSGYUR BA'O,, 