@385B
*, ,LTA BA RIN CHEN SGRON MA BZHUGS, , #, ,GDOD NAS MA SKYES RNAM DAG BYANG CHUB 
SEMS, ,RGYAL BA RGYA MTSO'I THUGS DANG YE NAS MNYAM, ,RIG DANG GTI MUG SGYU MA'I KHYAD PAR LAS, ,SRID DANG RNAM GROL RGYU DANG 'BRAS BUR SNANG, ,DNGOS PO MED PHYIR DNGOS POR RTOG PA'ANG MED, ,CHOS CAN MI DMIGS CHOS NYID YOD MA YIN, ,ZHEN PA BZLOG PHYIR RKYEN BSHAD MA GTOGS 
PA; ,CHOS KYI NGANG LA TSIG MED BRJOD DU MED, ,SNANG BA NYID NA MED PA'I SMIG RGYU LA, ,SHES LDAN RNAMS NI MED PA'I BLO MI 'BYUNG, ,CHOS RNAMS RANG BZHIN MA SKYES RTOGS PA YI, ,MKHAS PAS SKYE MED STONG PAR SGRO MI 'DOGS, ,JI BZHIN MA SKYES GDOD NAS ZHI BA YI, ,GNYIS MED SPROS BRAL RANG RIG 
BLO LDAN PA, ,BRJOD MED NGANG TZAM DU YANG MI GNAS NA, ,DNGOS DANG THA SNYAD 'DZIN PAR GA LA 'GYUR, ,BDAG MED CHOS SKU BYANG CHUB SNYING PO BAS, ,GZHAN NAS BTZAL ZHING THOB BA MA YIN YANG, ,RMI LAM SAD NAS GZUGS DANG BRAL BA BZHIN, ,SGRIB SPANGS BYANG CHUB THOB CES RGYAL BAS GSUNGS, , 

@386A
*, ,RMI LAM SKYES BUS DUG 'THUNGS JI BZHIN DU, ,SRID RGYU NYON MONGS LAS RNAMS DE LTAR SHES, ,RMI LAM DUG NAD SDUG BSNGAL BZOD DKA' BA, ,SKYE RGAS NA 'CHI 'KHOR BA'I SDUG BSNGAL YIN, ,RMI LAM NAD SEL SMAN DANG 'DRA BA NI, ,'PHAGS LAM RNAM THAR MANG POR RIG PAR 
BYA; ,SDUG BSNGAL KHAD KYIS 'BYOR PA'I SKAD CIG MA, ,SHES RAB TING 'DZIN KHYAD PAR SKYE BA'I TSUL, ,RMI LAM NAD BSAL SOS PA'I BDE RNYED PA, ,SEMS KYI RANG BZHIN BYANG CHUB THOB PA'I DPE, ,RMI LAM NYID NA RGYU 'BRAS MI BSLU BZHIN, ,MA RIG GNYID LOG RNAMS LA DE LTAR NGES, ,RMONGS PA'I 
GNYID SAD SHES RAB LDAN PA DANG, ,'KHOR BA RMI LAM LTA BU'I DBANG TZAM DU, ,'PHAGS LAM DON BRTZON 'BRAS BU RIG PAR GSAL, ,RANG BZHIN MI 'GYUR THOB PA'I RLOM SEMS MED, ,MNYAM PA'I DON NYID BLO DANG MA MNYAM NA, ,TSIG GI MNYAM PAS RTOG PA'I KLUNG MI BZLOGS, ,DMYAL 
SOGS 'KHOR BA MNYAM LAS MA G-YOS KYANG, ,SDUG BSNGAL MI ZAD SRID LAS 'KHYAM, ,YE NAS RNAM DAG THOB LA MED RIG NAS, ,SHES RAB THABS KYI RNAL 'BYOR RAB BRTZON ZHING, ,SKU GSUNG CHE BA'I YON TAN KUN BSDUS PAS, ,MTSAN MA'I NYES DANG LDAN PA GA LA YIN, ,SHES RAB MCHOG GIS 
LOG RTOG SEMS SBYANGS NAS, ,YE SHES TSOGS CHEN RGYAL BA CHOS KYI SKU, ,DPE BYAD MTSAN GYIS TING 'DZIN DBANG THOB NAS, ,BSOD NAMS TSOGS CHEN RGYAL BA GZUGS KYI SKU, ,RNAM SMIN TSUL GYIS GRUB PAR MI LTA ZHING, ,YE SHES GZHAN NAS THOB PAR MI BYED DE, ,SKU GSUM JI BZHIN 
SBYOR BAS 'BRAS BU'I MCHOG ,RTZOL BYAS BSGRUB PA'I DBANG GI RGYU YANG YIN, ,RANG SEMS RNAL 'BYOR SHES RAB TING 'DZIN YIN, ,SEMS CAN NYID NA BDE GSHEGS YUL LA 'JUG ,DAG PA'I ZHING DU SMON PAR MI BYED DE, ,SNYIGS MA LNGA NYID BDE LDAN GNAS SU BSGOM, ,SHES RAB GNAS MED 
CHAGS BA'I RDUL BRAL YANG, ,SNYING RJE SEMS CAN KHAMS LA SKYO BA MED, ,SGYU MA'I MTSAN NYID MA 'GAGS MNGON SUM STE, ,MTSAN MED RO GCIG DON DAM DBYINGS SU RTOGS, ,SLOB DPON DPAL DBYANGS KYIS MDZAD PA'I LTA BA RIN PO CHE'I SGRON MA RDZOGS SO,, ,, 

