@155A
*, ,'PHAGS PA SPYAN RAS GZIGS DBANG PHYUG LA PHYAG 'TSAL LO, ,YANG DE NAS SKYE BO GDUL BAR DKA' BA RNAMS KYI SNYING DREGS PA ZHI BAR 
BYED PA'I CHO GA BSHAD PAR BYA STE, BDAG NYID 'PHAGS PA ZHAL BRGYA PA, ,PHYAG STONG SPYAN DPAG MED LDAN SKU, ,DKAR ZHING DRI MED 'OD 'BAR BA, ,MI 'JIGS SGRA SGROGS BSGOM PAR BYA, ,SHAR DU HA LA ZHAL GSUM KHROS, ,PHYAG DRUG MDA' GZHU RDO RJE DRIL, ,LCAGS KYU ZHAGS PA 'DZIN DUD MDOG, 
SBRUL DKAR GYIS BRGYAN BZHAD PA'O, ,LHOR NI KHRO BO HA HA CHEN, ,ZHAL GSUM PHYAG DRUG RDO RJE DRIL, ,DGRA STA KHA tV'Am THAL MO BSDAMS, ,NAM MKHA'I MDOG CAN SBRUL SER BRGYAN, ,NUB TU GTUM CHEN DMAR NAG DPAL, ,ZHAL GSUM PHYAG DRUG LCAGS KYU ZHAGS, ,NYI ZLA SDIGS MDZUB TSANGS PA'I 
MGO, ,SBRUL DMAR GYIS BRGYAN RNGAM PA YIN, ,BYANG DU ZA BYED THAL MDOG CAN, ,ZHAL GSUM PHYAG DRUG GLANG CHEN LPAGS, ,MDUNG THUNG BE CON RAL GRI PHUB, ,SBRUL NAG GIS BRGYAN RGYU MA GSOL, ,'DI DAG DPA' PO KHROS PA YI, ,CHA LUGS STANG STABS DRAG BCAS PA, ,SPYAN MNGAS KYIS SPRAS 
SPU SGO NAS, ,KUN NAS ME 'BAR 'KHYIL PA'O, ,DE NAS DKYIL 'KHOR CHEN PO'I CHO GA LAS JI SKAD BSHAD PA'I CHO GAS MCHOD PA LA SOGS PA BYAS LA, ,BDE BA CHEN PO'I PHO ZANG GI RNAM PAR THAR PA ZAB MO DANG BCAS PAS YE SHES SEMS DPA' SPYAN DRANGS TE, YANG MCHOD PA LA SOGS PA BYA'O, ,DE'I 
'OG TU GANG DAG KUN NAS NYON MONGS PA GANG DAG GANG GI DBANG LAS SKYES PA'I NGA RGYAL GYIS SEMS RAB TU DREGS SHING MNGON PAR MTHO BAR 'GYUR BA, LTA BA PHYIN CI LOG DANG SEMS PHYIN CI LOG GIS KUN NAS DKRIS PA'I, ,'CHING BA DAM PO'I DPANG DU GYUR PA DE DAG NYID BLOS MDUN DU BYA'O, ,DE LA 

@155B
MKHAS PA SDANG BA DANG, ,BRNYAS BRAL ZHI BA'I SEMS LDAN PA, ,BYAMS DANG SNYING RJE DGA' BA DANG, ,BTANG SNYOMS LAS BYUNG BYANG CHUB SEMS, ,YANG DANG YANG DU BRTAN BSGOMS TE, ,DE YI SEMS NI RLUNG GI RTA, ,THIG LE RTZA YI SBYOR BA CAN, ,RNAM PAR SHES DANG GCIG GYUR NI, ,DE GDAN PADMA 
DMAR 'DAB BZHI, ,PHYOGS BZHI'I CHAR GNAS BHUBAm RAm, ,YAm ZHES DKAR SNGO DMAR LJANG MDOG ,GO RIMS BZHIN DU DGOD PAR BYA, ,PHYOGS KYI LHA DBANG RNAM BZHI YI, ,THUGS LAS DBYANGS DKAR GSAL BYED DMAR, ,PHRENG BA'I YI GE 'BRU GSUM GYIS, ,MTSAMS SPEL KHAB LA KHAB LEN 
BZHIN, ,BDAG NYID SNYING GA PAD 'DAB BZHI'I, ,LTE DBUS RNAM PAR SHES BDAG H'Um, ,BSAMS LA DBYANGS DANG GSAL BYED KYI, ,'KHOR LO G-YON DU BSKOR BA YIS, ,MTHU BSGRUBS NAS NI GRUB PA DANG, ,RMI LTAS DKAR PO BZHI MTHONG BA, ,DE TSE CHOS SBYIN GTOR MA SBYIN, ,DE 'OG BSTAN PAS 
LAS SBYAR BYA, ,CHE GE MO'I DUshtA TZIT'A SH'ANTIm KU RU YE SV'A H'A, RJES SU GDAGS PA'I SNGAGS SO, ,LAS NI 'OD ZER MDA' GZHU DANG, ,ME DANG MAR GYI GONG BU DANG, ,'KHRUL 'KHOR BSKOR DANG NYI MUN GYI, ,SBYOR BA BLA MA'I MAN NGAG BZHI, ,AI TI,, 